
Porumbiţa... A fost cumpărată pentru o bucată de 
pămînt, apoi abandonată: o mireasă pentru care cineva 
se tocmise, căsătorită prin voinţa altora, hotărită să se 
răzbune. Ca Sara Bishop cea nevinovată, a plătit scump 
ca să scape de familia ei crudă şi batjocoritoare. Ca 
Sabre Wilde cea cu părul de foc şi ochii de jad, avea sii 
scandalizeze întreaga curte a reginei Elisabeta 
încercînd să-l seducă pe necunoscutul ei soţ, să-i devină 
amantă şi să-l facă sclavul ei. 

Uliul... Preferatul reginei, supranumit Zeul Mării, 
a lăsat să i se vadă dinţii albi pe chipul ca de bronz 
atunci cînd le-a dat cu vocea lui adincă şi virilă, ordine 
oamenilor săi. O însemnase pe Sabre cu sărutul lui 
dogoritor şi cu atingerea pricepută, fără să ştie că ca îi 
era deja soţie. Căpitanul Shane Hawkhurst se pricepea 
să dea ordine, să supună și să distrugă inamicii, dar cra 
el pregătit să fie prins în laţul nemilos al pasiunii de v 
frumuseţe de foc, care să-i conducă inima şi să-i 
aprindă simţurile? 

Încă nu venise primăvara. Gheaţa tot mai împodobea 
malurile rîului. Răsuflarea cailor forma nori înghețați în aer, 
în timp ce doi tineri călăreți se întreceau în joacă pe o ultimă 
distanță scurtă înainte să ajungă la grajduri. 

Înăuntru, căldura îi învălui, iar mirosul de cal, de piele 
şi fîn le ascuți tulburător simţurile. Tînărul, atît de blond, îi 
luă frumoasei sale însoțitoare mîinile într-ale sale şi o trase 
mai aproape. Ştia că, dacă nu-i simțea pe loc gustul 
buzelor, ar fi înnebunit. 

— Sara. 

Îi rosti numele cu răsuflarea tăiată, răguşit, acoperin- 
du-i apoi gura cu a lui şi sărutînd-o, un sărut pe care-l 
aşteptau amîndoi de săptămîni întregi. 

Acum, că erau lipiţi unul de celălalt, nu mai puteau să 
se despartă. Ea îl cuprinse pe după git cu braţe iubitoare, 
iar el o mîngiie pe spate, apoi, încet, îi cuprinse sînii în 
palme şi gemu, lăsîndu-se să cadă în fîn şi trăgînd-o după 
el pe frumoasa care-l chinuia. 

Sara era tentată să cedeze. Foarte tentată. Nu se mai 
simţise niciodată astfel. Corpul întreg ar fi vrut să i se 
topească în senzaţia languroasă care o cuprinsese. 

— Andrew, nu. Nu putem. 

— Te rog, Sara. Te rog. O să te cer de soție. 

Tînărul îi acoperi din nou protestele cu buzele şi 
încercă să-i desfacă nasturii rochiei de călărie. Reuşise să 

scoată prin gaică trei dintre ei cînd ea găsi forța să i se 
opună. 

Nu că nu l-ar fi crezut. Ştia că era un bărbat de cuvînt 
şi că ar fi cerut-o de soţie, dar şi alţii o ceruseră şi nu se 
alesese nimic din cererile lor. Acum îl ținea strîns de miini, 
ca să-i stăvilească pornirea. Rise şi ridică o privire plină de 
iubire spre el. 

— Nici măcar nu m-ai întrebat dacă vreau să mă mărit 
cu tine! 

— Sara, draga mea, vrei să te măriți cu mine? 

Cuvintele lui îi răsunară în minte, apoi scena se dizolvă 
într-o ceaţă strălucitoare, iar tînăra se uită spre fereastră, 
fără să vadă nimic cu adevărat. Îşi stăpîni lacrimile necurse 
şi nedorite, înainte ca altcineva s-o vadă plîngînd. Ar fi 
preferat să moară! 

Nişte vrăjitoare! se gîndi Sara Bishop, abia stăpînindu- 
şi vestitul său temperament. Strînse din dinți şi se uită spre 
cele patru surori vitrege pe care le avea, toate adunate în 
frumoasa sufragerie a familiei. Cele mai mari, copii din 
prima căsătorie a mamei lor, aveau părul negru, erau subțiri 
şi păreau aproape îngîmfate, sigure de locul lor în ierarhia 
familiei. Cele două surori mai mici decît Sara, din a treia 
căsătorie a mamei sale, aceea cu soțul ei actual, erau 
frumoase şi blonde, răsfățate şi egoiste pînă-n străfundul 
sufletului. 

Se adunaseră toate ca să organizeze detaliile nunţii ce 
se apropia, să facă liste cu oaspeți, să scrie invitaţii şi să-şi 
aleagă materialele pentru rochii. Mama lor, o doamnă de 
viță nobilă pe nume Mary Bishop, se retrăsese deja, fiindcă 
o încerca o migrenă. Nu fusese niciodată în stare să le facă 
față tuturor fiicelor ei în acelaşi timp. 

— E o conspirație! se răsti Sara, iar părul de culoarea 
cuprului topit, palid, îi flutură pe umeri. Ştiţi prea bine, fir-ar 

să fie, că trandafiriul aprins mă face să par hidoasă, şi exact 
de asta l-aţi ales. 

— Sara Spadă Wilde, nu mai blestema! se răsti Jane, 
care la cei douăzeci şi doi de ani ai săi era cea mai mare 
dintre ele. 

— Să nu-ndrăzneşti să-mi spui mie Spadă! Voi l-aţi face 
şi pe un sfint să blesteme, strigă Sara exasperată. 

— Un sfint? riîseră surorile sale. 

— Un sfînt? repetă şi Jane. Poate odrasla diavolului, 
Spadă Wilde! 

Rostise apelativul pe un ton apăsat, disprețuitor. 

— Ţi-ai cîştigat porecla, spuse Ann, cea mai tînără 
dintre ele, zîmbind răutăcios. Jane, e adevărat că, atunci 
cînd a murit tatăl ei, a cărat sabia lui cu ea peste tot şi a 
insistat să doarmă cu ea în pat? 

— E adevărat, şi nu avea decit patru ani. Era atit de 
temperamentală încît conducea toată casa, o teroriza pe 
biata mama şi era atit de rea încît a încercat să-i rănească 
pe servitori cu spada. 

— Mă duc şi iau blestemata aia de armă chiar acum, 
dacă nu tăcețţi! ameninţă Sara. 

— Dacă mai vorbeşti aşa, te spun tatei, amenință Jane 
la rîndul ei, ridicîndu-se de la masa de scris acum acoperită 
de liste uitate. 

Camera i se păru deodată sufocantă Sarei. Vremea de 
primăvară fusese neobişnuit de caldă şi apăsătoare. Acum, 
că se enervase, obrajii i se îmbujorară şi începu să respire 
sacadat, încercînd să-şi potolească neastimpărul. Siînii 
frumoşi, ridicaţi, îi tremurau din cauza agitaţiei, iar sora ei 
mai mare, Margaret, îi privi cu invidie şi spuse malitios: 

— Culoarea părului ei e atît de ţipătoare încît i-ar sta 
dezastruos în orice am îmbrăca-o. Ştim toate că nu 

culoarea rochiilor domnişoarelor de onoare a înfuriat-o, ci 
faptul că mica şi scumpa de Beth a primit o cerere în 
căsătorie, iar ea, nu. 

— Nu e cinstit! strigă Sara. Andrew trebuia să fie soțul 
meu. După ce s-au măritat Jane şi Margaret, eu trebuia să 
urmez. Am aproape douăzeci de ani! Beth n-are decit 
cincisprezece. 

Pe surorile ei le amuză copios răbufnirea sa. 

— Trăieşti într-un vis, Spadă Wilde. N-o să te ceară 
nimeni, niciodată. Irlandezul de taică-tu nu ţi-a lăsat nici un 
sfant zestre şi toată lumea ştie cît eşti de excentrică, îi 
atrase atenţia Jane. 

Reverendul Bishop deschise larg uşa biroului său. 
Încerca de bună vreme să scrie predica pentru duminică. 
Fata aceea iar făcea necazuri. Ea era singurul ghimpe în 
coasta lui, într-o căsnicie altfel perfectă. Umbra sa lungă 
căzu de-a lungul podelei exact în momentul în care Sara 
striga: 

— Irlandezul de taică-meu, dă-mi voie să-ți amintesc, 
a fost singurul cu care mama s-a măritat din iubire. Pe 
primul l-a luat pentru bani, iar pe ultimul, ca să fie 
respectabilă. Sînteţi patru vrăjitoare geloase! 

Tatăl fetelor rosti apăsat o comandă scurtă: 

— Cere-ţi scuze! 

Sara se răsuci pe călciie, cu o privire temătoare în 
ochi. După aceea, hotărită să-l înfrunte, îşi îndreptă spatele 
şi spuse încet: 

— Îmi pare rău... îmi pare rău că sînt toate nişte 
vrăjitoare invidioase. 

Reverendul îşi curbă gura în jos, într-o expresie crudă, 
şi ordonă fără să ezite: 

— Aduceţi-o aici. Puneţi-o pe masă. 

Sara păli cînd se simţi luată pe sus. Ar fi reuşit să 
scape de surorile ei mai mari, dar tatăl lor o prinse cu 
cruzime de ceafă şi întinse mîna după nuia. Cele două o 
ținură bucuroase, ca să primească bătaia pe care ele nu 
fuseseră niciodată nevoite s-o îndure. Materialul subţire al 
rochiei lui Sara şi pantalonaşii de pe dedesubt nu o apărau 
de usturimea provocată de nuiaua mînuită cu mînă grea de 
reverend. Simţi cum tot sîngele-i ajungea la cap, dar se 
încăpăţină să nu le dea satisfacţie şi să nu-i lase s-o vadă 
leşinînd. 

— Treci în camera ta, domnişoară! ordonă în sfîrşit 
reverendul. Fata asta are semnul diavolului pe piele. 

Cuvintele o urmăriră pe Sara în sus pe scări. şi 
deveniră scînteia care aprinse praful de puşcă al supărării 
ei, făcînd-o să jure că se va răzbuna. 

Trînti uşa camerei sale şi, fără să se oprească, se 
îndreptă spre fereastră, o deschise, apoi cobori pe trunchiul 
copacului imens din față şi o luă la fugă spre grajduri. Luă 
un căpăstru, nu pierdu vremea cu şaua, urcă pe Sabat şi, 
aplecîndu-se în față ca să-şi ferească posteriorul ce încă 
ustura, galopă ca vîntul spre Clotswolds. De obicei îi făcea 
mare plăcere să vadă copacii înfloriţi şi mieii jucăuşi de 
primăvară, dar în acea zi lacrimile o orbeau, ascunzîndu-i 
frumuseţile naturii. 

Călări pe o potecă dreaptă prin pădure, printre 
zambile, pînă la marginea unui lac mic şi ascuns. Alunecă 
jos de pe spinarea calului şi îl legă într-un loc unde să poată 
ajunge la iarba dulce, apoi îi mîngiie botul. Tatăl ei vitreg 
fusese încîntat să audă că numele calului era Sabat. Sara 
zîmbi pentru sine. Cît de furios ar fi fost dacă ar fi aflat că 
numele întreg al animalului era Sabatul Vrăjitoarelor! 

Se aplecă deasupra lacului, ca să ia în căuşul palmei 
nişte apă, şi îşi surprinse chipul reflectat în luciul acestuia. 

— Nu sînt urîtă, spuse sfidător, apoi oftă, gîndindu-se 
la frumusețea surorilor ei vitrege. 

Sara, de fapt, era mai frumoasă la chip şi la trup decît 
ele, dar anii în care familia se purtase urit cu ea îşi spuneau 
cuvintul. Surorile ei erau atrăgătoare, dar prin comparaţie 
cu ele, ea era extraordinară. Părul îi era ca de foc, flăcări 
topite, gura, voluptuoasă şi curbată, iar ochii verzi îi erau 
scoşi în evidență de sprîncenele întunecate şi de genele 
lungi şi negre. Lîngă ochiul stîng, pe partea cea mai de sus 
a pometului, avea o aluniță. Atinse cu virful degetului 
semnul despre care familia ei spunea că i-ar fi aparținut 
diavolului, apoi, ascultind de un impuls vechi de cînd lumea, 
îşi lepădă repede hainele şi se scufundă, goală, în apa rece 
şi liniştitoare. 

Zîmbi văzînd o pereche de rațe care înotau speriate la 
adăpostul sălciilor şi, pe măsură ce trupul i se răcorea şi i 
se relaxa, atenţia îi fu atrasă de culorile strălucitoare ale 
libelulelor. Poate că era într-adevăr rea, se gîndi. Oare nu 
semnase ea o scrisoare falsă în numele mamei ei, pe care 
mai apoi i-o trimisese lui lady Katherine Ashford, la curtea 
reginei? Kate era sora primului soț al mamei sale. Se 
căsătorise cu lordul Ashford cu zece ani înainte, iar acum 
deținea înaltul titlu de garderobieră a reginei. Se înviîrtea în 
cercuri înalte! Sara, dîndu-se drept mama ei, îi scrisese lui 
Kate ca să-i amintească despre cele cinci fiice minunate ale 
sale şi ca s-o implore să o aducă la curte pe una dintre ele, 
în orice poziţie, oricît de umilă. Îi povestise cît era de greu 
să găsească soți potriviţi pentru ele toate şi îi sugerase că, 
poate, printre cei o mie şase sute de domni de la curtea 
Elisabetei exista vreunul care să-i devină soț uneia dintre 
fiicele ei adorabile şi manierate. 

Trecuseră mai bine de două luni de cînd Sara trimisese 
scrisoarea, iar acum era nevoită să fie foarte atentă şi să 
intercepteze orice răspuns venit din partea lui lady Ashford. 

Imaginaţia îi luă avînt în timp ce plutea pe apă. Se văzu 
îmbrăcată într-o rochie de bal de un verde palid, fluturînd 
un evantai încrustat cu nestemate în fața unui domn care 
pur şi simplu nu se purta cuviincios. Camera strălucitoare 
în care se aflau era luminată de o mie de lumînări, iar Sara 
se privi păşind în îmbrăţişarea acelui domn, pentru un dans. 

Deodată, un sunet de puşcă se auzi de undeva din 
apropiere, iar tînăra ţipă de spaimă pentru biata rață care 
abia îşi luase zborul de pe lac şi fusese deja împuşcată, 
căzînd înapoi în apă. Bărbatul o auzi şi se apropie de mal. 
Era soțul lui Margaret, John. 

— Spadă! Pe Dumnezeul meu, eşti goală! 

Se linse pe buze şi simţi cum trupul său răspunde la 
vederea cumnatei sale goale, delicioase. 

— Pleacă de aici! se răsti ea. 

Cîinele lui de vinătoare înotă după pasărea moartă, 
dar John nu mai avea ochi decît pentru nimfa din fața sa. 
Era un tînăr chipeş, care zîmbi parşiv cînd înţelese cît de 
compromițătoare era situaţia pentru Sara. 

— Nu poţi să te asiguri că nu spun nimănui nimic decît 
într-un singur fel, scumpa mea. 

— Du-te acasă, la soția ta, îi răspunse ea rece. 

— Tu ar fi trebuit să fii soția mea, Spadă. Pe tine te-am 
cerut prima. : 

— Prostii! Ai luat-o repede pe Margaret cînd ai aflat că 
eu n-am nici o lețcaie, pe cînd ea e domnişoara avuţie. 

— Părinţii noştri au aranjat totul. N-am avut încotro. 
Poartă-te frumos cu mine, Spadă. Ştii că mi-ai frînt inima. 

— Mi-ar plăcea să-ţi frîng gitul, scîrbosule! strigă ea. 

— Intru în apă după tine, să ştii. 

Bărbatul zîmbi larg, parşiv, şi se aplecă să-şi scoată 
cizmele. Cu toate că o cuprinse frica şi că inima începu să- 
i bată cu putere, Sara nu lăsă să se vadă nimic din toate 
astea. 

— John Tatcher, o să le spun tuturor ce s-a întîmplat 
aici dacă mai faci un pas spre mine! 

El ezită numai o secundă. 

— N-ai îndrăzni să-i spui reverendului că ai umblat 
goală prin pădure. 

— Ce ar putea să-mi facă? Să mă bată? Am primit deja 
o chelfăneală pe ziua de azi, răspunse ea îndrăzneț. 

El îşi lepădă veşmintele şi sări în lac. Spadă se feri, 
ascunzîndu-se în adiîncuri, şi înotă pe sub apă, ieşind la 
suprafață abia lîngă malul înverzit, la zece metri depărtare. 
Îşi trase desuurile pe ea, îşi puse rochia şi sări pe cal 
aproape înainte ca el s-o vadă. 

— Spadă, ajutor! Picioarele-mi sînt încurcate-n 
buruieni! strigă el, iar ea îi auzi mînia din voce. 

Rise şi împinse cu călcîiele în coastele lui Sabat. 

— Sper să nu ţi le descurci niciodată! 

Sara crezu că scăpase basma curată cînd, trei zile mai 
tîrziu, furia Domnului încă nu se pogorise asupra ei. Profită 
de ocazie ca să plece la Gloucester şi să ia poşta sosită 
pentru biserică şi mănăstire. Mama ei şi Beth, viitoarea 
mireasă, călătoreau la Gloucester ca să aleagă aşternuturi 
şi să trimită invitaţii de nuntă pentru mătuşi, unchi şi verişorii 
care le erau rude după cele trei căsătorii ale doamnei 
Bishop. 

Hanul Lebedei era locul în care poştalionul lăsa 
scrisorile venite de la Londra. Sara căută repede printre 
hiîrtiile adresate bisericii, iar inima îi tresări cînd degetele îi 

găsiră mult-aşteptatul răspuns din partea lui lady Katherine 
Ashford. Ascunse plicul în decolteul rochiei şi îl îndesă bine, 
acolo unde mesajul ascuns în el aproape că-i ardea în sîn. 
După aceea duse restul corespondenţei la trăsură şi i-o 
dădu mamei sale. 

Inima îi cînta cu o asemenea bucurie încît pînă şi 
temuta vizită la veri nu-i putea stinge fericirea. Rămase 
surdă la nesfîrşitele discuţii despre nuntă. Beth purta o 
rochie de după-amiază, din mătase albastru deschis, şi o 
pelerină asortată. Pantofii din satin erau şi ei la culoare, iar 
tînăra stătea cu gleznele încrucişate, astfel că toată lumea 
putea să-i vadă ciorapii din mătase subțire, bleu. 

Gîndurile Sarei fură alungate de la scrisoare cînd una 
dintre verişoarele lor spuse: 

— Rochia aceea de culoarea vinului nu se potriveşte 
cu tenul şi părul tău atît de ciudate, Spadă. Îi venea mult 
mai bine lui Margaret, înainte să ti-o dea ţie de pomană. 

Beth şi verişoarele sale chicotiră, iar Sara răspunse pe 
un ton plin de dulceaţă: 

— Dar se aşează mai bine pe sîni, nu crezi? 

Apoi se uită cu înţeles la piepturile lor mici. Verişoara 
ei rosti cu obidă: 

— Cred că eşti foarte supărată din cauză că Beth a fost 
cerută de soţie. Acum ne trezim că se logodește şi Ann, iar 
tu o să rămii fată bătrînă. 

Doamne, cum le ura pe toate. Roşi, apoi spuse cu un 
aer superior: 

— Nu sînt deloc supărată, fiindcă probabil o să plec la 
curte cît de curînd. 

Îi veni să-şi muşte limba chiar în momentul în care 
rostea cuvintele. Avea obiceiul prost să spună orice-i trecea 
prin minte, lucru care, de obicei, îi aducea numai necazuri. 
Beth rîse şi spuse: 

— Vai, Spadă, dar asta-i o minciună sfruntată. 

Verişoara ei, geloasă la gîndul că vorbele ei ar fi putut 
să ascundă vreo fărîmă de adevăr, îi spuse lui Beth: 

— Mă tem că Spadă suferă de iluzia grandorii. Sînt 
mulţi nebuni închişi la azil, în Gloucester, cu aşa ceva. 

— Obişnuieşti să vizitezi aziluri? Uluitor că nu te 
confundă şi pe tine cu unul dintre cei internaţi acolo, rosti 
Sara pe un ton de conversaţie. 

— Dacă nu-ţi ţii gura, Spadă Wilde, îl pun pe tata să te 
bată iar, ameninţă Beth. 

— S-o bată? întrebă verişoara lor cu răsuflarea tăiată. 

— Am tinut-o noi pe masă şi tata a bătut-o cu băţul la 
fund. 

Cumva, Sarei îi alunecă dintre degete ceaşca de ceai, 
iar conţinutul ei distruse nu doar rochia din mătase albastră 
a lui Beth, ci şi vizita de după-amiază. Toţi cei care le 
priveau ar fi putut să jure că fusese un accident, dar toată 
lumea ştia adevărul. Beth plîngea şi vorbea incoerent, apoi 
deveni isterică, iar doamna Bishop nu mai avu ce să facă 
şi îşi luă cele două fiice, apoi plecă repede, cerîndu-şi mii 
de scuze pentru felul dezastruos în care se desfăşuraseră 
lucrurile. 

Mary Bishop îşi sprijini capul de pernele din catifea ale 
trăsurii şi închise ochii. Sara se simţea vinovată, fiindcă ştia 
că mama ei avea o constituţie fragilă. Beth continua, ridicol, 
să vorbească, aşa că Sara nu avu de ales şi îi aruncă o 
privire aspră. 

— Dacă nu taci imediat, te pocnesc. 

Beth rămase tăcută, suspinînd, fiindcă în lipsa 
susținerii verişoarelor sau a surorilor sale, era cu totul lipsită 
de curaj. 

Cînd trăsura ajunse înapoi la mînăstirea Cheltenham, 
doamna Bishop o îndemnă pe Beth să intre şi să repare 


ULIUL ŞI PORUMBIȚA 15 


rochia din mătase albastră, iar Sara rămase pînă cînd 
vehiculul fu dus la grajduri. Căută în corset şi trase afară 
scrisoarea prețioasă. 

Trecu peste ea cu o privire nerăbdătoare, sărind peste 
saluturile exagerate şi veştile neimportante. Ah, iată! 

“Ca garderobieră a Maiestăţii sale, am într-adevăr 
nevoie de multe asistente şi mi-ar face nespusă plăcere să 
o iau pe una dintre delicatele tale fiice sub aripa mea. Dacă 
decizi să o trimiti la curte, ştiu că vei aprecia ocazia pe care 
ti-o ofer şi te asigur că o tînără de viţă nobilă, cu maniere şi 
de familie bună, va primi multe cereri în căsătorie la care 
altfel n-ar putea accede. Sîntem în Greenwich pînă cînd 
călduroasele luni de vară fac ca Londra să devină un loc 
nesănătos, moment în care vom pleca, aşa că te îndemn 
să o trimiti degrabă pe una dintre fiicele tale. Te asigur că 
oricare dintre copiii tăi va fi binevenit alături de mine. Tot 
ce-ţi cer, dragă Mary, e să nu mă căpătuieşti cu roşcovana 
care-şi pierde cumpătul uşor. Am nevoie de o fată 
înțelegătoare şi amabilă, şi amîndouă ştim că “Nestăpiînita” 
nu-i nici una, nici alta.” 

Sara lăsă scrisoarea să-i cadă din mînă şi o lacrimă 
stingheră îi curse pe obraz. Visurile şi planurile ei se 
transformaseră în cenuşă. Abia după un ceas deveni, încet, 
conştientă de lumea din jur. Mirosul de piele şi de cai îi 
gîdilă nările, iar ea se ridică, oftînd cu regret după ce ar fi 
putut să aibă, apoi merse încet spre conac. Trecu pe lîngă 
biroul tatălui ei vitreg, iar ordinul lui rece îi ajunse la urechi: 

— Treci aici! 

Sara deschise uşa şi îl privi în ochi. Deodată, ştiu că 
liniştea celor trei zile care trecuseră se terminase. 
Reverendul ştia că înotase goală. Rămase nemişcată, 
ascultînd predica nesfirşită, dorindu-şi doar să ştie care-i 

era pedeapsa şi să termine odată cu totul. Era scandalul 
întregului sat. Comportamentul ei fusese neobrăzat, dia- 
volesc, ieşit din comun. Era instrumentul diavolului. Sîngele 
ei irlandez, nestăpînit, era pătat, iar ea nu răspundea nici 
la pedeapsă, nici la dojeni. Nu regreta şi nu se căia pentru 
nimic. Îl auzi recitînd lunga listă a păcatelor ei şi-i aşteptă 
verdictul. Cînd acesta veni, însă, o luă cu totul prin 
surprindere. Rostit pe un ton scăzut, calm, dar mai teribil 
decit orice pedeapsă fizică. 

— De acum înainte pierzi orice privilegiu, începînd cu 
călăritul. Ca să mă asigur că-mi dai ascultare, azi ţi-am 
vîndut calul. 

— Nu, şopti ea uluită. Cui l-ai vîndut ? 

Mintea ei striga, împotrivindu-se. 

— Tăcere! ordonă reverendul. 

Ochii ei de un verde deschis deveniră ca două fante 
înguste. Făcu o reverență scurtă, insolentă, şi ieşi cu 
demnitate. Cheltenham era un orăşel destul de mic încît ea 
să poată să descopere în grabă cui îi fusese vîndut Sabat. 
În acea clipă nu putea să salveze iapa, dar îşi propuse să- 
şi ia calul înapoi orice ar fi fost, oricînd putea, iar pînă atunci 
acceptă că nu putea decit să-l viziteze din cînd în cînd, şi 
asta după cîte o plimbare de cîte un kilometru în toate 
direcţiile. 

Nunta lui Beth se apropia vertiginos. Fiecare detaliu 
fusese cu atîta dedicare plănuit încît Sara se săturase pînă 
peste cap şi îşi dorea ca tot calvarul să se termine mai 
repede. Se gîndea cu groază la ceremonia în sine, pe care 
tatăl ei vitreg avea s-o oficieze pentru propria sa fiică. Soțul 
lui Jane avea s-o conducă pe Beth la altarul bisericii engle- 
zeşti pline de toate rudele lor din Gloucester şi de congre- 
gaţia reverendului, din Cheltenham. Biserica avea să 

răsune de şoaptele despre cum ea nu era măritată. Pînă la 
urmă, era rîndul ei, iar Beth era cu aproape cinci ani mai 
tînără. În Anglia epocii Tudorilor, fetele se măritau înainte 
de şaisprezece ani, altfel erau considerate fete bătrîne, 
nepotrivite, nedorite, de nemăritat. 

Fir-ar să fie! Mi-ar plăcea să le dau eu un subiect de 
birfă, se gîndi nefericită. Era în livadă şi făcea planuri, 
respingînd idee după idee, aproape imediat după ce-i 
venea. 

Rochia trandafiriu aprins a domnişoarelor de onoare, 
pe care o ura, era atîrnată în camera ei. Se întrista de 
fiecare dată cînd ochii îi cădeau pe ea. Mai erau două zile 
şi avea să se termine totul, cu excepţia țipetelor, şi de atunci 
încolo avea să fie nevoită să se ferească de trei cumnați, 
nu doar de doi, fiindcă mirele deja o prinsese singură de 
cîteva ori şi încercase să-i fure cîte un sărut. 

Trecu pe lîngă spălătorie şi o văzu pe una dintre 
servitoare ocupată deasupra unei căzi mari. 

— Ce faci, doamnă Pringle? 

— Frumoaso, sînt ocupată să vopsesc robele băieților 
din cor. Reverendul plănuieşte un spectacol grandios în 
biserică, iar straiele trebuie să fie vişinii, vezi tu. Cu anterie 
de dantelă albă, o să fie ca la bilci! 

— Ai nevoie de ajutor, doamnă Pringle? 

— Ei bine, frumoaso, ştii că mă doare spatele ăsta 
bătrîn. Cît duc eu robele la uscat, în livadă, poţi să goleşti 
tu cada cu găleata. Ai grijă s-o laşi să se răcească înainte, 
ca să nu te arzi. 

Sara se uită la vopseaua care clocotea şi simţi cum 
începe să-i clocotească şi ei sîngele. Oare îndrăznea să 
facă una ca asta? De ce nu? Singura culoare care-i venea 
mai rău decît trandafiriul ar fi fost vişiniul! Nu pierdu vremea 

şi aduse pe furiş rochia de domnişoară de onoare în 
spălătorie. 

Veni ziua nunții şi nimeni nu se gîndi la Sara Bishop. 
Tînăra avea de gînd să-şi păstreze pelerina pe umeri pînă 
în ultima clipă, apoi s-o arunce jos şi să meargă spre altar, 
ca toată lumea să înțeleagă că alter-ego-ul ei, Spada 
Nestăpinită, ieşise la iveală. 

Toate băncile din biserică erau ocupate. Mama ei fu 
condusă în primul rînd, iar mirele şi reverendul Bishop 
aşteptau la altar. Ann, cea de paisprezece ani, avea să fie 
prima din procesiune, ca să împrăştie în jur petale de 
trandafir. O urmau frumoasele cu părul închis la culoare, 
Margaret şi Jane, atît de asemănătoare încît mergeau mînă 
în mînă. Mireasa, la brațul cumnatului ei, avea să fie urmată 
de Sara, ducîndu-i trena. 

Beth era prea atentă la propria rochie ca să mai fie 
atentă la excentrica Sara, care insistase să-şi poarte 
pelerina pînă în ultimul moment. Notele virginalului începură 
să răsune, iar vocile dulci ale băieților din cor se ridicară în 
aer precum sunetele scoase de îngeri. Mica procesiune 
solemnă începu să meargă spre altar, iar peste cei de față 
se lăsă o tăcere plină de aşteptare. 

Deodată, muzicianul greşi o notă, băieții din cor uitară 
versurile imnului, iar congregația scoase la unison sunete 
de uimire. Fata era înveşmîntată în roşu aprins! Culoarea 
îşi striga din toate puterile nepotrivirea cu ceremonia 
nupțială, mai ales în biserică, un loc sfint al Domnului. 

Sara se răzbunase, distrugînd aerul sobru al zilei nunții 
surorii sale şi în acelaşi timp transformînd sacra ocazie a 
reverendului Bishop într-o farsă de tot rîsul. Avea să se 
vorbească luni întregi despre nuntă, iar după ce primul val 
de şoc avea să se destrame, oamenii nu-şi vor mai putea 
stăpîni rîsul. Spadă era o furtună cu părul roşu şi înclinație 
spre comportamente scandaloase, iar ei n-aveau s-o 
îmblînzească niciodată! 


Capitolul doi 


Magnificul simbol al dragonului, desenat pe velă, se 
văzu din Devonport cu mult înainte ca nava să fie adusă de 
miîini experte în port. De pe ziduri se auzi un strigăt ce 
ajunse la toţi cei din oraş în acea dimineaţă frumoasă de 
mai: 

— Zeul mării! Zeul mării! 

Copiii duseră vestea şi o strigară pînă cînd ea răsună 
pe toate străzile pietruite. Negustorii ieşiră din prăvălii şi, 
alături de cei ce le călcaseră pragul, fură martori la 
spectacolul ce însoțea mereu sosirea iubitului fiu al patriei 
lor, fiindcă Zeul mării nu era denumirea vreunei corăbii, ci 
numele de alint al celui care o conducea. 

Familia Hawkhurst, cu marele ei imperiu naval, con- 
ducea oraşul maritim Devonport, din apropiere de 
Plymouth, de mai bine de un secol, dar fusese nevoie de 
buna chibzuială a reginei actuale ca lor să le fie acordat 
primul titlu de nobleţe. Devreme în timpul domniei Elisa- 
betei, Sebastian Hawkhurst fusese numit lo" Devonport şi 
locotenent al comitatului Devon. Acum acesta renunţase la 
călătoriile maritime, dar fiii lui duceau mai departe gloriosul 
nume Hawkhurst, rivalizînd cu Howard, Raleigh şi chiar 
Drake în ochii oamenilor din Devonport. 

Cel mai mare dintre fii, căpitanul Hawkhurst, fusese 
plecat pe mare aproape şase luni şi încă nu ştia despre 
boala tatălui său. O ceată de oameni se adunase pe ziduri 
şi pe pontoane, toţi încercînd să ajungă într-un loc de unde 

să-l vadă pe magnificul, aproape legendarul om. Femeile 
mai că nu leşinară de nerăbdare să dea ochii cu bărbatul 
chipeş şi bine făcut căruia regina îi spunea Zeul mării. Toată 
lumea se minuna de cucerirea pe care, evident, o făcuse 
acesta, o galeră portugheză sau spaniolă. Se făceau 
speculaţii despre încărcătura ei de aur sau argint. Ducea 
bijuterii cel puţin. L-ar fi făcut mincinos pe oricare ar fi 
îndrăznit să-l numească pirat pe Hawkhurst. Pentru ei, el 
era un marinar negustor, un soldat şi un apărător al 
malurilor englezeşti. Nu era de mirare că Britania conducea 
mările cînd regina avea de partea ei forța şi loialitatea unora 
precum Zeul mării. 

Acesta stătea pe punte, dîndu-le ordine marinarilor săi 
cu glasul lui adînc şi puternic. Oamenii strînseră pînzele, 
apoi nava aruncă ancora, aflată iar în siguranţa portului. Din 
mulțime răsunară urale, iar zîmbetul Zeului mării străluci 
alb, contrastînd cu chiul său bronzat, în timp ce le făcea 
semn cu mîna privitorilor. Avea mai bine de un metru 
optzeci şi, cu siguranță, cei mai lați umeri din întreaga 
Anglie. Pielea îi era foarte bronzată, iar părul, negru natural, 
avea şuvițe mai deschise la culoare în locurile unde 
soarele-i atinsese virfurile. Purta părul lung, amintind de 
coama unui leu. 

Mulțimea aşteptă răbdătoare pînă cînd marinarul 
ajunse la mal, ştiind că spectacolul avea să merite 
aşteptarea. Marinarii îi duseră cuferele şi lăzile pe uscat, la 
casa mare de pe stinci. După aceea urmau ogarii lui 
irlandezi, care-l însoțeau pretutindeni, şi mult-iubitul său 
armăsar negru, Neptun. Mai curînd sau mai tîrziu, valetul 
lui avea să iasă din cală, “baronul” ce semăna cu un 
călugăr, care purta o robă lungă şi neagră şi nu scotea 
niciodată vreun cuvint. În sfirşit apărea o femeie micuță ca 

o păpuşă, cu ochii înguşti, îmbrăcată în pantaloni brodați 
cu mătase şi o tunică despicată. Poveştile despre originile 
ei stranii şi despre cum ajunsese să fie proprietatea Zeului 
mării mergeau de la concubină şi pînă la sclavă. 

În sfîrşit, Hawkhurst păşi pe mal şi îşi croi drum spre 
conacul său. Cînd oamenii îl. strigară pe nume, el le 
răspunse la fel. Trimise sărutări spre femeile care-i făceau 
nebuneşte semn cu mîna şi aruncă pumni de monede spre 
băiețeii care-l urmăreau în fugă, imitîndu-i mersul țanțoş în 
timp ce el se obişnuia din nou să calce pe uscat. 

Femeile oftară în urma lui, dar emoția rămase în 
fiecare piept, fiindcă alături de Zeul mării sosiseră acasă 
sute de marinari din flota sa — soți, iubiţi, burtaci, toți însetați 
de compania vreunei doamne generoase care să le 
încălzească paturile în noaptea ce urma şi în cele de după 
ea. Oamenii lui Hawkhurst erau speciali, toți veterani 
încercaţi, neînfricaţi, fiindcă aveau un comandant genial 
într-ale marinăriei şi maestru al cuceririlor. Se concentra 
numai pe corăbiile pline de comori ale spaniolilor şi le 
urmărea cu o fervoare diavolească. Oamenii lui Hawkhurst 
primeau o parte din averile pe care le cucereau şi aveau 
întotdeauna buzunarele pline. 

Toţi servitorii casei Devonport reuşiră să fie prezenţi la 
sosirea lui Hawkhurst şi să-i asigure cel mai cald bun venit. 
Frumoasa lui mamă, Georgiana, îl privise pînă atunci de la 
cea mai înaltă fereastră a casei şi se grăbi acum în jos pe 
scara spiralata, ca să se afunde în îmbrățişarea sa 
puternică. Era o frumusețe cu părul negru, cu ochii de un 
albastru adînc, precum cerul de vară. Mereu feminină, era 
extrem de elegantă. 

— Dragul meu Shane, spuse. Mă bucur să te am 
acasă. 

Numai ea îi spunea Shane. El îşi semna toate 
documentele cu S. Hawkhurst şi, cum numele tatălui său 
era Sebastian, toată lumea presupunea că împărțeau 
acelaşi nume. Mama şi fiul aveau o legătură atît de 
profundă încît el înțelese imediat că ea era supărată. 

— Ce s-a întîmplat? întrebă, rămînînd cu braţul 
protector în jurul ei. 

— Tatăl tău e grav bolnav, Shane, răspunse ea, apoi se 
grăbi să-l liniştească. S-a simțit mai bine... puţin mai bine, 
dar... 

Ezită, ca să poată vorbi fără ca tulburarea să-i răzbată 
în glas. 

— E paralizat pe o parte a corpului. 

— O să-şi revină? Ce spune medicul? întrebă el 
apăsat. 

— Nu are prea mari speranțe. Am trimis chiar şi la 
Londra după un medic, dar el a spus că boala tatălui tău se 
datorează unui infarct şi că un al doilea o să-l omoare. 

— Merg la el! spuse Hawk repede. 

Era la jumătatea scării cînd mama sa rosti încet în 
urma lui: 

— Nu trebuie să se agite, dar e deja foarte bucuros că 
te-ai întors. Să nu te certi cu el şi să nu beti tărie! 

— Hawk, băiatul meu! Pe Dumnezeul meu, nu-mi place 
să mă vezi aşa slăbit. 

Shane Hawkhurst avu un şoc la vederea tatălui său. 
Acesta fusese întotdeauna puternic, dînd dovadă de 
slăbiciune doar în privința Georgianei. Acum, vorba-i era 
împiedicată de gura paralizată pe o parte. Numai ochii 
tatălui său sclipeau la fel ca întotdeauna. 

— Ai mai cules o nestemată din flota spaniolă. Ha! 

Hawk simţi că tatăl său nu dorea să vorbească despre 

sine sau despre boală. Decise să-i dea vreme părintelui său 
să-şi caute cuvintele şi să decidă ce era de făcut ca dinastia 
Hawkhurst să treacă de la cel mai în vîrstă la cel mai tînăr 
cît încă aveau timp. 

— Ce încărcătură avea? întrebă Sebastian. 

Shane zîmbi larg, mulțumit. 

— Argint pe care spanioli îl trimiteau acasă din Peru şi 
Mexic. 

— Nu mai spune! 

Bătrînul era uluit. 

— Elisabeta o să-ţi dea rang de cavaler pentru asta. 

Shane ridică întrebător din sprîncene. 

— Poate că o să-i dau jumătate din captură... poate, 
apăsă el. Bess e prea lacomă şi prea zgiîrcită cu onorurile. 
Încă nu am scrisoarea oficială din partea ei cum că acţionez 
în numele Angliei, dar, pe Dumnezeul meu, de data asta o 
obțin chiar dacă trebuie să mă culc cu ea! 

Cuvintele trădătoare n-aveau să părăsească 
încăperea, dar Sebastian îl dojeni oricum. 

— Ai grijă. Se poate ca spionii ei să o fi anunţat deja că 
ai dat peste un premiu mare. 

Tînărul Hawkhurst zîmbi larg. Nu ignora niciodată 
pericolul, dar se bucura de el. 

— Da, nu mă îndoiesc, dar am destule avuţii în peșterile 
de sub stîncă şi ascunse-n altă parte — piele spaniolă, vin 
şi artefacte. Poate că o să fiu destul de generos încît să 
donez galera flotei noastre în loc s-o păstrez pentru noi. 

Bătrînul era vizibil obosit şi o cută adîncă de îngrijorare 
îi apăruse pe frunte. Se temea că fiul său se implicase în 
comploturi nefaste, despre care el nu ştia nimic. Nici nu voia 
să ştie. Probabil că şocul l-ar fi omorît demult, se gîndi cu 
ironie. Hawk văzu tulburarea părintelui său. 

— Te las să te odihneşti, spuse, ridicîndu-se ca să 
plece. 

Tatăl său îi făcu semn să mai rămînă un moment. 

— Miine vorbim pe îndelete despre lucruri mai serioase. 
Miine, înainte ca tînărul Matthew să se întoarcă de la 
Londra. 

Acum încruntătura de îngrijorare apăru între sprîn- 
cenele lui Hawk, pe chipul lui frumos. 

— Întreab-o pe mama ta dacă poate să se smulgă din 
compania ta şi să-i ofere unui vîrstnic cîteva dintre zîm- 
betele ei prețioase. 

Ziîmbetul lui era mai mult grimasă. 

— O ador pe femeia asta. Ce să fac? 

Aripa de est a conacului Devonport era domeniul privat 
al lui Shane. Avea propriile intrări, una în față, alta în spate, 
ca oamenii şi servitorii săi să nu fie nevoiţi să calce în casa 
mare. Intră în camera de baie, acolo unde îl aştepta o cadă 
plină cu apă şi două rînduri de haine curate. Primele erau 
de călărie, celelalte, mai formale, potrivite unui salon, pentru 
că în acea primă noapte înapoi acasă avea să i se alăture 
mamei lui la cină. 

Baronul, ca de obicei, se ocupase de toate nevoile 
stăpînului său cu eficienţă, eleganţă şi în tăcere. Neptun n- 
avea astimpăr, de parcă ar fi ştiut că în curînd avea să-şi 
întindă picioarele puternice peste cîmpurile cu iarbă moale 
ale domeniului Devon. Hawk îl bătu pe grumaz şi îl linişti cu 
vocea sa adincă, în timp ce-l înşeua şi-l scotea din grajd. 

— Miine te duc la o iapă, îi promise. 

El însuşi îşi simţi spiritul liber cînd lăsă armăsarul să 
alerge după bunul plac. Adevărul fie spus, amîndoi fuseseră 
închişi prea mult timp într-un spațiu mic şi aveau nevoie 
să-şi elibereze energia adunată şi forța vitală, cutreierînd 
cîmpurile. Cal şi călăreț păreau să urmeze o cărare 

predestinată care-i duse la o depărtare de mai bine de 
şapte kilometri acoperiți de poieni şi arbuşti. Într-un sfirşit 
ajunseră la un han cochet din piatră, unde se bucuraseră 
de popasuri binevenite şi în anii de dinainte. 

Hangiţa frumuşică scoase un chiot de bucurie cînd îl 
văzu, iar pe buze îi înflori un zîmbet pe care n-ar fi putut să- 
| ascundă nici dacă şi-ar fi dorit. 

— Bine ai venit acasă, stăpîne. 

Făcu o plecăciune adîncă, apoi se grăbi să-i toarne o 
halbă de cidru tare de Devon. Braţul lui bronzat o cuprinse 
într-o îmbrăţişare cunoscută, deşi numele fetei îi scăpa 
memoriei sale de obicei perfecte. Accentul ei de Devon îl 
încînta. Era o fetişcană de la țară, plinuţă, care nu fusese 
răsfăţată o zi în viaţa ei, dar avea toate instinctele feminine 
ale unei curtezane londoneze. Se aplecă mult deasupra 
mesei, ca să-şi arate sînii frumoşi, apoi îi frecă mîneca din 
catifea cu degetele ei bătătorite. 

— Te grăbeşti să pleci, stăpîne? întrebă cu răsuflarea 
tăiată. 

El rîse şi clătină din cap, privind-o cum face gropiţe în 
obraji de bucurie. Era cu uşurinţă cel mai chipeş bărbat pe 
care-l văzuse ea vreodată şi nu-i venea să creadă că, din 
cînd în cînd, Hawk venea călare pînă acolo, doar ca să 
petreacă o oră sau două cu ea. Tresări, fiindcă imaginaţia 
o purtase deja mai departe în timp, cînd aveau să fie 
împreună sus, în patul cu pene, unde se pregătea să simtă 
plăcerea aprigă pe care i-o pricinuia imaginea trupului lui 
magnific, întins, perfect în goliciunea sa. Deja simţea un dor 
cumplit în măruntaie. Îi luă halba goală şi spuse cu 
îndrăzneală: 

— O umplu iar, şi poţi să-mi întorci favoarea-n aşternut. 

El rîse din toată inima şi îşi aminti numele ei. 

— O să fie plăcerea mea, Polly. 

Ea îl privi cu ochii mari, serioşi, o clipă, apoi spuse: 

— Nimeni nu mă face să mă simt aşa de plină cum mă 
faci tu, stăpîne. 

Hawk fugi după ea în sus pe scări, gidilîndu-i gleznele 
şi strecurîndu-şi mîna pe sub fustele ei în timp ce fetişcana 
încerca să-i scape. Ştia că-l aştepta o oră de plăcere şi rîs 
în patul din pene de giscă. Nimic nu se compara cu 
entuziasmul unei fete simple de la țară. 


Salonul în care era servită cina la conacul Devonport 
îl uimea de fiecare dată. Din tavan atîrna un candelabru cu 
filigran încrustat, pe care ardeau sute de lumiînări. Masa şi 
scaunele din lemn de trandafir aveau picioare delicate, 
curbate, şi perne tapițare de culoarea caisei şi a lămiii. 
Dulapurile de veselă erau pline de cristal venețian şi argint 
masiv, iar pe pereţi atîrnau tablouri pictate cu gust. Mîna 
pricepută a Georgianei se simţea în fiecare detaliu, iar 
conacul era la fel de elegant ca locuinţa lor de la Londra, 
cu toate că fusese ridicată într-una dintre cele mai sălbatice 
regiuni ale regatului. 

Shane o complimentă pe mama sa pentru mîncărurile 
delicioase pe care i le servise în acea seară. 

— L-am adus înapoi pe bucătarul şef de la conacul 
Hawkhurst. Am petrecut iarna acolo, fiindcă e la o distanță 
convenabilă de patruzeci de kilometri de Londra. 

Închise puţin ochii, ca să-şi tempereze emotia pe care 
acel conac încă i-o mai trezea, după toţi acei ani. Shane îi 
văzu tulburarea şi îşi dădu seama la cine se gîndise ea, dar 
nu spuse nimic. Georgiana îşi recăpătă controlul şi încheie: 

— Tatăl tău a fost la curtea regală de două ori, apoi a 
avut multe întîlniri la conac. Nu ştiu ce s-a întîmplat în 

ultimele două săptămîni petrecute acolo, dar am venit 
acasă pe nepusă-masă şi cum am ajuns, el a fost lovit de 
boală. Mă doare inima cînd îl văd în aşa stare. 

— E adevărat. M-a şocat să văd cum arată şi că nu mai 
are putere deloc, spuse Shane pe un ton serios. Cu toate 
astea, mintea îi e încă ascuţită. 

— Slavă Domnului şi pentru atît, spuse ea repede. 

— Am multe de rezolvat la Londra. Dacă plec într-acolo 
la sfîrşitul săptămînii, crezi că poţi să te descurci singură cu 
el? 

— Shane, dragul meu, m-am descurcat mereu cu el 
într-un fel sau altul. 

Zîmbi cu tristețe. 

— N-am fost mereu soția perfectă, dar ţin foarte mult la 
el, să ştii. Aproape douăzeci şi nouă de ani, adăugă cu 
nostalgie. Mi-e foarte teamă că n-o să apucăm treizeci. 

El se ridică şi turnă cîte un coniac pentru fiecare. 
Încălzi paharul între palme, apoi sorbi încet, savurînd aroma 
coniacului franțuzesc pe care-l prădase de pe cine ştie ce 
corabie, cu multă vreme înainte. 

— O să-i duc şi lui Bess din ăsta cînd merg la curte data 
viitoare. Nu bea ea prea mult, dar îi place băutura cea mai 
fină. 

— Regina e o nerecunoscătoare. Nu ştiu de ce te 
deranjezi să-i faci cadouri, spuse mama sa strîmbînd din 
nas. 

El dădu aprobator din cap. 

— Parşivă şi nerecunoscătoare, aşa e Bess.. 

— Poate că aşa ar trebui să fie toate femeile. Poate că 
aşa trebuie să faci ca să-i ai pe toți bărbații la picioare. 

El zîmbi. Femeile frumoase n-o iubiseră niciodată pe 
Elisabeta. Nu înțelegeau de ce o femeie vanitoasă şi în 


28 VIRGINIA HENLEY 


vîrstă era atît de atrăgătoare. Răspunsul, desigur, era 
simplu: cel mai potent afrodiziac din lume e puterea. 

— Vrei să rămîn la căpătiiul lui în seara asta? se oferi 
el, îngrijorat de starea de nelinişte a mamei sale, care i se 
citea acesteia pe chipul său frumos. 

— Nu. Rămîn cu el pînă adoarme, apoi mă retrag în 
dormitorul meu. Am lăsat uşa deschisă între camerele 
noastre tot timpul cît am fost căsătoriți. Ştie că sînt acolo 
dacă are nevoie de mine. 

Îi zîmbi fiului său. 

— Sper că ştii că, dacă tu ai nevoie de mine, şi eu sînt 
aici, răspunse el cu simplitate. 


Dormitorul mare din aripa de est strălucea în lumina 
lumînărilor cu parfum de santal, iar fumul aromat al tămiii 
se ridica în rotocoale spre tavan cînd intră Shane 
Hawkhurst. Imediat, Lak Sung Li se apropie ca să-i scoată 
vesta şi cămaşa. Prima dată cînd îi auzise numele, lui i se 
păruse că se rosteşte asemenea lui “cîntec de privighe- 
toare”, aşa că îi spunea astfel, fiindcă-i făcea plăcere. 

Ea se înclină adînc, iar părul negru şi drept îi alunecă 
precum o cascadă de mătase. 

— Doreşte stăpînul meu să fumeze? întrebă ea cu un 
glas dulce, arătînd spre pipa cu apă din colțul camerei. 

El clătină din cap, apoi spuse: 

— De ce mă numeşti tu mereu stăpîn, Cîntec de 
privighetoare? 

— Ți se potriveşte, insistă ea pe tonul ei scăzut şi 
muzical. Aduc uleiul ca să-ţi fac masaj, spuse, apoi, cînd el 
nu refuză, se aplecă spre un dulăpior lăcuit în negru şi roşu, 

de unde scoase o sticluță cu ulei parfumat şi un prosop 
gros. 

Dădu la o parte pernele de pe banca de lemn din 
dreptul ferestrei, apoi întinse prosopul. Era un ritual pe care- 
| mai făcuse de multe ori pînă atunci. 

El îşi scoase restul hainelor şi se întinse, gol, pe banca 
din lemn. Cîntec de privighetoare îngenunche alături, turnă 
ulei parfumat în palma ei mică, apoi începu masajul lent, 
ritmic, pe care-l învățase pe cînd era doar o copilă. El simţi 
cum tensiunea îi părăsea trupul încordat şi cedă plăcerii 
senzuale, în timp ce se gîndea la toţi cei care-l aşteptau la 
Londra. Unele dintre acele întîlniri erau de afaceri. Avocatul 
lui îi căuta pe toţi cei care aveau pămînturi în Irlanda, pro- 
prietăţi pe care el voia să le cumpere. Unele dintre întilniri 
combinau afacerile cu plăcerea — regina şi unii membri ai 
curții sale. Altele aveau să fie secrete, iar el spera că va 
putea să-şi facă destule cunoştinţă înainte să revină la 
conac, unde în curînd avea să fie nevoie de el. 

Apăsarea palmelor mici ale lui Cîntec de privighetoare 
îl îndemna să se întoarcă pe spate, ca ea să-i poată masa 
muşchii pieptului lat, abdomenul, şi ca să poată să se joace 
cu organele de dedesubt. Îi oferea un meniu foarte de variat 
de delicii erotice, dar atitudinea ei era întotdeauna umilă, 
pasivă. Era expertă în tot ce ţinea de senzualitate, dar Hawk 
începea să se simtă dezamăgit că nu dădea dovadă de nici 
o emoție puternică. Era slabă, supusă şi politicoasă, tot ce 
trebuia să fie o femeie, dar chiar şi aşa... 

Cu blîndeţe, el îi dădu degetele la o parte şi se ridică. 
Întinse mîna spre ea şi spuse simplu: 

— Vino, cîntec de privighetoare. 

Sebastian Hawkhurst era foarte slăbit, şi cu toate astea 
Hawk simţi că tatăl său îşi aduna toate puterile ca să-i 
vorbească despre un lucru foarte important. 

Cînd află în sfirşit care era acel lucru, tînărul se simți 
atit iritat cît şi amuzat, şi refuză să ia în serios cererea 
tatălui său. 

— Să mă însor? Nu am nici cea mai mică intenţie să 
fac aşa ceva. 

Riîse din toată inima. 

— Hawk, ai douăzeci şi opt de ani. Ar fi trebuit să te 
aşezi la casa ta de multă vreme. 

Îşi pierdea răbdarea, aşa că spuse furios: 

— Căsătoria te-ar echilibra. Dumnezeu ştie că ai nevoie 
de asta! Înainte să primeşti titlul, vreau să te însori. 

— Nu, spuse Hawk nepăsător. Nu poţi să mă obligi. 

Zîmbi larg, ca să-şi îndulcească spusele. 

— Ba pot şi o s-o fac dacă trebuie, strigă Sebastian 
Hawkhurst. 

Hawk. ridică dintr-o sprînceană, punînd la îndoială 
cuvintele tatălui său. 

— La moartea mea, titlul de lord Devonport merge la 
moştenitorul meu, la cel legitim. 

Lăsă cuvintele pline de semnificație să atîrne în aer, 
iar Hawk rămase şocat, incapabil să răspundă imediat. 

— De cînd ştii? întrebă încet. 

— Ce să ştiu? Că tatăl tău adevărat e acel fiu al 
diavolului, O'Neill? 

Hawk se temea ca nu cumva tatăl lui să se agite atît 
de tare încît să facă iar infarct, dar bătrînul se relaxă 
deodată. Zimbi, iar figura i se îmblînzi din dragoste pentru 
fiul său. 

— Ştiu de aproape douăzeci de ani.Clătină din cap, 
amintindu-şi de acele vremuri demult trecute. Erai înscris 
la o şcoală pentru băieți, în Londra, iar în vara în care aveai 
nouă sau zece ani, mi s-a făcut un dor teribil de tine. Am 
navigat la Lonara, cu treabă, şi am venit la şcoală, ca să te 
vizitez. Atunci am aflat că nu-i petreceai verile acolo, doar 
iarna. Am fost uluit, nedumerit... am pus oameni pe urmele 
tale, iar ei te-au găsit în Irlanda, la O'Neill. 

Shane întinse mîna şi-l apucă strîns de umăr pe tatăl 
său. 

— Aş fi preferat să nu afli aşa ceva. 

Sebastian clătină din cap. 

— Nu mi-a fost greu să accept că Georgiana mi-a fost 
necredincioasă, pentru că e o frumuseţe rară, şi ce femeie 
poate să-i reziste unui irlandez sălbatic precum O'Neill? Nu. 
Mi-a fost greu să ştiu că un fiu atît de bun cum eşti tu nu 
era zămislit din sămînţa mea. Ea te trimitea acolo în fiecare 
vară, iar eu n-am intervenit, pentru că avea şi el dreptul să 
te cunoască, să vadă cum creşti şi devii bărbat. Şi tu aveai 
dreptul să fii cu tatăl tău, cu sînge din sîngele tău. 

Shane se simţi mişcat de atitudinea bătrînului. 

— Ai fost cel mai generos bărbat de pe pămînt. Ai iertat- 
o pe mama şi m-ai iubit pe mine. 

Era o afirmaţie şi nimic mai mult. 

— N-a fost vorba de generozitate, ci de egoism! N- 
aveam de gînd să-mi tai nasul ca să-i fac feţei în ciudă. 
Unde altundeva aş mai fi putut să găsesc o femeie la fel de 
frumoasă şi de pasională ca mama ta? Unde să mai găsesc 
un fiu puternic, care să mă facă să simt aşa mîndrie? 

Chicoti încet, pentru sine. 

— Am prețuit mereu gîndul că poate, doar poate, erai 
totuşi din sămînța mea. 

Shane se simți copleşit. Cum să-i refuze acestui om 
ultima sa dorință? Nu putea să fie şi el la fel de generos 
cum fusese acesta? 

— Vezi tu, am minţit. Nu ţi-aş lua titlul, dar, Hawk, mi-ai 
ferici ultimele clipe dacă mi-ai da cuvîntul tău că o să te 
însori curînd. 

— Îți dau cuvîntul meu că o fac, dacă găsim o femeie 
care să mă ia, dar ce te face să crezi că însurătoarea m-ar 
ține departe de necazuri? glumi el. 

Sebastian Hawkhurst făcu o grimasă. 

— Nemernicul de O'Neill... Ştiu că-i dai bani, arme şi, 
mai rău, informaţii! Mi-e teribil de frică să nu te spînzure din 
cauza lui, şi totul în numele eliberării nenorocitei de irlanda! 

Se chinui să respire. 

— Cînd am fost la Londra, — m-am dus fiindcă mi se 
părea că Walsingham are oameni pe urmele tale. Mi-a fost 
al naibii de greu să aflu. Din ce ştiu eu, încă nu s-a întîmplat. 
Nu încă. Dar sigur ştie tot ce face O'Neill. 

Hawk se grăbi să-şi liniştească părintele. 

— Au spioni peste tot în lume— în Olanda, Italia, Franţa, 
Spania, care pot să le spună pînă şi dacă regele a dat un 
vînt, dar cu Irlanda lucrurile stau altfel. Sînt în ceaţă, iar 
spionii lor nu ştiu nimic. 

Sebastian tresări şi Hawk spuse alarmat: 

— Uită de asta, tata. Uită. 

Bătrînul clătină din cap şi vorbi: 

— O soție te-ar desprinde de la sînul lui. 

— Şi dacă m-aş însura cu o irlandeză? glumi Shane, 
făcîndu-i semn cu ochiul. 

Nu era deloc bucuros, însă. Conştiinţa îl apăsa greu. 
Ce greutate avuseseră grijile în boala tatălui său? Se 
felicitase întotdeauna pentru că reuşise să-şi ascundă cu 

dibăcie legătura cu irlanda, însă, dacă tatăl său aflase 
despre ea, cine altcineva ar mai fi putut să ştie? Nu i se 
părea un avantaj să-i spună mamei despre discuţia lor, 
pentru că, probabil, propria conştiinţă o măcina, dar era 
foarte important ca baronul să afle tot ce se vorbise în acea 
zi. De multe ori, siguranţa şi chiar viața sa erau în miinile 
acestuia, iar între ei nu existau niciodată secrete. 

Căsătoria promisă nu-l deranja prea mult. Era ceva 
banal, o formalitate de care avea să scape cumva. Alungă 
ideea cu disprețul pe care credea că-l merită. 

— Tînărul Matt o să ajungă miine şi o să te mai 
înveselească, spuse, dar văzu că tatăl său adormise adînc, 
epuizat. 

Se uită la el şi îi mulțumi celui de sus că nu bătrînul nu 
ştia despre întîlnirea sa secretă cu O'Neill, dintr-un golf 
ascuns din munţii Mourne, cînd îi dăduse acestuia jumătate 
din argintul de pe galera spaniolă. 


Cît timp Shane vorbea cu tatăl său, într-adevăr, pe 
Georgiana o măcinau regretele. Crezuse că vina dispăruse 
cu multă vreme înainte, dar acum era la fel de dureroasă 
precum o rană proaspăt deschisă în piept. Era şi mai rău 
că totul începuse în luna de miere. Sebastian o luase cu el 
la Londra, unde urma să primească titlul de lord Devonport 
de la regină. Locuiau la conacul Hawkhurst, care era în 
familia lui de aproape o sută de ani. În zilele în care 
proaspătul ei soț avea treabă în Londra sau în porturile de 
pe Dover, de la Hastings la Hythe, ea călărea în Weald şi 
în pădurea Ashdown. În acea zi sortită, se lovise de un 
bărbat care călărea mai repede decît crezuse ea că se 

putea. La prima vedere, uriaşul cu păr roşu şi trăsături as- 
pre o speriase. El îi aruncă urîte cuvinte de ocară în galeză, 
iar ea roşi pînă-n vîrful urechilor. 

— Eşti irlandez! spusese Georgiana. 

— Nu doar irlandez, strigase el arogant. Sînt un prinț 
irlandez! 

— Poate că eşti prinț, dar nu eşti deloc domn! se răstise 
ea furioasă. 

— Dacă ai înțeles ce-am spus, nici tu nu eşti cine ştie 
ce doamnă! răspunse el. 

Amîndoi se dădură jos de pe cai, nervoşi, gata de 
luptă, şi atunci se întîmplase. O violase. Nu, se gîndi Geor- 
giana. Nu o violase, fiindcă îl dorise cu aceeaşi pasiune 
aprinsă pe care o simţise şi el pentru ea. Adevărul era că 
făcuseră dragoste chiar acolo, pe pămîntul unde se în- 
tîlniseră cu doar cîteva clipe înainte. 

Hugh O'Neill avea un trecut sîngeros. Tatăl său ar fi 
trebuit să fie O'Neill, dar fratele său, Sean, îl omorise, 
fiindcă nu voia să împartă puterea cu altul. După aceea, 
Sean plecase în Anglia ca s-o farmece pe regină şi să ceară 
vastele domenii O'Neill din Ulster. Îi jurase credință acesteia 
şi fusese de acord să lupte împotriva tuturor duşmanilor ei. 

Îi luase cu el pe cei doi fii mai mici ai fratelui său şi fi 
lăsase, la sugestia reginei, în grija unor familii de nobili 
englezi. Elisabeta credea că, dacă-i lua de mici pe prinții 
Irlandei, putea să-i civilizeze după ce-i dezvăța de cato- 
licism şi-i convertea la protestantism. Hugh O'Neill ajunsese 
la familia de aristocrați pe nume Sidney, iar Sean se 
întorsese triumfător în Irlanda. 

Curînd, însă, devenise evident că el îi dădea cu tifla 
tinerei regine. Taxele nu ajungeau în Anglia, ci în cuferele 
lui Sean O'Neill. Pînă la urmă, lui Elisabetei îi ajunse şi 

trimise o armată în Irlanda, care-l învinse pe O'Neill. El se 
refugie la MacDonell, care-l omori în scurtă vreme. Astfel, 
Hugh O'Neill, baronul Dungannon, ajunse moştenitor al 
Ulsterului, iar cînd împlini paisprezece ani, fiind încă la 
familia Sidney, regina decise să-l! trimită pe tînărul civilizat 
în Irlanda, ca să-i învețe pe ai lui înțelepciunea englezească 
şi să conducă în numele ei. Fusese convertit la protes- 
tantism şi îi era loial coroanei, după cum el însuşi declară. 
Se dovedi, însă, atît de civilizat, încît îşi ucise vărul, pe fiul 
răposatului Sean O'Neill, apoi trase de timp prefăcîndu-se 
dornic de pace. Regina era atît de mulțumită de el încît îi 
promise că, dacă reuşea să păstreze pacea şi să convingă 
clanurile nestăpiînite să nu se revolte, îl va face conte de 
Tyrone şi îi va da toate pămînturile şi averile familiei O'Neill 
din Ulster. 

Cînd regina îl chemă înapoi în Anglia, ca să-şi pri- 
mească onorurile, îl cunoscu Georgiana. O'Neill fusese 
binecuvîntat cu mai mult şarm decit era sănătos pentru un 
simplu muritor. Ar fi făcut orice ca să cîştige o inimă şi să 
nu-i mai dea drumul. Prinții irlandezi erau faimoşi pentru 
obiceiul de-a fura nevestele altor bărbaţi, dar, cu toate că 
atracţia pe care o simțea față de el era magnetică, 
Georgiana rezistase şi nu se aruncase în brațele sale, uitînd 
de tot. În loc de asta, i-l dăduse pe fiul lor. O'Neill avea o 
minte strălucită şi necruțătoare. Nu exista crimă, sacrificiu 
sau păcat pe care nu l-ar fi comis ca să-şi atingă scopurile. 
Îi săruta mîna reginei chiar în timp ce-o blestema în şoaptă. 
Declara că e de partea coroanei, dar o jefuia de toate 
avuţiile. Ani întregi se străduise să unească toate clanurile, 
ca să le aibă sub control în ziua în care avea de gind să le 
ordone să se răzvrătească şi să elibereze Irlanda de sub 
domnia englezească. lar acum avea un fiu bogat din flori 
care să-l ajute. 


Capitolul trei 


Singurul lucru care o salvă pe Spadă în acea vară fu 
sosirea unui străin. De la nuntă încoace, nuntă pe care o 
distrusese de tot, tînăra îşi petrecuse tot timpul în camera 
ei şi nici unul dintre membrii familiei sale nu dorise să-i 
vorbească. Comunica numai cu doamna Smite, o servitoare 
cu chipul împietrit, loială reverendului Bishop. Sara fusese 
examinată de un medic, care clătinase dojenitor din cap şi 
declarase că, după umila sa părere, fata era încăpăținată, 
sălbatică, excentrică, dar nu putea fi declarată nebună. Ti 
prescrise o dietă de piine şi apă, care s-o slăbească şi să- 
i răcorească sîngele înfierbîntat, apoi recomandă să o lase 
singură o lună, ca să-i îndulcească dispoziția şi s-o facă să 
devină mai uşor de controlat. 

Spadă, fiindcă aşa ajunsese să se considere ea însăşi, 
se bucură la început de solitudine. Scăpase de urita 
companie a familiei sale şi nu mai trebuia să meargă la 
biserică de trei ori pe săptămînă, ca să asculte predicile 
repetitive ale reverendului, ce preziceau foc şi pară. Era 
liberă să-şi petreacă orele visînd la într-o bună zi. 

Într-o bună zi avea să aibă o rochie aleasă special 
pentru ea. O rochie verde deschis, crem sau poate un 
albastru-păun, îndrăzneţ. imaginaţia îi oferi o mulţime de 
nuanțe dintre care să aleagă. 

Într-o bună zi, un bărbat, altul decît cumnații ei, avea 
să-i fure o sărutare. Bărbații din mintea ei erau la fel de 
diferiţi ca şi culorile rochiilor pe care visa să le aibă. Oftă. 

Într-o bună zi avea să plece din locul acela blestemat. 
Odată plecată, jură că n-avea să se mai întoarcă. Destinația 
ei de vis era, bineînțeles, curtea regală. în fantezia ei 
preferată le spunea tatălui şi surorilor ei vitrege că pleca la 
curte, ca să-i vadă înverzindu-se de invidie. 

Reveria dură o săptămînă, moment în care ajunse să 
se simtă atît de chinuită încît era gata să strige. Viaţa fără 
libertate era de netolerat. Fusese întotdeauna activă, dar 
acum, că nu putea să călărească şi nici măcar să se plimbe, 
era neliniştită, închisă şi, da, înfometată! Era în capcană şi 
pînă nu găsea cheia închisorii sale, se simțea neajutorată. 

Cînd sosi străinul, ea îl văzu de la fereastră. Aceeaşi 
fereastră pe care bunul reverend o bătuse în cuie cu mîinile 
lui albe şi fine. Calul străinului, hainele şi postura sa îi 
trădau statutul social înalt. Era un bărbat obişnuit venit să 
facă afaceri. Sara era curioasă şi foarte enervată la gîndul 
că se putea să nu afle cine era omul acela şi ce căuta la ei 
acasă. 

Se uită pe fereastră, aşteptind ca el să plece, dar după 
două ore, acesta era încă acolo. Începu să facă speculații 
legate de el, dar nu şi-ar fi putut imagina nici într-o mie de 
ani adevăratul motiv al vizitei lui. 

La parter, în cabinetul reverendului, Jacob Goldman 
explica atit cît se pricepea mai bine lucrurile, a nu se ştia 
cita oară. 

— Domnule Bishop, înțeleg că sînteţi tatăl vitreg al 
tinerei domnişoare, dar în această situaţie nu puteţi să 
decideți în locul ei. Eu sînt avocat, domnule, şi cunosc 
legea. Mi-a luat luni întregi să găsesc persoana care deţine 
titlul legal al acestui domeniu din Irlanda. Am fost autorizat 
să obțin aceste pămînturi de la cel care are titlul de 
proprietate. Fiindcă acestea s-au transferat de la Rory 

Wilde, la moartea lui, către unica sa fiică, Sara Wilde 
Bishop, am nevoie de acceptul ei, de semnătura ei şi de 
chitanţă de la ea pentru banii pe care îi va primi. 

Jacob Goldman dădu de două ori din cap, ca să arate 
că, din punctul lui de vedere, discuţia era încheiată. În 
spatele pleoapelor coborite, privirea lui atentă îl măsură pe 
clericul din orăşelul de provincie, atit de însetat de autoritate 
şi control. 

— Foarte bine, domnule Goldman. Vă permit să îi 
vorbiţi fiicei mele, dar rămîn şi eu în cameră şi sper că nu 
aveţi vreo obiecţie ca eu s-o îndrum în aceste tranzacții. 
Femeile, sigur sînteți de acord, nu înțeleg probleme legale 
sau de afaceri. Aceste pămînturi irlandeze au fost con- 
siderate lipsite de valoare, secate şi pline de pietriş şi stînci. 
Dacă aş fi ştiut că au vreo valoare, le-aş fi transferat în 
proprietatea mea cu ani în urmă, atunci cînd m-am însurat 
cu mama ei şi am devenit tatăl vitreg al Sarei. 

— Domnule Bishop, probabil că aveți dreptate şi că 
terenurile sînt secate, spuse Goldman. Singura lor valoare 
ține de faptul că asigură accesul la proprietăți mai bune. 

Reverendul Bishop ieşi din cabinet şi trimise un servitor 
s-o cheme pe Sara. Soţia sa îl auzi şi se apropie cu o privire 
întrebătoare. El o bătu pe umăr şi o îndemnă să-şi vadă de 
ale ei. 

— Afaceri, draga mea. Nu-ţi preocupa tu mintea cu aşa 
ceva. Fugi sus şi asigură-te că Sara e prezentabilă. 

Spadă ezită la uşa cabinetului. În camera aceea i se 
întîmplau numai lucruri rele. Nu putu să nu se teamă de 
lovitura ce avea să urmeze. 

— Hai, fată, mişcă-te. Timpul e prețios, spuse tatăl ei 
cu nerăbdare. 

Nu-i plăcea să-i ceară părerea, indiferent din ce motiv, 
dar mai ales legat de Rory Wilde, bărbatul mort cu care 
rivaliza pentru afecțiunea soției sale. 

— Domnule Goldman, aceasta este fiica mea, Sara. 

Tînăra făcu o reverență în fața bărbatului scund, cu 
pielea închisă la culoare. 

— Bună ziua, domnule. 

Goldman era surprins, deşi nu lăsă să se vadă. Fata 
era de o frumusețe care-ţi tăia răsuflarea. Rochia ponosită, 
care nu-i venea bine, nu-i ascundea deloc trăsăturile. 
Chipul ei frumos era înrămat de o coroniță de cozi împletite 
din părul său arămiu-auriu. Gura îi era strîns închisă în acel 
moment, dar, dacă ar fi zîmbit, ar fi fost minunată. Ochii 
verde deschis, scoşi în evidență de sprincenele închise la 
culoare şi de genele lungi şi dese, alături de alunita de pe 
pomete, te surprindeau şi aproape că te hipnotizau cînd 
tinăra te privea. 

— Domnişoară Bishop, am venit într-o problemă legată 
de pămînturile din irlanda pe care vi le-a lăsat răposatul 
dumneavoastră tată. 

Ea ridică nedumerită din sprîncene. Bărbatul acela 
venise fiindcă avea treabă cu ea! 

Reverendul Bishop spuse: 

— O să-ţi fie greu să înţelegi, Sara. Domnul Goldman 
are nevoie să semnezi pe o hirtie. Atît e de simplu. 

Tînăra îl privi pe tatăl ei vitreg, ridică periculos bărbia 
Şi spuse: 

— Te rog să nu mi te adresezi de parcă aş avea patru 
ani. 

Se întoarse către celălalt bărbat, dar atitudinea nu i se 
imblînzi. 

— Domnule Goldman, presupun că sînteţi un avocat şi 
aveți nevoie de semnătura mea pe un document legal cu 
privire la pămînturile mele din irlanda. De ce? întrebă sec. 

Jacob Goldman îşi stăpiîni un zîmbet. Era şi inteligentă, 
nu doar frumoasă. Avea şi un spirit neînfricat. Atît de 
neînfricat încît acest părinte vitreg autoritar, îngust la minte 
dintr-un orăşel de provincie în care Biblia însemna totul n. 
reuşise să-l înfrîneze. 

— Domnişoară Bishop, sînt agentul unui domn care 
doreşte să vă cumpere pămînturile. 

— Nu sînt de vînzare, domnule Goldman. Vedet 
dumneavoastră, domeniul acela e singurul lucru care mi-e 
mai rămas de la tata în afară de spada sa. Pămînturile dir 
Irlanda sînt singura mea zestre. 

Reverendul Bishop nu reuşi să-şi stăpiînească c 
grimasă. 

— Pămintul acela n-are nici o valoare, fată proastă. E 
atit de plin de pietre şi de stînci încît nu creşte nimic acolo. 

— Dacă e lipsit de valoare, atunci de ce îşi doreşte 
acest domn să-l cumpere? 

Sprîncenele ei delicate se ridicară întrebătoare. 

— Domnule Goldman, vedeți că e imposibil să discutați 
cu ea. Îmi cer scuze pentru asemenea impertinență. Mi-e 
ruşine că o tînără care trăieşte sub acoperişul meu vă 
insultă astfel! 

— Nu e cazul, domnule Bishop, spuse Goldman calm. 

Pentru Dumnezeu, dacă omul acela nu tăcea, avea să 
pună în pericol afacerea pe care el venise s-o finalizeze. 

— Domnişoară Bishop, vă rog să-mi puneţi orice 
întrebări doriți. Domnul în numele căruia acţionez are 
nevoie de pămînturile dumneavoastră ca să aibă acces mai 

uşor la proprietățile sale. Pot să vă întreb dacă ați văzut 
vreodată pămînturile din Irlanda? 

— Nu, domnule, regret să spun că nu le-am văzut, dar 
sper să remediez acest lucru într-o bună zi. 

— Pămiînturile dumneavoastră sînt în Ulster, între 
muntii Mourne şi dealurile de la Slieve Croob. Acolo e şi un 
rîu îngust ce duce pînă aproape de Newry. Clientul meu e 
stăpînul domeniului din apropiere de Newry, pînă la 
Armagh, dar cele cîteva hectare ale dumneavoastră îi 
separă proprietatea de rîul care-i dă acces spre mare. Mi 
s-a dat voie să vă ofer două sute de lire ca să vă cumpărăm 
terenul, încheie domnul Goldman. 

— Îmi pare rău, domnule, dar acel teren e singura mea 
zestre, refuză ea politicos. 

— Eşti nebună, fată, sau doar posedată de diavol? tună 
reverendul Bishop. Zestre! Ce bărbat în toate mințile te-ar 
lua pe tine de nevastă? Dacă ai avea vreun simţ al datoriei, 
oricît de mic, ai lua banii şi ni i-ai da mie şi mamei tale 
pentru că te hrănim şi te îmbrăcăm. Nu-i de crezut că o să 
te ceară vreodată cineva, iar eu o să fiu obligat să plătesc 
pentru privilegiul companiei tale în toţi anii viitori! 

Animozitatea din cameră era aproape tangibilă. 
Domnul Goldman simți cum îşi pierde cumpătul. Oftă în 
sinea sa şi sugeră pe un ton liniştitor: 

— Am voie să merg pînă la cinci sute de lire, dom- 
nişoară Bishop. Cei cinci sute ar putea fi legal desemnați 
ca să vă fie zestre, ceea ce, după umila mea părere, ar fi 
mai atrăgător pentru un petitor decit cîteva hectare de teren 
uitat de Dumnezeu, mă scuzaţi pentru blasfemie, domnule 
reverend. 

Spadă aproape că acceptă. Cu siguranță cele cinci 
sute de lire i-ar fi adus un soț. Se uită la tatăl ei vitreg şi îi 

citi corect expresia de pe chip. Dacă nu era de acord cu 
vînzarea, şi-ar fi ieşit din sărite. De ce voia atît de mult ca 
ea să vîndă? se întrebă. Ca să scape de ea? Dacă ar fi fost 
aşa, de ce nu acceptase cererile în căsătorie pe care le 
primise pînă atunci? Cel puţin doi dintre soții surorilor ei o 
ceruseră pe ea mai întîi. Nu. Voia să ia banii ca să-şi umple 
visteria. Pămiînturile nu le putea cheltui. 

— Oferta dumneavoastră e foarte generoasă, domnule 
Goldman. Vă rog să înțelegeţi că nu banii mă fac să vă 
refuz. Tata a lăsat pămînturile în grija mea şi acolo vor 
rămîne. 

Îi aruncă o privire triumfătoare tatălui ei vitreg. 

— O zi bună, domnilor. 

— Vedeţi? întrebă Bishop după plecarea Sarei. Ca om 
al legii, sigur puteţi să faceţi în aşa fel încît să pot să 
semnez eu actele în locul ei. 

Jacob Goldman închise hiîrtiile legate în piele şi se 
gîndi cu dispreţ la cît de lipsit de etică era omul bisericii. 

— O să îi vorbesc clientului meu, domnule. Dacă 
doreşte să obțină pămînturile, o să vă contactez din nou. O 
zi bună. 

Se înclină şi ieşi la aer curat, bucuros că refuzase 
băutura şi masa ce i se oferiseră. Un han de ţară avea o 
atmosferă mai prietenoasă decit acel conac. 

Spadă se întoarse în camera ei, de această dată 
încuind cu grijă pe dinăuntru. Reverendul Bishop putea să 
fie tentat fie să devină violent cu ea, fie să folosească 
metode mai subtile de convingere, şi pînă cînd nu afla care 
îi era decizia, tînăra decise că o uşă încuiată putea să o 
apere. 

Shane Hawkhurst petrecuse zece veri la O'Neill, de la 
vîrsta de opt ani pînă la optsprezece ani, iar rezuitatul 


ULIUL ŞI PORUMBIŢA 43 


influenţei acestuia era că loialitatea lui Shane se împărțea. 
Încercase să le facă pe plac şi să-i bucure pe cei doi taţi 
toată viața lui, lucru deloc uşor, fiindcă amîndoi aveau 
voințe puternice şi pretenţii mari. Shane avea mai mulți 
curieri care mergeau prin Anglia şi irlanda. Una dintre 
corăbiile sale era folosită doar în acest scop şi nici măcar 
nu era înregistrată pe numele Hawkhurst, ci al căpitanului, 
Liam O'Malley, care fusese ales pentru asta datorită 
numelui său. Dacă era vreodată prins, s-ar fi presupus că 
avea legătură cu regina piraţilor, Grace O'Malley. Corabia 
se numea Doamna din Liverpool şi naviga între Liverpool 
şi Carlingford Lough pînă la Newry. Jumătatea drumului 
între Londra şi Liverpool era Birmingham, iar curierii care 
călătoreau prin țară erau cunoscuți sub aceste nume şi nu 
după numele lor reale. 

O'Neill nu se sfia să capitalizeze loialitatea fiului său, 
luînd tot ce însemna arme, bani şi informaţii, fără să dea 
nimic în schimb. O'Neill construia o armată cu armament 
modern chiar sub nasul Angliei. 

Shane făcea tot ce putea ca să elibereze prizonierii 
irlandezi, fie plătindu-le amenzile şi răscumpărările, fie 
mituindu-i pe aceia care le păzeau închisorile ca ei să poată 
scăpa. Baronul era de multe ori omul lui de legătură, mai 
ales cînd trebuia păstrat secretul. Era aproape invizibil 
neînsoţit, părînd doar un călugăr ce umbla prin ţinuturile de 
provincie ale Angliei. Uneori, drumurile de țară erau ticsite 
de astfel de oameni sfinţi, şi asta de cînd Henry al Viil-lea 
închisese marile mănăstiri. 

Baronul duse un mesaj de la Hawkhurst la Francis 
Drake, în Plymouth. Era scurt şi la obiect: 

“Zvonurile sînt adevărate. Se construieşte o armată.” 

Baronul se întoarse cu un mesaj la fel de scurt: 

“Săptămîna viitoare la curte.” 

Corabia lui Matthew Hakhurst sosi la timpul cuvenit în 
port. Tînărul se întorcea din Olanda, unde le dusese provizii 
trupelor englezeşti care luptau acolo alături de olandezi, în 
războiul acestora cu Spania. 

Hawk ajunsese pe chei cînd Matthew aruncă ancora, 
iar cei doi fraţi se îmbrăţişară cu dor. 

— Hawk, cîine de mare ce eşti, mă bucur să văd că te- 
ai întors cu bine. 

Matthew era o variantă mai subțire şi mai tînără a lui 
Shane, mult mai puţin serios, cu o atitudine deschisă, 
veselă. Era un băietan agreabil, care le făcea pe tinere să 
ofteze şi le trezea instincte materne femeilor mai în vîrstă. 

— Matt, diavol tînăr! Ai avut necazuri cu livrarea? 

Matt zîmbi larg. 

— Nu. Am mers de cinci ori pînă acolo cît timp ai fost 
plecat şi am făcut de fiecare dată ce mi-ai spus tu să fac. 

— Ce băiat cuminte! rosti aprobator fratele său. 

Elisabeta era zgiîrcită cu armata ei din Olanda. 
Comandanții îşi plăteau ei înşişi oamenii, din propriile 
buzunare, fiindcă regina nu voia să se ocupe de toate 
cheltuielile. Hawk îi spusese lui Matthew să ia jumătate din 
armuri, muschete şi muniţie din fiecare încărcătură pe care 
o ducea şi să o depoziteze în visteriile lor. În locul lor, pe 
corăbii erau încărcate mîncare, uniforme, pături şi atît de 
necesarii cai. Caii veneau din Irlanda, iar Hawk schimba 
armele furate pentru ei, prin intermediul lui O'Neill. 

— Cum se simte tata? întrebă Matt neliniştit. 

Hawk clătină nefericit din cap. 

— E mai rău pe zi ce trece, dar o să se bucure de 
compania ta, pun rămăşag. 

Matthew arătă cu capul spre captura spaniolă. 

— O păstrăm pentru flota noastră? 

Fratele său îşi trecu mîna prin părul des. 

— E cam pretențioasă. îi pun pe oameni să scoată 
patru dintre tunurile de alamă, ca să le monteze pe vasele 
noastre, apoi Anglia n-are decit s-o ia. Miine poţi să mă ajuţi 
să aleg ce să duc la Londra. 

Matthew zîmbi larg, fiindcă îi cunoştea tactica. 

— Ce ai adus pe furiş? 

Hawk se frecă pe nas. 

— Destul! Fir-ar să fie, de ce nu strigi în gura mare de 
pe punte? Nu-ţi mai încapi în piele. 

— Aşa-mi spun toate doamnele, răspunse tînărul, 
rostind cuvintele sugestiv. 

Hawk îl luă pe după umeri şi împreună se îndreptară 
spre conac. După cină, cînd fratele cel mare merse în vizită 
la tatăl său, îi găsi pe acesta şi pe Matt rizînd. Nu spuse 
nimic la vederea sticlei de coniac pe care tînărul reuşise să 
o ascundă de privirea mamei lor şi li se alătură ca să toas- 
teze pentru însănătoşirea lui Sebastian, cu toate că amîndoi 
frații ştiau că aşa ceva era puţin probabil. După aceea 
propuse şi tatăl lor un toast. 

— Să bem în cinstea nunții care se apropie. 

Matt pufni în rîs, scuipînd coniacul pînă-n cealaltă parte 
a camerei la auzul unei glume atît de bune. Hawk se 
încruntă, ceea ce-i spuse tînărului că, poate, exista o urmă 
de adevăr în spusele tatălui lor. 

— Cine-i mireasa? întrebă încercînd să nu ridă. 

Sebastian spuse: 

— Matthew, vorbesc serios. Fratele tău mi-a dat 
cuvîntul lui că o să se însoare înainte să preia titlul. 

— Săraca de ea! spuse Hawk în deridere, iar cei doi 
fraţi izbucniră în hohote de ris, fiindcă situaţia avea un umor 
atit de negru. 

Dimineaţă regretară decizia din seara de dinainte, 
pentru că Sebastian alunecase într-o stare asemănătoare 
cu o comă, din care nimeni nu reuşea să-l trezească. După 
ce se consultă scurt cu Matt şi Georgiana, Hawk decise să 
plece imediat la Londra, ca să se poată întoarce înainte să 
se întîmple ceva şi mai grav. Era evident că tatăl lui avea 
să moară, dar momentul morţii rămînea necunoscut. 

Oamenii familiei Hawkhurst încărcară borcane cu 
insecte roşii, numite coşenile, şi bile indigo cu care aveau 
să fie vopsite materialele fine englezeşti. În cală fură 
aşezate cu grijă borcane de măsline şi sticle de ulei de 
măsline. Hawk alese cîteva piese fine din porțelan oriental 
şi coți de mătase venite, probabil, tocmai din Filipine, apoi 
purtate prin Mexic şi, în sfirşit, ajunse ca produse de 
contrabandă în Azore. 

Georgiana îi vorbi lui Hawk în particular înainte ca 
mareea să i-l ia din nou. 

— Ştiu că Sebastian te-a convins să-i promiţi că te 
însori, dar dacă aştepţi pînă cînd primeşti titlul de lord 
Devonport, probabil că o să ai mai mare succes pe piața 
căsătoriilor. La curte sînt duzini de moştenitoare nobile. 

— Mamă, îţi faci iluzii crezînd că Elisabeta o să mă lase 
să o iau de nevastă pe vreuna dintre doamnele ei de la 
curte. lzbucneşte în strigăte furioase doar la ideea unui 
mariaj. Cînd o să mă însor, probabil că o să trebuiască să 
păstrez secretul sau să fiu închis în Turn. 

— Atunci însoară-te cu o fată din Devon şi las-o aici, cu 
mine. Toate prietenele mele au cîte o fată care vrea să te 
cunoască. Shane, dragul meu, eşti o legendă! 

El rise scurt, cu neîncredere. 

— Bărbaţii de legendă îşi aleg singuri soțiile, nu-i aşa? 

Stînjenită, mama sa înțelese că întrecuse limita 
sugerîndu-i că ar fi putut să-i aleagă ea o soție. 

— Drum bun, dragul meu, şi să te grăbeşti înapoi. 

Cele două galere navigară prin strimtoarea Dover, prin 
Margate, se îndreptară spre Southend, apoi în sus pe 
Tamisa, către Londra. Imediat-ce corabia sa fu văzută la 
Margate, vestea sosirii sale se răspîndi ca focul, pînă cînd 
ajunse chiar la urechile reginei însăşi. 

Hawkhurst prefera să se anunțe singur, aşa că aşteptă, 
cu pînza cu dragon ridicată în vînt, pînă cînd ajunse 
aproape de Greenwich Palace, şi abia atunci ordonă să se 
tragă un foc de tun în semn de salut. Apartamentele private 
ale reginei erau chiar deasupra rîului, de unde ea putea să 
privească vasele din toată lumea călătorind de-a lungul 
uneia dintre cele mai aglomerate căi din regat. 

Hawkhurst ştia ce zgomot puternic avea să scoată un 
foc de tun tras atît de aproape de palat, dar îi plăcea să fie 
dramatic. Lăsă cinci minute să treacă, pentru a le da timp 
reginei şi curții sale să alerge la ferestre, apoi îşi scoase 
pălăria cu pene şi făcu o plecăciune adîncă în cinstea 
Glorianei. 

Coridoarele palatului Greenwich vuiau de vestea sosirii 
Zeului mării, însoţită de şoaptele şi chicotelile tuturor fe- 
meilor, de la cea mai neînsemnată servitoare de la spă- 
lătorie pînă la cea mai importantă însoţitoare a unei 
doamne. Într-o oră, Hawk intra prin galeria publică, 
îmbrăcat după cea mai strălucitoare modă din Franţa. 
Cizmele din piele moale îi ajungeau la coapse, iar pe umeri 
purta o capă scurtă, cu blană pe margine, şi o rapieră 
îngustă, în stil italienesc, ce avea teaca încrustată cu 
giuvaieruri. Gulerul cu volane de la git îi scotea în evidență 
chipul bronzat şi părul precum coama unui leu. În acea zi 


48 VIRGINIA HENLEY 


avea pe degetele mari două inele, unul cu diamant negru, 
celălalt cu rubin sîngeriu, mare cît un ou de porumbel. 

îşi croi drum spre salonul de prezentare, acolo unde 
regina îi întîmpina pe mulţi dintre oaspeţii ei, aşezată într- 
un fotoliu mare şi impunător. În ora care trecuse îşi 
schimbase de două ori rochia şi de trei ori bijuteriile, 
enervîndu-se atit de tare pe doamnele de companie încît la 
un moment dat o plesnise pe Mary Shelton peste obraz. Se 
decisese în sfîrşit asupra culorilor dinastiei Tudor, verde şi 
alb. Mînecile din satin de un verde închis erau despicate ca 
să arate vederii materialul alb de dedesubt, încrustat cu 
mărgele din cristal. Alesese un guler scrobit, înalt, care-i 
scotea în evidenţă sînii albi şi pieptul, iar la gît avea nu mai 
puţin de zece şiraguri de perle. O tiară cu perle şi diamante 
era prinsă de o perucă de un roşu aprins şi pe fiecare deget 
ale mîinilor sale elegante şi aibe, regina avea cîte un inel. 
Pielea îi era la fel de albă ca pietrele de Albion, înălbită cu 
o loțiune secretă pe care o folosea mereu. Nasul îi era prea 
lung, iar buzele prea subțiri, dar chiar şi aşa Elisabeta se 
aştepta ca însoţitoarele ei să-i spună cît era de frumoasă, 
iar domnii să-i mărturisească pasiunea lor şi că ar fi fost 
gata să moară fără ea. 

În ciuda pregătirilor febrile ale orei care tocmai se 
încheiase, regina stătea acum în fotoliul ei mare şi se uita 
pe lîngă Hawkhurst, de parcă acesta ar fi fost invizibil. 
Shane zimbi în sinea lui. Îl pedepsea fiindcă trăsese un foc 
de tun şi pentru că fusese plecat şase luni. Se întrebă, 
arogant, cît timp avea ea să-i reziste. Cinic, îi dădu o 
jumătate de oră, dar la finalul a cincisprezece minute în 
salonul aglomerat, regina se ridică şi dădu pe toată lumea 
afară, cu un imperios: 

— Lăsaţi-ne. Vrem să fim singură. 

Făcu o pauză dramatică, apoi comandă: 

— Căpitane Hawkhurst, cred că doreşti o audienţă 
privată. 

Nu le dăduse afară din încăpere pe însoțitoarele sale, 
aşa că acestea stăteau în jurul ei, îmbrăcate în rochiile 
şterse şi insipide pe care Elisabeta insistase să le poarte, 
ca ea să iasă în evidenţă precum o nestemată. Toate fe- 
meile din cameră îl doreau, iar el ştia bine asta, dar nu le 
dădu atenţie deloc, nu le privi şi nu făcu nici un gest în 
direcţia lor. Cunoştea personal tinerețea şi frumuseţea 
fiecăreia dintre ele, dar în acel moment nu avea ochi decît 
pentru prețioasa persoană a reginei. Aceasta era mulțumită 
de el. Pupilele negre ale ochilor ei străluciră. 

— Puteţi să ne lăsaţi acum. Regina vrea să fie singură 
cu Zeul mării. 

Înainte ca uşa să se închidă în urma însoțţitoarelor ei, 
Shane o ridică pe Elisabeta în braţele lui puternice şi o duse 
în braţe spre fotoliul pe care stătuse ea mai devreme. 

— Lasă-mă jos! Pe Dumnezeul meu, cît eşti de 
îndrăzneț! 

— Şi am de gînd să fiu şi mai îndrăzneț, spuse el 
lipindu-şi buzele de giîtul ei, chiar sub ureche, apoi aşe- 
zîndu-se pe fotoliu, cu ea în braţe, zîmbindu-i larg. Ți-am 
adus un cadou. 

— Am auzit despre galera spaniolă. Îndrăzneala ta 
întrece orice limită! 

— Un cadou pentru tine, Bess, nu pentru Anglia. 

Ochii ei negri străluciră de bucurie fiindcă era captivă 
la pieptul lui puternic. 

— Unde e? întrebă pe un ton autoritar. 

— Găseşte-l! o provocă el. 

Miinile ei subțiri şi lungi începură să-i pipăie trupul, pînă 
cînd găsiră o cutie ascunsă în vestă. Strecură degetele sub 
vestă, dar nu reuşi să prindă comoara, fiindcă aceasta era 
ascunsă dedesubtul cămăşii. Îi desfăcu un nasture şi îi 
atinse pielea ademenitor, iar el gemu prefăcut, ca şi cum 
gestul ei i-ar fi trezit un val de pasiune. 

Fericită, ea trase cutia şi o deschise cu nerăbdare. 
înăuntru era o pereche minunată de cercei lungi, cu jad şi 
smaralde. Elisabetei îi plăceau nespus giuvaierurile. Îi dădu 
voie lui Hawk să-i prindă cerceii. După aceea, el o privi în 
ochi şi rosti sugestiv: 

— Tu ce comori ascunse ai pentru mine, Bess? 

Ea îi lovi mîna îndrăzneață care-i ridica tivul rochiei. 

— Ţi-ai uitat locul fiindcă mul_imea î_i spune că eşti 
zeu. 

— Ba nu, sînt bărbat din cap pînă-n picioare! 

— Mai degrabă ticălos, îl certă ea pe un ton superior. 
Dacă te invit să revii mîine, îmi mai aduci o nestemată? 

El zîmbi impertinent. 

— Da, dar dacă mă inviţi înapoi astă-seară, o să-ți dau 
ce-ţi place mai mult. 

Se aplecă şi o sărută pe gură. Ea se topi în braţele lui, 
apoi, ca argintul viu, îi sări din braţe şi deveni din nou 
regina. 

— Domnule, îți ordon să participi la balul din seara asta. 
Şi nu îndrăzni să speri la mai mult. 

— Îndrăznesc orice, Bess. 

— Ai fost plecat prea mult, Adonis al meu. Şase luni, 
aşa e? Cer şi eu tot atîta timp. 

— Maiestate, tatăl meu e pe moarte. Dacă i se întîmplă 
ceva, o să fie nevoie să vă implor să mă lăsaţi să plec. 

Ea îl privi bănuitoare. 

— Doar cîteva zile. Vreau să ni te alături în vacanţa de 
vară, în iulie. 

Cu toate că nu-şi dorea aşa ceva, el spuse: 

— Va fi onoarea mea, maiestate. 

Făcu o plecăciune adîncă, iar ea îi oferi mîna ca să i- 
o sărute, dar înainte să-l lase să plece, îi puse întrebarea 
la care el se aştepta deja: 

— Care e partea mea de profit? 

El îşi ascunse zîmbetul şi spuse cu o mină serioasă: 

— Patruzeci de mii de lire, alteță. 

Ea zîmbi cu jumătate de gură, iar Hawk adăugă: 

— Şi vă dau galera, ca să fie. 

Regina zîmbi din toată inima, iar efectul fu ametitor. 

Înapoi la bordul corabiei sale, Hawk se schimbă de 
hainele ca de păun şi îşi văzu de restul treburilor. La 
căderea serii terminase de descărcat tot ce avea şi 
depozitase captura în propriile visterii, păzite tot timpul. A 
doua zi avea de gînd să adune argint şi alte bunuri, în 
valoare de patruzeci de mii de lire, şi să le transfere în 
trezorerie. 

După aceea îl căută pe Jacob Goldman la Hanul lui 
Gray, stabilimentul frecventat de toți avocaţii londonezi. 

— Bună seara, Goldman. 

— Nu chiar atît de bună, căpitane Hawkhurst. Deşi am 
găsit proprietarul domeniului pe care-l vrei, n-am reuşit să- 
I| cumpăr în numele tău. 

Hawk blestemă, apoi îl sfătui: 

— Încearcă din nou. Ridică prețul. 

Goldman dădu din cap a înțelegere, iar Hawkhurst făcu 
un semn scurt din mînă. 

— Lasă asta. Avem probleme mai presante de discutat. 
Să scrii un contract de căsătorie. 

Jacob Goldman ridică surprins din sprîncene. 

— Cine-i norocoasa mireasă, domnule? 

— Asta e partea dificilă, Jacob. Trebuie să găseşti tu 
una în locul meu. 

Jacob Goldman credea că afacerile cu imperiul 
Hawkhurst îl pregătiseră deja pentru orice surpriză, dar abia 
dacă-i veni să creadă că-şi auzea clientul cerîndu-i una ca 
asta. 

Hawk încheie spunînd: 

— Aşa că, vezi tu, i-am dat tatei cuvîntul meu. 
Dumnezeu ştie că nu mi-a cerut multe pe lumea asta. 

— Şi cum vrei să fie soția ta? 

Se întrebă în gînd de unde naiba să înceapă. 

Hawkhurst îşi turnă o halbă de bere dintr-o carafă de 
pe masă, apoi începu să se plimbe prin odaie. 

— Am puţine pretenții. În primul rînd, să nu fie din 
Londra. O tînără dintr-un orăşel de țară ar fi potrivită, cred. 
Să aibă virsta potrivită măritişului. O femeie prea în vîrstă 
are tabieturile ei. Fetele sînt mai uşor de manevrat decît 
femeile mature. Nu trebuie să fie frumoasă, nici să aibă 
avere sau titlu, atîta vreme cît are un trecut impecabil. 

Jacob Goldman îl privi fără să înțeleagă nimic. 

— Atita tot? Cu siguranţă că vrei să fii mai selectiv. 

— Jacob, nu am timp de aşa ceva. Doamne, omule, nu- 
mi aleg o amantă. Am nevoie de o fată dispusă să-mi fie 
soție în mai puţin de o lună, să zicem pe cincisprezece 
iunie, şi ca să răscumpăr graba asta, o să-i dau cinci sute 
de lire ei şi cinci sute familiei ei. 

Trînti pe masă halba goală şi întrebă apăsat: 

— Crezi că poţi să mă ajuţi? 

Tăcerea care se lăsă era atît de completă încît de la 
distanță auziră lătratul unui cîine. După aceea, Jacob 

Goldman începu să rîdă. O clipă nu mai reuşi nici să 
vorbească, fiindcă lacrimile i se rostogoleau în jos pe obraji. 
Hawkhurst se uită urit la el şi întrebă: 

— Ce s-a întîmplat, omule? 

— N-o să-ţi vină să crezi, domnule, spuse acesta 
scoțînd o batistă de bumbac ca să se şteargă la ochi, dar 
ti-am găsit nevastă! 

Shane se simţi uşurat şi dezamăgit în acelaşi timp. 

— Pămînturile din Irlanda, cele de care ai nevoie ca să 
ajungi la mare, sînt ale unei tinere din Cheltenham. Ea nu 
vrea să vîndă fiindcă aceea e singura ei zestre, lăsată de 
tatăl său irlandez. Tatăl vitreg e reverendul unei biserici 
englezeşti din oraş, deci trecutul familiei e impecabil. Vezi 
tu, dacă o ceri de soție... 

— Fac rost şi de nevastă, şi de pămînturi, încheie 
Hawkhurst. 

— Exact! Cînd poți să mergi în Cheltenham ca s-o 
cunoşti? 

— Nu pot, răspunse acesta pe un ton sec. 

— Dar sigur că vrei s-o vezi, să-i vorbeşti? insistă 
Goldman. 

— Am încredere în judecata ta, Jacob. Scrie contractul. 

— Vrei să vă căsătoriți pe cincisprezece iunie, deci? 
întrebă el, uitînd de orice dubiu. 

Oare fata avea să fie de acord? Dar tatăl ei vitreg? Nu 
credea că vor întîmpina probleme cu acesta, fiindcă 
aranjamentul financiar avea să-i fie pe plac, dar cum ră- 
mînea cu fata? Singura lui speranţă era ca animozitatea 
dintre ea şi tatăl vitreg să fie destul de mare ca tînăra să 
accepte căsătoria doar ca să scape de el. Trebuia ca mi- 
siunea să aibă succes, fiindcă, dacă-l dezamăgea pe 
Hawkhurst, ştia că ar fi putut să-şi ia la revedere de la orice 
afaceri viitoare. 

La nouă în aceeaşi seară, Shane Hawkhurst, îmbrăcat 
într-un frumos albastru deschis, o ridica pe regină în braţe, 
dansînd în salonul muzical din palatul Greenwich, şi acolo 
rămase pînă tîrziu în noapte, aşa cum i se comandase. 

La ora unu, Hawk îşi schimbase din nou hainele de 
paradă cu acelea serioase în care avea să facă afaceri în 
prima sa noapte la Londra. El şi baronul, îmbrăcaţi din cap 
pînă în picioare în negru, cu mantii grele pe umeri şi 
pumnale la cingătoare, îşi croiră drum de-a lungul docurilor, 
pe strada Gracechurch, spre colțul cu Threadneedle, unde 
se strecurară nevăzuți pe uşa din spate a unui bordel. Din 
stradă, casa era dărăpănată şi cu nimic deosebită de altele, 
fiindcă nimeni nu trebuia să ştie de la prima vedere ce se 
întîmpla acolo. Spre cinstea sa, ori dimpotrivă, Shane nu 
intrase acolo ca să caute compania vreunei femei. 


Capitolul patru 


Spadă ajunsese într-o stare atit de tristă încît, dacă ar 
fi putut să-şi schimbe decizia legată de pămînt, ar fi făcut- 
o. Îşi dădea seama că banii ar fi ajutat-o să scape, chiar 
dacă ar fi fost nevoie să-i cedeze pe toți reverendului 
Bishop. 

Tatăl ei vitreg îşi dorea, la rîndul său, să se fi purtat 
altfel la sosirea avocatului. Poate că, dacă ar fi tratat-o cu 
mai multă grijă şi ar fi dat dovadă de ceva afecțiune 
paternă, ar fi putut s-o facă pe pisica aceea sălbatică să-şi 
schimbe părerea. 

Atunci cînd Jacob Goldman sosi din nou la casa 
parohială din Cheltenham, fu primit cu deosebit respect, 
prezentat doamnei Bishop şi servit cu ceva de mîncare. 

— Domnule şi doamnă Bishop, cel pe care-l reprezint 
este căpitanul Hawkhurst, moştenitor al imperiului naval 
Hawkhurst. Tatăl domniei sale, lordul Devonport, e grav 
bolnav, iar în eventualitatea morții sale, titlul va trece în 
posesia căpitanului. 

Reverendul Bishop se arătă cît se cuvenea de 
impresionat fiindcă avea de-a face cu nobilimea. Cînd 
domnul Goldman aduse vorba despre căsătorie, bătrînul 
rămase cu gura căscată. 3 

— Aduc o cerere în căsătorie din partea moştenitorului 
lordului Devonport pentru fiica domniilor voastre, Sara, dacă 
nunta se poate face pe cincisprezece iunie. 


56 VIRGINIA HENLEY 


Fiica lui cea mai mică, preţioasa Ann, îi veni în minte 
reverendului, dar imediat ce o propuse pentru căsătorie, îşi 
dădu seama că, desigur, aceea care era proprietara 
rîvnitului domeniu din Irlanda avea să fie soția unui nobil. 

— Căpitanul Hawkhurst vă roagă să-l iertați pentru 
necuviința de a se grăbi astfel. Am scris contractul, iar el a 
fost, generos, de acord să ofere o sumă de bani atît familiei 
Sarei cit şi Sarei înseşi. 

Domnul Bishop se grăbi să-şi laude odrasla: 

— Am ştiut întotdeauna că Sara va avea parte de un 
soț pe măsură. E specială, să ştiţi. 

— Deci nu credeţi că va avea obiecţii în ce priveşte 
legămintele? întrebă Jacob Goldman, simțindu-se aproape 
speriat să discute problema cu frumoasa domnişoară 
însăşi. 

— Obiecţii? întrebă supărat tatăl ei. O să sting eu din 
faşă orice obiecţie, domnule. E căderea mea să accept sau 
să refuz cererile în căsătorie care li se adresează fiicelor 
mele. Ea nu are nici un cuvînt de spus! 

— Domnule reverend Bishop, desigur, aveţi dreptate, 
căzu de acord domnul Goldman, cu tact, dar nu credeţi că, 
poate, dacă Sara ar crede că decizia îi aparține, am avea 
mai multe şanse să ajungem la o concluzie rapidă şi mutual 
convenabilă? 

— Da, George. Tu ai tendinţa s-o faci pe Sara să 
acţioneze pe dos față de ce-ţi doreşti, cu toate că n-am idee 
de ce. 

Mary Bishop îi aruncă o privire care-l implora să le nu 
strice şansele de înrudire cu nobilimea. 

— Foarte bine. Doar ca să-ţi fac ție pe plac, draga mea, 
o să o chemăm jos şi o s-o întrebăm ce părere are în loc să 
o anunțăm pur şi simplu despre ce urmează. 

Nici după ce auzi întreaga poveste lui Spadă tot nu-i 
veni să creadă că i se întîmpla aşa ceva. Se uită de la unul 
la altul, sperînd că nu visa. Îşi dădea seama că primise 
cererea în căsătorie datorită pămînturilor sale, dar acesta 
şi era scopul lor, să-i fie zestre. Era înspăimîntător să te 
măriţi cu un străin, dar era şi interesant, iar traiul la curtea 
regală era un vis împlinit. Îşi dădu seama că, dacă nu 
accepta atunci, ar fi putut să nu mai aibă vreodată o astfel 
de ocazie. Cînd avusese de ales, întotdeauna alesese 
varianta mai curajoasă. Cînd îi zîmbi lui Jacob Goldman, 
acestuia îi tresări inima. 

— Pot să semnez acum contractul? 

Mama ei dădea pe afară de fericire. Pînă şi tatăl ei 
vitreg părea mulțumit. Domnul Goldman o sfătui să citească 
atent tot contractul şi îi arătă unde să semneze, iar ea se 
iscăli “Sara Bishop” de trei ori, conştientă numai de numele 
deja scris cu litere apăsate şi închise la culoare la finalul 
documentelor — “S. Hawkhurst”. 

Ca şi cum cineva ar fi mînuit o baghetă magică 
deasupra ei, viața i se schimbă dramatic. Deodată deveni 
centrul atenţiei. Nu doar că toată activitatea familiei se 
învîrtea în jurul ei, dar Sara deveni şi subiectul curiozității 
şi invidiei verilor şi a mătuşilor, iar veştile despre ea se 
răspîndiră în toată parohia şi mai departe, în Cheltenham 
şi Gloucester. 

Spadă se bucura de momentul ei de strălucire. Cu 
fiecare ocazie spunea: 

— Viitorul meu soţ e un apropiat al reginei, să ştiţi. O 
să petrec multă vreme la curte. 

Bucuria ei creştea pe zi ce trecea, pînă cînd ajunse să 
nu mai poată să doarmă noaptea. Nu rezistă să nu le 

zîmbească superior surorilor sale vitrege cînd merse la 
proba pentru rochia de mireasă. 

În sfîrşit i se făcea pe plac. Alese o rochie de culoarea 
untului, din satin, brodată toată cu mărgele ca perlele, care 
avea un guler nu prea mare, care-i permitea să-şi poarte 
părul desfăcut, în cinstea mirelui ei. Cînd probă veşmîntul 
şi făcu o piruetă în fața oglinzii, buclele arămii se aşezară 
frumos pe guler, aidoma unui tort de nuntă. 

Spadă nu se putu abţine să nu le calce pe nervi pe 
surorile şi pe verişoarele sale cînd le văzu strîngînd din 
buze de invidie. Rîse cînd şoaptele lor îi ajunseră la urechi. 
Avea să fie nevoie de mai mult decit de veninul lor ca să-i 
strice ziua nunții. De fapt, Sara credea că absolut nimic din 
lume n-ar fi putut să-i ruineze bucuria. 

Era ca într-un vis la gîndul că mirele avea să vină s-o 
ia cu el. Gîndurile i se învîrteau doar în jurul lui. Îşi imagina 
cît era de înalt, cum avea părul, ochii, gura, mîinile, şi 
tremura de emoție. Sigur avea maniere ca la curte, fiindcă 
era obişnuit să fie în compania reginei Angliei, altă făptură 
magnifică pe care imaginaţia ei o dăruia cu toate calitățile. 
Într-o bună zi, în viitorul nu prea îndepărtat, el avea să 
devină lordul Devonport, iar ea, lady Devonport. | se tăia 
răsuflarea numai la gîndul acesta, cu toate că o întrista 
necesitatea morții tatălui lui ca acest vis al ei să devină 
realitate. 

Îşi etală garderoba ei de mici dimensiuni — corsete, 
desuuri, cămăşi de noapte, papuci şi un costum de călătorie 
-în fața verişoarelor sale, iar cînd acestea îi spuseră că era 
cam sărăcăcioasă, ea răspunse cu îngîmfare că viitorul ei 
soț avea să-i cumpere alta de la Londra, fiindcă moda de 
la curte era cu mult înaintea celei din Gloucester. Stilul din 
capitală era atit de îndrăzneț încît, purtat în orice altă parte, 

ar fi dat naştere unor scandaluri de proporții. Toate fetele 
erau roase de invidie, pentru că ştiau bine că Spadă Wilde 
putea provoca scandal cu sau fără o garderobă 
avangardistă. 


Hawkhurst şi Drake stăteau pe balconul de la Grapes, 
pe Strada Îngustă. Acesta dădea undeva deasupra Tamisei, 
oferindu-le o imagine clară a fluviului şi al celor care 
călătoreau pe el. 

— Pot să confirm zvonurile despre marea armată a lui 
Filip. Se adună la Cadiz, spuse Hawkhurst pe un ton 
scăzut. 

— Bineînţeles! Cadiz e foarte bine ascuns, răspunse 
Drake, cu ochii strălucind de pasiune pentru subiect. Am 
mers în recunoaştere în golful Biscaya, din San Sebastian 
în La Coruna, apoi de-a lungul coastei Portugaliei, spre 
Lisabona, şi n-am găsit nimic! 

— Filip văduveşte Mexicul şi Peru de argint şi aur, pe 
care le investeşte în corăbii cu care vrea să cucerească 
Anglia. 

— l-ai spus reginei? întrebă Drake. 

Hawkhurst clătină din cap. 

— Nu are rost, Francis. Ştii că se teme, ca orice femeie, 
de război, şi ne acuză că-i stîrnim furia lui Filip în interesul 
nostru personal. Essex are parte de cîte o ieşire furioasă 
de fiecare dată cînd aminteşte de război. Se distanțează de 
faptul că noi jefuim comorile spaniole, se preface a nu şti, 
cu toate că se grăbeşte să împartă profitul. 

Drake dădu aprobator din cap. De cîte ori nu se 
certase el însuşi cu Elisabeta? Şi degeaba. 

— Am face bine să le spunem despre asta lui 
Walsingham şi lui Cecil, rosti hotărît. 

Hawkhurst păli cînd auzi numele secretarului reginei, 
Walsingham, apoi răspunse: 

— Mergi tu la Walsingham, iar eu o să vorbesc cu Cecil. 

Cei doi bărbaţi aveau stiluri de lucru diferite. Hawkhurst 
credea că trebuie să-ți ascunzi mereu adevăratele intenții, 
să gîndeşti de două ori înainte să vorbeşti şi să nu ceri 
niciodată deschis ce voiai, pe cînd Drake, fiul unui pastor 
de țară, era însurat cu o femeie respectabilă şi era onest 
cu orice preț. Pe de altă parte, era genial pe mare, iar 
Hawkhurst l-ar fi ales pe el în locul oricărui altul cînd trebuia 
să dea piept cu focurile de tun trase de inamicii spanioli! 

O navă comercială Hawkhurst sosi în Londra cu un 
mesaj de la Georgiana şi fratele lui, Matthew. Îl rugau să se 
întoarcă în Devonport cît putea de repede. Rezolvase atitea 
în acea călătorie scurtă la Londra încît putea să-şi permită 
să plece de la curte o vreme. Pe înserat era în şa, alături 
de baron, pregătiți pentru călătoria lungă spre Devonport, 
care era la aproape două sute de kilometri depărtare. 

Se odihniră doar cîteva ore, după prima sută de 
kilometri, aşa că ajunseră la conacul Hawkenhurst la miezul 
nopții, la timp ca să-şi vadă tatăl dîndu-şi ultima suflare. 
Cînd razele roşii ale răsăritului se ridicară din mare spre cer, 
Hawk era noul lord Devonport. 

Cu obişnuita sa energie, tînărul se ocupă de detaliile 
înmormîntării, o consolă pe mama sa şi luă mulțimea de 
decizii necesare, legate de imperiul lor naval. Alături de titlu, 
moştenise şi gradul de locotenent al reginei în Devon, ceea 
ce însemna că el era responsabil cu livrarea de mîncare 
către marină şi de supravegherea recrutării bărbaţilor de 
şaisprezece pînă la şaizeci de ani în cazul în care pornea 
vreun război. 

Shane ştia că primul lucru de făcut era să numească 
un adjunct în locul său. Se jucă puţin în minte cu ideea să- 
| numească pe Matthew, dar pînă la urmă îl alese pe unul 
dintre frații mai tineri ai tatălui său, tot un Hawkhurst şi unul 
dintre cei mai buni căpitani ai săi. Avea alte îndatoriri pentru 
Matthew şi, cu cît îi povestea acestuia mai repede despre 
ce era vorba, cu atît mai bine, fiindcă timpul trecea, iar 
cincisprezece iunie se apropia cu repeziciune. 

ÎI invită pe fratele său să ia cina împreună, în aripa de 
est a conacului Devonport, iar acesta fu dezamăgit pînă 
peste poate de absenţa lui Cîntec de privighetoare. Cei doi 
bărbaţi aveau apetituri sănătoase, iar Shane îi dădu voie lui 
Matthew să se bucure de mîncarea gustoasă înainte să 
deschidă subiectul. După cină îi întinse fratelui său un 
pahar mare de coniac şi se gîndi că era binedispus cu 
siguranţă. 

— Îţi transfer ţie dreptul de proprietate asupra navei 
Devon Rose, Matt. Ai condus-o mai bine de un an, iar acum 
e ata. 

Matt ridică uimit din sprîncene. Tatăl lui nu ar fi scos 
niciodată o navă din sînul companiei ca să o treacă în 
proprietatea unui membru al familiei sale, fiu sau nu. Shane 
fusese nevoit să-şi cumpere navele, sau să le fure, fiindcă 
nici una nu-i fusese făcută cadou. 

— E momentul să faci bani şi pentru tine, nu doar 
pentru familie. 

— Cum pot să-ţi mulțumesc? întrebă tînărul, fericit de 
un aşa noroc. 

— Vreau să faci ceva pentru mine, Matt. 

— Spune-mi şi fac! răspunse acesta bucuros. 

— Vreau să mă căsătoresc pe cincisprezece iunie, cu 
o tînără din Cheltenham. Vreau să mergi acolo şi să te 
ocupi în locul meu de toate detaliile. 


62 VIRGINIA HENLEY 


Matt scoase un şuierat. 

— Pe Dumnezeu, veneticule! Cînd ai cunoscut-o? De 
cînd eşti cu ea? Sînt onorat să-ţi fiu cavaler de onoare. Cînd 
plecăm? 

— Nu plecăm, spuse Shane scurt. Eu trebuie să revin 
la curte în cîteva zile. Vreau să mergi acolo şi să semnezi 
actele de căsătorie în locul meu. 

ÎI observă pe fratele său printre pleoapele întredes- 
chise. 

— Glumeşti! spuse Matt cu neîncredere. 

— Nici o clipă, spuse Shane calm. Tînăra cu care o să 
mă însor se numeşte Sara Bishop. Tatăl ei vitreg e reverend 
al unei biserici englezeşti. Contractul a fost scris deja de 
Jacob Goldman şi e semnat de toată lumea. Tu nu faci decît 
să te însori cu ea în numele meu. Legal şi cu toată 
răspunderea, te asigur. 

Matt fluieră printre dinţi. 

— lisuse atotputernice, nu te afectează deloc. Vrei să 
spui că nici n-ai văzut-o vreodată? 

— Nici nu am de gînd s-o văd. După ceremonie o s-o 
conduci la Blackmoor Hall, unde o să locuiască, iar eu îmi 
voi fi îndeplinit promisiunea pe care i-am făcut-o lui 
Sebastian. E doar un simplu aranjament legal. 

— La Blackmoor? tresări Matt. Ai trimite o tînără din 
frumosul Cotswolds în mormanul acela dezolant de pietriş 
de lîngă pădurea Exmoor? 

— Pentru Dumnezeu, băiete! Doar nu te aştepţi să mi- 
o atîrn de gît la curtea lui Bess, nu ? întrebă Shane. 

— Ei bine, nu, o mireasă e un secret pe care va trebui 
să-l ascunzi bine, dar Blackmoor? protestă Matt. E o 
cruzime, chiar şi pentru tine, spuse el direct. 

— Fir-ar să fie, Matt. Căsătoria asta îi aduce bogăţie şi 

un titlu. Ce şi-ar putea dori mai mult? E o fată simplă de la 
tară, care o să-mi facă pe plac. Blackmoor are nevoie de 
un castelan. A fost condus de servitori prea multă vreme. 
Ea o să fie liberă să se ocupe de conac şi o să aibă destule 
de făcut încît să nu aibă prea mult timp liber ca să se 
comporte necuviincios. Nu pot s-o aduc aici şi să i-o dau 
mamei pe ascuns, fiindcă să stea două femei sub acelaşi 
acoperiş ar fi chinuitor pentru amîndouă. Cred că e soluția 
perfectă. 

— Dar ce-o să creadă Sara? întrebă Matt cu 
îndrăzneală. 

— Nu obişnuiesc să le cer părerea femeilor atunci cînd 
iau cîte o decizie, răspunse Shane scurt. Matthew, cel mai 
simplu o să fie să navighezi din Devonport pe canalul Bristol 
şi să arunci ancora undeva în amonte, pe Severn, apoi să 
vii înapoi, s-o duci pe Sara la Blackmoor Hall, să o ajuţi să 
se acomodeze, apoi să mergi cu Devon Rose pînă la 
Londra. Am o încărcătură profitabilă în hambare şi poți s-o 
duci peste lac, la Calais. 

Matt ridică din umeri. Era pur şi simplu şantajat, dar 
cînd se dăduse fratele său în lături de la aşa ceva? Mirosul 
de lemn de santal ars emana din camera de alături, de unde 
se auzi şi şoapta unui veşmînt de mătase. Matt îşi linse 
buzele şi începu, ezitind: 

— Nu cred că s-ar putea să... 

— Nici să nu te gîndești, răspunse Shane, întrerupîndu- 
i fantezia fratelui său. 


Cei trei cumnaţți ai lui Spadă o încolțiseră, pe rînd, ca 
să-i testeze reacția la ceea ce se întîmpla. Fiecare dintre ei 

avea o parte din inimă păstrată numai pentru ea. Toţi 
credeau că ea le fusese prima iubire şi erau la fel de 
convinşi că în inima Sarei exista un loc numai pentru ei. 
Fiecare ştia despre cererile în căsătorie ale celorlalți doi 
cumnaţi de dinainte să se resemneze cu soțiile pe care le 
aveau, dar nici unul nu era gelos, fiindcă fiecare credea că 
el era preferatul tinerei. 

Acum totul se schimba. Un străin îi va fi soț, un bărbat 
bogat, cu titlu, de la curtea reginei, iar gelozia lor era adîncă 
şi fierbinte. David o prinse în biserică, unde Sara se dusese 
ca să-i mulțumească Domnului pentru salvare şi să se 
roage la sfîntul luda Tadeul ca să-i dea un soț iubitor. Se 
sprijini de uşa groasă, din stejar, şi spuse: 

— Spadă, n-o să ştii niciodată cît de mult te doresc. 

În momentul în care puse mîna pe ea, aproape că-şi 
pierdu controlul. Deşi ar fi fost imposibil ca vreo atingere să 
treacă de catifeaua grea a vestei lui, tînărul putea să jure 
că-i simțea cumnatei sale căldura sînilor minunati lipiți la 
pieptul său. 

— la mîinile de pe mine, David. Sînt proprietatea altuia 
acum, îl avertiză ea cu un aer superior. 

— Spadă, fii a mea numai o dată... dă-mi voie să te 
inițiez eu. 

Respira greu, aprins pînă-n adîncul sufletului, iar 
brațele i se transformaseră în chingi de fier din cauza pa- 
siunii. Sara îl simţea, tare, lipit de ea, dar ştia din experiență 
că, dacă ar fi strigat după ajutor şi cineva ar fi venit, ea ar fi 
fost învinuită că îl ademenise cu neruşinare. Învățase să se 
bizuiască pe propriile puteri, aşa că ridică brusc, cu intenţie, 
genunchiul între picioarele lui. El se încovoie de mijloc şi 
blestemă obscen. 

—  Iniţierile pot să fie dureroase, David, şopti ea 
mulțumită. 

— Pe bunul Dumnezeu, sper că a ta aşa o să fie, cățea 
sălbatică. Sper să te violeze Hawkhurst! 

A doua întîlnire avu loc chiar în cameră, acolo unde 
Sara crezuse că nici un bărbat nu ar fi îndrăznit s-o 
deranjeze. Nu luase în considerare, însă, obrăznicia lui 
John. Tocmai ieşea din dormitor într-o dimineaţă, cînd el 
trecu pe lîngă uşă. Fără ezitare, cumnatul ei o împinse 
înăuntru şi închise uşa în urma sa. Ştia că ei nu i-ar fi plăcut 
să fie descoperită într-o situație compromiţătoare cu doar 
cîteva zile înainte de nuntă şi ar fi putut pune rămăşag că 
avea să păstreze secretul. 

— Scumpa mea, avem ceva de terminat. Mi-ai scăpat 
la lac, dar de data asta te-am prins. 

— John, eşti un nemernic chipeş, dar eşti ticălos. Te- 
aş fi iertat că ai înotat gol în acelaşi lac cu mine, fiindcă nu 
ai de ales şi eşti condus de poftele trupeşti, dar n-o să te 
iert niciodată că i-ai spus tatălui meu vitreg. M-a pedepsit 
luîndu-mi-o pe Sabat. 

— Pot să fiu eu armăsarul tău, spuse el pe un ton 
sugestiv. 

Apoi, înainte ca Sara să-şi dea seama ce se întîmpla, 
John o întinse pe pat şi îi ridică rochia, dezvelindu-i 
coapsele. Îşi desfăcu pantalonii repede şi se pregătea să 
şi-i dea jos. Recunoscătoare, Spadă căută sub pat şi 
scoase de acolo arma tatălui său, cea după care-şi primise 
numele de alint. Lama lungă şi curbată îi atinse cumnatului 
său abdomenul. 

John şoptea pierdut: 

— Spadă, pentru Dumnezeu, ai grijă. Îmi pare rău, n- 
am vrut. Lasă-mă să plec neatins şi promit că nu te mai 
deranjez. 

Aproape că se bilbiîia, atît era de speriat. Tînăra apăsă 
cu grijă vîrful armei în pielea lui, făcînd să-i curgă o picătură 

de sînge, dar fără să-l rănească, înainte ca el să se repeadă 
afară. 

A treia întîlnire fu mai subtilă. Andrew rămase singur 
cu ea la grajduri. Amîndoi îşi amintiră de celălalt moment 
cînd fuseseră acolo, cînd el o ceruse de nevastă şi aproape 
că făcuseră dragoste. Cu toate că se apropie, cumnatul ei 
nu încercă s-o atingă. De fapt, ştia că, dacă ar fi atins-o, 
şi-ar fi pierdut stăpînirea de sine. 

— Sara, rosti răguşit, fără s-o tachineze, folosindu-i 
porecla. 

Între ei cobori o tăcere stînjenitoare. 

— Te rog să mă ierţi, Sara. Am făcut o greşeală teribilă. 

Ea îşi prinse buza de jos între dinti. 

— Ştii cît de mult m-ai rănit, Andrew? 

— Am fost pedepsit de o mie de ori. Beth este egoistă, 
superficială, incredibil de răsfăţată şi, dacă nu sîntem în pat, 
se poartă ca o copilă. 

— Fir-ar să fie, Andrew! Chiar e o copilă. Nu are decît 
cincisprezece ani! 

— Nu pot să suport gîndul că o să fii a lui Hawkhurst. 
Te iubesc, Sara. Încă te mai iubesc! rosti el chinuit. Părinţii 
mei şi reverendul Bishop au pus la cale căsătoria mea cu 
Beth şi nu cu tine. 

Aromele din grajd, pielea, finul, caii, îi făcură Sarei 
nările să freamete cînd tînăra îşi aminti de tandrețea care 
existase odată între ei. 

— Şi eu am crezut că te iubesc pe tine, Andrew, dar m- 
am înşelat. Nu eşti decît un băietan... eu am nevoie de un 
bărbat. 

Acum vedea cît era el de slab şi se bucura că nu-l 
luase de soț, dar tot simțea nevoia să se laude puțin. 

— Se pare că mă mărit cu un bărbat puternic. Cînd va 
sosi, să te uiţi bine la el. Uită-te bine la cum arată un bărbat 
adevărat! 

În realitate, Sara nu avea nici timp, nici răbdare să se 
gîndească la bărbaţii care fuseseră înainte în viaţa ei. 
Centrul ființei sale, al existenţei sale, era acum Hawkhurst. 
Visa cu ochii deschişi la primele cuvinte pe care avea să i 
le spună el şi repetă îndelung mişcarea cu care avea să-i 
ofere mîna ca să-i fie sărutată. Noaptea, în nopțile cînd 
reuşea să adoarmă, visa un mire chipeş, galant, care-o 
prețuia cu fiecare privire şi cu fiecare cuvint. 

Zilele se înlănţuiră şi trecură cu atita viteză încît 
deodată se trezi în ajunul nunții, cu nasul lipit de fereastra 
camerei sale, aşteptînd să-l întrezărească pe viitorul ei soț. 
Se rugă din tot sufletul la luda Tadeul ca acesta să nu fie o 
dezamăgire, fiindcă urma ziua cea mai importantă din toată 
viaţa ei. 

O singură privire fu de-ajuns ca să-i facă inima să bată 
mai repede. Era atit de înalt! Dacă vederea nu-i juca feste, 
era şi chipeş! “Mulţumesc!” şoptea întruna. Deodată se 
simți într-adevăr ca o mireasă, emoţionată şi timidă, nespus 
de vulnerabilă. Zbură pentru a suta oară la oglindă. De 
această dată nu ca să-şi admire rochia de zi verde deschis, 
minunată, prima culoare care-i venea bine în toată viaţa ei, 
ci căutînd vreun defect la veşminte sau la înfăţişare, ceva 
ce ar fi putut să strice prima impresie a mirelui. 

Se bucura nespus că toate patru surorile ei vitrege şi 
două dintre verişoarele atît de pline de venin erau jos, 
martore la sosirea lui. Încercă să aibă răbdare şi să aştepte 
să fie chemată, însă răbdarea nu era în natura ei. Abia 
aştepta să fugă jos şi să dea ochii cu viitorul, cu soarta ei. 

Lui Matthew Hawkhurst, situația i se păru deconcer- 
tantă cel puţin. Reuşi să se prezinte, dar îşi dădu seama 
aproape imediat că Jacob Goldman nu spusese nimănui că 
acea nuntă avea să se ţină prin reprezentant. “Al naibii laş”, 
gîndi el dezgustat, în acelaşi timp înțelegînd reținerea 
avocatului imediat ce-l cunoscu pe reverendul Bishop. 

Alături de doamna Bishop erau şase domnişoare, iar 
el nu reuşi să-şi dea seama care dintre ele era mireasa, 
fiindcă toate păreau dornice să afle detalii despre căsătoria 
prin reprezentant. El explică ferm despre circumstanţele 
care făceau ca fratele său să nu poată să vină personal şi 
să-şi rostească jurămintele şi despre cum el avea să-i țină 
locul. Se uită în jur, jenat să se scuze şi să se explice în fața 
întregii familii, dar, spre surpriza sa, fetele păreau straniu 
de bucuroase. 

— Aceasta fiind situația, nunta grandioasă şi petrecerea 
pe măsură ar fi nepotrivite. O să trimitem imediat mesaje 
ca să contramandăm, spuse reverendul cu respect pentru 
bogatul Hawkhurst, dar simțind nevoia să controleze totuşi 
situaţia. Cum va fi vorba doar despre o ceremonie legală, 
civilă, aceasta poate să fie făcută în intimitatea biroului meu. 

Uşurat, Matthew dădu aprobator din cap şi se uită din 
nou spre tinerele femei, ca să încerce să-şi dea seama care 
dintre ele era mireasa. Rămase uluit să le vadă schimbînd 
priviri triumfătoare şi ascunzîndu-şi rîsul în spatele palmelor. 
Numai doamna Bishop părea supărată şi nedumerită. 

— Cred că ar fi bine s-o chemăm pe Sara jos, ca să-i 
explicăm problema, spuse reverendul pe un ton calm. 

Doamna Smite, care stătuse în spatele uşii destul cît 
să înțeleagă ce se întîmplase, fu trimisă după Sara. Femeia 
cu chipul de fier îi zimbi satisfăcută şi spuse încet ceva 
despre “răsplată”, dar tînăra era atît de bucuroasă încît 

aproape că-şi ceru scuze de la femeie fiindcă o porecilise 
“doamna dispreț”. 

Fugi veselă în jos pe scări şi de-a lungul coridorului 
principal, încetinind timid abia cînd ajunse la arcada 
salonului elegant. 

Matthew rămase năucit. Primul lui gînd fu că fratele 
său îl păcălise spunînd că nu o cunoştea. Această soție 
fusese aleasă mai atent decît îşi alegea Hawk întregul 
echipaj pentru cîte una dintre navele lui prețioase. Era atît 
de incredibil, de uimitor de frumoasă! Din cealaltă parte a 
întîlniră înainte ca tînăra să-şi coboare pleoapele. Avea 
ochii verzi ca două lacuri adînci, în care orice bărbat ar fi 
putut să se înece. Se apropie de el şi făcu o reverență 
graţioasă, apoi rosti abia auzit: 

— Domnule Hawkhurst. 

EI îşi drese glasul şi răspunse: 

— Matthew Hawkhurst, fratele logodnicului dumitale, 
domnişoară Bishop. 

Ea se schimbă la faţă, iar lui îi veni să-şi dea una 
fiindcă ştersese zîmbetul acela frumos, nerăbdător, de pe 
chipul ei. Era clar dezamăgită că nu se căsătorea cu el, iar 
în acel moment, la fel simțea şi Matt. Oricum, reacţia ei îi 
dădu de înțeles mai departe de orice dubiu că ea nu-l 
cunoştea pe Shane. 

O luă de mînă şi o ajută să se ridice din reverență. 

— Domnişoară Bishop, sînt aici ca reprezentant al 
fratelui meu. Eu voi rosti răspunsurile sale din timpul 
ceremoniei de căsătorie. A fost imposibil pentru el să plece 
de la curte. 

Ea se încordă, iar ochii i se făcură mari de uimire. Nu 
se putea să i se întîmple una ca asta! Mirele despre care 

se lăudase atit nu se deranja să apară la nuntă! Simţi cele 
opt perechi de ochi feminini aţintite spre ea şi roşi stin- 
gherită, de la decolteu pînă în vîrful urechilor. Era devastată. 

Matthew se strădui să umple tăcerea înfiorătoare. 

— Vasul meu e ancorat în Severn. Va fi onoarea mea 
să vă escortez, domnişoară. 

— La curte? reuşi ea să şoptească. 

Fu rîndul lui Matthew să roşească. Se uită în altă parte, 
nu la privirea ei acuzatoare, şi spuse: 

— Nu. Trebuie să vă conduc la Blackmoor Hall, în 
apropiere de pădurea Exmoor. Este unul dintre domeniile 
fratelui meu şi are nevoie de un castelan. V-a trimis scrisori 
cu instrucţiuni legate de proprietate, încheie stînjenit. 

În ochii ei ardea un foc verde. Furia şi ura o cuprinseră 
în aşa măsură încît o împiedicară să gîndească limpede. 
Ticălosul de Hawkhurst îi dăduse o palmă, insultîind-o mai 
grav decit fusese ea insultată vreodată. Era umilința cea 
mai gravă pe care o putea îndura. Încercă să vorbească, 
însă cuvintele i se opriră în git. Duse mîna la piept, apoi 
apucă aerul dintre ei, întinzînd mîna spre Matthew. Acesta 
văzu că Sara era pe cale să leşine şi o prinse în braţe. Se 
uită la ea cu o tandrete profundă, pe care nu o mai simţise 
niciodată. Pleoapele Sarei fluturară precum aripile unui 
fluture care murea, apoi se închiseră. Gura ei dulce părea 
a unei fetițe vulnerabile. Fratele lui era un porc fiindcă-i 
făcuse aşa ceva unei tinere inocente. 


Capitolul cinci 


Doamna Bishop era lîngă Matthew. 

— Vai de mine! Puteţi s-o duceti sus, la ea în cameră, 
domnule Hawkhurst? 

Matthew o urmă în sus pe scări, bucuros să scape din 
camera plină de femei. Îşi feri ochii de la pat şi o lăsă pe 
Sara pe un divan mic de sub fereastră. Doamna Bishop se 
agită prin încăpere, fără nici un rost, iar el se trezi că o 
calma pe mama tinerei. 

— Aveţi coniac, doamnă? 

— Vai, nu ! spuse aceasta şocată. Reverendul n-ar ţine 
niciodată aşa ceva la el în casă. Ce să fac? Să ard pene, 
credeți că e nevoie, sau s-o plesnesc tare peste obraz? 

— Nu, nu, doamnă. O să-şi revină. E doar şocată. 
Doamnă Bishop, credeți că aş putea să-i vorbesc Sarei în 
intimitate? Sînt sigur că pot să-i explic situaţia într-un fel pe 
care să-l accepte şi să-l înțeleagă. 

Femeia îi aruncă o privire bănuitoare, dar îi lăsă 
imediat singuri, fără să comenteze. Nu se simţea bine nici 
ea şi merse să se întindă în propriul pat înainte să leşine la 
rîndul său. 

După ce se închise uşa, Matthew scoase o sticlă mică, 
argintie, şi turnă puţin coniac peste buzele Sarei. Ea se 
înecă şi sări de pe divan, aproape dărimîndu-l la podea. 

— Nemernicul! rosti cu răsuflarea tăiată. M-a făcut de 
rîsul întregului Cheltenham! Îşi duse mîinile la tîmple şi 
scoase un strigăt ascuţit. 

Matthew se uită speriat spre uşă, gîndindu-se că tatăl 
ei, furios, avea să intre cît de curînd pe acolo ca să-şi 
salveze fiica. 

Spadă începu să ridă isteric. 

— Nimeni n-o să îndrăznească să vină aici cînd Wilde 
face o criză de nervi. 

Căută sub pat, scoase spada şi o flutură în aer. 

— Ticălosul acela nenorocit! L-aş tăia dacă ar fi aici. 

— Sara... începu Matthew, acum foarte îngrijorat. 

— Nu sînt Sara. Nu mi-au dat voie să fiu Sara Bishop. 
Sînt Spadă. Spadă Wilde, numită după tata şi arma lui. 

El o privi uluit, admirativ. 

— Spadă e un nume minunat şi ţi se potriveşte 
mănuşă. 

— Fratele tău mi-a distrus viața! plînse ea demonstrativ. 
O să o distrug şi eu pe a lui, chit că e ultimul lucru pe care- 
I fac. 

— Spadă... sincer, n-a putut să vină. Regina i-a ordonat 
să rămînă la curte. 

— Regina? 

Tînăra făcu o grimasă. Găsise o altă țintă pentru furia 
sa. O gelozie lipsită de rațiune o cuprinse. Mirele ei o 
ignorase ca să îi fie pe plac ticăloasei de regină! 

— Pe Dumnezeul meu, o să-i arăt eu lui Hawkhurst! Lui 
şi reginei. Jur! O să îi fac să plătească. Pentru totdeauna! 

Aruncă sabia din mînă cu o mişcare demonstrativă şi 
începu să răsufle adînc, ca să se calmeze. Sînii i se ridicau 
şi coborau în ritmul respirației. 

Deodată, Matthew începu să ridă, făcînd-o să arunce 
scîntei din ochii verzi. 

— Fir-ar să fie de treabă! Ce-i aşa amuzant? întrebă 
Sara furioasă. 

— Nu, fetiță. Eu sînt de partea ta. Sînt de acord că s-a 
purtat urit, chiar şi pentru un Hawkhurst, dar, pentru 
Dumnezeu, el are de pierdut. Nici nu ştie de ce s-a lipsit. 
Cînd te-am văzut m-am gîndit că eşti destul de frumoasă 
cît să i se îngroaşe sîngele în vine oricărui bărbat, dar 
acum, că te-ani văzut şi furioasă, îmi dau seama cît eşti de 
minunată de fapt. Dacă ar şti ce-i al lui, l-ar omori pe oricare 
s-ar uita la tine de două ori. 

— Încă nu sînt a lui! N-am schimbat jurăminte. 

— Te-ai răzgîndit? întrebă el. 

Dacă se răzgîndea, avea de gînd s-o ceară el însuşi 
de soţie. Pe chipul ei frumos apăru o încruntătură. Sara se 
gîndea la ce era de făcut. Ar fi putut să rămînă acolo. De 
fapt, nu ştia nici măcar cum să dea ochii cu toată lumea a 
doua zi. 

— Trebuie să-ți spun că, dacă accepțţi, o să fii lady 
Devonport. 

Ea se lumină la față imediat. 

— Atunci accept! 

— Te-ai mărita cu el doar pentru titlu? întrebă el uimit. 

Ea se înfurie din nou. 

— El se însoară cu mine pentru pămînturile mele. E un 
schimb cinstit, nu crezi? 

În acel moment, însă, înțelese ceva. 

— Îmi pare rău, Matthew. Asta înseamnă că tocmai ti- 
ai pierdut tatăl. 

Îngenunche alături de el, stînjenită şi i alelă 
Matthew îi strînse mîna într-a sa. 

— Era atit de slăbit încît moartea a fost o binecuviîntare, 
ca să fiu sincer. N-ar fi vrut să trăiască aşa. 

— Îmi pare rău pentru că l-ai pierdut. Tatăl meu a murit 
cînd aveam patru ani. Oamenii au crezut că eram prea mică 

şi că n-aveam cum să înțeleg, dar n-a fost aşa. L-am plins 
şi i-am dus dorul foarte multă vreme. El a fost singurul care 
m-a iubit vreodată. A fost prietenul meu. 

— Aş vrea să-ţi fiu şi eu prieten, Spadă, rosti el încet. 

— Matt, ce frumos! Mă simt bine cu tine, e adevărat. 
Cînd blestem, tu nu te superi. Cînd sînt furioasă, tu rîzi. 
Şochez pe toată lumea, pentru asta sînt cunoscută, dar tu 
eşti minunat de rezistent la şoc. 

— O să fiu ambalajul perfect pentru cele mai diavoleşiti 
gînduri ale tale. 

— Vai, tu nu doar că o să mă asculţi, dar o să mă şi 
ajuţi şi o să mă încurajezi, îi promise ea, ridicînd sticluța de 
argint. Îmi dai voie să mai beau puţin? 

— Încetişor, Spadă, o avertiză el. Înghite încet, ca să 
nu te îneci. E coniac. Nu inspira înainte să bei, fiindcă 
aburul o să te înece. Dacă iei o duşcă mare, o să ţi se pară 
că îţi arde stomacul. 

Sara era mulțumită de prima ei lecţie într-ale băuturii. 
Matt avea să-i fie, cu siguranţă, un aliat de nădejde. 

— Pe Dumnezeu, Matt, cum să dau eu ochii cu ei 
mîine? O să se prăpădească de rîs. O să moară de 
amuzament din cauza ruşinii mele. 

— Spadă, tatăl tău vitreg a trimis solie tuturor cum că 
nu se mai ține ceremonia de la biserică şi nici petrecerea 
de după. O să schimbăm jurămintele în privat, la el în birou. 
După aceea plecăm, dacă ai bagajul făcut. O să fii lady 
Devonport. Titlul îţi oferă mare autoritate. 

— Autoritate? Da... autoritate. Cît îmi place să rostesc 
cuvîntul ăsta! spuse zîmbind. Ai adus şi bani? întrebă 
deodată. 

— Sigur că da. Am cinci sute de lire pentru tine şi cinci 
suto pentru tatăl tău. Pe deasupra ai fondurile pentru 

cheltuielile de la Blackmoor. Hawk explică totul în 
scrisoarea sa. 

Lui Spadă îi străluciră ochii. 

— Hai să mergem şi să-i dăm-reverendului Bishop banii 
lui murdari! 

ÎI luă de mînă şi-l trase spre uşă. Părul îi zbură pe 
umeri precum cuprul topit, iar inima lui Matthew se strînse 
la atingerea ei. Cu capul sus, Sara intră în salon, trăgîndu- 
| pe tînăr după ea. 

Toată lumea tăcu imediat, privind-o cu uimire. Cînd fu 
sigură că toată lumea o asculta, spuse: 

— Fratele lordului Devonport are o sumă de bani pentru 
tine, reverend Bishop. Matthew, dă-i, te rog, cinci sute de 
lire, şi să primeşti chitanța pentru caietul meu contabil. 

Se întoarse către sora ei mai mare. 

— Jane, pune-i pe servitori să-mi facă bagajul. Să fie 
foarte atenţi la rochia de mireasă. Sînt sigură că lordul 
Devonport o să insiste să facem o a doua nuntă, ca să 
poată să-şi rostească în persoană jurămintele. Matthew şi 
cu mine plecăm, avem treabă. Am decis s-o cumpăr înapoi 
pe Sabatul Vrăjitoarelor. O să-mi iau calul pe corabie, cu 
mine. Ştiaţi că fratele lordului Devonport e căpitanul propriei 
nave? Sînt sigură că da. Familia Hawkhurst e legendară, 
nu? 

leşi din încăpere, cu Matthew pe urmele sale. Tînărul 
aşteptă pînă cînd ajunseră afară înainte să rîdă în hohote. 
Sara era delicioasă, dar, şi mai bine, era cu siguranţă în 
stare să facă față oricărei provocări din partea fratelui său. 

Devreme a doua zi, Spadă o căută pe mama ei şi îşi 
luă la revedere de la ea. Ştia că viața acesteia avea să fie 
mult mai uşoară în lipsa ei. Aproape că se simţi ea părintele 
cînd o sărută pe frunte şi îi şopti rămas bun. Tresări cînd 
mama îi strînse mîna şi rosti încet: 

— L-am iubit pe tatăl tău ca o nebună. Nu cred că vreo 
femeie poate să-i reziste unui irlandez sălbatic odată ce 
acesta a decis s-o facă a lui. 

Mai tirziu merse în biroul reverendului şi rosti 
jurămintele. Cît de straniu era ca Matthew să rostească 
partea fratelui său! 

— Eu, Shane, te iau pe tine, Sara... 

“Deci de acolo vine S. Hawkhurst”, se gîndi ea. “De ce 
are un nume irlandez?”. Avea de gînd să afle. Da, avea de 
gînd să afle tot ce era de ştiut despre Shane Hawkhurst, 
lord Devonport. 

Inelul gros din aur ajunse pe degetul ei, iar ceremonia 
scurtă se încheie. Le auzise tot timpul pe surorile ei 
chicotind răutăcios. Ea şi Matthew rămaseră destul doar cît 
să bea rachiu de fructe şi să măniînce puțin tort, apoi 
bagajele îi fură încărcate în trăsura ce îi ducea înapoi la 
corabie, pentru ca după aceea să revină la conac. Calul lui 
Matthew şi Sabat fură legaţi în spatele trăsurii, fiindcă ei doi 
aveau să meargă la adăpost cei optsprezece kilometri pînă 
în port. 

Sara purta o rochie de călătorie frumoasă, de culoarea 
piersicii, şi o mantie asortată. Ştia că nu arătase niciodată 
mai minunat. Matthew se pregătea să o ajute să urce în 
trăsură, cînd ea îl rugă să aştepte puţin, ca să se întoarcă 
în casă şi să-şi ia la revedere de la familia ei aşa cum se 
cuvenea. 

Erau cu toții acolo, mai puţin mama ei, care plîngea pe 
ascuns la etaj. Îi privi pe Beth şi Andrew, pe Margaret şi 
John, apoi pe Jane şi pe David. Îşi mută privirea la 
reverendul Bishop şi zîmbi parşiv. 

— A fost mare lucru să fac parte din familia asta. 
| lindcă n-o să vă mai văd niciodată pe nici una dintre voi, 

am să vă spun cîteva cuvinte. Beth, proaspătul tău soț 
crede că eşti o fetiță în pat... asta după ce m-a cunoscut pe 
mine. 

În tăcerea şocată, ea continuă: 

— Margaret, chiar am înotat goală în lac, dar John a 
uitat să-ţi spună că a înotat şi el cu mine. 

Se uită în cealaltă parte a camerei. 

— Jane, draga mea, cînd mergi la culcare diseară, să- 
| rogi pe David să-ți arate tăietura pe care i-am făcut-o pe 
burtă. 

— Spadă Wilde, eşti o uşuratică dezgustătoare, spuse 
Margaret, folosind cel mai urît cuvînt pe care-l cunoştea. 

Reverendul Bishop îşi ieşi din fire. 

— Eşti o neruşinată şi o obraznică! 

Ochii Sarei străluciră periculos. 

— Da, şi sînt lady Devonport. 

Jane rosti cu răceala: 

— Devonport, poate. O lady, în nici un caz! 

Sara ieşi cu un aer regal din casă, dar în trăsură îi 
dădură lacrimile şi începu să suspine supărată. Matthew o 
cuprinse în brațe şi o strînse la piept, murmurîndu-i cuvinte 
menite să-i aline durerea. Pînă la urmă, lacrimile fetei se 
uscară, iar ea ridică privirea spre el, cu genele umede, 
strălucind ca împodobite cu diamante. El se aplecă şi o 
sărută cu blindețe. Nu se putuse abține. Deodată, ea 
începu să rîdă delicios. Chinuit, el întrebă: 

— Pot să aflu şi eu de ce te amuză sărutul meu? 

— Vai, Matthew! Pînă astăzi nu am fost sărutată decît 
de cumnații mei, iar acum tot numai de cumnaţi am fost 
sărutată! 

Spadă îl privi pe Matthew cum liniştea caii şi îi urca la 
bord. Se miră cînd el îi arătă grajdul special de pe corabie. 

— Transportăm adesea cai, îi spuse. Majoritatea vin din 
irlanda, după care îi trimitem în Franţa, Olanda şi chiar 
Maroc, de unde aducem cai arabi. Toate navele Hawkhurst 
au grăjdari care nu se ocupă decît de aceste animale. 

Corabia o fascina. Nu ştiuse că era nevoie de atiția 
oameni ca să navighezi spre mare. O interesa totul, iar 
echipajul format din şaptezeci de oameni se interesă de ea. 

Matthew insistă ca ea să se folosească de cabina lui 
pentru drumul de peste noapte pînă la Blackmoor, iar el se 
mută în cabina secundului. Încăperea era mică, dar 
mobilată comod, cu loc pentru dormit, un birou, scaune 
tapițate cu piele, dulapuri în perete şi un covor din lină menit 
să țină departe răcoarea mării. 

Spadă îl rugă s-o lase să meargă cu el pe punte, casă 
vadă cum Devon Rose prindea fluxul spre Severn şi în 
canalul Bristol. Matthew o conduse sus, pe punte, o rugă 
să se țină bine de balustradă, apoi, sprijinindu-se ca să nu- 
| dărîme mişcările vasului, ridică glasul şi strigă primul ordin. 
Catargul trosni, iar Spadă ridică privirea. Tînăra îşi tinu 
respirația cînd văzu figurile îndepărtate mişcîndu-se pe sus 
şi pregătind vela cea mare. Atirnau ca nişte maimute, de 
cîte un braț, aşteptînd momentul potrivit ca să prindă briza 
de pe canalul Bristol. 

Sara se uită la Matthew, iar el îi zîmbi larg, bucuros să 
o vadă atît de entuziasmată. 

— La stînga! ordonă, iar vocea îi fu purtată de vînt pe 
toată corabia. Pămiîntul din dreapta noastră e Wales, un loc 
sălbatic. 

Ea dădu din cap cu putere. 

— Cerul se colorează frumos. O să avem un apus 
spectaculos, special pentru tine, spuse zîmbindu-i larg. 

Aroma sărată a mării îi umplu nările. Briza rece îi 
coborise gluga mantiei, iar părul îi zbura în toate direcțiile. 

Pescăruşii țipară şi se repeziră în picaj în jurul catargelor 
înalte, iar sunetul corăbiei care tăia valurile răsuna într-un 
ritm pe care tiînăra-l simțea în sînge. Nu mai avusese 
niciodată un sentiment atît de puternic de libertate. În acel 
moment simţi că renăştea. Nu avea să mai permită nimănui 
s-o facă victimă. Ştia că avea o voință puternică. Din acel 
moment, jură, avea să ia cupa vieții în palme şi să bea din 
ea cu nesaț. Avea de gînd să facă exact aşa cum dorea, să 
trăiască bine, să se răzbune, şi toate aceste lucruri aveau 
să fie ca nectarul. Trase în piept pînă la refuz parfumul sărat 
al mării şi jură ca de atunci înainte să înceapă să trăiască, 
să nu se mai lase niciodată oprită de nimic. Îşi făcu planul 
stînd acolo, cu mîinile pe balustrada vasului. Totul era foarte 
simplu. Sigur, Matthew avea să obiecteze, dar Sara rîse 
tare, fiindcă ştia că deja cucerise un Hawkhurst. Nu avea 
decît să-l cucerească şi pe următorul. Abia aştepta! 

Blackmoor Hall era veche şi răcoroasă. Atmosfera de 
mister şi izolare dădea impresia unui cămin de la capătul 
lumii. Matthew era stînjenit că o ducea într-un loc atît de 
sălbatic şi singuratic, şi îşi ceru scuze o dată la două 
minute, începînd din momentul în care nişte cîini-lupi 
irlandezi aproape că-i atacară la poartă înainte ca îngrijitorul 
lor să-i ţină în frîu. 

Spadă se îndrăgosti la prima vedere de conac, dar îşi 
ascunse emotia de ochii lui Matthew. El o prezentă tuturor 
servitorilor drept lady Devonport, iar menajera, o femeie 
chipeşă, cu obrajii ca merele din Devon, îi oferi inelul uriaş 
al cheilor castelanului. 

Matthew dădu personal ordin bucătăreselor să prepare 
suficientă mîncare pentru echipajul său şi să ducă la bord 
cincizeci de butoiaşe de cidru din pivniţa de vinuri. Spadă 
şi Matthew cinară singuri, în salon, unde servitorii 

aprinseseră un foc plăcut. Cu toate că în acea zi soarele 
strălucise, razele sale nu ajunseseră mai departe de zidurile 
de piatră de la Blackmoor, aşa că flăcările ofereau o căldură 
binevenită. 

Cu înțelepciune, Spadă aşteptă pînă după ce Matthew 
se simți sătul de mîncare şi de vin şi abia apoi îi împărtăşi 
planurile sale. 

— În nici un caz! Fratele meu mi-ar frînge gitul! 

— Matt, ai făcut exact ce ţi-a cerut. l-ai ținut locul la 
ceremonie şi m-ai adus în siguranţă la Blackmoor. Datoria 
ta s-a încheiat, gata. Nu am de gînd să merg la curte ca 
lady Devonport. Mătuşa mea e Kate Ashford, garderobiera 
reginei. Mi-a scris că are nevoie de ajutor. 

Spadă nu minţea întrutotul, şi, oricum, era pregătită să 
facă mai mult decît să mintă ca să obţină ce-şi dorea. 

— Cînd o să afle fratele meu, viețile noastre n-o să mai 
valoreze nici cît negru sub unghie! 

— Nu are cum să afle dacă nu-i spui tu, Matt! El s-a 
însurat cu Sara Bishop. Eu sînt... Spadă Wilde. 

— Eşti nebună! Te joci cu focul! Fir-ar să fie, Spadă, de 
ce pari atît de mulțumită cînd spun asta? întrebă el 
acuzator. 

— Poate că tu te temi de el, dar eu, nu! răspunse ea 
provocator. 

— Nu se poate. Deşi la curte e foarte multă lume, tu n- 
ai putea să rămiîi necunoscută... ai ieşi în evidenţă 
pretutindeni. Crede-mă cînd îţi spun că fratele meu te-ar 
observa. 

— Cu alte cuvinte, Shane Hawkhurst e un libertin? 
întrebă ea. 

— În ceea ce le priveşte pe femei, Hawkhurst e un 
prădător, după cum îi sugerează şi numele, spuse Matt 
direct. 

— Foarte bine! Am de gînd să-i devin amantă, anunţă 
ea aruncînd flăcări verzi din privire. Eu o să cînt, iar el o să 
joace după cum îi cînt eu. 

Matthew o privi de parcă ar fi fost nebună. 

— O să plăteşti scump. Răspunsul e nu! strigă. 

Ea zîmbi leneş. Matt îi era prieten şi n-avea s-o lase 
acolo ca să putrezească. Avea să se asigure de asta! 


Capitolul şase 


Matthew Hawkhurst navigă încet de-a lungul coastei 
Devonului. Aruncă ancora la Tintagel, ca să-i arate lui 
Spadă castelul legendar despre care se spunea că fusese 
al regelui Arthur. Ocoliră Land's End, iar el ancoră din nou 
în portul micut de la Mousehole, ca s-o amuze pe ea. Folosi 
toate căile pe care le cunoştea ca să amine sosirea. Ştia 
că lui Shane i se ordonase să plece în vacanţa de vară cu 
regina şi nu avea de gînd s-o ducă pe Spadă la Greenwich 
decit într-a doua zi de iulie. 

Shane Hawkhurst, ştiind că regina va pleca pe întîi 
iulie, îşi întîrzie şi el sosirea la curte. Ultimul lucru pe care 
şi-l dorea era să părăsească Londra; avea prea mulți 
oameni de contactat. Îşi întîrzie plecarea din Devonport 
încă o săptămînă, ca să se asigure că Georgiana se simțea 
bine şi ca să evite plecarea Elisabetei. 

Ambii frați Hawkhurst calculară greşit cu o zi. Vacanţa 
maiestăţii sale era planificată pentru comitatul Norfolk, cu 
oprire la Norwich, în East Anglia. Prima sa destinaţie era la 
Theobalds, casa de vară a lui Cecil, chiar în afara Londrei. 
Pajul ei fu trimis înainte, ca să facă toate pregătirile nece- 
sare pentru regină şi curtea ei. Doamnele care o însoțeau 
mai fuseseră la Theobalds şi se îngroziseră din cauza 
condiţiilor de locuit de acolo. Cu toate că apartamentele 
reginei erau de lux, însoțitoarele fuseseră înghesuite într-o 
singură încăpere, alături de servitorii mai puţin importanţă, 
iar domnii de la curte, într-o alta asemenea. 

Dezamăgit să afle că Bess mergea numai pînă la 
Theobalds, lordul Devonport profită de ocazie şi se plînse 
de confortul care lăsa de dorit ca să anunţe că avea să se 
alăture alaiului abia la castelul Bishop's Strotford. 
Hawkhurst locuia foarte rar în camerele sale permanente 
de la Greenwich fiindcă avea o locuinţă proprie pe malul 
Tamisei, însă el şi baronul aveau de gînd să rămînă la palat 
citeva zile, fiindcă dorea să caute prin cîteva apartamente 
odată ce ocupanții lor erau plecaţi în vacanţă. 

Sarei nu-i venea să creadă cîtă lume era la Greenwich, 
nu doar în palat, ci şi parc, în curte şi la grajduri. Îi amintea 
de un bilci la care mersese odată, unde jonglerii şi artiştii 
făceau spectacol pentru cei din oraş. Hainele erau atît de 
colorate şi de exagerate încît păreau a fi costume. Toată 
lumea avea cîte ceva de făcut şi se agita zgomotos, fără să 
dea atenţie aproape deloc altcuiva. 

Matthew îi promise să se ocupe de Sabat şi să-i 
păstreze cele două valize pînă cînd se întorcea de la lady 
Ashford. Era suficient loc pentru ele în palat după ce toți cei 
care o însoțeau pe maiestatea sa aveau să plece. Spadă 
ajunse cu numai jumătate de oră prea tirziu ca să o vadă 
pe regină, care plecase deja spre Theobalds. Cu toate 
acestea, la palat încă mai zăboveau o parte din bagajele şi 
curtenii săi, şi aceştia însoţiţi de servitori şi bagaje. Spadă 
crezu că n-avea s-o mai găsească pe lady Ashford în 
mulțime, fiindcă se părea că oamenii erau prea ocupați ca 
să-i spună mai mult decît cîteva cuvinte vagi despre 
aceasta. , 

Holurile şi coridoarele palatului i se păreau foarte 
întortocheate tinerei. Merse la dreapta, apoi la stînga, apoi 
din nou la dreapta, urcînd cel puţin trei etaje în timp ce-şi 
căuta mătuşa. Pînă la urmă, un paj tînăr, curios să afle cine 

era nou-venita, o conduse spre camerele unde era 
garderoba reginei, iar ea se trezi față în faţă cu o femeie pe 
care şi-o amintea ca fiind mult mai tînără. Cele două se 
priviră direct, nepoliticos, timp de aproape două minute, 
apoi Spadă trase aer în piept şi riscă să spună: 

— Lady Ashford? Mătuşă Kate? 

Femeia înaltă care fusese cîndva frumoasă țuguie 
buzele şi spuse direct: 

— Carevasăzică tot pe roşcată a trimis-o pînă la urmă! 

— Aşa mă tem, spuse Spadă cu aceeaşi atitudine ca a 
mătuşii sale. 

Deodată, ochii lui Kate străluciră amuzați. 

— La capelă, azi-dimineaţă, l-am rugat şi pe Domnul, 
şi pe diavol, să-mi trimită pe cineva în ajutor... se pare că 
unul dintre ei m-a ascultat! 

Spadă zîmbi şi făcu o reverență. Ştia că se putea 
înțelege destul de bine cu mătuşa ei. 

Kate Ashford vorbea fără oprire. Nu tăcea niciodată. 
Ştia foarte multe lucruri, dădea sfaturi, instrucțiuni, bîrfea şi 
se decisese să o educe pe Sara cu orice pret. 

— De fapt, să ştii că n-ai fi putut să vii într-un moment 
mai potrivit. Regina tocmai a plecat în vacanţă şi m-a lăsat 
pe mine aici ca să-i curăț şi să-i împrospătez garderoba, tot 
ce nu a luat cu ea. E foarte mult de muncă, spuse clătinînd 
dezaprobator din cap. Maiestatea sa are cel puţin două sute 
de rochii, şi asta numai la Greenwich... la fel e şi la Windsor 
şi la Hampton Court. 

Propoziţiile se succedau una după alta, dîndu-i răgaz 
lui Spadă numai să dea aprobator din cap. 

— Fir-ar! Locul ăsta duhneşte. Hai să deschidem fe- 
restrele. Vacanţele astea sînt special organizate ca oamenii 
s-o vadă în fiecare sat de pe drum, dar în realitate scopul 

lor este să golească palatul ăsta, care a găzduit o mie cinci 
sute de persoane toată iarna — o mie cinci sute de trupuri 
nespălate, la cum miroase, rosti strimbînd din nas. Pentru 
Dumnezeu, ar face bine să golească privatele înainte să 
vină căldura, altfel ne îmbolnăvim cu toții de ciumă! 

Abia dacă trase aer în piept şi continuă: 

— Nu are numai rochiile, ci şi desuuri, pantofi, bijuterii 
care trebuie curățate şi reparate, ca să nu mai zic de peruci! 

Rostise ultimul cuvînt într-o şoaptă apăsată şi dăduse 
ochii peste cap. 

— Am două asistente care nu au, împreună, minte nici 
cît un purice. Tu, cel puţin, pari o fată cu iniţiativă. O să fie 
nevoie să te plătesc din banii mei. Sigur, poți să locuieşti la 
palat şi să măniînci tot aici, aşa că bagă în gură cît poți, 
fiindcă e singurul lucru pe care o să-l primeşti de la ea. E 
atît de zgircită încît ar fi în stare să taie şi o stafidă pe din 
două! Ăsta e alt avantaj al vacanţelor, vezi tu. Săracii gentili 
pe care-i vizitează sînt nevoiţi să caute prin propriile cămări 
şi prin ale vecinilor ca să hrănească o mie de oameni, iar 
ea nu face decit să danseze în conacele lor. Dar destul cu 
vorba. Îți dau una dintre camerele noastre. E un spaţiu mic, 
dar are un pat şi o fereastră, ceea ce e un lux. Îţi vine să 
crezi că la Greenwich există camere fără ferestre? O să fii 
la etajul al treilea, aşa că adu-ți bagajul... Sara te cheamă, 
nu? 

— Nu, doamnă. Mi se spune Spadă. Spadă Wilde. 

Kate o privi atent. 

— Da, acum îmi amintesc. 

O conduse într-o cameră mică de la etajul.al treilea şi 
o instrui: 

— După ce despachetezi, vino jos, la garderobă, ca 
să-ți dau de lucru. Rochiile trebuie curățate sub braț. Au 
nişte pete de transpiraţie de nu-ţi vine a crede! Şi pasta aia 

albă cu care se dă pe faţă, făcută din albuş de ou, pudră 
de aluminiu şi borax. Boraxul e foarte greu de curăţat de pe 
volane şi din... peruci. 

Şoptise din nou cuvîntul acela de temut. 

Acum, că rămăsese singură cîteva momente, Sara 
încercă să se obişnuiască în camera mică. Cel puţin avea 
un pat cu aşternut decent. Într-un colț era un dulap pentru 
rochii şi un bazin mic cu o carafă de apă alături, unde se 
putea spăla, deasupra unui dulăpior înăuntrul căruia era o 
oală de noapte. Încăperea era plăcută datorită ferestrelor 
înalte din podea pînă în tavan. Sara puse mîna pe mînerul 
uneia dintre ele, o deschise şi ieşi într-un balcon mic. Trase 
la o parte draperiile grele şi lăsă camera la aerisit. Atît de 
sus nu trebuia să-şi facă griji din cauza vreunui intrus. 

Din nou avu nevoie de serviciile unui paj care s-o 
conducă înapoi la grajduri, unde îi luă jumătate de oră ca 
să-l găsească pe Matthew. El îi duse bagajele sus, în 
camera ei mică, apoi, faţă în faţă, cei doi spuseră la unison: 

— Nu cred că ar trebui să fim văzuţi împreună. 

Riseră fiindcă-şi citiseră unul altuia gîndurile, iar Spadă 
spuse: 

— Cînd o să ne întîlnim, trebuie să ne prefacem că nu 
ne cunoaştem. Dacă întreabă cineva, tot ce ştii e că sînt 
nepoata lui lady Ashford. Presupun că ai treabă cu atotpu- 
ternicul lord Devonport, iar dacă ticălosul te întreabă cum 
arată soţia lui, spune-i că n-am dinţi, mă uit cruciş şi abia 
aştept să vină la Blackmoor ca să se culce cu mine! 

— Nu trebuie să-mi fac probleme pentru Hawk, cel 
puțin o vreme, fiindcă a plecat în vacanţă cu regina, spuse 
el cu un aer superior. 

Sara păli. Fir-ar el să fie, îi ținea trena unei femei 
oricînd aceasta-i făcea semn, doar pentru că era regina. Ei 

bine, înainte să termine ea cu el, Shane avea să danseze 
pentru ea, la fel de frumos ca un spînzurat în funie! 

Tînăra nu se obosi să despacheteze, fiindcă o 
neglijase pe mătuşa ei suficient. În acele prime zile avea de 
gînd să se străduiască să-i cîştige respectul lui Kate, ca să- 
şi asigure poziţia la palat. Voia să înveţe tot ce era de 
învăţat, şi de la cine putea afla mai multe lucruri decit de la 
vorbăreața garderobieră a reginei? 

— lată-te, copilă, o primi Kate cu vocea ei adîncă. Am 
scos deja corsetele, pantalonii şi gulerele pentru 
spălătorese. Trebuie să le ştiu numărul. Fetele astea mi-ar 
fura şi pielea de pe mine dacă le-aş lăsa. Fiecare articol de 
lenjerie al reginei e brodat cu monograma ei, Regina Elisa- 
beta, şi cu o coroană. Vezi? Ar fi în stare să le vîndă pe 
stradă. Zece lire pentru chiloţii reginei. Îţi imaginezi? Una 
dintre responsabilitățile noastre este să ştim exact unde sînt 
şi cîte la număr. Acum începe să cureti rochiile astea. Unele 
dintre mînecile mai complicate se scot. În cîteva zile o să 
ne uităm iar la ele, ca să coasem nestematele şi mărgelele 
care stau să cadă. Acum trebuie să văd ce fac fetele pe 
care le-am pus să curețe pantofii maiestăţii sale, papucii şi 
cizmele. Are peste cinci sute de perechi, să ştii. 

Spadă rămase cu gura căscată auzind despre aşa o 
extravagantă. Ea avea o pereche de cizme mici, de călărie, 
pentru purtat afară şi o pereche de papuci din piele neagră, 
moale, pentru înăuntru. Se aşeză pe un taburet, luă o cîrpă 
cu săpun şi începu să curețe rochiile reginei. Corsetele 
aveau pete de mîncare, vin, transpiraţie şi cosmetice, iar 
fustele era-murdare de noroi, praf şi chiar bălegar de la 
grajduri. 

Cînd se întoarse, Kate se aşeză alături de ea şi începu 
să lucreze la rochii. 

— N-am văzut în viața mea asemenea rochii, atît de 
bogat împodobite, rosti Spadă, miîngiind catifeaua 
încrustată cu pietre preţioase. 

— La curte trebuie să se vadă clar măreţia şi misterul 
monarhiei. O regină trebuie să trăiască înconjurată de 
lucruri demne de ea. Impactul vizual trebuie să fie foarte 
puternic. Doamnele ei de companie trebuie să se poarte cît 
mai reținut, ca regina să iasă în evidenţă. Dă-mi voie să te 
avertizez... la orice semn că ele ar fi mai atrăgătoare decît 
ea, maiestatea sa se aprinde. Şi are un temperament foarte 
greu de anticipat. Din cînd în cînd le loveşte pe însoţitoarele 
ei, dar de cele mai multe ori asaltul este verbal. E sarcastică 
şi foarte isteață, ceea ce o face să fie o teroare. Doamnele 
de companie trebuie să se îmbrace în alb sau în culori 
insipide, ca aceste veşminte împodobite să aibă cel mai 
puternic efect posibil. Nimic nu trebuie să o eclipseze. Toate 
trebuie să-şi ascundă personalitatea ca să cimenteze cultul 
Glorianei. 

— O urăşti? 

Fusese mai mult o afirmație decît o întrebare. 

Kate ridică privirea şi clipi des. 

— Nu. Aşa ceva ar însemna trădare. Toţi o iubim. 

— Dar dacă face pe toată lumea să sufere şi viaţa în 
preajma ei e mizerabilă, de ce se luptă doamnele să 
primească o poziție la curte? întrebă Spadă. 

— Regina are multe fețe, vezi tu. Adesea e bună şi 
binevoitoare. Poate să fie plăcută, prietenoasă. Chiar 
atrăgătoare. Zîmbetele şi alinturile ei îţi încălzesc inima. Nu 
te plictiseşte niciodată. Aruncă asupra tuturor vraja ei 
strălucitoare. Femeile nu rezistă cîntecului de sirenă al 
curții. În plus, unde altundeva poți să găseşti mai uşor un 
bărbat bogat? 

Spadă rîse de gluma răutăcioasă a mătuşii ei. Femeia 
spunea adevărul fără să se sfiască! 

Mulțimea din palat se risipi, pînă cînd rămaseră numai 
cîteva sute de servitori şi o mînă de curteni, seara, cînd 
Kate o duse pe Sara în sala de mese. Nu lipseau felurile 
bogate, cu toate că regina plecase. Ba chiar părea că vinul 
curgea mai liber, iar mesele gemeau de mîncare. 

— De obicei, după cină, se ţin baluri şi baluri mascate 
în zilele de sărbătoare, se dansează şi se organizează 
jocuri de cărţi pînă la miezul nopții în zilele obişnuite, dar 
sigur că în seara asta nu o să avem aşa ceva. Eu, una, mă 
bucur. Abia aştept să mă culc. 

— Şi pentru mine a fost o zi lungă, mătuşă Kate. îţi 
mulțumesc pentru tot ce ai făcut pentru mine, rosti încet 
Sara. 

— Copilă, e o plăcere să am la îndemiînă o ureche 
nouă. Se zvoneşte că-mi place să mă aud vorbind. 

Rise şi o bătu pe umăr pe nepoata ei. 

— Mergem sus? 

Spadă se bucură că o însoțea Kate, fiindcă nu reuşea 
deloc să deosebească între ele coridoarele. În camera sa 
mică, se bucură să fie singură. Se bucură şi că prima zi la 
palat se terminase. Începuse bine. Acum înțelegea ce 
avantaj era că regina plecase. Putea să se obişnuiască la 
palat înainte ca Elisabeta şi curtenii ei să se întoarcă. 

Aprinse lumînările şi îşi scoase rochia, pe care o atîrnă 
în dulap. După aceea, cu apă din carafă, se spălă pe față 
şi pe git. Îşi scoase corsetul mic şi îşi spălă sînii şi subţioara. 
Se descălță, scoase ciorapii, desuurile şi pantalonii şi se 
spălă pe picioarele ei lungi şi pe tălpi. 

Îmbrăcat tot în negru, Shane Hawkhurst îşi trase 
mantia neagră în jurul său şi ieşi pe balconul apartamentului 

său de la etajul al patrulea. Aşteptă nemişcat ca ochii să i 
se obişnuiască la întuneric, traversă două balcoane şi, pe 
ascuns, cobori în balconul de piatră de la etajul al treilea. 
Căută cu privirea orice mişcare dedesubt, apoi văzu, cu 
coada ochiului, ceva în camera din spatele balconului. 
Înăuntru era o tînără care storcea apă dintr-o pereche de 
ciorapi. Femeia ridică brațele ca să întindă veşmiîntul 
deasupra oglinzii de pe perete, la uscat. Era goală ca în 
ziua în care se născuse! Hawk îşi tinu respiraţia cînd ea 
îngenunche în fața unei valize şi începu să caute ceva 
înăuntru, ceva ce aparent nu găsea. 

Spadă ştia că împachetase două cămăşi de noapte, 
dar îşi dădu seama că, probabil, le lăsase în cealaltă valiză. 

— Peste! blestemă ea în franceză, apoi se uită afară, 
spre fereastră. 

Cu draperiile date la o parte, se simţi deodată foarte 
expusă. Rațiunea îi spunea că se afla prea sus ca să fie 
observată, dar trebuia să acopere ferestrele de dragul 
propriei modestii, fiindcă avea să-i ia o vreme să găsească 
în valize cămaşa de noapte. Se ridică şi se apropie de 
fereastră. 

Corpul lui Hawkhurst răspunse repede şi cu putere la 
vederea tinerei dezbrăcate. Stătea nemişcat, dar sîngele 
fierbinte i se repezi în pelvis, ştergîndu-i orice gînd în afara ` 
unuia singur. Se uită fără să clipească, temîndu-se ca nu 
cumva să piardă vreun moment al acelei imagini minunate 
dinaintea sa. Pieptul tinerei era îndrăzneț, delicios de rotund 
şi tentant, deasupra unei talii late cît palma unui bărbat. Cel 
mai minunat îi era, însă, părul, care-i ajungea în valuri 
arămii pînă la mijloc. Îşi umezi buzele, fiindcă, deodată, i se 
uscase gura. Fata era atît de aproape încît ar fi putut să 
întindă mîna şi s-o atingă. 

Ea ridică braţul, ca să tragă draperia, iar el tresări 
văzînd că şi chipul ei era frumos. 

Lipsit de imaginea minunată, se simţi păcălit, furios ca 
un cîine căruia-i iei osul. Tocmai se pregătea să dea la o 
parte draperia şi să păşească în cameră, ca să ia ce-şi 
dorea, cînd îşi aminti deodată că baronul îl aştepta şi că, 
mai rău, îl lăsase prea mult într-un loc în care ar fi putut să 
fie descoperit şi în pericol. Cum putuse să uite ce făcea? 
insistența pulsatilă dintre picioare nu-i schimba cu nimic 
dispoziția, iar Hawk o blestemă pe fetişcana care-l făcuse 
să se aprindă atît de repede. 


+ + * 


A doua zi, curăţenia în palat începu în forță. Fiecare 
fereastră fu deschisă larg, ca aerul stătut să iasă şi să lase 
în loc o briză proaspătă. Bărbaţi şi femei curățau praful, 
pînzele de păianjen şi mizeria de pe ramele tablourilor, din 
lăcaşurile pentru lumînări de pe pereți, de pe tavan. Spălau 
podelele şi frecau mobilierul cu ceară de albine şi 
terebentină. 

Spadă lucră din nou la rochiile reginei, alături de Kate, 
sorbind cu nesaț fiecare cuvint al acesteia, fie că erau 
sfaturi sau biîrfe. La prînz fu prezentată unui grup de 
doamne care, dintr-un motiv sau altul, nu o însoţiseră pe 
regină în vacanţă. Katherine şi Philadelphia Carey, două 
surori care nu aveau cum să călătorească aşa cum se 
cuvenea în vacanţa regală, stăteau la masă cu lady 
Leighton, lady Holby şi lady Barow. Toate se dovediră a fi 
prietenoase şi calme, cu toate că, de obicei, mesele erau 
servite foarte formal. O însoţitoare a reginei freca fiecare 
farfurie cu piine şi sare, apoi făcea trei plecăciuni. Fiecare 

preparat era gustat, ca să nu fie otrăvit, apoi carnea îi era 
prezentată reginei, ca ea să taie atît cît îşi dorea. Astfel de 
formalități fuseseră abandonate în acea zi. 

Spadă, observiînd rochiile celorlalte femei, decise că 
ale ei erau învechite, aproape de fată bătrînă. Avea de gînd 
să facă rost de foarfece şi de aţă în acea seară, ca să 
refacă decolteurile celor trei rochii pe care le avea. În acel 
moment purta rochia ei verde deschis şi, cu toate că ştia cît 
de bine-i venea culoarea, se uită la corsetul timid şi se gîndi 
la cum să-l croiască în aşa fel încît să-i expună sînii. Nu 
voia să fie considerată o fată simplă, de la țară. 

Surorile Carey purtau coliere simple din perle, cîte un 
singur rînd, dar bijuteriile celorlalte doamne o impresionară 
pe Sara. Văzuse portrete ale Elisabetei, în care aceasta era 
înfăţişată purtînd inele pe fiecare deget. Evident, 
însoţitoarele ei îi copiau stilul. Spadă nu avea nici măcar o 
singură bijuterie, aşa că începu să se gîndească la cum să 
facă să obţină cîteva. 

— Ne plictisim tare aici în lipsa reginei. Sîntem gata să 
murim de plictiseală, se plînse lady Holby. 

— Nu există scuză pentru aşa ceva! Am decis să dau 
o petrecere mică miine seară, răspunse lady Leighton. Am 
convins-o şi pe lady Barow să mă ajute. Vrei să ni te alături, 
lady Ashford? 

Rosteau cu respect titlul fiecăreia. 

— Eu mă bucur că am timp să mă odihnesc. 
Mulţumesc, doamnelor. Poate că lui Spadă, nepoata mea, 
i-ar face plăcere generoasa voastră ospitalitate. E nouă la 
curte, a venit din provincie şi are nevoie să cultive cît de 
multe prietenii poate cît timp vulturii sînt plecați. 

— Da, e frumoasă, recunoscu Philadelphia Carey. N-o 
să-i fie greu să-şi facă duşmani cu un astfel de chip. 

Sara zîmbi. 

— Ce nume neobişnuit ai. 

— Şi tu la fel. O să atragă atenţia, spuse Philadelphia. 

Lady Anne Leighton cobori vocea: 

— Împrăştie vorba la cît de mulţi domni poți. Te-ai mira 
cît de mulți au rămas aici, şi fiecare dintre ei o să caute ceva 
de făcut. 

Lui Katherine Carey îi străluciră ochii la auzul 
subiectului. 

— Aseară i-am văzut pe Vulpoi şi pe Țigan. Se 
zvoneşte că nici Zeul mării n-a plecat încă. 

Spadă nu înţelese pe moment, dar Kate rîse şi explică: 

— Majoritatea bărbaţilor de la curte au nume de cod 
alese special de regină. 

Ann Leighton făcu un semn obraznic cu ochiul. 

— Toţi cei cu care merită să te culci, cel puţin! 

Spadă era şocată. Sigur lady Leighton era măritată. 

— Pentru Dumnezeu, nu mai pot cu toate ferestrele 
astea deschise, spuse mătuşa ei. Nu-mi place să recunosc, 
dar mă cam dor oasele în ultima vreme. Spadă, fii fată bună 
şi adu-mi şalul din camera mea. 

Spadă ieşi din sala de mese, apoi ezită, fiindcă nu ştia 
încotro s-o apuce. Decise că la dreapta era garderoba, dar 
după aceea făcu stînga, spre scara mare care ducea la un 
coridor, care la rîndul lui se deschidea într-o parte a 
palatului pe care ea nu o mai văzuse. Era la intersecţia 
dintre două holuri largi, unul cu multe uşi, celălalt tapetat cu 
oglinzi. 

Se răsuci pe călciie şi încercă să se întoarcă de unde 
venise, dar nimic nu i se părea cunoscut. Îşi dădu seama 
că se rătăcise. Oftă uşurată cînd văzu un domn care se 
îndrepta spre ea din galeria cu oglinzi. În timp ce distanţa 

dintre ei scădea, Sara îşi dădu seama că bărbatul era nobil, 
fiindcă hainele-i erau bogat împodobite. Purta roşu aprins, 
dungat cu negru. Cizmele înalte îi erau din piele neagră, 
subțire, căptuşite cu un material roşu aprins, vizibil acolo 
unde încălțămintea se răsucea în afară, în partea de sus. 
Purta o mantie scurtă, îndrăzneață, după ultima modă, care 
nu făcea, decit să-i scoată în evidenţă umerii incredibil de 
lati. 

Lui Spadă i se înmuiară genunchii cînd îi văzu zîmbetul 
strălucitor contrastînd cu pielea bronzată. Era atît de chipeş 
încît sîngele ei parcă se îngroşă şi îşi încetini curgerea prin 
vene. Erau foarte aproape, iar ea îşi imagină că putea să-i 
simtă căldura trupului puternic şi înalt. 

— Domnule, rosti cu răsuflarea tăiată, tresărind la auzul 
vocii sale răguşite, m-am rătăcit fără speranţă de 
întoarcere. 

EI o privi de la înălțime, cu un aer prefăcut solemn. 

— La fel şi eu, domnişoară, rosti ducîndu-şi mîna la 
piept. 

Ea îşi cobori privirea, apoi ochii săi verzi se ridicară 
spre el. 

— Domnule, vă rog să nu mă luati în ris. 

El îi prinse mîna mică în palma sa arămie. 

— Pe aici, scumpo. 

— Dar... nu v-am spus unde vreau să merg, protestă 
ea pierdut. 

Erau într-un alcov ferit, şi, cînd el o privi, Sara înțelese 
că intenţiile nu-i erau deloc pure! 

Hawk se bucura să descopere că ochii aceia care-l 
tentaseră erau verzi ca nişte heleşteie. Petrecuse treaz 
multe ore, imaginîndu-şi culoarea lor. Ochii lui, un indigo 
închis, o priviră în timp ce-şi imagina din nou trupul ei tînăr, 

acum ascuns de rochie. Privirea i se jucă pe trupul ei, iar 
Sara îşi dădu seama că nu mai dura mult şi el avea să-şi 
folosească nu doar ochii. Bărbatul o ridică la pieptul său şi 
o sărută ademenitor. Emana forță şi putere, destul cît s-o 
domine complet. Sara deschise gura ca să-i refuze, dar el 
o sărută din nou, făcînd-o-să tacă şi devorîndu-i buzele. 
Valuri fierbinţi de senzaţie îi cuprinseră tinerei trupul. 
Repede, se retrase din sărut şi, în timp ce făcea asta, îi 
observă virful limbii. Doamne! Avea de gînd să o guste cu 
limba lui ticăloasă? 

Trase mîna înapoi, iar palma usturătoare îl lăsă fără 
cuvinte o clipă. Era ultimul lucru la care s-ar fi aşteptat. O 
puse jos şi, privind-o bănuitor, întrebă: 

— Ce joc e cel pe care-l joci, domnişoară? 

— Neruşinatule! rosti ea respirînd greu de indignare. 
Violatorul de virgine! 

E! rîse, amuzat de expresia ei de provincială. 

— Virgină? Nu prea cred, scumpo. Mă inviţi să te duc 
într-un alcov, pretinzînd că te-ai rătăcit, apoi mă tachinezi 
cu palme şi nu-mi dai ce tu însăţi cerşeşti. 

— Mă prefac că... Fir-ai să fii de libertin! Ai profitat de 
nevinovăția mea, rosti ea întretăiat. 

— Nevinovăţie? rîse el. Orice femeie care a fost la curte 
mai mult de douăzeci şi patru de ore şi-a pierdut 
nevinovăția. 

Ea îl privi ultragiată. 

— Sînt aici de exact douăzeci şi trei de ore. Ţi-a rămas 
numai o oră ca să-mi ruinezi reputaţia! îl provocă ea. 

Deodată, el simţi că greşise. Apropierea ei avea 
acelaşi efect ca şi în seara de dinainte. De obicei îşi con- 
trola cu măiestrie trupul, aşa că-l irita influența micuţei ace- 
leia, cu părul ei ca focul, care-l făcea să-şi piardă controlul 
atît de uşor. Făcu o plecăciune formală. 

— Îmi permiteţi să vă însoțesc, domnişoară? 

— Du-te naibii! se răsti ea, făcînd stînga împrejur şi 
plecînd de parcă ar fi ştiut exact unde se ducea. 

— Căţea mică! rosti el încet. Mă respinge cînd sînt 
bărbat, mă respinge şi cînd fac pe gentlemanul. 

Se uită lung în urma ei. Chiar era nevinovată sau 
dimpotrivă, o curtezană pricepută? Oricum ar fi fost, avea 
nevoie de o noapte de amor! 

Kate o găsi pe Spadă pierdută într-un fel de transă, 
uitîndu-se în gol pe fereastra camerei sale. 

— Trezeşte-te, frumoasa adormită. Am crezut că te-a 
răpit careva. 

— Mătuşă Kate, repede. Cine-i bărbatul care se 
îndepărtează călare pe armăsarul negru? 

Arătă cu degetul prin geam. 

— Nici nu mă mir că te-a zăpăcit de tot. Acela-i Zeul 
mării! Toate femeile sînt înnebunite după el. 

“N-aş scuipa pe el nici dacă ar lua foc“, se gîndi Spadă 
vulgar, dar ştia bine că se minţea pe sine însăşi. 

— Vino, draga mea. Dacă terminăm o duzină de rochii 
pînă după-amiază, putem să ne apucăm de bijuterii mîine. 
O să-ţi placă nestematele, Spadă. Orice femeie şi-ar vinde 
şi sufletul pentru ele. Stai să descui cîteva dintre cuferele 
ei. Te-ai descurcat foarte bine şi ai primit o invitaţie de la 
Anne Leighton miine seară. Sper că ştii să joci cărţi. O să 
fie cărți, ca să-i atragă pe bărbaţi, vezi tu. 

Spadă nu ştia să joace prea bine, aşa că se gîndi să-i 
ceară ajutorul lui Matthew. 

— Lady Leighton nu e măritată? 

— Ba sigur că da. Şi ea, şi Mary Barow. Soții lor sînt pe 
front, în Olanda, cu Leicester, dar sigur că n-ar conta deloc 
nici dacă ar fi acolo miine seară. Toţi bărbaţii cu soții la curte 
învaţă să ignore cîte o legătură care prezintă avantaje. 

Kate îi aruncă o privire atentă. 

— Să nu-ţi pierzi capul şi să-ţi dai repede seama cine 
poate să te protejeze şi cine nu, altfel o să fii ca un miel la 
tăiere. Ține picioarele strînse pînă cînd alegi o victimă, şi, 
pentru Dumnezeu, să nu cumva să te laşi cucerită de un 
chip frumos. > 

Înainte să se retragă în acea seară, Spadă se strecură 
nevăzută în camerele lui Matthew. O bătaie discretă şi 
vocea lui dragă şi familiară se auzi chiar înainte ca uşa să 
se deschidă: 

— Intră, scumpa mea. Ai venit mai devreme... Spadă, 
tu erai. 

— Am probleme! spuse ea grăbită. 

El rost tărăgănat: 

— Aşa-mi spun toate doamnele. 

— Vai, Matt! rîse ea. N-ar trebui să-mi vorbeşti aşa. Nu 
se cade. 

EI îi făcu semn cu ochiul. 

— Nici tu n-ar trebui să înţelegi apropoul. Intră înainte 
să te vadă careva. 

Matt tocmai se bărbierise. Îşi curăţă briciul cu mîner 
din fildeş, apoi turnă cîte un pahar de vin pentru fiecare. Ea 
se aşeză la o masă mică şi bău o înghiţitură din băutura 
roşie ca sîngele. 

— Coniacul a fost mai tare, comentă. 

— Dar vinul e, poate, mai subtil. La coniac te aştepţi să 
fie tare, însă adesea nu-ți dai seama că ai băut prea mult 
vin, inhibiţiile îşi iau zborul şi deja e prea tirziu. 

— Mulţumesc pentru avertisment. Am fost invitată la 
petrecerea lui lady Anne Leighton mîine seară şi trebuie să 
învăţ să joc cărți. 

— Spadă, eu joc de o viață, iar Hawk poate să mă bată 
de nouă din zece ori. Nu poţi să înveți doar dintr-o singură 
lecţie. 

— Învaţă-mă ceva... cum să mă prefac sau cum să 
trişez! 

El o privi cu sprîncenele ridicate. 

— Vorbeşti serios? Chiar ai fi în stare să trişezi? 

— Şi pe bunica, rosti ea strimbînd din nas. 

— Să vedem. Pot să te învăţ să joci pichet. 

Îi întinse un pachet de cărți şi spuse: 

— Scoate tot ce e mai mic de şapte. Jucăm cu numai 
treizeci şi două de cărți. 

Rise cînd ea scăpă de mai multe decit îi rămaseră în 
mînă, însă curînd începu să se descurce şi să le amestece 
la fel de bine ca şi alții. 

— Există patru suite, iar asul e carte mare, explică el 
răbdător. Acum împarte pentru fiecare dintre noi cîte 
douăsprezece cărți. 

Ea îl ascultă atentă, hotărită să înveţe jocul. 

— Ei o să joace cu miză, de obicei bani, o avertiză 
Matthew. 

Sara pierdu repede, iar el spuse: 

— Îmi eşti datoare cu o monedă din aur. 

— Matt, e foarte greu! se plînse ea. 

El o privi amuzat. 

— Aşa-mi spun... 

— Toate doamnele, încheie ea în locul lui, apoi îi dădu 
o palmă fiindcă fusese obraznic. 

îi luă mai mult de o oră, dar începu în sfirşit să cîştige. 

— Te pricepi, o complimentă el. 

Ea îl privi cu ochii săi verzi şi-l tachină: 

— Aşa-mi spun toți domnii. 

Lui Matt, compania ei i se părea delicioasă şi regreta 
că invitase o alta să petreacă seara alături de el. 

— Ar fi bine să plec înainte să vine musafira ta. 

Sara oftă şi se ridică. 

— Spadă, dacă rămii, pot s-o alung pe ea, propuse el. 

— Matt, te rog să nu strici prietenia noastră frumoasă 
cu astfel de prostii. 

Îl sărută repede pe obraz şi plecă. 

“Fir-ar să fie, nu i-am spus că Hawk e încă la palat.”, 
îşi spuse el. După ce se gîndi o vreme, scrise un bilet, îi 
găsi camera şi împinse hîrtiuța pe sub uşă. 

Ea nu o văzu decit înainte să stingă lumînările. 

“Spadă, te avertizez că Hawk e încă aici. O să încerc 
să aflu cînd pleacă după regină. 

Matt” 

Ea tresări citind scrisorica. Ura pentru bărbatul cu care 
era măritată îi crescu în piept. Sîngele ei irlandez îl con- 
sidera inamicul. Avea să afle toate lucrurile intime despre 
el, ce-i plăcea şi ce nu, ce-l bîntuia, ce obiceiuri avea, ce 
puncte forte şi ce slăbiciuni. Strînse pumnii şi se întinse pe 
pat, jurînd în tăcere că, odată ce-i descoperea slăbiciunile, 
avea să-l distrugă. 


Capitolul şapte 


Spadă se trezi devreme a doua zi, abia aşteptînd să-l 
cunoască pe el. Ştia doar că erau amîndoi la Greenwich, 
că putea să-l vadă şi că, atunci cînd avea să se întîmple 
asta, ea trebuia să fie cît mai frumoasă. Scoase rochia crem 
din dulap şi îi croi un decolteu în formă de inimă. Ştia că 
era menită să-i fie rochie de mireasă, iar asta nu făcu decît 
să-i amplifice supărarea pe bărbatul care îşi bătuse joc de 
acea ocazie specială. 

Lipsi de la micul dejun ca să poată să termine de cusut 
rochia, apoi merse să o caute pe Kate, fără să mai probeze 
veşmintul. În acea zi, mătuşa ei o duse în salonul privat al 
reginei, apoi în dormitorul acesteia. 

— Maiestatea sa a luat o mare parte dintre bijuterii cu 
ea şi sigur că lordul cancelar are cheia de la sipetul cu 
bijuteriile de purtat la ocazii ce ţin de stat, dar asta tot 
înseamnă că eu trebuie să mă ocup de povara restului. 

Descuie un dulap mare, care avea duzini de sertare. 
Fiecare dintre ele ascundea cîte un guler sau un colier 
împodobit cu toate giuvaierurile de sub soare. Pe lîngă 
diamante, rubine, smaralde şi perle erau opale lăptoase, 
granate violet, olivine verzi şi safire Ceylon de un turcoaz 
ireal. 

În sertarul de sus era o tavă cu nestemate căzute de 
pe rochiile nepreţuite şi de pe gulerele reginei, iar Kate 
începu să le prindă în modelele complicate ale materialelor. 

Spadă, folosind oțet, o perie mică şi o cîrpă moale, 
curăţă gulerele şi volanele cu nestemate, apoi le puse la 
uscat. Tîrziu în acea după-amiază, Kate deschise un cufăr 
mare, plin de coliere şi broşe împodobite cu pietre 
semiprețioase. Varietatea şi culorile lor o surprinseră pe 
Spadă, căreia i se tăie răsuflarea. Trecu degetul peste 
coral, jad, topaz şi cristale, dorindu-şi-le pe fiecare pentru 
sine. 

— Curăţă-le repede, numai o dată, o învăţă mătuşa sa. 
Oricum nu le poartă decit foarte rar. Mă întorc să închid 
cufărul după ce termin. Apoi cred că meriţi să te odihneşti 
o vreme, înainte de petrecerea din seara asta. Mă dor 
picioarele de parcă ar fi două bucăţi de carne mestecate de 
cîini. O să trimit mîncarea sus, în camerele noastre, ca să 
nu mai coborîm în sala de mese. 

Imediat ce Kate se întoarse cu spatele, Spadă ridică, 
pe rînd, colierele din cufăr şi începu să se privească în 
oglindă cu ele la git. Ochii îi străluceau la fel ca bijuteriile 
pe care le admira. Cum putea o singură femeie să aibă 
atitea? Nu era cinstit! 

Ridică un colier din jad şi turcoaze. Un turcoaz în formă 
de pară, mare cît un ou de porumbel, îi atîrna în centru. ÎI 
duse la git uluită, mîngiind posesiv piatra uriaşă. De ce nu? 
se întrebă, cu inima bătîndu-i mai repede din cauza pe- 
ricolului. Culorile i se potriveau de minune, de parcă ar fi 
fost special gîndite ca să contrasteze cu părul ei ca focul şi 
să-i adîncească nuanţa ochilor. Avea de gînd să se întoarcă 
a doua zi şi să-l pună la loc, înainte să observe cineva că 
lipsea. : 

Repede, înainte să-şi piardă curajul, îndesă colierul 
adînc în decolteu şi se mişcă pînă cînd îl simţi într-un loc 
unde să nu o jeneze prea mult, apoi începu să curețe cu 
devotament restul bijuteriilor din cufăr. 

Kate inspectă scurt rezultatele muncii ei şi dădu mulțu- 
mită din cap. Nepoata ei făcuse bijuteriile să strălucească. 
Spadă refuză să se gîndească la cum exact avea să 
returneze colierul a doua zi, fiindcă era sigură că va găsi o 
cale. 

În acea seară trase draperiile înainte să se spele. 
Tremura de emoție cînd scoase din dulap rochia ei 
frumoasă, de culoarea untului. Inima îi cînta de bucuria 
primei petreceri la palat. Kate o avertizase în legătură cu 
avansurile bărbaţilor, iar ea deja simţise pe propria-i piele 
ce însemnau ele. Ba chiar gustase... Cuvîntul o făcu să 
roşească. Obrajii i se aprinseră şi mai tare cînd văzu cum 
sînii rotunzi aproape că îi ieşeau din decolteul larg. Forma 
de inimă părea să-i cuprindă şi să-i ridice într-un fel foarte 
neruşinat. 

Inima îi bătu mai repede cînd degetele i se strînseră în 
jurul colierului din jad, iar tînăra tresări cînd turcoazul greu 
îi alunecă în adincitura dintre sîni. Era făcut ca să atragă 
toate privirile bărbaţilor. Luă peria şi îşi aranjă părul după 
ultima modă, expunîndu-şi gitul în lateral şi la spate, ca să 
lase colierul cît mai mult la vedere. 

Numără cu grijă zece monede din aur, pe care să le 
joace la cărţi, şi le puse în poşeta mică de la încheietură. 
Luă evantaiul şi se grăbi în salonul de muzică de la etajul 
al doilea. Adunarea număra deja şaizeci sau şaptezeci de 
suflete, cu toate că era încă devreme. Lady Mary Barow o 
întîmpină cu un sărut pe obraz şi şopti: 

— Sînt aici cel puţin doi bărbaţi pentru fiecare femeie, 
aşa că se poate spune că avem succes. 

Spadă se simţi alarmant de intimidată. Privirile 
bărbaților păreau toate ațintite asupra sînilor ei, de parcă ar 
fi aşteptat clipa în care aceştia aveau să-i sară din decolteu. 

Se tot uita în jos, speriată, pînă cînd îşi dădu seama şi se 
certă aspru fiindcă era o laşă. Pînă la urmă, nu erau toate 
rochiile femeieşti croite ca să atragă privirile bărbaţilor? 

Se aşeză pe un taburet jos, lîngă un grup de doamne 
care-şi arătau priceperea la lăută, harpă şi virginal. Adora 
muzica şi se lăsă cuprinsă cu totul de ea. Anne Vasavour 
cînta un cîntec de dragoste, cu ochii ei mari şi expresivi dînd 
înţelesuri subtile cuvintelor. Spadă simţi cum roşea, aşa că 
ridică evantaiul, ca să se răcorească. În timp ce făcea asta, 
se uită în jur şi observă cel puţin o duzină de bărbaţi privind- 
o speculativ. Oftă uşurată cînd îl văzu pe Matthew venind 
spre ea. Se ridică şi îi întinse obrajii, ca să o sărute, aşa 
cum era, evident, obiceiul. 

— Matt, mulțumesc că ai venit. 

— Ai primit biletul meu? întrebă el. 

— Da. Ai vorbit cu el? 

— Da. Am fost în audienţă la lord şi am reuşit să-i las 
impresia că am dus-o pe mireasa lui la Blackmoor. 

— Nu a bănuit nimic? întrebă ea. 

— Nici nu i-a trecut prin cap că există cineva, cu atit 
mai puţin o femeie, care să-i iasă din cuvînt. Plec la Calais 
de dimineaţă, ca să iau nişte mătase franțuzească scumpă, 
rosti încruntat. Spadă, promite-mi că n-o să faci nimic 
prostesc cît sînt eu plecat. 

Privirea îi tot cobora spre sînii ei. Nici nu păru să 
observe colierul superb. 

— Matt, eşti amabil să-mi aduci puțin vin? 

În momentul în care el plecă, şase admiratori i se 
alăturară şi îi cerură să le prezinte voluptuoasa apariție. În 
acelaşi timp, Philadelphia Corey se apropie de Sara. 

— Ai de gînd să fii egoistă şi să-l ţii doar pentru tine pe 
bărbatul acela atît de chipeş sau eşti generoasă şi mă 
prezinţi şi pe mine, Spadă? 

Matt îi aduse vinul, iar bărbaţii formară un semicerc în 
jurul ei. 

— Spadă, vreau să-ţi prezint cîteva persoane. 

Le spuse numele unul după altul, fără să se oprească: 

— Lord Oxford, James Clinton, Sir John Heneage, 
Anthony Bacon, de Villers, ambasadorul Franţei şi William 
Herbert, care cred că este fiul ducelui de Pembroke. 
Domnilor, faceți cunoştinţă cu domnişoara Spadă Wilde, 
nepoata lui lady Kate Ashford, nou-sosită la curte. 

Fiecare dintre ei îi sărută mîna, iar ea murmură de 
fiecare dată “domnule”, ca să nu le spună pe nume. Un 
ghiont din spate îi aminti de Philadelphia. 

— Matt, vreau să ţi-o prezint pe prietena mea, 
Philadelphia Carey. Dînsul este Matthew Hawkhurst. 

Fata făcu ochii mari de bucurie. 

— Sînteţi fratele lordului Devonport? 

— Nu, rosti Matthew, tachinînd-o. El este fratele meu! 
Doamnelor, v-ar plăcea să jucaţi un joc de cărţi? întrebă el, 
încercînd să le îndepărteze de ceilalți bărbaţi. 

Se apropiară de masa de cărți, dar domnii îi urmară ca 
să asiste. Matt o ajută pe Spadă să se aşeze la dreapta sa, 
iar pe Philadelphia, la stînga. James Clinton ocupă repede 
al patrulea scaun. Matthew spuse calm: 

— Să jucăm pichet? Cred că e un joc care le place în 
mod deosebit doamnelor. 

Spadă se întrebă cum ar fi putut să joace patru 
oameni, fiindcă nu aveau suficiente cărți, dar sigur că Matt 
folosi două pachete de cîte treizeci şi două de cărți, iar. 
nedumerirea se risipi. Spadă pierdu la fiecare joc, iar curînd 
mica ei avere se termină. Pînă la urmă cîştigă bani de la 
James Clinton, pe care-l bănui că o lăsase să cîştige. 
Pentru ea nu conta dacă pierdea sau dimpotrivă, fiindcă se 

bucura de provocare, de discuţia inteligentă, de rîs şi de 
privirile admirative. 

Vinul curgea din belşug, iar ea se simțea nesăbuită. 
Pierdu şi restul banilor. Philadelphia flirta deschis cu 
Matthew, atingîndu-l ca din greşeală pe sub masă. O privire 
alarmată apăru pe chipul tînărului cînd se uită în cealaltă 
parte a încăperii. 

— Ce s-a întîmplat? întrebă Spadă încet, urmărindu-i 
privirea. 

— Probleme la orizont, spuse Matt. Vine... 

Spadă se încordă. 

— Ştiu foarte bine cine este, rosti pe un ton rece. lubitul 
Zeu al mării al maiestăţii sale. 

Hawk dădu scurt din cap, iar Matthew ascultă imediat 
ordinul tăcut, renunțind la locul său de la masă. 

Philadelphia se ridică în acelaşi timp cu el, fiindcă nu 
voia să-l piardă încă. Atunci cînd o lady se ridică, James 
Clinton, politicos, se ridică la rîndul lui, iar rîsul batjocoritor 
al lui Hawkhurst răsună în salon. 

— Înseamnă că numai doamna rămîne să joace cu 
mine. 

Spadă îi aruncă o privire de gheaţă. 

— Mă tem că nu. Din fericire, mi-am pierdut toţi banii, 
rosti ea triumfător, apoi dădu să se ridice. 

O mînă cafenie îi apăsă fără prea multe scrupule 
umărul, ca să o țintuiască pe loc. 

— Nu contează. Jucăm pentru bijuteria asta mică. 

Ea tresări cînd simţi colierul din jad şi turcoaze ridicat 
cu degete pricepute şi îl văzu pus pe masă, înaintea lor. 
Avea gura uscată. Se uită repede în jur, după Matt, dar 
tînărul laş o abandonase în ghearele Zeului mării. 

Pe figura lui se citeau amuzamentul şi aroganța 
masculină. Era dominator, impredictibil şi periculos. Ultimele 
ei cuvinte de la întîlnirea din alcov încă mai atîrnau greu 
între ei. “Du-te naibii!” Sara ar fi vrut să le strige din nou, 
dar îşi stăpîni emoțiile neclare. 

- — Nu pot să joc pentru o miză atît de mare, milord. 
Profiţi de mine... eu abia învăţ jocul. 

Privirea lui era rece. Hawk nu zîmbea. 

— Oricînd ne întîlnim, te plîngi. Mai întîi mi-ai spus că 
profit de inocenta ta, acum îmi spui că profit de ignoranța 
ta. 

Ea muşcă imediat momeala, înfuriindu-se la auzul 
cuvintelor de ocară. 

— Pentru Dumnezeu, e doar un joc, pufni el cu dispreț. 

Ea ştia, însă, că era un joc mortal. Ştia bine rezultatul, 
la fel de bine ca şi el. Parcă ar fi ştiut că bijuteria nu era a 
ei şi îşi dorea cu tot dinadinsul să i-o ia. 

— Şi ce miză ai tu, milord? 

— Ce sugerezi? întrebă el. 

Sara îl privi în ochi, făcînd un mare efort ca să-şi 
păstreze stăpînirea de sine. 

— Nu-mi doresc nimic de la tine, rosti tărăgănat, 
apăsînd pe fiecare cuvînt. 

Zîmbetul lui de prădător îi promise că, înainte să 
termine cu ea, avea să-şi dorească lucruri de la el, ba chiar 
să-l implore să i le dea. 

— Cinci sute de coroane. Toate femeile vor bani. 

Suma pe care o numise era strigătoare la cer, iar felul 
în care spusese cuvintele, insolent şi nepăsător. 

Sara simți nevoia să fie la fel de curajoasă ca şi el. 
Risca mult, aşa că decise să-l forțeze şi pe el să rişte. 

— Hai să jucăm direct cartea cea mai mare. Refuz să 

stau aici şi să joc farsa asta. 

Cu o mişcare exagerată, el îi întinse pachetul de cărți. 
Ea trase un decar, el, un valet. 

— Ce priceput eşti! se răsti ea. 

Spadă ridică evantaiul cu o mişcare bruscă, îngrozită 
în sinea ei că pierduse şi aproape că răsturnă scaunul 
încercînd să scape de el, dar Hawk o prinse de încheietură, 
îi luă colierul şi spuse cu voce scăzută: 

— Am apartamentul la etajul al patrulea. Dacă joci bine 
mîna care ţi-a fost dată, pot să fiu un bărbat foarte generos, 
încheie legănînd colierul pe sub nasul ei. 

Furia şi ura o făcură să-şi piardă glasul. Îi aruncă o 
privire glacială, disprețuitoare. 

— Du-te naibii! 

Genunchii îi tremurau cînd se îndepărtă de el spre 
cealaltă parte a salonului, dornică să fie cît mai departe de 
el. Cu toate astea, ştia că nu trebuia să scape colierul din 
ochi. Refuză să se gîndească la coşmarul care o aştepta 
dacă l-ar fi pierdut. Nu avea de ales. Trebuia să-l urmeze. 
Avea de gînd să afle care erau apartamentele lui şi, cumva, 
să fure înapoi colierul. Îl privi discret, cu coada ochiului. Fir- 
ar să fie! Toate femeile din salon se apropiau pe rînd de el 
şi îi zîmbeau, încercînd să-l ademenească. Le atrăgea de 
parcă ar fi avut un magnet în piept, se gîndi ea furioasă. În 
sfirşit, Hawk reuşi să iasă dintre ele şi să părăsească 
salonul. Sara nici măcar nu se scuză politicos față de bietul 
galant care irosise o jumătate de oră făcîndu-i complimente. 
îl urmă pe Hawk la o distanţă discretă, pînă la etajul al 
patrulea, şi se miră să constate cît de aproape de 
apartamentele lui Matthew era cazat acesta. Aşteptă cinci 
minute, apoi se strecură spre uşa lui Matt, care, însă, era 
încuiată şi de sub care nu răzbătea nici o rază de lumină. 

Deodată, auzi o uşă deschizindu-se şi abia dacă apucă să 
se strecoare după colţ şi să se lipească de perete. Auzi paşi 
îndreptîndu-se în direcţie opusă şi oftă uşurată. Îşi adună 
curajul şi se uită înapoi, la timp ca să vadă o siluetă cu 
mantie neagră coborînd treptele. 

Avusese suficient timp ca să pună colierul undeva şi 
să plece. Sara ştia că nu trebuia să ezite, ci să acționeze 
imediat, fiindcă o astfel de ocazie n-avea să se ivească din 
nou prea curînd. Se grăbi de-a lungul coridorului şi se 
strecură în cameră. 

Odată intrată, făcu ochii mari. Era într-un dormitor 
spațios, bogat decorat, deloc asemănător cu celula în care 
locuia ea. În cealaltă parte a camerei, printr-o arcadă, se 
vedea o altă încăpere, despre care Sara presupuse că era 
un salon menit pentru oaspeții Zeului mării. 

Patul cel mare, cu draperii roşii, domina camera, iar 
covorul era atit de gros încît degetele îi dispăreau în el. 
Camera mai era împodobită cu un şemineu cu poliţă de 
marmură şi o oglindă înaltă pînă la tavan. Sara îşi văzu 
imaginea reflectată în ea şi îşi aranjă o şuviţă răzleaţă, 
arămie, care-i alunecase din coafură. Tocmai se întreba 
unde ar fi putut să fie colierul cînd surprinse în oglindă 
reflecţia lui Hawk privind-o şi se crispă. 

Bărbatul stătea sprijinit de marginea arcadei, cu un aer 
nonşalant. Nu mai avea vestă, iar cămaşa îi era desfăcută 
pînă jos, acolo unde se băga în pantalonii negri. Privirea 
batjocoritoare dispăruse din ochii lui, înlocuită de o tandrete 
nemăsurată. 

— Ştiam că ai să vii, spuse încet. 

Sara îl văzu apropiindu-se şi rămase neclintită, aşa un 
efect hipnotic avea asupra ei. Cînd el îi atinse umerii ca să 
o răsucească spre sine, pe tînără o trecu un fior. Era prea 

aproape, prea mare şi prea masculin, prea copleşitor de 
frumos. 

— Am venit după colier, mărturisi ea. 

— Chiar aşa? întrebă el cu sinceritate, obligînd-o să 
recunoască: fusese atrasă Şi de altceva, nu doar de 
bijuteria pierdută. 

Ridică privirea spre figura lui bronzată, iar părul său în 
dezordine o făcu să-şi dorească să-l atingă. Parcă între ei 
ar fi existat o legătură stranie, ca şi cum l-ar fi cunoscut de 
la începutul vremurilor. El se aplecă, iar ea înţelese că avea 
să fie sărutată. În momentul în care el îşi lipi buzele de 
buzele ei, Sara uită de tot, de furie, de teamă, uită pînă şi 
să-i reziste. 

El îi scoase agrafele şi îşi îngropă degetele în cascada 
arămie a părului ei, apoi îi cuprinse obrajii în palme, cu 
tandrete, apropiindu-i din nou gura de a lui. Îi şopti, cu 
buzele lipite de buzele ei: 

— Sînt deja pe jumătate îndrăgostit de tine şi nici nu 
ştiu cum te cheamă. 

— Spadă, şopti ea. Spadă Wilde. 

El o sărută din nou. Sărutul lui zăbovea şi era atit de 
plăcut încît Sara îşi simţi genunchii cedînd. Se topi la pieptul 
lui, cu sînii striviți de trupul său puternic. Hawk şopti, fără 
să întrerupă atingerea: 

— Shane Hawkhurst. 

Inima Sarei se opri o clipă, apoi începu să bată mai 
tare decît un ciocan, iar gîndurile i se transformară în mii de 
scîntei. Ghidată de instinct, duse mîinile spre briul lui şi 
căută mînerul cuţitului pe care-l văzuse mai devreme. ÎI 
trase din teacă şi făcu un pas înapoi. 

— Ticălosule! 

El dădu capul pe spate şi rîse din toată inima, fiindcă 
tînăra din fața sa nu se înşela. 


110 VIRGINIA HENLEY 


— Pisică mică şi sălbatică, ţi se potriveşte cuțitul ăsta. 
la uită-te la mîner. 

Uimită că el nu se speriase şi nici măcar alarmat nu 
părea că îi luase cuțitul, Sara se uită repede în jos şi văzu 
că mînerul armei era cioplit în formă de pisică sălbatică. De 
nu se ştie unde, el scoase un altul la fel. 

— Acum fiecare dintre noi are cîte unul. O pereche. 
Păstrează-l tu pe acela. 

Privindu-l, înțelese şi mai clar că el îi era soț. Legea 
engleză şi aceea a lui Dumnezeu îi dăduseră lui putere de 
viață şi de moarte asupra ei. Tot în acel moment îşi aminti 
că purta ceea ce ar fi trebuit să-i fie rochie de mireasă şi 
aproape că-şi pierdu cumpătul. Îi dădură lacrimile la gîndul 
fericirii pierdute, apoi furia sălbatică i le uscă pe loc. Acela 
îi era, aşadar, inamicul. El era bărbatul pe care va ajunge 
să-l cunoască intim, să-l înrobească, să-l distrugă. De unde 
să înceapă? Din instinct, recurse la ceea ce ştia mai bine 
şi rosti cu dispreţ: 

— Am venit doar pentru colier. E al meu! 

El o privi din nou batjocoritor. 

— E al reginei. 

— Ha! Cum de ţi-a venit aşa o idee ridicolă? 

— Eu i l-am dăruit. Trebuie să îl iei de la mine şi să-l 
pui la locul lui înainte să fii prinsă. 

Din cuvintele lui ea înţelese clar care-i era singura 
opțiune. 

— În schimbul colierului, te aştepţi să-ţi devin amantă? 
întrebă furioasă. 

— Amantă? Pe Dumnezeul meu, cît eşti de arogantă. 
Eu nu voiam decit să mă culc cu tine o dată. 

Pe Sara o usturară vorbele lui, aşa că se repezi cu 
cuțitul spre el. Hawk strînse din dinți şi aproape că-i strivi 

încheietura în strînsoarea pumnului său. Cuţitul îi scăpă din 
mînă, căzu pe covor, iar el o ridică în brațe, umezindu-şi 
buzele. 

— De unde să ştiu eu dacă te pricepi? o tachină, apoi 
o sărută încet, pînă sus, la alunita pe care o atinse cu limba, 
senzual. 

— Nu m-a atins nimeni E acum, aşa că aş fi cît de 
bună ai şti tu să mă faci să fiu. 

Cuvintele ei trimiseră un fior de pasiune fierbinte prin 
trupul lui. O strînse la piept, captivă, şi ridică o sprînceană, 
rostind: 

— Neatinsă? Nefolosită? Neştiutoare? 

Tăcu puţin, apoi: 

— Nu se poate! 

Ea îi răspunse cu aceeaşi monedă. 

— Nedornică! Neînduplecată! 

Tăcu, apoi şopti provocator: 

— Neîmbiînzită! 

Apoi îl muşcă. El îi susținu privirea. 

— Viaţa e un joc. Noi ne jucăm, Spadă, însă dacă vrei 
să te joci, bine ar fi să ştii toate regulile. În fiecare joc există 
un risc. Întotdeauna, cineva cîştigă şi altcineva pierde. 

— Dacă tu crezi că n-am să cîştig, te înşeli grav. Mi-am 
propus cu tot dinadinsul să cîştig! 

Îl ura cu pasiune. Sînii îi tremurau de agitaţie, iar 
sfircurile trandafirii îi deveneau mai vizibile cu fiecare 
răsuflare adincă. 

— Dezbracă-te, să vedem ce ai de oferit, o tachină el. 

Ea se smulse din braţele lui, destul de furioasă cit să- 
| ucidă dacă ar fi avut spada la ea. 

— Dezbracă-te tu, milord Devonport, şi hai să vedem 
ce ai tu de oferit! 

Deliberat, el îşi scoase cămaşa şi se întoarse încet în 
fața ei, ca să-l inspecteze. Efectul o şocă. Muşchii puternici 
i se mişcau pe spate şi pe piept, iar de-a lungul unuia dintre 
umerii incredibil de laţi avea tatuat un dragon. Dorinţa se 
aprinse în ea şi crescu precum un val fierbinte. Sara simți 
un impuls nebunesc să se lipească de el, gol, în patul uriaş 
de lîngă ei. Incredibil, dar voia să-l atingă, să-i simtă gustul. 
Să ucidă dragonul sau să fie ucisă. Genunchii îi cedară şi 
alunecă pe covor, îşi ascunse chipul în palme şi suspină 
nefericită. 

El nu o ridică, dar se aşeză alături de ea şi o cuprinse 
în brațe. 

— Nu plînge, iubito. Îmi place să fiu crud şi ticălos. 
Poate că nu m-ai minţit, dar inocenţa ta o să dispară curînd 
la curte, pisica mea mică şi sălbatică. 

Îi netezi şuvițele arămii şi se cutremură simţihdu-i părul 
în palme. Îşi ascunse chipul în el şi gemu. 

— Dă-mi voie să-ţi fiu protector, Spadă. 

O cucerire prea facilă l-ar fi plictisit repede. Sara nu 
voia aşa ceva. Ştia că el o voia doar ca să-i devină stăpîn, 
iar ea dorea ca el să se străduiască s-o seducă, aşa că îl 
refuză. 

— Nu o să fiu amanta nimănui! Numai soțul meu îmi va 
lua virginitatea, jură. 

— O să mai vedem, o tachină el în timp ce se ridica. Te 
avertizez că o să fac tot efortul să te conving. 

Zimbind larg, neruşinat, el îi întinse mîna. Ea se ridică 
elegant, fără ajutorul lui, dar nu înainte să-i ofere imaginea 
sînilor ei minunați. Fără să mai spună nimic, el îi dădu 
colierul şi pumnalul, iar ea le luă pe amîndouă. 

Singură în camera ei, Sara exulta! Cîştigase prima 
rundă şi nu putea să nu zîmbească, ținînd în dreptul gitului 
colierul cu turcoaz şi jad şi privindu-se în oglindă. 

— Mai avea puţin şi mă implora, Dumnezeu mi-e 
martor. 

A doua zi dimineață, tînăra se trezi abia aşteptînd ca 
în acea zi, sau poate seară, să-l revadă. | se păru joacă de 
copii să pună colierul la loc după ce Kate deschise cufărul 
cu bijuterii. Nu se mai simţise niciodată atît de vie. 

Cînd află că Hawkhurst plecase să i se alăture în 
vacanţă reginei, Sara se simţi precum o pasăre care se 
lovise de un zid. Rosti toate blestemele şi vorbele de ocară 
pe care le auzise vreodată, toate îndreptate împotriva 
reginei. Cum putea să fie geloasă pe o scorpie bătrînă? Dar 
iată că era. 

Se resemnă cu gîndul la o vară lipsită de evenimente. 
Îşi cultivă prieteniile cu doamnele de la curte, învăță să 
iubească fascinanta Londră şi îi ținu cu dispreț rece la 
distanță pe toți domnii. 

Cînd se întoarse de la Calais, Matt îi dădu voie să-şi 
aleagă cîțiva metri de mătase scumpă, franțuzească, iar ea 
alese un pastel de culoarea lămiii, brodat cu argint. Matt o 
duse la cină la Gunter, în Londra, un local la modă. Era 
aproape scandalos să ieşi singură cu un bărbat. Matthew îi 
spuse că avea de gind să meargă s-o viziteze pe mama lui. 
Aceasta era singură de cînd murise tatăl lor, Sebastian, şi 
cum Hawk nu se putea ocupa-de ea, responsabilitatea îi 
revenea lui. 

În august, garderoba reginei era curățată. Kate se 
declară mulțumită de Spadă şi insistă că n-ar fi reuşit să 
facă singură nici a zece parte din ce reuşiseră împreună. 

Acea zi fusese aglomerată pentru Sara. Kate o rugase 
să o ajute, însoţind-o în oraş. Duseseră, cu ajutorul unui 
soldat înarmat, bijuteriile reginei la un aurar de pe strada 
Lombard, iar evantaiele rupte la croitorul din Eastcheap. 
Elisabeta arunca rar cîte ceva, aşa că totul trebuia scris pe 
liste lungi şi descriptive, iar copii ale acestora li se ofereau 
negustorilor care se ocupau de reparații. 

Sara îşi făcea timp să iasă cu Sabat la plimbare, fiindcă 
începuse să îi placă să se plimbe de-a lungul fluviului. Nu 
îi descuraja pe domnii care doreau să i se alăture, dar se 
asigura că avea întotdeauna alături cel puţin o altă doamnă 
care să-i însoțească. 

Camera ei mică părea lipsită de aer, aşa că, înainte să 
se culce, deschise doar puţin uşa balconului. Îşi promise că 
în ziua următoare avea să înceapă să-şi croiască noua 
rochie de mătase. 


Cu cît se îndepărta mai mult alaiul reginei de Londra, 
cu atit se gîndea mai abitir Shane Hawkhurst la Greenwich. 
Blestemă orele pe care le avea de pierdut cu activități 
sociale care-i purtaseră prin toată East Anglia, sfirşind în 
Norwich. Bess îl ținuse alături de ea, pe el şi pe Robin 
Devereux, tînărul conte de Essex. El şi Essex nu erau 
prieteni, dar nu erau nici duşmani, ci mai degrabă rivali în 
lupta pentru afecțiunea şi protecţia reginei, reuşind s-o 
manipuleze împreună destul de eficient. Dacă-i făcea vreo 
favoare unuia dintre ei, cinstit era să-i facă şi celuilalt. Bess 
îl numise pe Essex stăpînul cailor, fiindcă tatăl lui vitreg, 
iubitul ei Dudley, duce de Leicester, era plecat cu trupele, 
în Olanda. Ca să evite gelozia, îl numise pe Devonport în 
garda specială a reginei. 

Hawkhurst stătea întins pe spate, cu palmele la ceafă, 
cu trupul satisfăcut, dar cu mintea alergîndu-i. Cea care-i 
ținea companie era puţin supărată fiindcă imediat după ce 
făcuse dragoste cu ea, el redevenise un străin indiferent. 
Nici măcar nu se obosise să-şi scoată cămaşa sau 
pantalonii. 

— Nu m-ai sărutat, lord Devonport, spuse doamna de 
companie a reginei, îmbufnîndu-se adorabil. 

Hawk se întoarse absent spre ea şi observă, şocat, cît 
de uzată părea. “Nici nu e de mirare” se gîndi dezgustat, 
“cînd Essex, Southampton şi cu mine le schimbăm între noi 
pe doamnele de companie ale reginei de parcă am împărți 
o sticlă de vin.” Şi totul ca să mai treacă din plictiseala 
vacanței în alaiul reginei, cît timp Bess ignora amenințările 
pe care le primea din toate direcţiile. Nu avea nici un fel de 
politică străină, se lăsa la voia întîmplării, dar, cumva, 
reuşea să supraviețuiască, ba chiar să înflorească. Era 
asaltată de scoțieni la nord, Franţa era pe cale să încalce 
tratatul cu ea şi să facă pace separat cu Spania. Regele 
acelei țări, Philip, strîngea chiar în acel moment Invincibila 
Armada, aşa că nu era de mirare că irlandezii aveau de 
gînd să declanşeze revoluţia în acelaşi timp şi să se 
elibereze de sub stăpînirea engleză. Cu toate astea, ei 
pierdeau vremea în fiecare noapte, umplîndu-şi orele cu 
artificii şi aventuri sexuale! 

Lady Mary Howard se strecură jos din pat şi aduse 
înapoi două sfori de mătase, pe care i le întinse. 

— Ți-ar plăcea să joci un joc, lord Devonport? 

El îşi dădu seama, cinic, că era vorba despre o 
diversiune nouă, probabil învățată de la Essex. Observă 
cum îi străluceau ochii la ideea de a fi legată, ca el să-i facă 
orice dorea. Pe toate focurile din iad, dacă femeia şi-o 

dorea atît de mult, unde mai era fiorul? După toate practicile 
erotice pe care le învățase pe tărîmuri exotice, ceea ce-i 
propunea ea era de-a dreptul plictisitor. Îşi ascunse un 
căscat şi se pregăti de joc. Ea avea să regrete mai tirziu, 
fiindcă el uită să o mai dezlege şi se întoarse cu spatele, 
adormind adînc. 

A doua zi începu prost pentru Hawkhurst, cînd duceie 
de Southampton, care pierduse o mare sumă la zaruri în 
favoarea lui, îi aruncă înţepături legate de integritatea sa. 
Defectul acestuia de vorbire îl făcea să fie şi mai enervant. 
Southampton era genul de tînăr care putea să fie rău ca un 
cîine turbat cînd era într-o dispoziție proastă sau simpatic 
ca un cățelandru cînd lucrurile mergeau cum îşi dorea el. 

Hawkhurst, întotdeauna iute la mînie, îl dărîmase pe 
tînăr, cît era de lung, pe podea. Ca lucrurile să fie şi mai 
rele, Bess se certase cu el şi cu Essex din cauza armă- 
sarilor pe care-i călăreau. Essex cedase şi alesese un cal 
castrat, dar Hawkhurst n-avea de gînd să facă aşa ceva. 

Înainte ca soarele să înceapă să coboare spre asfintit, 
se trezi încălțat cu cizmele cu pinteni şi gonind sute de 
kilometri ca să ajungă la Greenwich. Spadă Wilde... 
călătoria chinuitoare avea să merite efortul odată ce se va 
elibera între picioarele acesteia. După ce fusese în 
compania lui Bess timp de o lună, avea nevoie de libertate, 
avea nevoie să simtă armăsarul puternic sub el şi vîntul în 
păr. 

În timp ce urca balconul de piatră de la etajul al treilea 
şi îşi arunca picioarele peste balustradă, se mustră cu 
asprime. Dacă altul îi încălzea deja patul? Călărise aproape 
toată noaptea, decis s-o facă a lui, doar ca să ezite în ultima 
clipă. Se strecură tăcut în camera ei şi o traversă pînă la 
pat. Lumina lunii se revărsa deasupra ei. Tînăra dăduse ia 

o parte pătura şi stătea întinsă pe pat, acoperită numai de 
cămaşa ei de noapte inocentă. Hawk se simţi atras de ea 
văzînd-o, însă inocenţa ei era aceea care-i făcea dorinţa să 
curgă prin vene. 

Căută prin cameră dovezi despre vreun alt amant. În 
dulap erau numai trei rochii, iar celelalte averi lumeşti ale 
ei erau atent ordonate — fără cadouri, fără bijuterii, ci numai 
o pungă cu citeva monede. Simţi nevoia s-o trezească, să- 
i vadă ochii verzi mărindu-se de uimire. Tînjea s-o atingă, 
să-i simtă gustul, să o umple de căldură, dar îşi ținu în frîu 
emoţiile, doar ca să nu-i tulbure somnul. 

Întinse degetul mare şi îi atinse o şuviță arămie, 
bucurîndu-se de textura ei mătăsoasă. Ce prost impulsiv 
fusese să călătorească o sută de kilometri doar ca să se 
uite la ea. Oftă şi, scoțînd din buzunarul vestei un obiect 
mic, îl puse pe perna ei. 

Înainte să plece, trase uşa în urma sa, ca s-o ştie în 
siguranţă. Îşi promise sieşi să petreacă nopți nesfirşite 
privindu-i ochii verzi cum se lărgeau de uimire din cauza 
îndrăznelii lui. De fiecare dată cînd închidea ochii ca să şi- 
o imagineze, aceeaşi imagine îi apărea în minte. Acel prim 
moment în care îi văzuse şuvițele arămii aidoma părului 
ondulat dintre coapsele ei. 

N-avea de gînd să irosească restul nopții. Acum, că 
era la Londra cînd toată lumea îl credea la Norwich, avea 
ocazia perfectă să execute cîțiva paşi mai delicaţi ai 
planurilor sale. Ştia că trebuia să se întoarcă la Norwich 
înainte de petrecerile din acea seară, iar zorii îl găsiră 
călărind spre nord, după ce şase prizonieri politici irlandezi 
scăpaseră din Turnul Devlin prin poarta de apă, iar în acel 
moment erau bine ascunşi la bordul uneia dintre navele 
Hawkhurst care traversau Marea Irlandei. 

Cînd guvernatorul închisorii, iar mai tîrziu Walsingham, 
îi interogară pe gardieni, numai unul recunoscu ceva, 
anume o “umbră întunecată”. Înainte de finalul săptămînii, 
în Londra zvonurile despre Umbra Întunecată se răspîn- 
diseră în rîndul tuturor. 

Cînd Spadă deschise ochii, ridică imediat giuvaierul 
care o aştepta pe pernă. Broşa reprezenta o pisică 
sălbatică făurită din diamante, cu smaralde mari în loc de 
ochi. Nu încăpea îndoială cine o lăsase acolo, dar gîndindu- 
se cînd şi mai ales cum făcuse el asta, pe Sara o trecură 
fiori fierbinţi. Ticălosul intrase acolo la adăpostul nopții şi o 
văzuse dormind. Dar era la sute de kilometri depărtare, nu? 

Zîmbi un zîmbet secret, iar colțurile gurii i se ridicară 
îndrăznețe. Era doar prima dintr-o serie lungă de bijuterii 
pe care avea de gind să le colecționeze. Timpul petrecut la 
curte o învățase deja că bogățiile însemnau putere. Regula 
de Aur avea un nou înțeles. Cei care aveau aur, aceia 
conduceau. 


Capitolul opt 


Septembrie veni parcă deodată, iar regina şi alaiul ei 
se întoarseră la Londra, ca să dea startul strălucitorului 
sezon de iarnă, plin de petreceri şi de voie-bună. Oraşul 
prindea din nou viață, iar entuziasmul se simțea în aer. 
Petreceri, baluri mascate şi festivaluri erau planificate în 
fiecare zi. Toate teatrele din Londra prezentau piese noi, iar 
programele se împărțeau la fiecare colț de stradă. 

Kate îi dădu lui Spadă o ultimă lecţie despre ierarhia 
de la curte. Doamnele cu rangul cel mai înalt erau înso- 
țitoarele care aveau acces în dormitorul reginei, apoi urmau 
cele din salon, iar la urmă erau cele din camera de primire, 
care nu aveau îndatoriri specifice, ci pur şi simplu o înso- 
teau pe regină atunci cînd primea vizite de la ambasadori 
străini sau delegaţii de parlamentari. În ocazii formale, şase 
domnişoare de onoare nemăritate formau alaiul Elisabetei. 

Doamnele ei trebuiau să o însoțească în plimbările de 
dimineaţă, la biserică, în camera de consiliu, să călărească 
alături de ea la vînătoare şi să nu încalce niciodată limitele 
obedienţei şi castităţii, lucru pe care sigur că uneori îl fă- 
ceau. Se mai cerea de la ele să tacă spăşite şi să o asculte 
vărsîndu-şi veninul. 

Kate era una dintre cele mai importante doamne de 
companie din salon, care trebuiau să fie mereu prezente la 
îmbrăcare, cea mai importantă ceremonie de dimineaţă. 
Aveai de ales între atît de multe rochii, între atît de multe 
bijuterii care puteau fi probate şi apoi aruncate cît colo! 

Trebuia să alegi gulerul potrivit la o anume rochie, o pălărie 
brodată cu aur care să se asorteze cu un corset asemenea. 
Numai gulerul putea să-i ia jumătate de oră. Un guler mai 
îngust sau unul lat, apretat, purtat pe umeri, ca să scoată 
în evidență mînecile imense. : 

Era datoria expresă a doamnelor ce o însoțeau să-i 
facă tot felul de complimente, iar datoria expresă a lui 
Spadă era să repună lucrurile în ordine, adunînd şi punînd 
la locul lor tot ce arunca Bess. 

Spadă abia aştepta s-o vadă de aproape pe regina 
despre care auzise atitea lucruri contradictorii, ca să poată 
să-şi formeze propria opinie. Kate o sfătui să meargă la 
biserică în prima dimineaţă de după întoarcerea Elisabetei, 
ca să poată observa fără să fie văzută. 

Spadă rămase mult în spate, în capela reginei, unde 
avu parte de un şir de surprize, începînd din clipa în care 
sosi Elisabeta. Intrarea acesteia în capelă se făcu 
zgomotos, nu în linişte, aşa cum se cerea într-un loc sfînt. 
Regina mergea foarte repede, ca urmărită de vreo stafie, 
iar doamnele de companie se văzură nevoite să alerge în 
urma ei. Spectacolul pe care-l făcea îi aminti Sarei despre 
propria ei intrare în biserică, îmbrăcată în rochia roşie. 
Elisabeta purta veşminte portocalii, brodate cu şiruri întregi 
de aur. Purta două sau trei inele pe fiecare deget al mîinilor 
ei excepţional de lungi şi de albe. Era atît de mîndră de 
frumusețea acestora încît gesticula permanent, într-un fel 
exagerat. Purta o perucă de o culoare dintre cele mai 
neobişnuite şi mai strălucitoare, din cîte văzuse Sara 
vreodată. Ochii ei erau de un negru sclipitor, iar privirii sale 
nu-i scăpa nimic. lar pieptul îi era plat, ca al unui băieţel. 

Totul merse bine pînă cînd capelanul începu predica. 
Din păcate, alese să vorbească despre datoria unei femei 

de a se mărita şi de a avea moştenitori. Regina se ridică 
furioasă. 

— Lasă asta! Uită! strigă. Problema a fost discutată 
pînă la refuz! 

După care scuipă pe podea. 

Spadă era uluită. Dacă n-ar fi văzut scena cu proprii 
ochi, n-ar fi crezut-o niciodată. Elisabeta avea puterea 
supremă şi dădea tuturor de înțeles că avea să facă exact 
aşa cum îi era pe plac, şi la naiba cu oricine i-ar fi stat în 
cale. 

Palatul Greenwich era supraîncărcat de curteni. Me- 
sele erau deodată foarte formale, bogate, iar în sala de 
mese era atita aglomeratie încît Spadă se văzu nevoită să 
se strecoare în cele mai înguste spații. Toată lumea vorbea 
despre balul mascat ce se organiza de ziua reginei, pe 
douăzeci şi şapte septembrie. Se zvonea că aveau să 
meargă cu toţii la Windsor, unde era mai mult loc şi unde 
regina putea să se bucure de pasiunea ei, vînătoarea. 

Bess avea o constituţie robustă, iar în a doua noapte 
la Greenwich, dansul trebuia să dureze pînă la miezul 
nopții. Spadă purtă rochia sa nouă, din mătase de culoarea 
lămiii, cu broderie de argint. Îşi croise un decolteu în V, 
adînc, ce atrăgea privirea spre sînii ei minunati, gata să iasă 
din rochie. Îşi prinse pisica sălbatică încrustată cu smaralde 
la baza decolteului. Avea un guler mai îngust, ca să-şi poată 
lăsa părul desfăcut pe umeri şi pe spate. Se purtau coafurile 
înalte, ridicate, aşa că, sigur, Sara voia să fie diferită. 

Ultima modă cerea ca doamnele să poarte uh pumnal 
micuț, aşa că tinăra confecţionă o teacă la cingătoarea 
rochiei, în care puse arma primită de la Hawkhurst. Sigur, 
cuțitul acela nu era o bijuterie femeiască, ci unul rea! şi letal. 
Cu toate astea, nu reuşi să reziste şi purtă amîndouă 
pisicile sălbatice pe care le primise de la el. 

Anne Vasavour flirta cu lordul Oxford, dar în momentul 
cînd o văzu pe Spadă, acesta îi ceru un dans. Anthony 
Bacon dansă şi el cu ea mai tirziu în acea seară şi i-l 
prezentă pe fratele său, Francis, despre care se zvonea că 
ar fi mintea cea mai strălucită de la curte. Acesta se bilbiia, 
din păcate, şi rareori discuta cu doamnele, fiindcă ele 
încercau mereu să-l ajute, punîndu-i cuvinte în gură ori 
terminînd propozițiile în locul său. Lui Spadă nu-i trecu prin 
cap să facă aşa ceva, aşa că Francis Bacon o plăcu 
imediat. 

Essex o escortase pe regină şi nu plecase de lîngă ea 
în prima oră, dar, pe măsură ce noaptea continua, iar pe 
Gloriana o înconjurară Walter Raleigh, Southampton, 
ambasadorul Franţei, ambasadorul Scoției şi lordul 
Devonport, el îşi permise să se uite în jur şi s-o observe pe 
delicioasa nou-venită care ridea cu lady Leighton. Avea ochi 
pentru toate doamnele, bineînțeles, aşa cum aveau şi ele 
pentru el, dar privirea îi fu atrasă iar şi iar în direcţia fetei cu 
părul superb. 

Matthew sosi şi el şi se îndreptă direct spre Spadă. Era 
foarte satisfăcut să-i poată spune bună seara, fiindcă ea îi 
zîmbea de fiecare dată cu veselie, iar în seara aceea chiar 
îl sărută. 

— Vai, Matthew, cum pot.să-ți mulțumesc pentru 
materialul ăsta? E cea mai frumoasă rochie pe care am 
avut-o vreodată! 

El ridică sprîncenele cînd văzu arma de la cingătoarea 
ei. Ştia că n-ar fi putut s-o primească decit de la o singură 
persoană. 

— E un pumnal destul de formidabil... pentru o femeie. 

— Sînt sigură că sexul meu nu contează. Şi tu ai un 
pumnal mare. 

El îi zîmbi cu subînţeles. 

— Aşa-mi spun toate doamnele. 

Ea îl lovi cu evantaiul, iar Essex şi Devonport, care 
priveau schimbul dintre ei, îşi dădură seama că tînărul îi 
spusese ceva sugestiv. 

— Matt, fii serios. Vreau să mă ajuţi cu ceva. 

El duse mîna la inimă şi promise solemn: 

— Orice, domniţă dragă. ¢ 

Ea vorbi încet, ca să nu fie auziti. 

— A început septembrie, iar eu n-am avansat deloc cu 
fratele tău în ultimele două luni. 

— Dacă eşti nerăbdătoare să faci dragoste, îți ofer 
serviciile mele, scumpa mea. 

— Matt, mă ajuţi sau nu? întrebă ea pierzîndu-şi 
cumpătul. 

— Vrei să-l leg, să-i pun căluş şi să-l trimit în patul tău? 

Ea îi întoarse spatele ca să-şi arate dezaprobarea, iar 
el cedă imediat. Sara rîse, ca să-i arate că nu se supărase 
cu adevărat. 

— Să ştii că unii bărbaţi trebuie convinşi să se apropie 
de cite o femeie. Vreau să faci pariu cu el că nu poate să 
mă facă amanta lui. 

El o privi aproape uluit. 

— Ştii multe despre bărbați, aşa e, Spadă? 

— E şi cazul, dacă vreau să-mi măsor forțele cu el, nu 
crezi? 

Tocmai se termina o bucată muzicală, iar Sir John 
Heneage, care dansase pînă atunci cu Philadelphia Carey, 
o invită pe Sara la dans înainte ca muzica să reînceapă. 

Hawk îl lovi pe Matt pe umăr. 

— Ai reuşit să faci profit de pe urma afacerii de la 
Calais? 

Matt dădu din cap şi-i mulţumi. 

— S-ar putea să am nevoie să mergi de cealaltă parte 
a Mării Irlandei într-o noapte fără lună. 

Pe fratele său îl trecură fiori reci la gîndul pericolului 
care-l aştepta cu siguranţă. 

— Ai reuşit să ajungi s-o vezi pe mama în vara asta? 
întrebă Hawk, schimbînd subiectul. 

— Da. De fapt chiar am adus-o la Hawkhurst săptămîna 
trecută. O să-i facă bine să mai schimbe peisajul. 

Hawk dădu din cap. 

— N-o încuraja să vină la casa din Londra. 

— Nu te-ar deranja. Ştie că acolo e locuinţa ta acum. 

Hawk îl privi în ochi pe fratele său, ca să-şi facă bine 
înțelese cuvintele: 

— Georgiana o să fie întotdeauna binevenită la 
Thames View, după cum bine ştie. Dar nu o vreau la curte. 
Aici oamenii sînt prea corupți. 

Matt o privise tot timpul pe Sara dansînd cu Heneage, 
iar Hawk întrebă cu aparentă indiferenţă: 

— Te-ai culcat cu ea? 

Matthew roşi la auzul sugestiei, dîndu-i clar de înțeles 
fratelui său că i-ar fi plăcut să facă asta. 

— Nu, nu m-am culcat cu ea, spuse tare. 

Essex îl auzi şi li se adresă amîndurora: 

— Nu? Atunci, pentru Dumnezeu, am de gînd să fac eu 
asta înainte de finalul săptămînii. 

Hawk rămase neclintit, în timp ce prin vene îi curgea 
violența abia stăpînită. Muşchii mandibulei îi tresăriră cînd 
încercă să-şi relaxeze dinţii încleştaţi şi se forță să dea 
dovadă de un interes nu tocmai aprins. 

— Vrei o amantă nouă? 

— Pentru Dumnezeu, omule, încerci să mă bagi la 

închisoare? E prea frumoasă ca să scape vederii lui Bess. 
Ar ieşi în evidenţă în orice mulțime. Doar pieptul ei şi e 
destul să-i atragă ura reginei. Mă gîndeam că, poate, o 
aventură scurtă şi foarte secretă mi-ar mai potoli pofta 
pentru ea. 

Îşi aranjă pantalonii, ca să stea mai confortabil peste 
umflătura din față. 

— Nu m-am gîndit să mi-o fac amantă. 

— Ce noroc, spuse Matt, găsind ocazia, poate, să facă 
pariul cu Hawk, fiindcă domnişoara jură că nu vrea să fie 
amanta nimănui. 

Fratele său rosti tărăgănat: 

— Toate protestează. Aşa e la modă. 

— Da. Tatăl meu vitreg, Leicester, spune că Bess şi 
curtea ei s-au prefăcut timide ca să nu dea naştere prea 
multor scandaluri. 

Matt insistă: 

— Nu. Cred că Spadă Wilde chiar e o lady virtuoasă. 
Pun pariu că nu reuşeşti să ţi-o faci amantă într-o lună, 
spuse întorcîndu-se spre Hawk. 

— Spadă... ce nume ieşit din comun, gîndi Essex cu 
voce tare. Pun pariu că e amuzantă la pat. 

Se întoarse către Matthew: 

— Pun pariu că o fac a mea într-o săptămînă. 

Hawk se răsti: 

— lar eu, în doar o noapte! 

Matt fu uitat, iar cei doi rivali rămaseră faţă în față. 
Essex spuse: : 

— Pun pariu că mă culc cu ea înaintea ta. Rămăşag pe 
calul meu arab împotriva armăsarului tău. Matt, eşti martor. 

Plecă spre Spadă, iar Hawk nu reuşi să-şi ascundă 
privirea ucigătoare cînd îi vorbi fratelui său: 

— Tu n-ai destulă minte nici să-ţi verşi urina din cizme 
dacă le ridici de călciie! 

Matt îşi dădu seama că greşise vorbind în faţa lui 
Essex. Îl îngrijora cel mai mult reacţia lui Spadă cînd avea 
să afle ce se întimplase. Încercă să vadă partea plină a 
paharului. Dacă nu-i spunea despre pariu, cu siguranţă că 
n-aveau să facă asta Hawk sau Essex. Avea de gind să 
încerce, o dată în viaţă, să fie discret şi reținut. 

Essex i se prezentă Sarei, iar ea făcu o reverență. El 
o ajută imediat să se ridice. 

— Frumusețea ta aproape mă orbeşte, domnişoară 
Wilde. Deşi tînjesc să dansez cu tine, nu îndrăznesc, de 
teamă să nu atrag furia reginei. Aş vrea să ne întîlnim în 
altă parte, nu la curte. Vrei să fii invitata mea la piesa de 
mîine după-amiază, de la teatrul Rose? 

Sara ştia că omul era un libertin. Bîrfele spuneau 
despre el că o lăsase însărcinată pe una dintre doamnele 
de la curte. Aproape că îl refuză, dar Hawkhurst se apropie 
posesiv de ea, iar tînăra se trezi spunînd: 

— Va fi plăcerea mea, lord Essex. 

Privirea lui era aţintită asupra bijuteriei de sub decolteul 
ei. 

— Îți plac bijuteriile neobişnuite, domnişoară Wilde. 
Trebuie să-ți fac şi eu cadou aşa ceva. 

Ea îi aruncă o privire lui Hawkhurst înainte să-i 
răspundă lui Essex. 

— Domnule, dar n-aş putea să primesc nestemate de 
la domni. Broşa aceasta mi-a fost dăruită de bunica. 

Îşi cobori privirea, ca să ascundă triumful pe care-l 
simţea văzînd frustrarea lordului Devonport. 

— Dansezi cu mine, Spadă? întrebă acesta pe un ton 
miîngiietor. 

— Eşti un bărbat curajos să rişti aşa furia reginei, rosti 
ea mînară. 

— Dacă Bess vrea să te decapiteze, o să mă aşez în 
genunchi şi o s-o rog să te cruțe, o tachină el. 

Essex îl privi pe Hawk conducînd-o la dans şi murmură 
pentru sine: . 

— Pentru Dumnezeu, mă aşez şi eu în genunchi pentru 
tine sau, şi mai bine, te aşez pe tine în genunchi înaintea 
mea. 

Gîndurile păcătoase care-i umplură mintea îi făcură 
sîngele să fiarbă pînă cînd ajunse din nou alături de Bess. 
Ea îi aruncă o privire cochetă şi îl chemă cu mîna sa lungă 
şi albă. El oftă şi simţi cum pasiunea i se stingea. 

Regula impunea ca nimeni să nu plece înaintea 
reginei, dar era atît de mare aglomerația încît ar fi fost 
imposibil să ţii socoteala tuturor celor prezenți. Hawk dansă 
pînă la prima ieşire, apoi o conduse pe Sara cu o mînă 
fermă pe după mijloc prin două arcade, într-o cameră 
întunecată şi ascunsă. Desenă cu degetul conturul pisicii 
sălbatice de la pieptul ei. 

— Bunica ta are gusturi fine, şopti. 

— Cum ai îndrăznit să te strecori noaptea în camera 
mea? întrebă ea acuzator. 

— îndrăznesc orice, răspunse el cu ton scăzut, apoi i- 
o dovedi imediat, mîngiind-o cu degetul mai sus, pe curbura 
sînului. 

Spadă ştia că urmează să fie sărutată, dar în loc să se 
retragă, îşi ridică buzele spre el. Hawk îşi împleti degetele 
în părul ei şi o sărută încet, prelung, fierbinte. Vîrful limbii 
lui îi desenă ademenitor conturul buzelor, apoi insistă ca ea 
să deschidă gura. În momentul în care Sara cedă, el o 
pătrunse pentru prima oară. Limba lui îi exploră gura, iar 

mîinile porniră în propria lor explorare. O ridică mai 
aproape. Gura lui deveni mai posesivă, săruturile, mai 
apăsate, trimițîndu-i fiori electrici de la buze pînă în vîrfurile 
degetelor de la picioare. Limba lui o tachină şi se avîntă 
sălbatic în gura ei, lăsînd în urmă febra dorului de el. 

Tremurînd, ea îi atinse limba cu limba ei, iar el o trase 
imediat în gura lui şi o mîngiie. Refuză să îi dea voie să se 
retragă înainte să termine cu ea. După aceea o sărută pe 
obraji, pînă cînd ajunse la mica ei aluniță, pe care o adoră 
cu limba, apoi începu să o sărute pe git, lăsînd urme fierbinţi 
peste tot unde o atingea. Îi cuprinse sînii în palme, iar cînd 
aceştia se revărsară din decolteul adînc, el îi căută sfircurile 
sensibile şi trandafirii, pe care mai întîi le linse, apoi le 
sărută şi pînă la urmă le supse cu pasiune. 

Dorința sălbatică îi traversă Sarei tot trupul, în timp ce 
buzele lui pe sîni îi trimiteau senzațiile în valuri spre centrul 
ființei. Ar fi dat orice să-i aibă trupul gol sub palme în acel 
moment, ca să poată să-i lingă umărul puternic, acolo unde 
un dragon făcea ravagii. 

— Vii să-mi vezi conacul, Thames View? întrebă el. 

Ea îl privi şi spuse: 

— Am jurat să nu dansez cu tine. Mi-am promis că n-o 
să rămînem singuri niciodată... şi tocmai le-am făcut pe 
amîndouă, rosti cu răsuflarea tăiată. Dacă aş veni în vizită 
la Thames View, mi-ai da cuvîntul tău că aş fi în siguranță 
şi că aş putea să am încredere în tine? 

— Nu, Spadă. Să nu te încrezi în mine niciodată. 

O sărută din nou, apăsat, iar ea simți violența ascunsă 
din el. Îi plăcea mult. Ştia că are un adversar periculos, dar 
care merita înfruntat. Se gîndi că era nechibzuită să încerce 
să se joace cu el, ştiind că nu va fi uşor să cîştige în faţa 
forței, inteligenţei, şireteniei lui. Era nevoie de pricepere şi 

arta subtilă a artei seducţiei. Ar fi fost devastată dacă ar fi 
pierdut, dar, cîştigînd, aproape că ar fi atins extazul. 

— O să vin, milord, murmură, apoi se cutremură 
emoţionată. Într-o zi, curînd. 

Shane Hawkhurst se ocări în gînd. Era un prost. Viaţa 
lui nu avea nevoie de complicații, fiindcă era şi aşa destul 
de înciîlcită. Oftă şi se hotărî să se ocupe de cite o situație 
pe rînd, ca să descurce itele haosului. 

În acea seară făcu tandru dragoste cu Cîntec de privi- 
ghetoare, iar după aceea o trase la pieptul lui, ca să uşu- 
reze durerea despărțirii. De-a lungul verii avusese timp să 
se gîndească mult şi bine la cum să acţioneze. Magia lui 
Spadă Wilde îşi făcuse jocul în venele lui, iar el ştia că, în 
curînd, ea avea să fie femeia cea mai importantă din viața 
sa. Ştia bine că era prea mîndră ca să suporte gîndul unei 
alte femei în umbră, aşa că trebuia să găsească o cale 
onorabilă ca să încheie legătura pe care o avea în acel 
moment. Cîntec de privighetoare fusese primită cadou de 
la beiul Algerului, în semn de recunoştinţă pentru că 
acceptase comerțul cu ei prin intermediul imperiului naval 
Hawkhurst, iar Shane o acceptase ştiind că, dacă nu făcea 
asta, fata ar fi ajuns în bordelul cel mai de seamă din Alger, 
Grădina Edenului. Mulţi bărbați îi oferiseră averi întregi în 
schimbul ei, şi cu toate că, într-o vreme, el însuşi cum- 
părase multe femei, nu avea inimă să vîndă pe cineva. Se 
jucase puţin în minte cu gîndul s-o dăruiască reginei, dar 
bănuia că fata ar fi fost privită ca o ciudățenie, aşa cum se 
întîmplase cu piticul reginei, aşa că pînă la urmă renunţase 
la idee. 

— Cîntec de privighetoare, ţie ţi-e vreodată dor de 
acasă? o întrebă cu blîndeţe. 

Ea rămase tăcută minute lungi. Ştiuse înainte să-şi dea 
el seama că avea să fie o responsabilitate curînd 
transformată în corvoadă. Îşi dăduse doar voie să spere că, 
atunci cînd Devonport se sătura de ea, avea s-o dea unui 
stăpîn blind. 

— Încerc să nu visez la imposibil, murmură. 

— Dacă ai fi fost din China, şi eu aş fi crezut că-i 
imposibil. Dar tu mi-ai spus că mama ta a fost adusă din 
Orient de tatăl tău, care e turc. Mi-ai vorbit despre un oraş 
foarte frumos, la malul unei mări întinse. 

Ciîntec de privighetoare dădu din cap. 

— Bizanțul, centrul universului, acolo unde continentele 
se întîlnesc. 

— Unde Asia şi Europa se unesc, în strălucitorul oraş 
Constantinopol. 

— Da, da! răspunse fata, dînd fericită din cap. 

— Scumpa mea, ai curaj să navighezi spre Constan- 
tinopol şi să-ți cauţi casa? 

Obrajii ei erau uzi de lacrimi. N-avea de gînd să o 
dezonoreze trecînd-o în proprietatea altui bărbat. 

— Baroane! strigă el scurt, coborîndu-şi picioarele 
puternice pe covor şi îmbrăcîndu-şi repede pantalonii şi 
cizmele. 

Baronul apăru în uşa dormitorului. 

— Trebuie să luăm legătura cu Grace O'Malley. Vreau 
să o trimit pe Cîntec de privighetoare în siguranţă, la 
Constantinopol. 


Lordul Essex le însoți pe cele două surori ale sale, 
Dorothy Devereux şi Penelope Rich la teatrul Rose, 

împreună cu Spadă. Aceasta şi-ar fi dorit ca piesa să nu se 
termine niciodată, atit de mult se bucură de ea. Se 
întîlniseră la locuinţa lui Essex, pe Strand, unde Robin le-o 
prezentase pe Spadă surorilor sale. Şase feluri diferite de 
vin le fură servite, iar Sara îl bău pe al ei, isteață, cu apă de 
trandafiri. Îşi dădu seama că n-ar fi fost înţelept din partea 
ei să se lase ameţită de vin atît de devreme după-amiaza. 

Înainte să plece de la conacul Essex, îşi puseră cu toții 
măşti, ca să-şi ascundă identitatea. Acestea erau croite 
isteț, ca să semene cu nişte animale, şi erau decorate cu 
blană, pene şi paiete. Dorothy alese o mască înfățişînd o 
pisică, iar Penelope, un fluture. Robin alese două asortate 
pentru el şi Spadă. 

— Un vulpoi şi vulpița lui, spuse glumet, fiindcă sîntem 
amîndoi roşcați. 

Spadă se împrieteni repede cu Penelope Rich. Era o 
fată frumoasă, cu părul auriu şi un trup voluptuos, dar limba 
ascuțită şi mintea aidoma o vrăjiră pe Sara. Penelope se 
căsătorise cu un bărbat bogat, dar se resemnase să nu fie 
fericită, fiindcă în realitate ea îl iubea pe prietenul fratelui 
ei, Charles Blount. Aveau de ani buni o aventură, dar în acel 
moment el comanda un batalion de o mie de oşteni călare, 
în Olanda. Îl imploră pe Essex să-i dea veşti despre el, dar 
fratele său îi dădu prea puţine informații ca să-i ostoiască 
îngrijorarea. Tînăra ştia că olandezii duceau un război 
sîngeros împotriva Spaniei şi că mai multe bătălii erau 
pierdute decit cîştigate. 

Spadă află motivul pentru care Elisabeta nu le accepta 
pe surorile lui Robin la curte. 

— Nu ne urăşte pe noi, îi explică Penelope, ci pe mama 
noastră, Lettice. Nu o s-o ierte niciodată fiindcă s-a măritat 
cu Leicester. Sînt verişoare, ştii, mama şi Bess. Bess a 

primit tronul, iar Lettice a moştenit frumuseţea şi pe soțul 
surogat al reginei. O împărțeală cinstită, dacă mă întrebi pe 
mine, încheie ea făcîndu-i cu ochiul. 

Spadă ştia că găsise o aliată puternică împotriva 
reginei şi că putea să vorbească liber în compania acesteia. 

— Poate că de asta este lordul Essex unul dintre 
favoriţii ei. Dacă Lettice l-a furat pe cel mai important bărbat 
din viața reginei, atunci, ca să se răzbune, Bess încearcă 
să-l fure pe cel mai important bărbat din viața lui Lettice. 

— Cred că ai dreptate, spuse Penelope, apoi continuă 
pe un ton mai scăzut. Nu îmi dau seama ce a văzut mama 
la Dudley. E doar un libertin insaţiabil, care i-a oferit fiecărei 
femei de la curte cîte trei sute de lire ca să se culce cu el. 
Cred că i s-a părut atrăgător doar fiindcă regina îl considera 
proprietatea ei. Mama s-a măritat cu el doar ca să-i facă 
acesteia în ciudă. 

Essex li se alătură. 

— S-a măritat cu el pentru bogăţie şi putere. Sînt sigur 
că iubirea n-a avut nimic de-a face. 

Spadă şi Penelope se bucurară atît de mult de după- 
amiaza petrecută împreună, încît plănuiră să se revadă 
săptămîna următoare, iar între timp, deciseră că o seară la 
ghicitoare ar fi foarte amuzantă. 

Penelope avea propria trăsură scumpă, trasă de caii 
ei, şi se oferi s-o conducă pe Dorothy. Astfel, Spadă rămase 
în trăsura lui Essex. Purtară măştile tot drumul prin Londra, 
dar Spadă considera asta un moft, fiindcă trăsura ducelui 
avea blazonul pe ea, iar vizitii şi servitorii purtau uniformele 
somptuoase care nu-ți permiteau să greşeşti ocupantul. 

Cînd Robin îi spuse vizitiului să-i ducă la Essex House, 
Spadă protestă. 

— Milord, nu se poate. Am fost plecată aproape toată 
ziua. Lady Ashford are mare nevoie de mine, cu siguranță. 

— Dar, scumpo, şi eu am mare nevoie de tine. 

Îi luă mîna şi i-o puse pe mădularul lui tare. Spadă se 
înfurie pînă într-atit încît începu să tremure. Îşi scoase 
masca şi-l privi în ochi. 

— Milord Essex, dacă ai nevoie de o femeie uşoară, îţi 
sugerez să opreşti trăsura şi să iei pe cineva de la un colț 
de stradă, dar te rog să nu mă insulți pe mine. 

— Scumpo, nu te insult dacă-ţi arăt cît de mult îmi 
susciți pasiunea... e un compliment. 

Îşi scoase masca şi se apropie de ea, aşezîndu-i-se 
alături. O luă pe după mijloc, iar ea se temu puțin cînd îi 
simți brațul ca pe un cerc de fier. Essex se aplecă ca să-i 
guste buzele, iar prin mintea ei trecură o sută de gînduri. 
De ce nu simțea nimic pentru el? Sărutul lui nu o afecta 
deloc. De ce? se întrebă. Era un burlac foarte dorit în 
Anglia. Femeile aproape că leşinau la picioarele lui. Era 
atrăgător, puternic şi clar înclinat spre amor, dar reacţia ei 
era indiferentă. Tresări, şocată, cînd mîna lordului i se 
strecură pe sub poalele rochiei, ridicîndu-se apoi spre 
coapsă. Ea strînse picioarele şi îl plesni usturător, cu ochii 
verzi aruncînd flăcări. 

— Opreşte imediat trăsura. O să găsesc singură drumul 
spre Greenwich, domnule. 

Cam fără voie, el îşi retrase mîna, dar îi trase una 
dintre jartiere în acelaşi timp, apoi rise şi încercă să o 
împace: 

— Scumpo, am glumit doar. Am fost provocat, atita tot. 
Să furi jartiera unei doamne e foarte la modă. 

— O provocare? Cine te-a provocat? întrebă ea aspru. 

El ridică neputincios din umeri. 

— Devonport... mă ierţi? cerşi. 

Sara era foarte furioasă, iar cuvintele îi trădară starea 
de spirit: 

— Bărbaţii au două pofte care-i mînă mereu: puterea şi 
poftele trupeşti! 

El nu se supără fiindcă fusese insultat, iar ea se strădui 
să se calmeze. Avea noroc că Essex îi furase doar jartiera, 
fiindcă sigur, dacă ar fi fost oricît de puţin disponibilă, el s- 
ar fi culcat cu ea chiar acolo, în trăsură. 


Capitolul nouă 


În sfirşit, Drake şi Hawkhurst fură primiţi în audienţă de 
Cecil, lord Burghley. Drake vorbise deja cu Walsingham şi 
îi povestise despre corăbiile pe care le construia regele 
Filip. Raportul se potrivea cu acelea ale spionilor lui, aşa că 
acesta îi promisese lui Drake că o va sfătui pe regină. Drake 
şi Hawkhurst ştiau amîndoi că, dacă Elisabeta asculta de 
sfatul vreunui bărbat, acela era Cecil. Cît timp fusese 
prințesă, el îi dovedise loialitatea sa. Fratele ei bolnăvicios, 
Edward, era pe tron, iar ducele de Northumberland îi 
trimisese mesaj prințesei Elisabeta, la Hatfield House: 

“Alteță, veniți repede, fiindcă regele e foarte bolnav.” 

Curierul, însă, avea un alt mesaj ascuns, de la Wiliam 
Cecil, iar Elisabeta n-avea să uite toată viața. 

“Regele a murit deja. Northumberland doreşte să îi 
pună pe Jane Grey şi pe fiul său, Guilford, pe tron, şi să vă 
închidă pe domnia voastră şi pe sora domniei voastre. Dacă 
vă supuneți îndemnului său, vă predati benevol.” 

Elisabeta, care învățase de mică să fie isteață, se 
refugie în pat, bolnavă. Ştia că putea să conteze pe Cecil 
atunci cînd toți ceilalți o părăseau. 

Acum Hawkhurst preluă inițiativa. 

— Am văzut corăbiile cu ochii mei, milord Burghley, în 
portul Cadiz. 

Drake interveni şi el: 

— Propun să luăm o mică flotă şi să distrugem armada 
asta înainte să plece din Cadiz. 

— Maiestatea sa o să te asculte pe tine, milord, adăugă 
Hawkhurst. 

Cecil ridică o mînă şi rise. 

— E adevărat că regina are implicit încredere în mine, 
dar, domnilor, actionati sub impresia greşită că maiestatea 
sa îmi urmează sfaturile. Mă ascultă cu respect, dar face 
după bunul plac. Trebuie să o rog, să cer, să o ademenesc, 
să o atrag şi să o flatez ca să încline chiar şi un centimetru 
spre represalii împotriva Spaniei. 

— Dar, milord Burghley, ameninţarea la adresa Angliei 
este reală. Nu e plăsmuirea unei imaginaţii prea active. 

Cecil ridică iar mîna. 

— Domnilor, cînd regina a preluat tronul, cuferele ei 
erau goale. Tatăl maiestăţii sale, Henry al optulea, a adunat 
o avere de la biserică după ce a dizolvat mănăstirile en- 
glezeşti. După aceea a cheltuit tot pe soldați şi echipament 
de război, ca să invadeze Franţa. Maiestatea sa a crescut 
prosperitatea țării şi a ei înseşi prin pace, nu război. Nu 
suferă să dea nici un ban armatei. Vedeţi eforturile 
neînsemnate pe care le facem ca să ajutăm Olanda. 

— Şi atunci să aşteptăm pînă cînd Filip intră în porturile 
englezeşti şi îi fură coroana? întrebă Drake. 

— Sau să luăm problema în miini şi să distrugem 
inamicul cît timp regina se preface că nu ştie? adăugă 
Hawkhurst. 

— Domnilor, se apropie momentul în care Anglia o să 
aibă nevoie de eroi ca voi. Fiecare dintre noi, în felul său 
propriu, trebuie să o îndemne pe regină să facă o mişcare, 
eu la masa de consiliu, voi la baluri mascate şi petreceri, 
pînă cînd, puţin cîte puţin, o împingem să treacă la acţiune. 

Essex nu irosi timpul şi îi băgă lui Hawkhurst sub nas 
jartiera lui Spadă. 

— la-ţi la revedere de la armăsarul tău de încredere. E 
ca şi la mine în grajduri. 

Shane nu crezu nici o clipă că omul avea jartiera lui 
Spadă, însă data următoare cînd se întîlniră o apucă de 
încheietură şi o conduse, împotriva voinţei ei, în grădină. 

Cerul era precum catifeaua neagră, cu milioane de 
diamante împrăştiate deasupra. O lună subțire, în creştere, 
arunca umbre neobişnuite peste pajiştile ce coborau înspre 
Tamisa. Cînd se apropiară de fluviu tulburară lebedele, care 
plutiră maiestuos spre apă. 

— De unde are Essex jartiera ta? întrebă el pe un ton 
curios de răguşit. 

Ai naibii bărbaţi! De ce se lăudau ei cu jalnicele lor 
cuceriri? 

— Am înotat în Tamisa. Probabil că a furat-o dintre 
hainele mele lăsate pe mal, improviză ea. 

Hawk o apucă de umeri, nu prea blînd, şi o întoarse cu 
fața spre el. 

— E o minciună. Pun rămăşag că nu ştii să înoți. 

— Te asigur, domnule, că ştiu, afirmă ea. 

Într-o clipă, el o ridică în brațe şi ameninţă că o aruncă 
în apă. 

— O să te fac să-mi arăţi că ştii, spuse cu dinții 
încleştați. 

Ea ţipă, iar intimitatea le fu invadată de trei alte cupluri 
care veniseră să se plimbe sub clar de lună. Hawk o lăsă 
pe iarbă, dar o strînse în brațe. Buzele lui îi atinseră 
urechea: 

— Dacă-ţi promit un loc ferit de ochii lumii, promiţi să 
mă laşi să te privesc înotînd? 

Ea se simţi foarte seducătoare. 

— Dacă promiţi să nu faci mai mult decît să priveşti, 
atunci răspunsul meu e da. Dacă încerci să joci jocuri 
păcătoase cu mine, te înec! 

— Aş putea să mă înec oricum în ochii tăi, de fiecare 
dată cînd te uiţi la mine, şopti el cu gura lipită de obrazul ei, 
apoi se aplecă şi o sărută pînă cînd o făcu să uite de tot. 

În Sara se trezea pasiunea. Curînd avea să fie 
pregătită pentru el, iar Hawk se bucură s-o vadă ameţită de 
dorinţă. Era o fire contradictorie, atît de încăpăținată, iute 
la miînie, cu limba ascuţită, dar inocentă, lipsită de 
experienţă şi vulnerabilă. Reuşea să fie în acelaşi timp o 
femeie atrăgătoare şi un copil fascinant. 

Hawkhurst fluieră tare, şi un barcagiu trase barja spre 
treptele din apă. Sara rămase în urmă. 

— Unde mă duci? 

— Mi-ai promis că mergi la Thames View cu mine. 
După ce vezi conacul, vreau să te întreb ceva. 

Îşi scoase mantia scurtă şi i-o puse ei pe umeri. 
Noaptea era caldă, dar pe fluviu briza te răcorea, iar Hawk 
simțea o nevoie aprigă s-o protejeze pe Spadă. Se aşeză 
cu un braț puternic, posesiv, în jurul taliei ei, lipind-o de el 
şi murmurîndu-i cuvinte drăgăstoase în părul în dezordine. 
Shane simţi cum emoția îi creşte pulsul. Dacă Spadă îi 
spunea că da în acea seară, avea să fie a lui pînă în zori. 

Thames View era aproape de Key Gardens, aşa că 
drumul nu dură mult. Urcară treptele de lîngă apă şi 
traversară pajiştea verde ce ducea spre conac. Toţi servitorii 
dormeau la acea oră, în afară de unul singur. 

— Spadă, scumpa mea, acesta este baronul. Pe 
corabie este şi doctor, şi preot. Pe uscat mi-e mai apropiat 
decît umbra mea. 

Ea întinse mîna spre bărbatul în robă ca de călugăr, 
iar el o luă cu respect între palmele sale. 

— Baronul nu vorbeşte, explică Hawk. 

Ea zîmbi. 

— Vorbeşte din privire. 

Shane îi arătă casa, dorindu-şi ca ea să o iubească 
aşa cum o iubea şi el. Foaierul era vast, înalt şi foarte 
formal. După el urma un salon în care erau primiţi oaspeții. 
Trecură prin bucătărie şi îşi înmuiară degetele într-un 
castron cu smîntînă, apoi el îi arătă sala elegantă unde se 
lua masa, biblioteca şi saloanele mai mici, bogat decorate. 
Culorile erau palide în semiîntunericul celor cîteva lumînări 
aprinse, însă tînăra observă clasicul bun-gust cu care erau 
decorate toate încăperile. 

La etaj, el îi arătă o sală de baie, făcu un semn 
neglijent cu mîna spre aripa servitorilor şi o conduse în 
dormitorul său. Era, clar, o cameră masculină. Pereţii erau 
căptuşiți cu panouri din piele marocană roşu închis. Covorul 
era persan, de culoarea untului, cu o margine curios gîndită. 
În fața şemineului din marmură erau cîteva blănuri de 
animale — pisică sălbatică şi lup. Ferestrele acopereau un 
perete întreg şi dădeau spre apă, iar o bancă sculptată se 
întindea sub ele, pe toată lungimea peretelui, acoperită cu 
blănuri şi perne din catifea. Patul era uriaş şi ferit de curent 
cu draperii groase. 

Hawk o trase în braţele sale şi o privi. 

— Spadă, ai fi fericită aici? 

“Sînt îndrăgostită nebuneşte de el”, se gîndi ea. Shane 
îi auzea foşnetul desuurilor şi îi simţea aroma pielii, iar asta- 
| făcea să răspundă cu fiecare fibră a ființei sale. 

— Spadă, iubirea mea, vreau să vii aici ori de cîte ori 
poţi să pleci de la palat. 

— Îmi ceri să-ţi devin amantă? 

El gemu. 

— Nu vreau să fiu lipsit de respect. Circumstantțele nu- 
mi permit să-ți ofer mai mult. 

— Te referi la regină? întrebă ea pe un ton indiferent. 

— Nu, fir-ar să fie. Vreau să spun că sînt însurat, deşi 
e un secret pe care te rog să-l păstrezi. E o căsătorie numai 
cu numele şi nu înseamnă nimic pentru mine, jură el. 

Cuvintele sale o readuseră pe Sara în simțiri. Ea, mai 
bine decit oricine, ştia că mariajul nu însemna nimic pentru 
el, dar s-o audă chiar din gura lui, în timp ce îi propunea o 
relație adulterină, o vindecă pe loc de dragostea pe care o 
simțise pentru el. 

— Spadă, draga mea, îți dau mînă liberă. Ştii ce 
înseamnă asta? întrebă el cu tandrete. 

— Înseamnă orice doresc, răspunse ea. Aş putea să- 
mi cumpăr o sută de rochii? îl testă. 

— Sigur, o asigură Hawk. 

— Mi-ai da cheile unuia dintre depozitele tale? 

— Ar fi pe perna ta dimineaţa. 

— Actele casei acesteia sau a uneia la fel de 
valoroasă? îl testă ea din nou. 

— Da, promise el. Am multe proprietăţi, ai avea voie să 
alegi. 

— În Irlanda? întrebă ea. 

El ezită pentru prima dată. 

— Am pămînturi acolo, dar sînt sălbatice, uitate de 
Dumnezeu. Nu ti-ar plăcea. 

— Deci există o limită a ceea ce pot să am. 

— Draga mea, îţi jur că nu e aşa. 

Era fermecat de ea. Cunoscător al femeilor, simţea 
atracţia dintre ei doi. Îl înfierbîntase într-atât încît era pregătit 

să-i dea ei sufletul său. O strînse în braţe şi se aplecă să 
guste mierea gurii ei, aflată atît de aproape. Cît Sara era 
pierdută în primele senzații ale sărutului, el îi ridică rochia 
şi îi mîngiie pielea coapselor în locul intim de la capătul 
ciorapilor. 

Trupul Sarei fu traversat de un fior puternic atunci cînd 
degetele lui se apropiară de locul în care voiau să ajungă. 
Îndrăzneala lui o făcu să-şi piardă răsuflarea. Ştia că, dacă 
ar fi spus da, el avea de gînd s-o ducă în pat chiar în acea 
clipă! Se uită la gura lui, imaginîndu-şi cum ar fi fost s-o 
sărute peste tot, iar genunchii i se înmuiară. Ştia, însă, că 
el n-ar fi prețuit ceva obținut prea uşor. Lasă-l să aştepte şi 
să se întrebe! Nu voia să-l lase pe lordul acela bogat şi 
arogant să creadă că ea era uşor de cucerit. 

— Te rog, draga mea? imploră el. 

Ea scoase un sunet de uimire care-i spuse cît era de 
şocată de atingerea degetelor lui şi îi îndepărtă mîna. Îşi 
dădu părul pe spate şi spuse: 

— Te grăbeşti, milord. O să mă gîndesc la oferta ta, 
însă doar atît pot să-ți promit. 

Se retrase un pas din faţa privirii lui întunecate, dar el 
o strînse de umăr cu cruzime, provocîndu-i durere. 

— Să te uiţi la vînătaia asta înainte de culcare, în seara 
asta. 

Ea zîmbi în secret, doar pentru sine. ÎI rănise, altfel n- 
ar fi găsit că era necesar să o rănească şi el pe ea. 


Cînd se întilniră la curte, abia dacă îşi dădură atenţie 
unul celuilalt. Ştiau că relaţia lor avea să ajungă în curînd 
foarte intimă şi că era în interesul lor să o păstreze departe 

de urechile reginei, dar de fiecare dată cînd privirile li se 
întîlneau, în ochii lui se putea citi o întrebare arzătoare. 
Chiar şi aşa, ea îi ignoră insistența. Avea să-i răspundă la 
momentul potrivit. 

A doua zi trebuia să meargă în vizită la ghicitoare, 
împreună cu Penelope. Ce nu ştia ea era că Essex o 
convinsese pe sora lui să ia parte la un plan complicat ca 
să aranjeze un rendez-vous între ei doi. Penelope trebuia 
să o ducă pe Sara la una dintre casele lui, unde el avea să 
se costumeze ca astrolog din Est, care avea să-i prezică o 
aventură cu puternicul şi roşcatul conte. Avea să fie 
amuzant. La final, Essex voia să dezbrace costumul şi să 
facă dragoste cu ea. Era destul de sigur că va cîştiga pariul 
cu Hawkhurst şi îl tachina legat de Spada de fiecare dată 
cînd se întîlneau. 

Shane o căută pe Spadă la garderoba reginei. Imediat 
ce Kate văzu pe cine atrăsese nepoata ei, îi lăsă pe cei doi 
singuri şi merse într-o cameră alăturată. 

Sara purta rochia din mătase galbenă, cu funde 
argintii. 

— Eşti foarte frumoasă astăzi, îi spuse el, privind-o cu 
foc. Mi-ai promis că-mi arăţi cum înoţi, mai ştii? 

— Îmi amintesc că am acceptat, dacă găseşti un loc 
ferit de ochii altora. 

— Am închiriat băile romane pentru o zi întreagă. 
Nimeni nu o să aibă voie să intre, în afară de noi. 

Hawk se aştepta ca ea să refuze, dar Sara ştia că, 
dacă ar fi făcut asta, el ar fi obligat-o să-şi păstreze 
promisiunea. 

— Cum arată? Chiar a fost construită de romani? 

Era foarte curioasă în legătură cu un astfel de loc. El îi 
aruncă o privire aprinsă. 

— E opulentă, decadentă, de fapt. E construită din 
marmură frumoasă, albă şi azurie. Bazinul are o sută de 
metri şi douăzeci de metri adincime. se spune că unele 
dintre doamnele mai îndrăznețe înoată goale acolo. 
Deasupra bazinului există o galerie pentru spectatori, dar 
sigur că azi o să rămînă închisă. 

— Vin la tine cu o condiţie, milord, spuse ea zîmbind. 

— Care e aceea? întrebă el, aşteptîndu-se ca ea să 
încerce să scape de promisiune păcălindu-l. 

— Dacă mă priveşti de la galeria de sus, înot pentru 
tine. 

— Vino să ne întîlnim la treptele de pe Tamisa cît de 
repede poți să pleci de lîngă Kate. 

Sara îl lăsă intenţionat să aştepte două ore. Hawk se 
plimbase nervos pe trepte în ultima oră şi, cînd ea sosi într- 
un final, nu ştiu dacă s-o scuture sau s-o îmbrățişeze. Îi privi 
ochii verde deschis. 

— Cum ştii tu să înnebuneşti bărbații, pisică mică şi 
sălbatică. 

Ea păru foarte mulțumită să-l audă recunoscînd asta. 
Hawk nu o pierdu din privire cît timp barcagiul îi duse cu 
mînă expertă pe sub podul Londrei, apoi pe sub podul 
Blackfriars. Shane se gîndea la atracţia fatală pe care o 
simțea pentru Spadă. Sigur, era una dintre cele mai 
minunate şi mai vii femei pe care le cunoscuse vreodată, 
în toate țările pe care le vizitase. Trupul ei era subțire, cu 
rotunjimi minunate, care te-ar fi trezit şi din morţi, însă 
încercă să-şi dea seama care era chintesenţa atracției pe 
care o simțea şi care-l făcea să-şi dorească să o posede 
cu tot dinadinsul. Scutură din cap. Nu ştia. 

Opriră la Somerset House şi merseră pe jos scurta 
distanţă spre Strand şi baia romană. Străzile erau pline de 

negustori care-şi strigau mărfurile, de la lăptărese la vînători 
de şobolani. Shane îi cumpără Sarei un braț de trandafiri 
aurii. Erau înfloriţi şi n-aveau să reziste pînă a doua zi, dar 
în acel moment, la apogeul gloriei lor, parfumul te amețea. 
Spadă îşi îngropă chipul în ei şi trase adînc aer în piept. În 
Hawk înflori dorința, fiindcă ea nu făcea niciodată lucrurile 
cu jumătate de măsură. O credea cînd spunea că nu se 
culcase cu nici un bărbat, dar n-ar fi descris-o ca fiind 
inocentă, fiindcă era atrăgătoare precum Eva, iar el ştia că, 
după ce îi va fi trezit pasiunea, ea îl va duce în grădina 
Edenului. 

Spadă îşi tinu răsuflarea cînd dădu cu ochii de 
splendida baie de marmură. Apa strălucea azuriu, invitîndu- 
te, tentîndu-te. Îl privi pe Shane, care urcă în galerie, şi ştiu 
exact ce avea să facă. Folosi una dintre cămăruţele de pe 
margine ca să se dezbrace, dar în loc să poarte 
pantalonaşii scurți pe care-i avea pe dedesubt, îşi lepădă 
toate veşmintele. Avea să înoate goală pentru el. 

îşi scutură părul, ca s-o acopere pînă la şolduri, strînse 
trandafirii la piept şi merse spre marginea bazinului. 
Alunecă elegant în apă şi lăsă trandafirii să plutească pe 
suprafaţa azurie. Încet şi grațios, îşi luă avînt şi începu să 
înoate, cu părul frumos, arămiu, plutind în urma sa. Înotă 
pînă la capătul îndepărtat al bazinului, apoi, încet, înapoi. 
Din nou printre trandafiri, se întoarse pe spate şi se uită 
spre Shane. 

Acesta stătea sprijinit de balustrada galeriei, fascinat 
de spectacolul ei. Era ca o sirenă dintr-un mit, iar 
frumusețea ei îi pătrunsese în inimă şi în suflet. Sara înotă 
pentru el timp de mai bine de o oră, iar Shane ar fi fost în 
stare s-o privească la nesfirşit. Pînă la urmă, ea îi zîmbi şi 
îi făcu cîteva bezele. Pentru Dumnezeu, acela era 

răspunsul pe care-l aşteptase. l-l dăduse în felul ei 
personal, extraordinar. Deodată îşi dădu seama exact ce-l 
atrăgea la ea. Curajul. Ar fi îndrăznit orice. Îl văzu 
intenţionînd să coboare spre ea şi într-o clipă ieşi din apă 
şi încercă să se îmbrace înainte să ajungă Hawk la ea. El 
era atit de rapid, însă, încît Sara abia-şi trăsese cămăşuța 
subțire, iar rochia frumoasă, din mătase galbenă, era prea 
departe ca s-o ajungă. 

Shane o ridică la piept şi strigă de bucurie. 

— Ai fost ca o sirenă! O parteneră potrivită pentru un 
zeu al mării. Răspunsul tău e un da răsunător, nu-i aşa, 
iubita mea? 

— Sigur că da. Te-ai îndoit vreo clipă? îl tachină ea fără 
milă. Îmbracă-mă, îi şopti cu buzele lipite de buzele lui. 

— Nu! refuză el. Te vreau. Aici, acum! insistă. 

Felul în care o atingea spunea clar că o considera 
posesiunea sa. Sara se sperie o clipă. Oare îi aprinsese în 
aşa măsură pasiunea încît nu mai putea să se controleze? 
Recunoscu în sinea ei că se purtase neobrăzat şi că nici un 
bărbat viril, cum era Hawkhurst, n-ar fi reacționat altfel. 

Îi ridicase deja pe jumătate cămaşa, iar buzele sale îi 
făceau lucruri interzise. Se retrase şi se scuză: 

— Am părul prea ud... te rog, nu. 

El îşi desfăcu gulerul cămăşii. 

— la cămaşa mea şi usucă-l, o îndemnă. 

Deodată, ei i se înmuiară genunchii şi se văzu nevoită 
să se agaţe de el pentru o clipă. 

— Te rog, nu-mi arăta dragonul. O să-mi pierd 
stăpînirea de sine. 

Nu-l tachina, ci îşi mărturisise adevăratele sentimente 
fără să se gîndească. 

El îi scoase cămaşa peste umeri şi, cînd sînii ei se 
ridicară, liberi, el îşi pierdu controlul. Aruncă mantia pe 

podeaua frumoasă din marmură albă şi îngenunche 
înaintea ei. O sărută fierbinte de la buric pînă la triunghiul 
de bucle arămii care-i era sufletul tuturor fanteziilor. 

— Shane, te rog... nu aici, nu aşa. 

— Ba da! Aici, exact aşa, insistă el. 

— Shane, mi-e frig. Te rog, nu în clădirea asta publică... 
Vreau să faci dragoste cu mine în patul tău. 

El gemu. 

— Sigur că da. Îmi pare rău, iubita mea. 

O ajută să se îmbrace, rostind încet vorbe de ocară în 
timp ce se ocupa de butoni şi şireturi. Cînd termină de 
îmbrăcat, îi puse pe umeri mantia lui. 

— Cînd vii la mine, Spadă? În noaptea asta? 

— Nu, răspunse ea încet. 

— Dar cînd? ceru el răguşit. 

— O să vin... cînd o să vin, răspunse ea. 

Hawk era gata să devină violent. Se bucura că-l putea 
juca pe degete atît de uşor. 

— Adică atunci cînd o să ai poftă? 

Ea zîmbi irezistibil. 

— Exact! 


+ + + 


Petrecu dimineața aşezînd cu grijă hainele lăsate în 
urmă de regină, aşa cum făcea în fiecare zi după ceremonia 
cea importantă a îmbrăcatului. Propriile ei rochii, deşi 
frumoase Ja culoare, nu erau deloc bogat împodobite şi 
erau suficient de puţine încît să dea naştere la comentarii. 
“Ei bine, de azi înainte asta o să se schimbe”, se gîndi ea, 
aerisind rochiile somptuoase înainte să le pună la loc în 
şifoniere. 

Se grăbi să o întilnească pe amica ei, Penelope Rich, 
şi ajunse la conacul Essex la timp ca s-o surprindă pe 
aceasta la măsuţa ei elegantă de toaletă. Sara era 
îmbujorată, iar ochii îi sclipeau precum smaraldele. 

— Spadă, arăţi de parcă ai fi îndrăgostită, declară 
Penelope. E din cauza fratelui meu, Robin? 

— Nu, răspunse Sara cu sinceritate. l-am spus lui 
Hawkhurst că o să-i devin amantă. Vreau să mă duci la 
croitoreasa ta, Penelope. Tu ai cele mai frumoase rochii din 
Londra. Declar că sînt îmbrăcată precum o servitoare care 
cerşeşte. Am nevoie de atît de multe lucruri încît nici nu ştiu 
de unde să mă apuc de croit. Sezonul a început deja şi eu 
nu am de gînd să fiu văzută cu aceeaşi toaletă de două ori. 
Am o idee fantastică pentru costumul de ziua de naştere a 
reginei, şi, vai, am nevoie şi de rochii de călărie... de tot! 

— O să plătească el? întrebă Penelope. 

Sara o privi şi zimbi. 

— Există multe lucruri despre lordul Devonport pe care 
nu le ştiu încă, Penelope, dar de un lucru sînt sigură: o să 
plătească oricît! 

— Vai de mine, spuse Penelope, dîndu-şi seama că 
planul fratelui ei era ruinat. 

— Ce s-a întîmplat? întrebă prietena ei. 

— Robin s-a gîndit să i te ofer în braţe în după-amiaza 
asta. El urma să joace rolul ghicitorului. 

Rîseră de necazul lui Essex. 

— Hai mai bine la croitor. Dacă Robin o să se uite în 
globul de cristal, o să înțeleagă ce s-a întîmplat, spuse Sara 
rîzînd. : 

Ea nu ştia asta, însă ziua lui Essex era deja stricată. 
Hawk îl confruntase în curte la Greenwich. 

— Doamna e a mea, spusese satisfăcut. Trimit miine 
un grăjdar după calul tău arab. 

— Ba pe naiba! Eu şi doamna avem întîlnire chiar în 
după-amiaza asta. Miine n-ai decît să te bucuri de resturile 
mele, se răsti el. 

Hawk îngustă amenințător pleoapele. 

— Retrage-ţi cuvintele, Essex, sau pregăteşte-te să te 
aperi, se răsti. 

— Ne întîlnim oriunde doreşti, răspunse privindu-l rece 
şi letal. 

— Ba pe naiba! Hai să lămurim acum lucrurile, mugi 
Hawkhurst, dîndu-şi jos vesta şi trăgînd din teacă sabia 
îngustă. 

Sunetul oțelului răsună, iar aerul păru să rămînă 
nemişcat, apoi o mulţime de oameni se adunară în curte. 
Amîndoi bărbații erau spadasini pricepuţi, iar stilurile lor 
ofensive, aproape identice, Hawk se repezi la atac, fortîndu- 
| pe Essex să cedeze teren ca să evite lama care se 
răsucea şuierînd. Essex se apără şi împunse repede, dar 
cu mînă sigură. Broboane de sudoare le acoperiseră 
chipurile şi le pătau cămăşile. După aceea, la doar un 
moment distanță unul de celălalt, amîndoi îşi atinseră 
oponentul, iar pe cămăşi le înfloriră pete roşii de sînge. În 
acel moment sosi Elisabeta, care se întorcea după 
plimbarea de dimineaţă. 

— Pentru Dumnezeu, potoliți-vă imediat! 

Era furioasă. Nu putea să sufere certurile şi interzisese 
duelurile. 

— M-am săturat pînă peste cap de ieşirile nestăpînite 
ale tinerilor! Devereux, Hawkhurst, spuse, evitînd deliberat 
să le folosească titlurile nobiliare, o să mă ocup de voi în 
privat. Treceţi în sala tronului. 

Cei doi aşteptară încordaţi în sala tronului, cît timp 
regina decise să-i lase să se calmeze. După jumătate de 

oră se priviră în ochi. După aceea, pe măsură ce treceau 
minutele lungi, contele de Essex, mai obişnuit cu furia 
reginei, spuse: 

— Am face bine să inventăm o poveste care să țină. 

— Cum adică? se răsti Hawkhurst. 

— Dacă bănuieşte că ne-am duelat din cauza unei 
femei, să ne ajute Dumnezeu! Furia ei nu cunoaşte limite. 

— Atunci trebuie să-i spunem că ne-am duelat din 
cauza ei, decise Hawkhurst. 

Uşa se deschise, iar regina intră în sală. Se aşeză pe 
tron, iar cei doi nu avură de ales şi îngenuncheară înaintea 
ei. Deodată se auzi o bătaie în uşă, şi una dintre doamnele 
de companie intră şi spuse: 

— Maiestate... 

Regina îşi scoase imediat pantoful şi-l aruncă spre 
nefericita femeie. 

— leşi! strigă din toți rărunchii. 

Cei doi bărbați înțeleseră în ce stare de spirit era 
suverana lor, care le aruncă o privire letală. 

— Bărbaţii sîngeroşi trăiesc doar jumătate din cît le e 
sortit! 

— Maiestate, vă implor, iertare fiindcă am scos sabia 
în apropierea prețioasei dumneavoastră persoane, spuse 
Essex. 

— Îmi cer scuze, alteță, murmură Hawkhurst. 

— Nu-mi pasă mie de scuzele voastre! Să aud motivul 
acestei încăierări insolente! 

Contele de Essex avea o limbă pricepută. 

— Am ales amîndoi aceeaşi bijuterie pentru 
aniversarea maiestății sale. 

Ea ridică sprîncenele, iar expresia de neplăcere de pe 
chip aproape că-i dispăru. Hawkhurst, care nu voia nici în 

ruptul capului să-l lase pe Essex să cîştige, rosti la rîndul 
său: 

— O perlă mare şi neagră, pe un şirag de diamante. 
Mă retrag din competiţie, însă, şi-i ofer victoria lordului 
Essex. Poate să vă dăruiască el perla. 

Regina se uită de la unul la celălalt, întrebîndu-se dacă 
nu cumva era o conspirație, însă ştia că-i era în avantaj să- 
i ierte. 

— Să nu vă mai certaţi niciodată în prezența mea, sau 
vă interzic să mai călcați la curte. Puteţi pleca. 

În fața sălii tronului, Essex, din nou binedispus, întrebă: 

— Unde naiba să găsesc eu o perlă neagră pe un şirag 
de diamante? 

— Se întîmplă să am eu unul de vînzare, spuse Hawk 
rizînd. > d 

— M-am gîndit eu că aşa o să spui, ticălosule, răspunse 
Essex bucurîndu-se de glumă. 


Lordul Devonport merse conştiincios la petrecerile din 
fiecare seară în sala de consiliu, alături de salonul de 
muzică. Acest lucru, însă, nu-i împiedică deloc celelalte 
activităţi nocturne, pe care le plănuia pentru orele de după 
miezul noptii, după ce regina şi curtea ei se retrăgeau la 
culcare. În ultima vreme avea impresia că era urmărit. Nu 
ştia dacă era vorba despre un prieten sau despre un 
duşman, dar se decise să afle cu prima ocazie. Nu avea 
nevoie de mai multe zvonuri legate de Umbra Întunecată. 

În a doua noapte pe care o petrecea dansînd, se gîndi 
că fusese suficient de răbdător cu Spadă. Ea îi dădu voie 
să găsească un alcov ferit pentru ei doi, unde-l lăsă să o 

sărute după pofta inimii. Hawk o mîngiie fără ruşine, pînă 
cînd o simţi tremurînd de dorință şi pînă cînd el însuşi 
deveni mai mult decît nerăbdător să aibă parte de 
eliberarea pe care corpul i-o dorea, însă ea îi scăpă. Îi oferi 
răspunsuri evazive cînd o invită la Thames View. 

A treia seară se desfăşură la fel. Shane simţea că se 
usucă de dorul ei, şi o sărută cu atîta pasiune încit ea îi 
leşină în brațe. 

A patra noapte, răbdarea îi ajunse la capăt. Se 
săturase de sărutări furate pe la colţuri. O conduse pe 
Spadă la dans de la prima melodie şi îi spuse un singur 
cuvînt: 

— Astăzi. 

Nu era o întrebare, ci un ordin. Ea îşi dădu părul pe 
spate şi plecă veselă la braţul următorului partener de dans. 
După cîteva melodii, el o invită din nou. 

— Fix la miezul nopții! În curte. 

Sara înțelese că nu mai putea să-i scape. Hawkhurst 
n-avea de gînd să se mai lase neglijat. La finalul dansului, 
îi spuse cu pasiune: 

— Poţi să te gîndeşti la ceva special ce să facem în pat. 

Se retrase de pe ring şi merse să joace cărți, fără să 
se uite în urmă. 

La cîteva minute după miezul nopții, Spadă traversă 
curtea. Aerul era cald, de septembrie. O pisică neagră îi tăie 
calea şi cîte un sunet răzleț ajunse pînă la ea de pe fluviu. 
Deodată, văzu un călăreț şi un cal întunecat. Se temu, 
fiindcă se îndreptau spre ea, dar cînd bărbatul o apucă de 
mijloc cu un braț puternic şi o ridică pe cal, Sara îi întrezări 
chipul. El o ascunse sub mantie, şocînd-o cu pielea sa 
dezgolită. 

— Nu ai nici vestă, nici cămaşă, spuse încet. 

— Nu. După ce am văzut cu ochii mei ce efect are 
pieptul meu gol asupra ta, n-am putut să mai rabd. Voiam 
să te văd iar aşa de tulburată. 

Ea îşi strecură mîinile în sus, pe pieptul lui, şi-l cuprinse 
pe după git. 

— Eşti nebun, îi şopti. 

— Da, din cauza ta. 

Sara abia dacă îşi mai putea stăpiîni bucuria. Simţea 
un fior foarte special la gîndul că se strecura afară din palat 
la o oră atît de tîrzie, cînd toate persoanele decente ar fi 
trebuit să meargă la culcare. Riscul şi pericolul îi făcură 
inima să bată mai repede şi pulsul să-i crească. Dacă 
regina ar fi aflat despre un astfel de comportament, amîndoi 
ar fi fost pedepsiţi şi izgoniți de la curte. 

Hawk o strînse la piept, apoi o sărută apăsat. Îndemnă 
calul să pornească şi toți trei plecară la galop, de-a lungul 
fluviului luminat de lună, spre conacul lui. Cobori de pe cal 
şi, ridicînd-o din şa, o purtă în braţe în casă, apoi în sus, pe 
scări, spre dormitor. 

Îşi scoase mantia şi îşi lăsă la vedere pieptul puternic. 
Părul negru şi bogat îi cădea în dezordine pe umeri, iar 
dantura albă străluci cînd Shane zimbi ca un lup. Pantalonii 
săi negrii stăteau lipiți de coapsele puternice, parcă turnați 
pe el. Ochii ei de un verde palid se jucară seducător cu 
trupul lui, pînă cînd îl văzu întărindu-se de dorință. Sara era 
îmbrăcată în rochia ei de mireasă, cea de culoarea untului, 
cu decolteu adînc. Shane îi mîngiie cu degetul curbura 
sînilor, pe rînd, apoi se aplecă şi îi sărută pe fiecare. Buzele 
lui lăsară o urmă fierbinte în sus, pe gitul ei, spre ureche, 
pe care o atinse cu vîrful limbii, apoi şopti: 

— Te-ai gîndit la ceva interesant ce am putea să facem 
în pat? 

— Da... hai să mîncăm în pat. Mie mi-e foame. Ție nu? 

— Nu mai pot... dar nu după mîncare. 

— Te rog? se rugă Sara. Dacă tot o să locuiesc aici 
multă vreme, lasă-mă să chem un servitor şi să dau eu 
ordinul. 

— La ora asta din noapte? întrebă el nevenindu-i să 
creadă. 

— Ai spus că vrei să faci ceva diferit... unic. 

— Eşti chiar atît de inocentă? clătină el din cap uluit. 
Pentru Dumnezeu, nu prea-i eşti utilă unui bărbat încă. 

— Să nu îndrăzneşti să rizi de mine. 

Se îmbufnă, iar el o sărută imediat, apoi făcu semn cu 
mîna. 

— Tu eşti stăpînă în casa asta. Poţi să faci orice doreşti. 

Ea trase cordonul clopoțelului, iar Shane se apropie 
din spate şi începu să-i desfacă rochia. 

— Ce faci? strigă ea cînd îi simţi palmele pe sîni. O să 
ne vadă servitorii! 

— Ei bine, ar fi cazul să se obişnuiască, nu? 

Îi scoase agrafele din păr, iar şuviţele grele şi 
mătăsoase îi acoperiră mîinile şi îl făcură să se cutremure 
de plăcere. 

Se auzi o bătaie discretă în uşă, iar Sara strigă: 

— Intră! 

Un bărbat de vîrstă mijlocie deschise uşa şi, cu un aer 
impasibil, studiat, întrebă: 

— Da, milord? 

În ochii lui Shane apăru o strălucire neruşinată. 

— Aceasta e domnişoara Spadă Wilde, Mason. O să 
petreacă multă vreme cu noi. Cred că vrea să exerseze pe 
tine. 

Mason nu arătă nici un semn de surpriză, nici măcar 
ridicînd din vreuna dintre sprîncene. Comportamentul 
stăpînului său nu-l mai uimea de mult. 

— Care e prenumele tău? 

Acum, servitorul rămase surprins. 

— Este Charles, milady. 

Sara ştia că omul era doar politicos, însă era prima 
dată cînd cineva îi folosea corect titlul nobiliar, iar asta-i 
trimise un fior de plăcere secretă pe şira spinării. 

— Ei bine, Charles, mi-e poftă de ceva delicios. Ce are 
Zeul mării în cămară? Ambrozie? 

Servitorul aproape că zîmbi. 

— Nu, milady, dar permiteţi-mi să vă sugerez mure cu 
smîntînă. 

— Da, te rog! Două castroane. O să le mîncăm în pat. 

Îi făcu semn cu ochiul, iar omul îşi dădu seama că 
tînărul Hawkhurst avea să aibă de furcă. 

— Pe Dumnezeul meu, eşti o neruşinată, o tachină 
Shane, scoțindu-i rochia de tot. 

— Acum o clipă eram un mieluț nevinovat. 

— Poate că eşti puțin din amîndouă. 

Îi desfăcu benzile care-i ţineau cămaşa, iar ea păşi la 
o parte îmbrăcată numai în corset, pantalonaşi şi ciorapi. 

— Desuurile mele sînt foarte modeste pentru o amantă, 
milord, dar o să te bucuri să afli că am comandat deja duzini 
dintre cele mai scandaloase bucăţi vestimentare pe care ţi 
le poți imagina. Sugestiile mele au şocat-o chiar şi pe 
modista lui Penelope Rich. 

— Desuurile tale modeste sînt adorabile. 

O sărută pe nas, apoi turnă pentru amîndoi cîte un 
pahar de vin de Xeres amestecat cu zahăr de Barbados şi 
mirodenii. Se auzi încă o bătaie discretă la uşă, iar Sara se 

uită rugătoare la Shane. El clătină din cap, zîmbindu-i larg. 

— Nu. Tu trebuie să dai ochii cu el şi să primeşti ce 
meriti. 

Tînăra se dovedi suficient de îndrăzneață încît să 
meargă la uşă doar în pantalonaşi şi să ia tava de argint de 
la Mason. Închise uşa cu fundul, iar Shane îi luă imediat 
tava. 

— Mai întîi ne dezbrăcăm, după aceea ne aşezăm în 
pat şi abia apoi mîncăm! 

Simti cum îl traversa un fior de dorinţă. 

— Scumpa mea, gura ta e făcută pentru sărutări, nu 
pentru mure cu smîntînă. 

Îşi lipi buzele de buzele ei, apoi o sărută pe git în jos, 
în timp ce-i mîngiia corsetul, apoi valea dintre sînii ridicaţi. 

— Trupul tău are fructe mai dulci, pe care abia aştept 
să le devorez, îi murmură. Sînii îţi sînt ca pepenii copti, 
numai buni de gustat, cu fructe mici şi tari deasupra. 

Îi scoase încet corsetul, iar sînii ei se revărsară în 
palmele lui mari şi puternice, care îi mîngiiară, îi ridicară cu 
uimire şi îi duseră la gură, ca să fie gustați. 

— Spadă, eşti păcătos de frumoasă! îi şopti printre 
săruturi. 

O împinse încet pe spate, ca să-i poată scoate ciorapii. 
Fiecare bucăţică de piele pe care o dădea la iveală primea 
cîte un sărut. O făcu să se simtă foarte frumoasă, de la 
glezne la lobul urechii. Fiecare părticică a trupului ei primi 
laude, pînă cînd, în sfîrșit, îi scoase pantalonaşii, scăldînd- 
o în cuvinte drăgăstoase. Era hotărît să prelungească orele 
de intimitate cît mai mult, ca amîndoi să aibă parte de cea 
mai mare plăcere posibilă. 

Îşi dezbrăcă pantalonii şi rămase în picioare, în faţa ei. 
Începură să facă dragoste din priviri şi, în timp ce se uita la 

ea, Shane îşi dădu seama că sîngele i se încingea în vene 
şi că un dor surd şi greu îi cuprindea trupul. 

La rîndul ei, Sara îl adoră din privire, din cap pînă în 
picioare, zăbovind în dreptul gurii, al umerilor, al mîinilor, al 
abdomenului şi oprindu-se, în sfîrşit, la imensa lance 
ridicată direct spre buricul lui. 

În acel moment Shane i se părea cel mai minunat 
bărbat creat vreodată. Nici nu era de mirare că regina îi 
spunea Zeul mării. Sara nu reuşea să-şi revină din mirare. 
Acel bărbat devastator de chipeş era soțul ei. Era un ticălos, 
un tîlhar şi un fustangiu, dar, pe tot ce-i sfint, era bărbat din 
cap pînă în picioare! Nu mai simţise niciodată ce simţea în 
acel moment, nu visase că putea să simtă aşa ceva. Abia 
aştepta ca el să-i facă lucruri rele, păcătoase, şi ştia că, 
dacă vedea dragonul, l-ar fi sărutat şi l-ar fi muşcat. 

Întinse mîna ca să ia tava şi, cînd el i-o dădu, ea o 
aşeză între ei, ca pe o barieră pentru pasiune. Se aşeză cu 
picioarele încrucişate pe pat, iar părul arămiu o învălui în 
dezordine, amestecîndu-se cu buclele arămii dintre pulpe. 
Lui Shane i se păru sălbatic de frumoasă. Se întinse pe o 
parte, cu capul sprijinit în palmă, şi o privi vrăjit. Gemu cînd 
limba ei trandafirie linse, pe rînd, fiecare fruct. După ce 
termină, începu să-l hrănească pe el, iar Hawk îi linse 
degetele erotic de fiecare dată cînd ea îi aduse fructele la 
buze. 

El puse tava pe podea. 

— Vino la mine, iubirea mea. 

Îngenunche deasupra ei, cu trăsăturile înăsprite de 
pasiune, şi întinse mîna ca să-i mîngiie sînii plini. La 
atingerea lui, Sara luă foc, se transformă în lavă topită, 
trupul i se topi precum ceara. El îşi îngropă fața în valea 
dintre sînii ei, iar Sara îl mîngiie, simţindu-i puterea, umerii 

laţi, coapsele groase. Nu se mai sătura de el. Virfurile 
degetelor ei explorară părul des care-i acoperea pieptul, 
sfircurile, apoi tînăra îl cuprinse pe după git. 

El îi strivi gura cu a lui, iar ea desfăcu buzele, aşa cum 
o învățase el, ca să-i primească sărutările. Protestă cînd el 
se desprinse şi începu să o sărute în jos, spre abdomen şi 
mai departe. Simţi cum braţele lui puternice se strînseră în 
jurul ei, în timp ce îi gusta carnea parfumată şi se bucura 
de frumusețea ei, mai presus decît a oricărei alta. Gura sa 
agresivă cobori tot mai jos, pînă cînd buzele îi ajunseră la 
triunghiul de bucle arămii. Sara simţi un fior de şoc cînd îşi 
dădu seama că nu voia ca el să se oprească. 

Shane o apucă de coapse şi o trase mai aproape, ca 
să o sărute mai bine. Ea îi simţi limba atingîndu-i centrul 
dorinței, apoi explorînd părţile delicate ale ființei ei. 
Degetele lui o desfăcură, iar ea se cutremură cînd el o 
gustă cu limba, nemilos. Începu să se zbată şi să geamă în 
timp ce valuri de plăcere incredibilă îi traversară corpul, 
îndeplinindu-i cele mai întunecate fantezii. Strigă, cerînd 
mai mult şi mai mult, iar el îi oferi totul. Sara îşi înfipse 
degetele în umerii lui, apoi în părul negru, strîngîndu-l mai 
aproape de centrul plăcerii vulcanice gata să erupă în 
flăcări topite. Desfăcu picioarele, mişcîndu-se fără ruşine 
sub gura lui pricepută, iar el începu să se joace cu sînii ei 
şi să-i strîngă cu putere sfircurile trandafirii. Sara se ridică 
de pe pat cu o mişcare bruscă şi strigă, ajungind pe cea 
mai înaltă culme a plăcerii, apoi coborînd într-o explozie de 
aşchii de lumină. El o mai linse o dată şi se lipi cu totul de 
ea, ca să simtă fiecare val de plăcere pe care i-l provocase. 

Sara îşi trecu degetele peste zgirieturile de pe umerii 
lui. 

— Pisica mea sălbatică, rosti el răguşit. 

Tînăra era foarte dornică să-i cunoască trupul. Îi vedea 
penisul zvîcnind cu fiecare bătaie a inimii. Întinse mîna ca 
să-l atingă şi rămase uimită să simtă că era ca marmura de 
tare. ÎI privi, nesigură pentru prima dată. 

— Eşti atît de mare, spuse cu răsuflarea tăiată, dîndu- 
şi seama că, foarte curînd, el avea să fie deasupra ei, să o 
pătrundă. 

Shane o îmbrăţişă, apoi promise: 

— Dacă te doare prea tare, mă opresc, draga mea. 
Prima dată poate să fie dureros, de asta te-am iubit mai întîi 
altfel. Sînt sigur că eşti pregătită pentru mine, iubirea mea. 
Încearcă să te relaxezi şi să mă primeşti în corpul tău. Nu 
ne grăbim, minunata mea, spuse cu buzele lipite de buzele 
ei, iar ea simţi că ar fi putut să moară de la atitea sărutări. 

O bătaie scurtă, imperativă, se auzi la uşă. Shane 
recunoştea chemarea urgentă, care nu putea fi ignorată. 
Blestemă şi cobori din pat, apropiindu-se de uşă. Baronul 
îi întinse un bilet pe care Shane îl ridică spre lumînare, ca 
să-l citească. De această dată vorbele de ocară fură mult 
mai aprinse. Îşi trecu mîna prin părul negru şi des, dădu 
aprobator din cap spre baron, apoi închise uşa grea. Se 
întoarse în pat şi o luă în brațe pe Sara. 

— lubirea mea, iartă-mă pentru ce trebuie să fac. Nu 
te-aş lăsa în clipa asta pentru nici un motiv în afară de 
acesta. Ştiu că nu pot să mă aştept să înţelegi. Multe lucruri 
trebuie să rămînă secrete. Viaţa cuiva e în pericol mare. 

— E o chemare de la regină? întrebă ea geloasă. 

— Draga mea, îţi jur că n-aş pleca niciodată din patul 
nostru ca să mă duc la cățeaua aia. Încearcă să dormi. 

Trase cuvertura şi o acoperi. 

— S-ar putea să fiu plecat zile bune. 

— Miine trebuie să mă întorc la curte, dar mi-ar plăcea 

să aduc aici cîteva dintre lucrurile mele, dacă nu te superi. 

— Draga mea, aceasta este casa noastră acum. Poţi 
să vii şi să pleci după voia inimii. 

Se aplecă şi o sărută o ultimă dată. 

— Sînt un porc fiindcă te las aşa, dar jur că o să mă 
revanşez, promise. 

Ea îl privi tăcută cum se îmbrăca în negru din cap pînă 
în picioare, cum îşi lua sabia, pumnalele şi pistoalele, apoi 
se înfăşura într-o mantie lungă şi neagră. Deja se retrăsese 
cu totul de lîngă ea. Avea o viață secretă care-i absorbea şi 
îi ocupa mereu gîndurile, iar Sara îşi dădu seama că, odată 
ce afla despre aceasta, toată muniţia necesară ca să-l 
distrugă ar fi fost la dispoziţia ei. Nu se gîndi deloc la pe- 
ricolul care-l pîndea, ci îl invidie pentru că, împreună cu ba- 
ronul, pleca într-o aventură în noapte. 


Capitolul zece 


Shane Hawkhurst primise mesaj cum că O'Neill era 
gata să fie arestat şi dus la castelul Dublin, la interogatoriu. . 
Shane şi baronul ştiau care erau condițiile la închisoarea 
Dublin's Bermingham Tower şi ştiau că acolo prizonierii 
erau torturați în mod hidos, fără voia legii. Sfoara şi altfel 
de legături erau neînsemnate pe lîngă scaunul spaniol, fiica 
fermierului şi cizmele din fier, gîndite să ţină ulei încins. 

Bagenol, mareşalul irlandez al reginei, era în stare să-l 
asasineze pe O'Neill odată ce l-ar fi avut după gratii, fiindcă 
el credea că, dacă mureau toți irlandezii, Irlanda ar fi fost 
blîndă ca un mieluşel. 

Shane era convins că singura şansă a tatălui său era 
să ajungă în Anglia. Dacă răspundea direct în faţa reginei 
la oricare dintre acuzațiile care i se aduceau, atunci ar fi 
avut ocazia să-şi salveze pielea. O'Neill era atît de caris- 
matic şi atit de persuasiv încît ar fi vrăjit şi rațele din apă. 
Femeile erau ca lutul în mîinile lui, iar regina era femeie din 
cap pînă-n picioare. 

Asigurîndu-se că nu erau urmăriți, galopară spre nord, 
spre Liverpool, oprindu-se numai la Birmingham, ca să-şi 
schimbe caii cu unii odihniţi, pe care Hawk îi păstra acolo 
exact pentru astfel de urgente. Nava Liverpool Lady îi duse 
peste Marea Irlandei şi aruncă ancora în feritul Carlingford 
Lough, aproape de Newry. Shane se întoarse cu fața spre 
baron. 

— Vreau să rămii la bord. E prea periculos să pui 
piciorul pe pămînt irlandez. Încă eşti căutat pentru omor şi 
ştii că nu putem să avem încredere în nici unul dintre 
clanuri. Unii te-ar trăda doar de plăcere, iar majoritatea, 
pentru profit. 

În privirea baronului se putea citit durerea, dar, după 
cîteva minute, omul dădu aprobator din cap. Fusese. 
conducător de clan, un rebel, iar cînd lăsaseră armele şi se 
predaseră Angliei, clanul său fusese măcelărit pînă la unul, 
bărbaţi, femei şi copii, iar toate casele şi recoltele satului pe 
care-l conducea fuseseră arse. El era singurul supravie- 
țuitor şi pe capul lui se pusese recompensă. Era acuzat de 
omor fiindcă atunci cînd se retrăgeau îl omorîse pe ofițerul 
englez care-i ucisese soţia şi copii. 

Însoţit de doi mateloţi bine făcuţi de pe Liverpool Lady, 
Shane galopă spre castelul Dungannon. Fiindcă acţionase 
imediat, ajunse în Irlanda înainte ca Bagenol să primească 
mandatul semnat de coroană. O'Neill nu avu nevoie de 
îndemnuri suplimentare ca să plece la Londra. Abia aştepta 
să intre în apartamentele private ale reginei, din clipa în 
care sosea, dar Shane cel mai puţin temperamental reuşi 
să-l calmeze pe corabie, în timpul drumului înapoi pe Marea 
Irlandei. Era mai prudent ca O'Neill să stea ascuns şi nimeni 
să nu ştie unde era, cel puţin pînă cînd fiul lui reuşea să-şi 
dea seama în ce toane era regina. 


Cînd se întoarse Sara la curte, a doua zi în zori, Kate 
îi spuse că era oficial şi peste doar o săptămînă aveau să 
plece la Windsor, de ziua reginei, unde aceasta putea să 
se bucure de cîteva partide de vînătoare. 

Kate oftă. 

— Acolo, munca noastră începe din nou. 

— Cite rochii ai spune că are regina? întrebă Sara. 

— Sînt peste o mie. Să vedem... cred că sînt peste trei 
sute aici şi trei sute la Windsor. La Whitehall aş spune că 
are cam două sute de rochii formale, pentru parlament şi 
altele asemenea, şi mai sînt peste două sute la Hampton 
Court. 

Imediat, Sara decise să dubleze numărul rochiilor pe 
care le comandase la croitoreasă. Merse la Londra şi 
cumpără de toate, de la evantaie la catarame pentru pantofi 
şi de la gulere din satin la crinoline din sîrmă. Cumpără o 
mulțime de săpunuri şi uleiuri de baie cu diferite arome — 
migdale, cuişoare, trandafir. Cumpără cosmetice, pudră de 
orez şi ruj ca să-şi coloreze buzele. 

Sara, Anne Vasavour, Philadelphia Carey şi cele două 
surori ale lui Essex, Dorothy Devereux şi Penelope Rich, 
începură să iasă împreună. Toate cinci erau minunate, iar 
faptul că nu aveau toate aceeaşi culoare a pielii şi a părului 
le scotea frumusețea în evidenţă. Sara, Anne şi Philadel- 
phia plecau din ce în ce mai des de la curte şi se bucurau 
de compania surorilor Essex. 

Mergeau la cumpărături, mergeau să li se ghicească 
norocul în frunze de ceai sau în cărți, vizionau piese de 
teatru, ba chiar merseră la o luptă cu un urs, în spatele 
teatrului Rose şi, în sfîrşit, după multe chicoteli, ezitări şi 
amînări, căzură de acord să meargă, la sugestia lui 
Penelope, într-un bordel unde să fie martore la una sau 
două partide de sex. Penelope mai mersese acolo, cu 
Essex, şi le asigură că era o experienţă foarte amuzantă, 
pe care n-aveau s-o uite prea curînd. Sara nu ezită. Era 
foarte curioasă şi ştia că avea nevoie să fie educată, să afle 

despre lucrurile care se petreceau între un bărbat şi o 
femeie. Experienţa ei intimă cu Shane, din noaptea pre- 
cedentă, îi luase un voal de pe ochi. Devenea conştientă 
de cerințele trupului său, iar el îi făcuse lucruri care o 
încîntaseră, o înnebuniseră, însă voia să afle mai mult, mult 
mai mult. Dacă spera să devină o amantă pricepută, trebuia 
să învețe cum să-i facă plăcere unui bărbat, cum să-l 
încînte, să-l înnebunească. Voia să înveţe toate trucurile ce 
aveau să-l lege de ea, trup şi suflet. 

În ultima clipă, Philadelphia Carey şi Anne Vasavour 
anunţară că nu mai merg în aventura din acea seară, dar 
Sara decise să meargă alături de celelalte două prietene 
ale ei, ale căror reputaţii erau atît de proaste încît regina nu 
le primea la curte, în ciuda rugăminților fratelui lor. 

După-amiază, Sara merse în grajdurile de la 
Greenwich, îi dădu cîțiva bănuţi unui îngrijitor, ca să pună 
şaua pe iubita ei Sabat, apoi călări pînă la Thames View. 
Decisese ca, din acel moment înainte, conacul să-i fie casă 
şi lui Sabat, nu numai ei. Se bucură cînd Mason îi spuse că 
o aşteptau patru cutii mari, livrate în acea dimineaţă de cea 
mai scumpă croitoreasă din Londra. Pusese, discret, 
chitantele ce sosiseră alături de cutii pe biroul lordului 
Devonport, fiindcă, înțelept, îşi dăduse seama că Sara nu 
voia să fie deranjată cu astfel de nimicuri. 

— Vrei, te rog, să aduni cîteva servitoare pentru mine, 
Charles şi, adăugă rugător, să rămii alături de mine cît mă 
prezint? 

El tuşi politicos şi, cu doar o discretă strălucire în 
privire, spuse: 

— Am discutat deja cu ele, domnişoară Wilde. Nu cred 
că trebuie să vă faceți griji din cauza asta. 

— Eşti minunat, Charles. Eu nu ştiu cum se procedează 
în înalta societate a Londrei, şi în multe alte domenii, că 
veni vorba. Te rog, nu ezita să mă pui pe calea cea dreaptă 
dacă sînt pe cale să fac vreo gafă, adăugă candid. 

Mason o prezentă bucătăresei cu pieptul amplu şi 
menajerei eficiente şi directe. Trei cameriste tinere o priviră 
uimite, aproape cu gura căscată. Sara i se adresă celei mai 
frumoase dintre ele: 

— Cum te cheamă? 

— Meg, doamnă, spuse fata, făcînd o plecăciune şi 
roşind. 

— Meg, vrei să fii camerista mea ? 

— Da, vă rog, doamnă, rosti fata, cu răsuflarea tăiată, 
făcînd din nou o plecăciune. 

— Foarte bine. Nu mai face atitea plecăciuni. Mergi şi 
pregăteşte-mi o baie. O să găseşti multe săpunuri şi altele 
în desagii de pe cal. După aceea punem în dulapuri cîteva 
dintre rochiile mele şi poți să mă ajuţi să mă îmbrac pentru 
seara asta. 

Meg se uită spre celelalte două servitoare, trimițindu- 
le clar mesajul că noua stăpînă o plăcea pe ea cel mai mult, 
apoi, luînd desagii, se grăbi sus ca să pregătească baia. 

Sara luase cu totul în stăpînire dormitorul cel mare. 
Hainele ei noi erau peste tot, pe pat, pe divanul de la 
fereastră, pe scaune şi pe măsuţa de scris. Rochiile erau 
minunate şi ocupau mult spațiu cu mînecile lor largi şi 
fustele balon. Nu reuşea să se hotărască pe care o prefera, 
dar avea un sentiment delicios de decadent fiindcă îşi 
permitea să aibă atît de multe încît nu conta care-i plăcea 
mai mult. 

Una dintre preferatele ei era rochia de călărie, probabil 
fiindcă era atit de puțin practică, fabricată din catifea albă 

tivită cu o împletitură neagră. Vesta croită scurt făcea un V 
adînc pe talie, dînd la iveală puţin din mătasea neagră de 
dedesubt. Pălăria asortată era mică, din catifea albă, cu o 
pană imensă de struț, neagră, care se curba delicios pe sub 
bărbie. Mai era o rochie din brocart arămiu, brodată bogat 
cu fir de aur şi tivită cu blană aurie. Costase o avere. Un alt 
costum era cel din brocart şi catifea, verde cu auriu. Jacheta 
pe corp era din catifea verde, tivită cu auriu sub siîni, iar 
mînecile îi erau decorate cu acelaşi auriu. Fusta era invers, 
din brocart auriu tivit cu verde. Asortaţi erau pantofii din 
catifea verde, cu rozete aurii şi evantai cu filigran de aur, 
împodobit cu panglici din catifea verde. 

Sara decise să îmbrace o culoare mai închisă pentru 
aventura din acea seară. Pînă la urmă mergea acolo ca să 
observe, nu ca să fie ea însăşi observată, dar în acelaşi 
timp să pară suficient de sofisticată pentru atmosfera 
desfrînată a unui bordel. Se îmbrăcă într-o rochie din 
dantelă neagră, brodată cu mărgele argintii. Tremura de 
nerăbdare cînd îşi trase ciorapii de mătase neagră în sus, 
pe picioarele subțiri, şi îşi puse furoul negru care foşnea. 
Nu se mai simţise niciodată atit de păcătoasă. Pe deasupra 
rochiei avea o jachetă croită pe corp, din catifea neagră, nu 
o mantie, şi o mască din dantelă neagră. 

Chemă o litieră care să o ducă la Essex House, unde 
se întiîlnea cu Penelope. Spre surpriza ei, Essex însuşi 
decisese să li se alăture, dar era însoțit de Frances Howard, 
despre care începea să se audă tot mai des că era cea mai 
uşuratică de la curte. Penelope folosea o trăsură fără 
blazon în acea noapte, iar Sara răsuflă uşurată. Plecară, 
înaintînd pe piatra cubică de pe Strand, prin Ludgate Circus 
şi în sus, pe deal, spre Cheapsite şi Threadneedle. 

Ocupanții trăsurii aglomerate coborîră pe aleea întu- 
necată în timp ce lordul Essex le spunea mici obscenităţi, 
fiind într-o dispoziție deosebit de bună. 

— Ce stare plăcută ai, frate, spuse Penelope rizînd. Ştii 
cumva cine vizitează astăzi casa asta şi speri să-l spionezi? 

— Ce frumos ar fi! Dacă-l găsim pe Southampton 
bucurîndu-se de vreunul dintre băieții lui preferați? 

Doamnele chicotiră, dar Sara nu pricepu despre ce era 
vorba. Clădirea înaltă şi întunecată avea multe intrări şi 
ieşiri, dar Essex le conduse fără ezitare într-un salon de lux. 
Bărbatul mare de la uşă deschise larg, recunoscîndu-l, se 
părea, în ciuda măştii. Imediat după aceea, o femeie înaltă, 
impresionantă, cu părul pudrat alb le ură bun venit cu bu- 
curie, vorbind cu un accent care Sarei i se păru franțuzesc. 
Madame Va Te Fair Foutre, după cum era numită în glumă, 
înțelese imediat situația. Essex le însoțea pe cele patru 
femei, aşa că îşi dădu seama că veniseră doar ca să asiste. 

— Am venit pentru un spectacol, îndrăzni Penelope, 
înmînîndu-i matroanei un săculeț mic cu aur. 

— Cei mai buni actori ai mei vor dansa Dansul 
Dragostei în seara asta. O să vă oferim o reprezentație 
privată, în teatrul mic. 

Îi conduse într-o sală mică, întunecată, cu fotolii 
confortabile, unde li se aduseră pahare de vin aromat cu 
smirnă. Fotoliile erau orientate spre o scenă mică, ridicată. 
Înainte să li se golească paharele, se trase cortina şi din 
spatele ei apărură doi dansatori. Amîndoi erau frumoşi. 
Bărbatul, înalt şi puternic, iar fata, mică, delicată. La prima 
vedere, în lumina verzuie, păreau dezbrăcați, dar odată ce 
te obişnuiai cu lumina colorată de pe scenă, se vedea că 
de sînii femeii atîrnau doi ciucuri, şi că avea încă unul 
deasupra muntelui lui Venus. Sexul bărbatului era acoperit 

cu un fel de teacă lungă, ce-i făcea membrul să pară de 
aproape treizeci de centimetri. Amîndoi aveau pieile vopsite 
cu o substanță argintiu-verzuie, care le dădea un aer eteric, 
straniu. 

Cu toate că mişcările dansului erau graţioase şi 
controlate, era evident că bărbatul dorea să se culce cu 
femeia. Începu s-o manevreze cu brutalitate, iar ea încercă 
din toate puterile să-i scape. Cînd reuşi, el o prinse şi-o tîrî 
înapoi în centrul scenei. Prima dată îi răsuci părul în jurul 
brațului său puternic şi o trase înapoi. A doua oară, o prinse 
de glezne şi o tîrî cu cruzime pe podea, trăgînd-o în poala 
lui. Cînd picioarele ei ajunseră în jurul gitului lui, el se ridică 
şi o legănă pînă cînd trupul ei nu mai opuse rezistenţă. 

Atunci începu să o domine, s-o stăpînească. O mîngiie 
din cap pînă în picioare cu teaca cea lungă, iar femeia 
deveni mai întîi supusă, apoi se aprinse şi pînă la urmă păru 
înnebunită de dorință. Îşi lăsă trupul să alunece peste trupul 
lui cu mişcări senzuale. Dansul era gîndit ca să aprindă 
imaginaţia publicului, şi bineînțeles că asta se şi întîmplă. 

Spadă era atit atrasă cît şi şocată de dansul exotic, dar 
îşi simţi trupul răspunzînd de parcă ar fi avut o minte 
proprie. Simţea materialul hainelor pe sfîrcuri şi între 
picioare. Deodată, o platformă mică, precum o masă, apăru 
în mijlocul scenei. Bărbatul o întinse pe partenera lui pe ea, 
apoi se aruncă asupra ei şi o pătrunse cu membrul lui 
imposibil de lung pînă cînd aceasta ţipă şi muri. Triumfător, 
el îşi retrase arma şi, cu un truc magic, artificii se aprinseră 
şi acoperiră trupul femeii cu o cascadă de scîntei. Cortina 
căzu, şi toată lumea aplaudă cu putere, mai puţin Sara. 
Cortina se ridică din nou şi, spre uşurarea ei, tînăra îi văzu 
pe cei doi dansatori înclinîndu-se. Ea crezuse că tinăra 
murise într-adevăr din cauza abuzului. Inspiră adînc. Ştia 

că trebuia să iasă din încăperea aceea. Îi părea rău că 
venise, fiindcă se simțea murdărită. 

Matroana se întoarse şi îi conduse pe oaspeții săi, care 
rideau, în sus pe o scară şi de-a lungul unui coridor îngust, 
unde unele dormitoare aveau orificii mici în perete. 
Matroana îi rugă să vorbească mai încet, iar ei îşi stăpîniră 
rîsul şi priviră actele sexuale de dincolo de perete. Sarei i 
se făcu rău, aşa că o rugă pe femeie să o conducă în sala 
de baie. La început crezuse că o să verse, dar, odată 
rămasă singură, se simţi mai bine. Începu să se certe în 
gînd fiindcă se purta ca un copil. Bărbaţii şi femeile puteau 
să fie, uneori, scîrboşi, şi întotdeauna aveau să existe astfel 
de locuri pentru aceia dintre ei. Cumva, i se părea că 
bărbaţii care se bucurau de femeile oferite de Madame Va 
Te Fair Futre nu erau la fel de vicioşi ca aceia care veneau 
să privească. 

Pe tot drumul înapoi spre Essex House, se bucură de 
discuţii despre ceea ce văzuseră şi auziseră la bordel. 

— Măi să fie, Biblia spune că toţi oamenii sînt egali, dar 
vizita la o casă de toleranţă îţi demonstrează repede 
contrariul, spuse Penelope rizînd. 

Spadă roşi puternic, iar Frances Howard chicoti şi se 
aşeză pe genunchii lui Essex. Trăsura opri în curtea 
conacului, iar ei coboriîră şi se îndreptară spre uşa de la 
intrare. Sara îi lăsă să o ia înainte. Avea nevoie de citeva 
minute de singurătate, ca să-şi adune gîndurile. În plus, nu 
intenţiona să li se mai alăture. Voia să-l roage pe vizitiul lui 
Penelope să cheme o litieră pentru ea. Cobori din trăsură, 
întrebîndu-se dacă să petreacă noaptea la Greenwich sau 
la Thames View, cînd văzu uşa unei alte trăsuri fără blazon 
deschizîndu-se. Din ea coborî Hawkhurst. 

ÎI dusese pe O'Neill la bordelul de pe strada 
Threadneedle, a cărui matroană nu era deloc franțuzoaică. 
Femeia era o irlandeză loială. Ajunsese extrem de bogată 
de pe urma clientelei ei englezeşti şi păstra ultimul etaj al 
clădirii pe post de adăpost pentru irlandezii dedicați cauzei, 
ca să-şi poată ţine întiîlnirile secrete. Tot acolo se as- 
cundeau prizonierii evadați, pînă cînd puteau să plece în 
siguranţă din Anglia. Shane privea afară, pe fereastra de la 
ultimul etaj, şi o văzuse pe Sara intrînd. La început îşi 
spusese că nu avea cum să fie ea. Pînă la urmă, femeia cu 
părul arămiu purta mască, însă atunci cînd grupul vesel 
plecase, el îl recunoscuse pe Essex şi-i ordonase vizitiului 
să-l ducă direct la conacul acestuia. 

Sara tresări. Hawkhurst era îmbrăcat în negru din cap 
pînă în picioare, ca un diavol ieşit din iad. Chipul îi era aspru 
şi încruntat. 

— Treci înăuntru! ordonă. 

Sara nu ştia exact ce-l înfuriase. Oare aşteptase la 
conacul Essex ca să vadă dacă ea ieşise cu Robin? Se 
apropie de el ca să-i explice, însă Hawk o prinse de 
încheietură de parcă ar fi vrut să-i strivească oasele. Cu 
mîna cealaltă o apucă de mijloc şi o împinse în trăsură. 
Sara se lovi la umăr de panoul acoperit cu catifea. Shane 
se repezi înăuntru în urma ei şi trînti uşa. Trăsura porni 
imediat, iar ea căzu pe banchetă. 

— Cum îndrăzneşti să te porți aşa cu mine? se răsti. 

Cuvintele aproape că i se opriră în git cînd văzu furia 
nestăpînită care-i schimonosea trăsăturile. Shane nu avea 
încredere să vorbească înainte să poată să-şi țină sub 
control ura şi furia. Tăcerea din trăsură se adînci, pînă cînd 
deveni aproape palpabilă. Supărarea neagră care-l cuprin- 
sese era atit de înfiorătoare încît Sara ar fi fost în stare să 
tipe. 

Trăsura mică îl ținea prizonier, şi pe ea alături de el, 
făcînd-o să-i simtă forța, impulsivitatea şi cruzimea. Se 
simțea de parcă ar fi fost închisă alături de o panteră 
neagră. Privirea lui îi ardea pielea, cu ură. Hawk ştia că, 
dacă ar fi atins-o în acel moment, ar fi omorit-o. l-ar fi luat 
în palme gitul subțire şi i l-ar fi strivit. 

— Uşuratico! acuză el printre dinți. 

Deodată, ea îşi dădu seama că o văzuse ieşind din 
bordel. O pîndise, iar ea îi era pradă. 

— Dă-mi voie să-ți explic! strigă. 

— Taci! 

Vocea lui era atît de amenințătoare încît Sara îşi simţi 
sîngele înghețind în vene. Teama de el înflori în sufletul ei. 
Trăsăturile sale aristocratice erau schimonosite într-o 
mască arogantă, iar chipul ca de uliu părea şi mai aspru în 
semiîntunericul din trăsură. Rîse amar. 

— Ţi-a plăcut să mă faci de ris? Chiar începusem să 
cred că eşti virgină! 

— Dar sînt! plînse ea. Nu înţelegi că de asta am mers 
într-un astfel de loc? Mă simțeam atît de ignorantă! Am 
crezut că aş putea să învăţ... 

El o apucă de bărbie. 

— Ți-am spus să taci! 

O privi cu ură, făcînd-o să amuțească, apoi îşi retrase 
mîna. Sîngele îi pompa cu putere prin vene. Cînd era atit 
de furios, mergea întotdeauna călare. Avea nevoie să simtă 
armăsarul sub el. Ei bine, trebuia să se mulțumească acum 
cu ea. Avea de gînd să-şi verse furia pe ea. 

— Poate că eşti o femeie de moravuri uşoare, dar eşti 
femeia mea de moravuri uşoare, pe care am cumpărat-o cu 
bani grei. 

Trăsura se opri în fața conacului de pe Tamisa. 
Ajunseseră acasă! Sara îşi prinse buza de jos între dinti., 

Avea de gînd s-o ducă sus şi s-o bată. Deja simţea violența 
fierbînd în el. Închise ochii. Oare era acesta bărbatul care 
îi adorase tot trupul nu demult? Avea genunchii atît de moi 
încît, dacă el n-ar fi dus-o cu forța de la trăsură în casă, ea 
n-ar fi reuşit să ajungă. 

În foaier, el îi scoase masca din dantelă neagră, iar ea 
îl privi rugător. Hawk se înfurie din nou. lazurile acelea verzi 
şi nevinovate, în care voia să se înece, îşi făcură efectul, 
iar el lăsă garda jos pentru o clipă. 

— Treci sus! îi ordonă. 

Meg apăru în capătul scărilor, surprinsă că stăpînul se 
întorsese într-una dintre dispoziţiile sale de irlandez 
imprevizibil. 

— Du-te la culcare, îi ordonă, iar ea fugi, 
recunoscătoare că nu-şi vărsase furia asupra ei. 

Sara se împiedică de două ori pe scările în spirală. Se 
auzi suspinînd şi rugîndu-l: 

— Te rog, Shane, ascultă-mă... Jur că n-am făcut decît 
să privesc... 

El rămase cu totul indiferent la rugămințţile ei şi îi ignoră 
cuvintele, lucru care-o înfurie. Avea de gînd să se certe cu 
el, să nu-i dea voie să o bată. Tresări cînd el trînti uşa din 
stejar în spatele lor, apoi o încuie. 

Shane se uită prin cameră, văzu rochiile scumpe 
aruncate într-o splendidă dezordine. Cînd se apropie de ea, 
Sara rămase nemişcată, ridică bărbia şi îşi îndreptă spatele, 
cu pieptul înainte. El îşi puse mîinile bronzate şi puternice 
la gitul rochiei ei şi o rupse pînă la tiv. 

— Cred că eu am cumpărat hainele astea de femeie 
uşoară în care defilezi tu prin oraş, nu? 

Rămasă doar în desuurile ei îndrăzneţe, negre, Sara 
l-ar fi tentat şi pe un sfînt. Deodată, Shane simţi că nu poate 

să suporte gîndul că orice bărbat cu bani se culcase cu ea. 
Era o cățea mincinoasă şi parşivă, cu un trup voluptuos şi 
ademenitor. Voia să se culce cu ea chiar dacă ar fi murit 
după aceea! 

Cu sălbăticie, îi rupse furoul şi corsetul, iar sînii ei grei 
se revărsară. Părul arămiu îi ajungea la talie şi se împletea 
cu acela dintre coapse, aşa cum rămăsese în faţa lui, 
îmbrăcată numai în ciorapii de mătase. Sara văzu în 
privirea lui cum furia şi dorința se amestecau şi deodată îşi 
dădu seama că el avea de gînd s-o pedepsească în cel mai 
urit fel. Voia s-o violeze! 

În grabă, el îşi scoase mantia şi toate armele, sabia, 
pumnalele şi lama periculoasă din cizmă, pe care le încuie 
la locul lor. Îşi scoase vesta, cămaşa şi pantalonii. 

— Treci în pat, se răsti. 

Sara se întoarse ca să fugă, dar el o prinse de păr şi o 
trase înapoi. Gesturile îi erau brutale, iar ea se sperie atît 
de tare încît îi scăpă din mînă. Shane se aruncă în urma ei 
şi o prinse de glezna îmbrăcată în mătase neagră. Sara îşi 
dădu seama că făceau mişcări identice cu acelea ale 
cuplului pe care-l văzuse în Dansul Dragostei. 

— Shane, te rog, nu! îl imploră. 

Furia lui scăpase de sub control. Cît de des îşi dorise 
s-o audă strigîndu-l Shane! Cît voia să-şi guste numele de 
pe buzele ei! 

O aruncă pe pat cu putere şi o aşeză cu faţa în jos, 
peste genunchii săi. Ridică mîna, furios, şi o plesni tare 
peste fund. 

— Nemernicule! strigă ea. 

— O să-ţi dau o lecţie pe care n-o s-o uiţi niciodată. Îţi 
arăt eu cine e stăpîn aici, se răsti el. 

Continuă să-i lovească fundul frumos curbat, însă 
protestele ei aprinse şi trupul care i se zbătea sub ochii lui 

nu făcură decit să-l inflameze şi mai tare, aruncîndu-l într- 
o furtună a pasiunii pe care nu o putea controla. 

O întoarse repede pe spate şi o împinse în salteaua 
cu puf. În ciuda zbaterii ei şi a exclamațiilor de indignare, 
Shane reuşi să se ridice deasupra şi să o pătrundă adînc. 
Sara ţipă, el simţi bariera, o simţi cum se rupea, dar era 
prea tîrziu. Se retrase imediat, şocat peste poate că fusese 
în stare de aşa ceva. Nu că o deflorase, dar că făcuse asta 
cu brutalitate, stricînd legătura dintre ei. Era ruşinat pînă în 
adîncul sufletului. Cu o tandrețe nemăsurată o luă în braţe 
şi o strînse la piept, aproape de inima sa. Cu blîndete îi 
şterse sîngele de pe coapse, iar Sara îl auzi murmurînd: 

— Doamne, iartă-mă! 

| se rupea inima la gîndul că lucrurile luaseră o astfel 
de turnură. Nu reuşea să-şi stăpînească lacrimile, care-i 
umplură ochii încet, apoi se revărsară pe obraji, în rîulețe 
subțiri, argintii, de durere. 

EI îi simţi durerea ca pe un pumnal în inimă. Cînd 
începură suspinele necontrolate, o legănă încet şi îi dădu 
voie să plîngă pînă cînd nu mai avu lacrimi. După aceea, 
cu demnitate feminină, ea se retrase şi spuse încet: 

— Te rog să nu mă atingi. 

— Spadă, iubirea mea, trebuie să te ating. Trebuie să 
te fac să te simţi bine. 

— N-o să poţi să faci asta vreodată. Te rog, du-mă 
înapoi la Greenwich, imploră ea. 

— Nu! Nu pot să te las să pleci aşa. Te-am brutalizat, 
spuse el angoasat, urîndu-se pe sine. Nu vreau-să crezi că 
aşa stau lucrurile între un bărbat şi o femeie. 

Ea încercă să coboare din pat, dar se mişca încet, de 
parcă ar fi făcut-o într-atiît de vulnerabilă încît putea să se 
spargă la orice atingere. Incapabil să suporte aşa ceva, el 

o luă în brațe şi o strînse la piept, murmurîndu-i tot timpul 
la ureche cuvinte de dragoste. Sara era epuizată, toată forța 
o părăsise din cauza traumei prin care trecuse, aşa că nu 
reuşi să i se opună decit foarte puţin. 

El o întinse încet pe pat, cu faţa în jos, şi şopti. 

— O să te sărut ca să treacă durerea, scumpa mea. 

Îşi lipi buzele de trupul ei de la picioare pînă la fund, 
apoi pe talie. Căldura o cuprinse pe Sara, făcînd-o să uite 
de violenţa şi de durerea orei care tocmai se încheiase. El 
îi dădu la o parte părul mătăsos şi o sărută pe git. Cînd tot 
corpul i se înmuiase de dorinţă, el o întoarse cu blîndeţe şi 
începu călătoria lentă cu buzele în jos pe corpul ei. 
Incredibil, dar îi ştergea durerile într-un fel la care ea nici nu 
visase. Limba lui îi adoră sînii şi abdomenul şi îşi croi drum 
inexorabil spre centrul ființei ei. 

— Data trecută ţi-a plăcut asta, îi şopti, desfăcîndu-i 
coapsele şi lingînd încet carnea trandafirie, apoi atingînd 
giuvaierul sensibil al feminităţii ei. 

Îl cuprinse un sentiment de uşurare tandră cînd o auzi 
gemînd, pe culmile extazului. Petrecu următoarele două ore 
făcînd-o să se simtă în siguranţă, iubită şi preţuită. 

— Draga mea, n-o să te mai rănesc niciodată, îi jură. 
Acum, că eşti a mea, o să fac cum mi-ai cerut şi o să te duc 
înapoi la Greenwich. 


Mm ul MAR 


Capitolul unsprezece 


Din fericire, Sara nu apucă să se gîndească prea mult 
la ce o durea sau să-i dea voie urii pe care o simtea pentru 
Shane să se adîncească, fiindcă, înainte de mijitul zorilor, 
Kate Ashford intră în camera ei mică şi o anunță de 
plecarea la Windsor. 

— Regina nu face decît să plece din apartamentele de 
la Greenwich şi să meargă în acelea de la Windsor, unde 
găseşte totul pregătit. N-are nici cea mai vagă idee despre 
efortul copleşitor de care e nevoie. Trebuie să-ți împa- 
chetezi imediat lucrurile şi după aceea trebuie să-mi termini 
şi mie bagajele. Slavă Domnului că i-am pus lavandă şi 
camfor în toate hainele, ca să ţin moliile şi umezeala 
departe, dar tot o să aibă nevoie să fie aerisite înainte să-i 
atingă preţioasa persoană. Mi-a dat o listă lungă de doi coți 
cu lucruri fără de care n-ar putea să trăiască, iar eu am stat 
trează toată noaptea ca să le împachetez. 

Se opri puţin, ca să-şi tragă răsuflarea, apoi adăugă 
apăsat: 

— Cît timp tu ai fost să te distrezi. 

Sara tresări auzind expresia, îi veni să plîngă, apoi 
izbucni inexplicabil în rîs. 

— Vai, Kate, ai aşa un fel de-a transforma tragedia în 
farsă! 

Vedea cu ochii minţii dormitorul de la Thames View, cu 
rochiile ei extravagante împrăştiate peste tot. Se văzu stînd 
în picioare în fața lui Shane, sfidătoare, îmbrăcată numai 

cu ciorapii din mătase neagră, şi îşi dădu seama pentru 
prima dată că furia lui teribilă masca durerea adîncă şi 
sentimentele rănite. Doar bănuiala că ea ar fi fost cu alt 
bărbat îl rănea în aşa măsură încît să-l aducă în pragul 
nebuniei. Îi arătase măsura în care ţinea la ea. Avea să fie 
simplu să-l facă s-o iubească şi, odată ce reuşea asta, avea 
de gînd să-l lege de ea în aşa măsură încît s-o dorească la 
fel ca pe un drog. Zîmbi, cu gîndul la următoarea lor 
întîlnire. 

Cînd Shane o adusese înapoi la palat, înainte de 
mijirea zorilor, dispoziția îi era înfiorătoare. Era dezgustat 
de lume în general şi de sine însuşi în particular. Un al 
şaselea simț îi spunea că era urmărit. Păcat pentru 
nevolnicul care alesese acea seară, în care temperamentul 
lui îl făcea atît de periculos. Reflexele dobîndite în ani de 
antrenament nu dispar niciodată. Se apropie de treptele din 
apropierea fluviului, apoi se lipi de peretele ud din piatră, 
aşteptîndu-şi prada. Îl prinse pe om de beregată într-o clipă 
şi apăsă cu degetul mare, ca să-i taie răsuflarea. Îi răsuci 
un braț la spate, ca să-l imobilizeze fără ajutorul vreunei 
arme. Murmură pe un ton calm, letal: 

— Ţi-ai făcut o obişnuinţă din asta. Mă tem că trebuie 
să-ţi dau o lecţie scurtă şi dureroasă. Cine ţi-e stăpîn? 

Bărbatul nu spuse nimic, dar cînd Shane strînse mai 
tare, mirosul panicii îl cuprinse. Repetă: 

— Cine ţi-e stăpîn? 

După aceea slăbi strînsoarea, ca să-i dea voie celuilalt 
să vorbească. 

— W-Walsingham, rosti omul cu greu. 

Shane trase în sus de palma miinii pe care i-o ținea la 
spate pînă cînd oasele trosniră, iar spionul strigă de durere 
şi fugi în sus pe scări, pierzîndu-se în întuneric. 

Aşadar,se gîndi Hawk, era bănuit. Dinţii îi străluciră în 
beznă, fiindcă ştia bine că, dacă ar fi avut vreo dovadă 
împotriva sa, ar fi fost deja închis. 


+ + +» 


Sara le dădu instrucțiuni cîtorva servitori care cărau 
valizele lui lady Ashford, apoi se grăbi spre camera ei, ca 
să-şi adune lucrurile. Văzu caseta minunat împodobită de 
pe pernă şi ridică scrisoarea sigilată cu ceară, cu sigiliu în 
formă de uliu. Ochii îi străluciră de bucurie cînd în cutie găsi 
un colier din jad şi turcoaz, aproape identic cu acela pe 
care-l împrumutase de la regină. 

“Draga mea, eşti mai frumoasă decit orice regină, aşa 
că'am decis să-ţi dau bijuterii demne de ea. 

Shane” 

Sara împături biletul care aproape că însemna trădare 
şi-l ascunse în siguranță, înapoi în casetă. 

La Windsor i se dădu o cameră similară, apropiată de 
apartamentele lui lady Ashford. Inexplicabil, un alt mesaj o 
aştepta la sosire. Rupse sigiliul de ceară cu degetul mare 
şi citi scrisoarea cu nerăbdare. 

“Draga mea, la grajduri te aşteaptă un cadou, la vizitiul 
meu pe nume Alex. Nici reginei nu i-aş dărui un astfel de 
cal, iubirea mea. 

Shane” 

Se văzu nevoită să lucreze citeva ore alături de Kate, 
la garderobă, înainte să poată să meargă la grajdurile vaste 
ale Windsorului. Cînd îl găsi pe vizitiul lui Hawkhurst, acesta 
îi arătă o iapă mică, albă ca laptele, de rasă arabă, şi îi oferi 
harnaşamentul special făcut, argintiu cu negru. Sabat era 
în siguranță, la Thames View, iar Sara uitase că avea 

nevoie de cal ca să meargă la vînătoare, lucru pe care îl 
făcea regina aproape în fiecare zi petrecută la Windsor, în 
cele şaizeci de parcuri împădurite ale acestuia. 

Mîngiie botul moale al animalului, uluită, dîndu-şi 
seama că preţul unui cal arab era mult mai mare decît şi-ar 
fi permis majoritatea. 

— Eşti aşa de frumoasă, rosti. O să-ți spun Jasmine. 

Incredibil, dar una dintre rochiile de călărie pe care le 
comandase era alb cu negru. Oare de unde ştiuse el? Se 
părea că lordul Devonport ştia mai multe despre ea decit 
ştia ea despre el. Se simţi obligată să remedieze imediat 
situația. Unde mergeau, el şi baronul, în excursiile lor din 
miez de noapte? Deja îl suspecta de activități criminale ca 
pirateria şi contrabanda, iar acum, dacă se gîndea mai bine, 
îşi dădu seama că era posibil să fie implicat în multe altele. 
Cu cît se muta mai repede la Thames View, cu atît mai 
repede avea să afle. 

Trebuia să-şi facă timp să o lase pe Kate o vreme şi 
să lucreze la costumele pe care voia să le poarte la balul 
mascat al reginei. Avea nevoie de unul pentru începutul 
serii, cînd toată lumea o va recunoaşte, şi de unul şocant, 
pentru mai tîrziu, în care nimeni să nu-şi dea seama cine 
era. 

A doua zi dimineaţă ajunse devreme la garderobă şi 
află că erau în întîrziere cu garderoba Elisabetei. Picioarele 
aproape că îi cedară de tot auzind tirada reginei. 

Lady Catherine Grey leşinase după ce tinuse ridicate 
cinci rochii dintre care să aleagă maiestatea sa. Ochii negri 
şi mici ai Elisabetei se îngustaseră periculos, iar mintea sa 
ajunsese la concluzia cea mai evidentă. 

— Uşuratică alunecoasă şi parşivă ce eşti! Îndrăzneşti 
să vii înaintea mea umflată de fructul poftelor tale? strigă 
regina. 

Lady Blanche Parry, cea mai în vîrstă şi mai loială 
dintre doamnele ei de companie, încercă s-o liniştească. 

— Preaiubită maiestate, ştii cît e de uşor să se întîmple 
astfel de lucruri. 

— Uşor? strigă regina, cu părul ridicat de agitaţie. E 
uşor pentru femei neruşinate! Ea ar trebui să fie o doamnă 
virtuoasă! 

Elisabeta se apropie de Catherine Grey, care rămă- 
sese neajutorată, şi începu să o dezbrace. Suspinele şi 
rugămințţile acesteia fură ignorate. 

— De ce te temi, dacă te-ai comportat ireproşabil? 

Era evident pentru toate cele de față că fata era 
însărcinată, acum, că îi slăbise corsetul. Catherine Grey se 
aşeză în genunchi şi şopti: 

— Maiestate, sînt căsătorită. 

— Netrebnico! Îndrăzneşti să-mi spui mie aşa ceva? 
Căsătorită? Deci crima ta e şi mai gravă. Ce drept ai să te 
măriţi fără consimțămîntul meu? Ai făcut-o special, ca să- 
mi strici ziua de naştere de miine! 

Regina era lividă la faţă din cauza furiei şi a geloziei. 

— Numele lui, domnişoară, ceru ea să afle, pe un ton 
care nu permitea discuție. 

— Lordul Hertford, şopti lady Gray, terorizată, 
asemenea unei căprioare cu pumnalul la git. 

Elisabeta se uită în jur. 

— Deci ați conspirat toate să păstraţi secretul. Gărzi! 
Gărzi! Duceţi-o pe lady Catherine Grey la închisoare şi 
arestaţi-l imediat pe lordul Hertford! 

Tînăra care suspina ieşi cărată pe brațe, iar ceremonia 
îmbrăcării continuă într-o tăcere de gheață. Cînd Sara şi 
Kate fură în sfîrşit lăsate să repună hainele în ordine, tînăra 


şopti: 

— A înnebunit? 

Kate țuguie buzele şi spuse foarte încet: 

— În legătură cu subiectul mariajului, da. Mă tem că 
moartea mamei ei i-a dat nevroză de căsătorie. 

Sara duse mîna la git. Dacă regina afla vreodată că ea 
era căsătorită cu preţiosul ei Zeu al mării, oare s-ar fi oprit 
de la vreo pedeapsă? Jură să nu aibă niciodată de-a face 
cu el la curte, sub nasul reginei. 

Blanche Parry veni înapoi la garderobă, ca să ia o 
mantie îmblănită. Se uită la Kate şi spuse: 

— Ştii de la ce, nu? Împlineşte cincizeci şi trei de ani şi 
ştie că e prea bătrînă ca să mai poarte un copil. 

— O să se contramandeze petrecerea de ziua ei? 
întrebă Sara. 

— Dumnezeule mare, nu, copilă. Schimbările ei de 
dispoziţie sînt ca briza. Un sărut de dimineaţă din partea lui 
Essex şi o să toarcă precum o pisicuță. 


Hawkhurst, asigurîndu-se de mai multe ori că nu era 
urmărit în acea seară, îşi croi drum spre strada 
Threadneedle. Îl găsi pe O'Neill plimbîndu-se de colo, colo, 
ca un leu în cuşcă. Ştiuse că va fi dificil să-l ţină între patru 
pereţi, ascuns, cu Londra cea tentantă în prag. Bărbatul mai 
în vîrstă îl privi pe Shane cu ochii sclipitori. 

— Nu mi-ai spus că eşti noul lord Devonport. 

— Văd că n-ai pierdut deloc vremea şi ai aflat ultimele 
veşti, remarcă Shane, temîndu-se în sinea sa de întrebarea 
următoare. 

— Ce mai face Georgiana? 

— E în doliu, răspunse Shane scurt, sperînd din tot 
sufletul să nu afle că mama sa era la numai patruzeci de 
kilometri, la casa Hawkhurst. 

O'Neill schimbă brusc subiectul: 

— Nu mai aştept. Vreau s-o văd pe regina ta, spuse 
direct. 

Uimit că reuşise să-l țină închis pe tatăl său chiar şi 
atît, Shane dădu aprobator din cap. 

— Nu trebuie să mai aştepţi. Miine seară e un bal 
mascat în cinstea zilei ei de naştere. Poţi să mergi deghizat 
şi să-i spui lui Bess cine eşti cînd crezi că e momentul. Am 
încredere că o s-o farmeci şi că o să scapi din situația 
periculoasă în care eşti. O să ai nevoie de un cadou pentru 
regină, rosti Shane, gindind cu voce tare. 

— Am un cadou. Unul pe care nici o femeie nu poate 
să-l refuze, rosti O'Neill cu aroganță. 

Shane îl privi bănuitor, dîndu-şi seama că mama lui, 
într-adevăr, nu putuse să îl refuze. De această dată, tînărul 
schimbă subiectul. 

— Credem că, dacă o să fii văzut ca un intim al reginei, 
consiliul nici nu o să se mai obosească să-i arate mandatul 
de arestare emis de Bagenol. 

— Să nu fii pe lîngă mine miine seară, îl sfătui O'Neill. 

Shane ridică întrebător o sprînceană brunetă. Tatăl său 
nu obişnuia să dea dovadă de îngrijorare în ceea ce-l 
privea, aşa că poate motivul era altul. Zîmbi larg. 

— Nu te teme, eu am altele de făcut. Eşti pe cont 
propriu pînă cînd o să ai nevoie să te întorci în siguranță 
acasă. 


Douăzeci şi şapte septembrie se dovedi o zi minunată 
de dimineaţă. Elisabetei i se părea că acela era dreptul ei 

de la Dumnezeu, dar se bucură că vremea coopera ca să 
le ofere, ei şi curtenilor, o vînătoare plăcută. 

La ceremonia de îmbrăcare din acea dimineață, Sara 
se miră să vadă că regina alesese o rochie complicată, din 
brocart roşu, şi suficiente bijuterii încît să îngreuneze pînă 
şi mersul unui elefant. Cînd Elisabeta plecă la micul dejun, 
Kate rîse de ignoranta tinerei. 

— Întotdeauna vînează îmbrăcată ca pentru 
evenimente oficiale sau ca la un bal. Nu alege niciodată un 
costum de călărie. Ai văzut că am scos trei rochii roşii între 
care să aleagă. Am şi eu o metodă, nu sînt nebună... 
sîngele de la măcel nu o s-o facă să pară măcelar şi, dacă 
nu scoatem toate petele după aceea, nu o să se observe 
prea mult. 

Sara se cutremură. 

— Doar nu omoară ea animalele, nu? 

— Ha! Ba cum să nu. Cum e doborită prada, cum se 
repede cu pumnalul ca să-i reteze beregata şi să-i taie 
urechile, ca să le ofere în dar preferaţilor ei! 

“Atunci o să stau departe de primele rînduri”, se gîndi 
Sara, grăbindu-se în camera ei ca să se îmbrace în 
costumul minunat de călărie, alb, cu vesta delicioasă din 
mătase neagră. Nimeni nu trebuia să lipsească de la 
vinătoarea regală de ziua reginei. 

Grăjdarul Hawkhurst pregătise calul cînd Sara ajunse 
în grajd. Elisabeta plecase deja cu primul grup, cu jumătate 
de oră înainte, şi se îndreptau repede spre vînătoarea ce 
avea să înceapă adînc în pădurea de la Windsor. Calul arab 
alb ca laptele se agita, nervos, aşa că Sara îl linişti, 
vorbindu-i şi mîngiindu-l înainte să încalece. lapa se zbătu 
puţin, apoi se calmă sub atingerea ei. 

Hawkhurs o căuta, călărind înainte şi înapoi de-a 
lungul potecilor din pădure, pînă cînd o zări în sfirşit. Era 
cea mai vie imagine pe care o văzuse vreodată, pe calul ei 
alb, îmbrăcată în catifea albă, cu sînii scoşi în evidenţă de 
mătasea neagră. Peste părul minunat, arămiu, avea o pană 
îndrăzneață, care îi cobora de-a lungul obrazului, apoi sub 
bărbie. Dacă ar fi putut s-o aibă doar pentru el, s-o ducă la 
una dintre proprietăţile sale, în loc să piardă vremea printre 
curteni! 

Îi căută privirea, dorindu-şi un semn de iertare, dar ea 
ridică bărbia cînd îl văzu, părînd foarte supărată. 

— Mă laşi fără suflare, atît eşti de frumoasă, o 
complimentă el. 

— Dacă nu stai departe de mine, o să-mi iei tu mie 
răsuflarea. O să mă strîng de gît dacă mă închide regina în 
Turn. 

În acel moment, Essex, superb îmbrăcat în satin alb, 
intră cu zgomot în luminişul în care erau ei doi, călare, iar 
iapa arabă necheză speriată de armăsarul care se apropia 
şi începu să dea în spate. Amîndoi bărbații descălecară 
imediat şi o apucară de căpăstru, ca s-o liniştească. Sara 
rămase în şa, furioasă pe ei fiindcă îi dădeau atita atenţie. 

— Nu poți să ţii armăsarul acela sub control? se răsti la 
Essex. 

El vorbi cu dublu înțeles, ca întotdeauna: 

— Ştie şi el o bucată bună cînd o vede. Sîntem 
întotdeauna pregătiți să fim de folos. 

Un paj al reginei se apropie călare, pe un cal foarte 
obosit. 

— Milord Essex, milord Devonport, regina vrea să ştie 
unde sînteți şi vă ordonă să o escortați. 

Nici unul dintre ei nu voia să dea drumul căpăstrului şi 
încercară să se înfrunte din priviri. Pînă la urmă, Hawkhurst 
se răsti: 

— Tu eşti stăpînul grajdurilor. Du-te tu! 

— Vă rog să mergeţi amîndoi. Vă implor. Nu ştiţi că 
lordul Hertford şi lady Catherine Grey sînt în Turn fiindcă s- 
au cunoscut carnal fără voia reginei? Nu-i atrageți atenţia 
asupra mea, vă rog! 

Essex. şi Devonport se uitară unul la celălalt şi 
izbucniră în hohote de ris. Essex spuse: 

— Domnişoară Wilde, eşti călare pe un cal arab alb, 
îmbrăcată doar în alb, şi ne acuzi pe noi că atragem atenţia 
asupra tă. 

Shane o privi apreciativ. 

— Parşivă mică. Dacă n-ai vrea să fii centrul atenţiei, 
nu ai mai participa la joc! Hai, Robin. Facem întrecere pînă 
la regină. 

Sara zîmbi frumos. Ce bine o cunoştea! lar în acea 
seară, la balul mascat, avea să fie în centrul atenţiei şi toți 
curtenii vor vorbi despre ea, fiindcă îşi propusese să fie mai 
frumoasă decit regina. Abia aştepta! 

Sara nu-şi mai schimbase niciodată hainele de atitea 
ori într-o singură zi. Se grăbi şi dezbrăcă hainele de călărie, 
pe care le schimbă cu o rochie bleu deschis, de zi, şi fugi 
spre garderoba reginei. Avea să le ia aproape două ore ca 
să o dezbrace şi să-i scoată toate bijuteriile pe care le 
purtase în timpul vînătorii, ca apoi să-i pună o perucă nouă, 
s-o machieze şi să folosească şervețelul de aur, atit de 
scump, încrustat cu bijuterii şi paiete. Costumul reginei 
reprezenta soarele şi era o creaţie magnifică. Avea talia 
subţire, iar partea de jos se desfăcea deasupra unei 
crinoline largi. Mînecile erau despicate şi brodate cu topaz, 
în formă de soare. 

În aer plutea entuziasmul pentru eveniment. Toate 
doamnele de companie se grăbeau să o complimenteze pe 
Elisabeta, unele mai sincer, altele, nu tocmai. Sara rămase 
în spate, strimbînd din nas la vederea aglomerației din 
garderobă şi scîrbită în secret de faptul că regina nu avea 
de gînd să facă baie după vînătoarea solicitantă fizic. Atunci 
cînd contesa de Warwick aduse apa de baie cu parfum de 
trandafiri, Bess nu făcu decit să se spele pe mîini de sînge, 
apoi ridică brațele, ca să poată să o îmbrace cu furoul din 
şervețel de aur. Kate îi întinse Sarei rochia murdară, 
arătîndu-i discret pata de intestine de cerb din partea de 
jos, iar tînăra simţi un val de ură care i se ridică în piept. 
Acea femeie rivaliza cu ea pentru afecțiunea soțului său. Ei 
bine, soarele putea fi eclipsat. 

În camera de banchet de la Windsor încăpeau de două 
ori mai mulți oameni decit la Greenwich. Servitorii abia dacă 
se descurcau să care platourile cu budincă, lebede, carne 
de căprioară, ştiucă şi rață sălbatică. Le însoțeau sosuri 
grele din mosc, şofran şi untură de balenă, care să le 
complimenteze. Dulciurile pregătite pentru aniversarea 
reginei erau isteț construite în forme din zahăr şi martipan, 
iar fiecare vin cunoscut în Anglia era disponibil, inclusiv 
alicante, rhenish, muscadine şi charneco. 

Regina bea bere precum un bărbat, dar îşi păstra 
luciditatea mai bine decît majoritatea curtenilor. Muzica şi 
dansul aveau să se petreacă în galeria reginei, pe care 
aceasta o construise special, în primul an de domnie. 

Majoritatea doamnelor şi domnilor de la curte 
cheltuiseră mulți bani pe costumele şi bijuteriile dedicate 
acestei petreceri. Bărbații erau îmbrăcați în pirați, amirali, 
arabi, prinți, regi, menestreli, bufoni, figuri istorice, tîlhari la 
drumul mare, iar doamnele întruchipau lăptărese, păstoriţe, 

îngeri, zîne şi prințese, dar nici una nu se dovedi suficient 
de curajoasă încit să se îmbrace în regină. 

Costumul Sarei reprezenta primăvara. Era o rochie 
delicată, verde deschis, tivită cu violete. Sînii îi erau 
susținuți de violete, iar masca avea forma unui fluture cu 
coadă, într-o culoare pastel. Inima îi bătea nebuneşte. Se 
uită atentă prin mulţime, căutîndu-l pe Hawkhurst. Se 
recunoscură unul pe celălalt în acelaşi moment. El alesese 
să nu poarte costum, cu toate că hainele îi erau de un 
extravagant albastru închis, dungate cu argintiu şi încheiate 
cu nasturi din diamante. Acceptase să poarte o mască, iar 
ochii îi străluceau de intenţii păcătoase în spatele ei. 

Sara se întoarse imediat cu spatele la el, iar acest lucru 
avu exact efectul la care sperase. Shane o apucă de umeri 
şi o întoarse cu fața spre el. 

— Spadă, eşti cea mai frumoasă femeie pe care-am 
văzut-o vreodată. Sînt întrutotul de acord cu costumul tău. 

— Încerc să fiu cît mai reţinută, milord. Aprobarea ta 
înseamnă totul pentru mine, spuse ea sarcastic. Îmi pare 
rău dacă vrei să dansăm, dar îi sînt promisă altuia. 

Se întoarse şi dispăru în aglomeraţie. Shane se simți 
jignit, fiindcă avea la el un cadou pe care-l gravase special 
pentru ea. Strînse din dinţi şi decise să nu se grăbească, 
aşa că plecă în căutarea lui O'Neill. 

La unsprezece, regina avea să se aşeze pe scena 
mică de la capătul sălii, iar aceia care doreau să-i aducă 
daruri speciale puteau să facă asta pe rînd. Pînă atunci, 
Elisabeta avea de gînd să danseze pe fiecare cîntec, iar 
tinerii se înghesuiau care mai de care ca să aibă onoarea. 
Ca de obicei, ducele de Essex nu dansa, dar se îmbrăcase 
în auriu, ca să se asorteze, şi nu-şi lua privirea de la ea. 
Cînd terminau dansul, curtenii o aduceau înapoi la lordul 

Essex. Într-un final, el încălcă regula dansului şi o conduse 
pe regină pe ring, ca să discute despre subiectul care-i 
rănea miîndria. 

— Am auzit un zvon pe care nu pot să-l cred, regina 
inimii mele. 

Ea ridică dintr-o sprinceană, dîndu-şi seama din felul 
în care-şi strimbase gura că era nemulțumit de ceva. 

— Se zvoneşte că intenţionezi să-l numeşti lord amiral 
pe Nottingham. 

— Nu e un zvon, e adevărat. M-a servit cu credinţă ani 
buni, nu mai e la fel de sănătos ca înainte şi intenționez să- 
i acord onoarea asta înainte să părăsească această lume. 

— Doamnă, îţi dai seama că la revenirea parlamentului, 
luna viitoare, o să aibă o funcție mai importantă decît a 
mea? întrebă Essex cu aroganță. 

Ea îl privi supărată, dar continuă să danseze. 

— Te rog să nu uiţi că eu te-am numit şi pot oricînd să-ți 
retrag titlul. 

În ochii lui străluci mînia. Îl insultase. 

— Puf şi pene pentru alţii, ameninţări pentru mine, 
Şuieră. 

— Să ştii că această curte are o singură stăpiînă şi nici 
un stăpîn! strigă ea, nepăsîndu-i cine-i auzea. 

EI rosti cu blîndețe, încercînd s-o ademenească: 

— Dacă aş fi mareşalul Angliei, aş fi mai important decît 
el. 

Elisabeta strînse din buze, apoi spuse: 

— Nu uita că regina nu poate fi forțată să dea curs 
oricărei toane a unui tînăr impulsiv! 

El făcu o plecăciune scurtă şi o lăsă în mijlocul ringului 
de dans. O voce adîncă şi liniştitoare pluti pînă la ea: 

— Domniţă, eşti la fel de minunată ca întotdeauna... ca 
o tinerică. - 

Elisabeta se întoarse uimită, dar recunoscătoare, spre 
cel care se înălța în spatele ei. Acesta îşi scoase masca şi 
se uită în ochii ei negri. 

— Tyrone! rosti, folosind titlu pe care i-l dăduse, apoi 
adăugă porecla ei plină de afecţiune, dedicată numai lui. 
Monstrul meu din nord! 

Se sprijinise mereu pe Leicester, dar cu el departe, în 
Olanda, şi cu Essex care devenea din ce în ce mai 
obraznic, Elisabeta avea mare nevoie de un bărbat puternic 
pe care să se bizuiască, fie şi pentru puţin timp. Cine ar fi 
fost mai potrivit decît un domn mai în vîrstă, care o 
considera încă o tinerică? 

— Vrei să dansezi? 

— Nu, domniţă. Eu sînt bătrîn pe lîngă tine. Vino să 
stăm de vorbă o vreme. 

— Irlandez mincinos! îl admonestă ea, dar îl luă de 
mînă şi-l conduse spre platforma de la capătul sălii, apoi 
trimise un paj să aducă bere şi prăjituri de marțipan. 

— Ce mi-ai adus de ziua mea? întrebă ea, flirtînd cu un 
aer superior. 

El se aplecă şi îi şopti la ureche: 

— Informaţii, domniţă. Veştile despre duşmanii tăi sînt 
mai preţioase decit bijuteriile. Dar aştept pînă dimineața. 
Nu vreau să-ţi stric seara, Bessie. 

Vocea lui dulce, accentul irlandez, o alinară. O'Neill o 
luă de mînă pe sub rochia bogată. 

Shane rămase uluit o clipă cînd îl văzu pe tatăl său cu 
regina, apoi îşi spuse cinic: “Noi, irlandezii, nu suportăm 
prostiile, dar ştim foarte bine să le vindem altora.” 

Ca să-şi atingă propriile scopuri, O'Neill avea s-o 
convingă pe regina cea bătrînă că era tînără, descoperindu- 
i în acelaşi timp vulnerabilitățile, ca să le folosească în 
avantajul lui. 

începu o sarabandă, pe care bărbatul şi femeia dansau 
unul în braţele celuilalt. Hawk uită de regină şi o căută din 
nou pe Sara. 

— Milord Devonport, nu îndrăznesc. Dansul ăsta e 
menit să aprindă pasiunile, spuse cu un aer de inocenţă 
studiată. 

EI îi susținu privirea. 

— Tu ai îndrăzni orice. Mi-ai spune să mă duc dracului, 
i-ai da cu tifla reginei şi l-ai anunţa pe însuşi diavolul că 
poate să te pupe în posterior. 

Scoase o cutie de catifea din vestă şi i-o puse în 
palmă. Înăuntru era o brățară de aur pe care inscripționase 
“Mă ierți?”. Ea o puse la mînă şi ridică un inel cu diamant 
din cutie. La lumină, citi inscripția dinăuntru şi tresări văzînd 
un “Poţi să mă iubeşti?”. Îl privi vreme îndelungată, nesigură 
dacă să accepte sau să refuze darul, în timp ce inima-i 
bătea cu putere în piept. 

Nemaiputînd să îndure incertitudinea, Shane o apucă 
de mînă şi îi puse cu forţa inelul pe deget. 

Fir-ar el să fie,se gîndi ea speriată, ar fi fost în stare să 
te facă să renunti la tot, doar ca să-ţi petreci zilele şi nopțile 
în braţele sale puternice! 

Chiar şi viîrfurile degetelor lui Shane tremurau de 
dorință să-i atingă sînii şi alte locuri secrete. Înainte ca ea 
să apuce să refuze, o luă în brațe pe acordurile sedu- 
cătoare ale sarabandei. O strînse atît de aproape încît ea îi 
simți căldura trupului, forţa şi chiar agresivitatea atît de atent 
ținută sub control. Îi privi gura fără să vrea şi nu putu să nu 


190 VIRGINIA HENLEY 


se gîndească la sărutul lui, la gustul buzelor lui fierbinţi. 
Închise ochii şi se cutremură. În timpul dansului nu era nici 
o distanță între trupurile lor pline de dorință. Pasiunea îi 
copleşi pe amîndoi, în timp ce muzica le dicta ritmul 
pulsului. Deodată, el o strînse mai tare la piept, iar ea îşi 
dădu seama că nu mai avea de gînd să aştepte. Shane 
strînse din dinţi şi îi ceru: 

— Nu vreau să mai fug după tine. N-o să-ţi sărut tivul 
rochiei şi n-o să te implor cu poezie. Sînt bărbat! Te doresc. 
În seara asta! Da sau nu? 

— Da, sigur că da. Un bărbat îmi doresc şi eu, rosti ea 
încet. 

Shane luă mîinile de pe trupul ei care-l tenta atit, 
fiindcă mai era o oră pînă la miezul nopții. 

— Vino la mine lîngă poarta Normandă, acolo unde sînt 
destui copaci care să te ascundă de privirile indiscrete. 

Lord Hatton veni să-i ceară dansul pe care i-l 
promisese, însă ea se văzu nevoită să-l dezamăgească, 
fiindcă era timpul să urce în camera ei mică şi să-şi schimbe 
costumul! 


Capitolul doisprezece 


Sara îşi dezbrăcă emoţionată costumul modest ce 
reprezenta primăvara şi luă din dulap materialul subţire ce 
avea s-o transforme într-o figură din mitologia greacă. Toga 
din mătase albă îi ajungea doar pînă la şolduri, lăsîndu-i 
complet goale picioarele lungi. Nu doar că avea un umăr 
dezgolit, dar îi expunea şi un sîn frumos, cu sfircul aurit. 

Încălță sandalele mici şi legă şireturile aurii în sus, pe 
gambă. După aceea, atentă să-şi acopere cu totul părul 
arămiu, îşi puse o perucă blondă, făcută după modelul dintr- 
un tablou ce înfățişa o zeiță greacă al cărei păr blond 
ajungea pînă la umeri. Era Diana, zeița vînătorii, cu un arc 
adevărat şi cu săgeți. Îşi puse masca şi zîmbi în secret, 
aşteptînd cu nerăbdare să vadă ce impact va avea trupul 
ei descoperit asupra celor de la curte. Dădu sfidător capul 
pe spate, iar ochii îi străluciră provocator. Cobori scările cu 
pas sigur, convinsă că avea să fie femeia despre care se 
va vorbi cel mai mult după petrecerea reginei. 

Aproximase corect momentul şi nu trebui să aştepte 
decît puţină vreme înainte ca regina să-şi primească 
darurile. După aceea îşi scoase mantia lungă, o ascunse 
într-un alcov şi intră în galeria lungă. Curajul aproape că o 
părăsise, dar îşi întări genunchii, îşi umezi buzele şi păşi 
înainte cu încredere. 

Curtenii o priviră curioşi, uluiți, nedumeriţi, în timp ce 
ea merse hotărită spre capătul sălii. Şoaptele începură 
imediat, apoi crescură din ce în ce mai mult în intensitate, 

pînă cînd toată încăperea răsună. Unii sugerau că era ceva 
planificat, fiindcă apariția se petrecuse exact în punctul 
culminant al petrecerii. Toată lumea voia să ştie cine era 
zeița misterioasă care apăruse printre ei îmbrăcată în atît 
de puţină mătase albă încît forma trupului i se distingea 
perfect. 

Îngenunche la baza platformei şi depuse darul, o 
săgeată de aur al cărei preţ avea să-l plătească Hawkhurst. 
Regina privi uluită spectacolul, dar îşi ascunse uimirea. 
Avea să devină geloasă abia cîteva zile mai tirziu, cînd 
avea să-şi dea seama de măsura în care misterioasa zeiță 
atrăsese atenţia. 

Sara simţi impactul privirii arogante a bărbatului roşcat 
de alături de regină. Nu-l mai văzuse niciodată şi nu ştia 
cine era, dar se simţi săgetată de privirea lui rău-voitoare. 
În acel moment, îşi dădu seama că el le ura pe toate femeile 
şi se considera superiorul tuturor celor din sală. Îşi des- 
prinse privirea de la el şi făcu o plecăciune în faţa reginei. 
După aceea fugi de-a lungul sălii cu picioarele ei lungi, 
demne de o adevărată Diana, zeiţă a vînătorii. Se strecură 
repede în alcov, îşi luă mantia pe umeri şi îşi scoase masca 
şi peruca. 

În numai zece minute ajunse în siguranţă la ea în 
cameră, unde puse sub lacăt arcul şi săgețile. îşi spălă 
obrajii îmbujorați cu apă de trandafiri şi îşi descurcă părul, 
pînă cînd acesta pluti în jurul ei ca un nor de aramă. Avea 
de gînd să meargă la Shane îmbrăcată aşa cum era! Inima 
îi bătu mai tare cu gîndul la reacţia lui. Oare o să vrea s-o 
omoare pentru că se expusese ochilor altor bărbaţi sau va 
simţi nevoia s-o posede cu totul, ca să-şi ostoiască setea 
de ea? Se înfioră cu gîndul la furia şi dorinţa lui, acea 
combinaţie atît de devastatoare. 

Shane Hawkhurst îşi desfăcu nasturii de diamant ai 
vestei şi îi puse în buzunar înainte să urce zidurile mari de 
piatră ale terasei din nord. Apartamentele maiestăţii sale 
erau în partea de sus a palatului, iar el cunoştea dormitorul 
şi anticamerele reginei, care dădeau spre terasa de nord. 
Cu toate că draperiile erau trase la mai toate ferestrele, se 
vedea clar în apartamentul reginei. Aşteptă răbdător pînă 
cînd doamnele o dezbrăcară de rochia aurie, iar ea alese 
un neglijeu care mai mult dădea la iveală decit ascundea. 
Zîmbi pentru sine. Lui Bess îi plăcea să-şi arate trupul în 
fata bărbaţilor. Leicester, cînd era la curte, îi dădea în 
fiecare dimineaţă capotul, în pat, iar regina putea fi văzută 
adesea din grădina de dedesubt, în apartamentele sale, 
goală, făcînd semn cu mîna de la fereastră. 

Mintea îi tot fugea înainte, la orele pe care avea să le 
petreacă alături de Spadă, şi aproape că plecă atunci cînd 
îşi imagină că ea îl aştepta la poarta Normandă. Se forță 
să aibă răbdare, iar recompensa sosi pînă la urmă, cînd 
doamnele de companie o lăsară în sfîrşit singură, iar Bess 
se grăbi să deschidă o uşă interioară. Figura de 
neconfundat a tatălui său apăru în cameră, dominînd-o pe 
femeia micuță care lăsase regatul la uşă, ca să poată să fie 
femeie. 

Mulțumit că ducele de Tyrone era în siguranță, acum, 
că ea îi permisese atita apropiere, Hawk cobori zidurile de 
piatră cu un sentiment de uşurare. Datorită faptului că 
acționase repede şi îl scosese din irlanda, îi salvase 
probabil viaţa lui O'Neill. 

Rămase tăcut la umbra unei bănci, temîndu- -se ca nu 
cumva Spadă să se fi plictisit să-l aştepte. Deodată văzu 
mişcare de-a lungul potecii, iar inima îi tresări triumfătoare. 

— Draga mea, şopti, strîngînd-o protector în brațe. 

Abia aştepta să o ducă acasă, aşa că îi puse un braţ 
pe după umăr. 

— Vino. Mergem cu barca. 

Ea zîmbi. Era prea nerăbdător ca să se obosească să 
o sărute în labirinturile grădinii. Windsor era mult mai 
departe de Thames View decit era Greenwich. Fluieratul lui 
ascuţit săgetă întunericul şi ajunse la barcagiu, care aduse 
barja aproape de mal. 

— Kew, spuse el scurt, aruncîndu-i o monedă mică de 
aur. 

După aceea o conduse pe Sara spre pernele umbrite 
din spate şi o luă din nou în braţe. Îşi lipi buzele de ale ei şi 
şopti: 

— Miine o să cer o barcă doar a ta. O să ne ofere 
intimitate. Vreau să vii la mine oricînd poți, iubirea mea. 

Încercă să fie blînd, dar îi simți pielea dezgolită pe sub 
mantie. 

— Pentru Dumnezeu! Eşti aproape dezbrăcată, şopti 
răguşit, lăsîndu-şi mîinile să se joace în sus şi în jos pe 
coapsele ei mătăsoase. 

Nu făcu legătura cu femeia în togă scurtă care 
scandalizase curtea, ci îşi imagină că Sara era îmbrăcată 
numai în neglijeu, ca să-l atragă pe el. 

— lubita mea, eşti incomparabilă. Unică. 

O întinse pe perne şi se lipi de ea. 

— M-ai făcut să te urmăresc atit... Gîndeşte-te la tot 
timpul pe care l-am pierdut, spuse cu buzele lipite de gitul 
ei. 

Ea îl tachină: 

— E doar un joc pe care-l jucăm, milord. Mi-ai spus tu 
însuți asta. Tu te-ai bucurat să mă cauţi, iar eu m-am 
bucurat să te ademenesc. Cred că pînă acum avem scor 
egal. 

— Ăsta nu e joc. Sînt foarte sincer, draga mea, rosti el, 
apoi gemu. Te-am dorit din clipa în care te-am văzut. 

— Cînd mă pierdusem, iar tu ai profitat de mine! îl 
acuză ea. 

— Nu, frumoasa mea. Mi-ai furat inima mult înainte. 

Foarte curioasă, ea se-prefăcu indiferentă. Avea să-i 
spună în pat, îşi promise. În pat avea să-i spună tot ce 
dorea ea să ştie. 

Hawk o mîngiie cu neruşinare, făcînd-o să ardă de 
dorință. Dădu la o parte rochia subţire din mătase şi o 
miîngiie fără milă cu degetele lui lungi şi dure, sărutînd-o tot 
timpul. Cînd voia să-i ofere cîte un orgasm mic, îi invada 
gura cu limba şi se bucura s-o simtă arcuindu-şi spatele în 
brațele lui. 

Barcagiul strigă: 

— Am ajuns la Kew! 

Rostise cuvintele destul de tare, de parcă ar fi ştiut că 
amorezii din penumbră erau gata să facă dragoste. Sara 
simţi tensiunea şi dorinţa din trupul lui Shane. 

— Nu pot să-ți dau drumul din brațe, spuse el. 

Cînd barja se opri, el îi strînse mantia pe corp şi o duse 
în brațe în sus, pe trepte, peste pajişti şi în conacul 
impunător. Urcă scările fără să se oprească şi o puse în jos 
cu blîndeţe doar cît să încuie uşa dormitorului şi să aprindă 
lumînările. 

Ea rămase tăcută, alături de patul cu draperii grele, 
pînă cînd el se întoarse spre ea. Deliberat, Sara îşi desfăcu 
pelerina şi o lăsă să alunece pe covor, arătîndu-i că ea era 
zeița Diana. 

Hawk făcu ochii mari. 

— Tu ai fost! rosti uluit. 

Îi văzu ochii închişi la culoare aprinzîndu-se de furie. 

Se apropie repede şi, apucînd-o de umeri, o trase spre el. 

— De ce? De ce faci pe neruşinata? întrebă scuturînd- 
o supărat. 

Ea lăsă capul pe spate, într-un gest provocator, ca să-l 
privească în ochi. 

— Fiindcă sînt geloasă pe regină şi am de gînd să i te 
fur, pentru totdeauna. 

— Vrăjitoare mică! Eu sînt cel nebun de gelozie şi ştii 
prea bine! 

Ea îşi puse palmele peste miinile lui, pe umeri, şi trase 
breteaua togii, care-i acoperea sfircurile. Materialul alunecă 
şi căzu pe podea. Privirea lui se lipi de sfircurile ei aurite, 
care se ridicau neobrăzate, şi se simţi pierdut. Pasiunea sa 
o cuprinse şi o copleşi pe Sara, care strigă în timpul unei 
mîngiieri mai brutale, dar strigătul îi fu acoperit de gura lui 
strivind-o pe a ei. Shane îi trase capul pe spate, făcînd-o 
să se arcuiască pînă cînd sînii ei plini ajunseră striviți de 
pieptul lui puternic. Îi sărută pleoapele şi urechile, 
murmurînd cuvinte pasionale, neinteligibile. Îi linse alunita 
de pe pomet şi se lipi cu totul de ea. 

Sara ştia că Shane era pasional, dar o uimi şi o înfioră 
ardoarea pe care o trezise în el. Îl cuprinse cu brațele pe 
după git, iar el o ridică însetat, lipind-o de inima sa. Sara 
dădu voie micii rezistențe pe care i-o opunea încă să se 
topească şi se agăţă de el, invitindu-l să-i exploreze 
senzual buzele. Hawk o ridică pe pat şi se dezbrăcă 
repede. În timp ce-i desfăcea şireturile sandalelor, îi mîngiie 
gambele goale, apoi îi smulse desuurile din mătase. 

Salteaua se scufundă în locul în care el îngenunche 
deasupra ei şi acolo unde brațele sale puternice se aşezară 
încet pe lîngă ea. Sara ştia că Hawk era puternic, dar se 
miră că o ridica atît de uşor, că o întoarse şi o trase în jos, 

după el. Îi simţea bărbăţia tare şi fierbinte, ca pe o pecete, 
atingîndu-i coapsele. Începu să-i exploreze secretele 
trupului cu siguranța unui amant experimentat. O atinse şi 
o sărută încet, deliberat, savurînd orice găsea, pînă cînd ea 
răspunse tremurînd chiar şi la cea mai mică atingere. 
Tînăra respira greu, îşi dorea mai mult, iar ei îi făcu pe plac, 
ascunzîndu-şi chipul între umărul şi gitul ei. 

— Am aşteptat o eternitate, spuse răguşit. 

După aceea, gura lui începu să-i guste şi să-i 
tachineze sînii, pînă cînd Sara îşi simţi sfircurile zvicnind şi 
interiorul trupului tensionat şi nerăbdător. Gemu de plăcere 
şi frustrare, îngropîndu-şi unghiile în umărul lui, acolo unde 
sălăşuia dragonul. El trase aer adînc în piept şi o pătrunse 
adînc. Avea mădularul lung şi gros, iar ea simţi o 
împunsătură dureroasă, înlocuită imediat de o senzaţie de 
plin arzătoare, fierbinte, care ajungea tot mai adînc, pînă 
cînd Sara crezu că avea să moară din cauza asta. Îşi 
încolăci picioarele în jurul lui şi i se dărui cu totul. 

Auzi ca prin vis un strigăt de bucurie. Era a lui în sfirşit! 
Rămase țintuită sub trupul lui puternic. În sfirşit, a lui! Shane 
începu să se mişte într-un ritm susținut în interiorul ei 
mătăsos, sărutînd-o în acelaşi timp. O făcea să zboare pe 
aripile vîntului. Sara îl simţea pulsînd şi tremurînd în trupul 
ei moale, crescînd tot mai mult în setea sa insațiabilă. 
instinctiv, ştiu că majoritatea amanţilor nu trăiau aşa ceva. 
Emotii şi senzaţii adînci aveau să-i lege pentru totdeauna. 
El era în sîngele ei, oricît ar fi încercat Sara să nege, şi n- 
avea să-şi găsească liniştea pînă cînd nu ştia că şi el e 
obsedat de ea zi şi noapte, pînă în punctul în care să moară 
fără ea. Nu-i păsa de ce ar fi fost nevoie ca să-l înrobească. 
Avea să fie vrăjitoare şi înger, totul pentru el — sclavă, 
concubină, amantă, femeie de moravuri uşoare. Avea să-i 
fie soție şi duşman! 

Gîndurile i se topiră curînd. Nu mai simțea decît 
plăcerea pe care i-o oferea el. Sîngele i se înfierbînta tot 
mai mult, ducînd-o tot mai sus, spre locul în care i-ar fi fost 
imposibil să mai îndure plăcerea. Mişcările lui continuară 
să devină tot mai adînci şi mai rapide, pînă cînd fiecare fibră 
a fiinţei ei tremura din cauza asaltului. Shane cerea mult de 
la ea, cu forța trupului său cerîndu-i Sarei să-i țină piept. 

În interiorul ei izbucni un vulcan. Simţi că explodează, 
apoi, imediat, un şuvoi fierbinte izbucni din el în interiorul 
ei, ca un fulger. Ea strigă răguşit, iar el suspină adînc. 
Rămaseră lipiți unul de celălalt, nemişcaţi ca moartea, iar 
ea se întrebă dacă avea să mai poată să respire vreodată. 
După foarte multă vreme, se mişcă puţin, dar el o strînse 
mai tare în braţe şi îşi trecu un picior peste picioarele ei, ca 
s-o ţină pe loc. ÎI simți încă în ea. Nu voia să se despartă, 
acum, că în sfîrşit o făcuse a lui. 

Într-un final, ameţiţi de iubire, dormiră două ore. 
Rămaseră legaţi unul de celălalt în somn, aşa cum făcuseră 
şi cînd erau treji, de parcă sufletele le-ar fi fost îngemănate. 
Sara se trezi amețită şi-i simţi trupul cald lipit de al ei. Shane 
îi sărută pleoapele închise, iar ea îi dădu voie să o mingiie, 
dîndu-i fiori de plăcere. 

— Brută ce eşti, şopti. Nu pot să-mi mişc nici un deget. 

El rîse din tot sufletul. 

— Sînt dragonul tău în seara asta, milady, şi am nevoie 
de tine din nou. 

O sărută pe git şi palma sa posesivă cobori spre 
abdomenul ei. Sara ştia că avea să se lase din nou îmbră- 
țişată. Scoase un sunet de protest cînd el se îndepărtă. 

Cu graţie de panteră, Hawk cobori din pat ca să 
aprindă din nou lumînările, apoi trase cuvertura de 
deasupra ei şi îi împrăştie părul frumos pe perne. Avea 

chipul şi trupul unei zeițe ademenitoare şi, pentru o clipă, 
imaginaţia lui de irlandez preluă controlul, făcîndu-l să se 
întrebe dacă era muritoare sau vreo zînă de pe lumea 
cealaltă. 

Ochii ei verde palid îl făceau să se topească şi să se 
aprindă în aceeaşi clipă. Sara începea să-şi dea seama de 
puterea ei senzuală asupra lui. Valul de dorinţă îi scutură 
iar trupul. Îi dorea din nou trupul subțire şi mătăsos sub el, 
iar gustul gurii ei dulci îl bîntuia. O privi din cap pînă în 
picioare, făcînd-o să se simtă ca devorată. Simţea din plin 
pasiunea pe care o ţinuse în frîu săptămîni întregi, dar acum 
n-o mai putea stăpîni. Avea nevoie ca ea să-l iubească. 
întinse un deget şi desenă curbura sînului pînă sus, la 
sfîrcul auriu, studiindu-i ochii, văzînd ceața dorinţei 
coborîndu-i în privire, gura moale deschizîndu-se de dor. 
Se aplecă şi îi sărută buzele, apoi îi murmură: 

— lubeşte-mă, Spadă. lubeşte-mă. 

Sara simţi că voinţa i se topea. Era posibil să iubeşti şi 
să urăşti pe cineva în acelaşi timp? N-ar fi recunoscut 
niciodată că-l iubea, dar putea să recunoască -— îi iubea 
trupul. Senzaţia, aroma şi gustul pielii lui o aprindeau în aşa 
măsură încît se văzu nevoită să-şi muşte buzele doar ca să 
nu strige de bucurie. Pe măsură ce misterele ce aveau loc 
între un bărbat şi o femeie i se dezvăluiau, simţurile îi 
deveneau mai ascuţite, se extindeau. Nimic nu mai era la 
fel. Fizic, mintal şi emoţional se schimbase pentru 
totdeauna. Era o trezire aproape spirituală. 

De această dată el făcu dragoste cu ea încet, fără să 
se grăbească, pînă cînd actul deveni o tortură insuportabil 
de plăcută pentru amîndoi. Îi omagie fiecare centimetru de 
corp, savurînd, adulînd cu mi:ini blînde şi săruturi, de parcă 
Sara ar fi fost din cel mai fragil porțelan. O luă cu tandreţe, 

lungind ora de iubire pînă cînd atinseră amîndoi climaxul, 
într-o explozie de lumină cu totul diferită de aceea de 
dinainte. Parcă ar fi făcut dragoste pentru prima oară. Sau 
pentru ultima. 

Cînd se treziră din nou, începuse să se lumineze de 
ziuă. Ea era la adăpostul brațelor lui, iar bătăile puternice 
şi lente ale inimii sale o făceau să se simtă foarte în 
siguranţă. Oftă cu regret. 

— Ce repede se revarsă zorii. 

Încercă să se ridice, dar braţul lui o ţintui pe loc, ca o 
bandă de oțel. 

— Nu, iubire. Nu te las să pleci astăzi de lîngă mine. 

— Dar... regina, protestă ea. 

El clătină din cap. 

— E foarte ocupată, sînt sigur. Kate o să se descurce 
şi fără tine, dar eu nu. Mi-a luat prea mult ca să te prind şi 
nu pot să-ţi dau drumul atît de repede. 

Pe jumătate temîndu-se că ea avea să fugă, el îi dădu 
drumul, însă tînăra se aşeză în genunchi pe pat şi îi zîmbi. 
Părul îi cădea în cascade peste trupul gol. El îi dădu la o 
parte şuvițele mătăsoase de pe sîni, ca s-o poată vedea în 
toată splendoarea. 

— Doamne, eşti înger sau vrăjitoare? M-ai fermecat. 

O ridică şi o puse peste una dintre coapsele lui 
puternice, iar ea se legănă în joacă, uitind de sine. 

— Acum îmi amintesc, spuse, simțind zgirieturile pe 
care le avea pe spate. Faci dragoste ca o pisică sălbatică. 

Deodată, ea se aplecă şi îi atinse buricul cu limba. El 
tresări de plăcerea care-i cuprinse trupul ca un foc scăpat 
de sub control. 

— Eşti o fătucă îndrăzneață, Spadă Wilde. Eşti destul 
de îndrăzneață cît să îmblînzeşti dragonul? 

O ridică deasupra bărbăției sale lungi, ca să-şi termine 
joaca. Ea împinse şoldurile înainte, apoi arcui spatele, iar 
părul îi căzu pe pulpele lui Shane, care îşi ridică trupul în 
ritm cu ea. Refuză să o elibereze pînă cînd nu ajunse pe 
culmile plăcerii de două ori. 

Sara se aşeză între picioarele lui, cu spatele sprijinit 
de pieptul său puternic, iar el ridică puţin genunchii, ca ea 
să-şi aşeze brațele deasupra. Devenea poziţia lor preferată 
pentru cînd voiau să vorbească în pat. Mîncară de pe 
aceeaşi tavă de mic dejun pe care le-o aduse Mason, 
zîmbind vinovat din cauza sunetelor puternice pe care le 
scoseseră făcînd dragoste, ce anunțaseră întreg conacul 
că erau împreună în dormitor. 

— Shane, cine era bărbatul de lîngă regină, de aseară? 
întrebă ea prefăcîndu-se nu tocmai interesată. 

ÎI simţi cum se încordează şi îşi dădu seama că el 
considera subiectul periculos. Răspunsul conţinea ceva 
adevăr: 

— Cu toate că regina i-a interzis numele, era O'Neill, 
cunoscut în Anglia drept ducele de Tyrone. 

Ea păru speriată. 

— Regele neîncoronat al Irlandei? rosti, cutremurîndu- 
se fără să vrea. Omul ăsta aduce doar probleme, murmură. 

El îi ridică părul şi îi sărută ceafa. 

— E un lup printre lupi. De asta am spus că Besse 
ocupată pentru moment, rosti vesel. 

— Are acelaşi fel de aroganță ca şi tine, doar că...El e 
rece, nemilos, aproape plin de ură. 

Ezită, apoi continuă: 

— Să stai departe de el. 

Shane rise fără umor. Încerca să facă asta de ani buni, 
dar nu reuşise niciodată. Tatăl său îl ținea prins cu legături 


202 VIRGINIA HENLEY 


invizibile, de care nu era nevoie decît să smucească puțin. 

O strînse în brațe pe Sara de parcă ea ar fi fost 
salvarea lui. 

— Cînd el şi regina termină de jucat jocul lor de-a 
stăpînul şi sclavul, o să se întoarcă în Irlanda. 

Sara se întinse şi îl privi cu o grimasă. 

— Mă dor toți muşchii. O să fac o baie lungă şi fierbinte, 
apoi plec la plimbare cu Sabat. 

— Ştiu eu ce-ţi trebuie ţie, spuse el zîmbind. 

— Ba nu, Hawkhurst. Eşti insaţiabil! 

EI chicoti. 

— Nu chiar. O să-ţi fac masaj. 

Îşi flexă brațele şi ridică sprînceana. 

— Secrete învățate din Orientul Îndepărtat, promise, 
luînd flaconul de ulei parfumat dintr-un dulap şi ajutînd-o să 
se întindă pe burtă. “Aşadar, zvonurile erau adevărate”, 
gîndi ea geloasă. “Chiar a avut o amantă orientală înaintea 
mea”. 

El se aşeză deasupra şoldurilor ei, prinzînd-o între 
coapsele sale puternice, apoi turnă ulei în palme şi îi masă 
umerii cu mişcări lungi, ferme, senzuale. 

— Spune-mi secretele Estului, îl rugă ea, întinzîndu-se 
de plăcere. 

— Te tachinam doar, spuse el vesel, strecurîndu-şi 
mîinile pe sub ea, ca să-i cuprindă sînii în palme. 

— Shane, spune-mi. Sînt foarte curioasă. 

— Curiozitatea ta e foarte plăcută şi interesantă, mica 
mea pisică sălbatică, dar, vezi tu, cultura orientală e 
orientată spre plăcerea bărbatului. Femeia are un rol cu 
totul pasiv în sex, atenţia e îndreptată spre plăcerea 
bărbatului. Ea e mereu supusă, rol care ţie nu ţi se 
potriveşte deloc, slavă Domnului, spuse sărutîndu-i pielea 
mătăsoasă. 

Coborî mai departe, aşezîndu-se deasupra picioarelor 
ei şi masîndu-i posteriorul delicios. 

— Mai spune-mi, se rugă ea, mişcîndu-se sub degetele 
sale. 

— În Orient, nimic nu e mai tentant decit ce e interzis. 
Fac lucruri care încalcă tabuurile vestice. 

Ezită, apoi decisă să descrie o practică menită s-o 
şocheze. 

— Vrei să afli despre cele şapte noduri ale Raiului? 

— Da, răspunse ea chicotind. 

— Femeia leagă şapte noduri într-un cordon din 
mătase, apoi le introduce cu blîndețe în partenerul ei... aici. 

Puse un deget pe locul intim dintre fesele ei, iar ea 
rămase fără cuvinte de uimire. 

— După aceea, cînd bărbatul ajunge la punctul 
culminant, ea trage cordonul încet şi cu fiecare nod el are 
un nou orgasm. Şapte într-unul! 

Sara rămase surprinsă, iar el rîse şi spuse: 

— Inocenţa ta e delicioasă. 

Deşi se aprinseră repede, ea nu îi dădu voie să facă 
iar dragoste şi încuie uşa sălii de baie. Voia să păstreze 
ceva şi pentru altă dată, ca nu cumva el să se sature de ea. 

Petrecură întreaga zi în intimitate, excluzînd restul 
lumii. Ştiau amîndoi că n-aveau prea mult timp la dispoziție, 
aşa că profitară din plin de acea zi. Se plimbară împreună, 
mîncară, vorbiră, riseră, visară, ţinîndu-se tot timpul de 
mînă, ca doi copii. Shane o privea de parcă ea ar fi fost 
prima femeie pe care o vedea şi se purta de parcă abia-şi 
descoperise firea masculină. 

După cină, baronul îi aduse un bilet care o făcu pe 
Sara să se teamă. 

— Draga mea, nu e nimic. Trebuie să plec pentru scurtă 
vreme, dar promit să mă întorc la timp ca să te duc în braţe 
în pat. 

— Şi dacă te-aş întreba unde mergi, m-ai minţi. Dacă 
te-aş întreba ce făceai în bordel, săptămîna trecută, mi-ai 
spune că nu e treaba mea. Ține minte, Shane Hawkhurst, 
tot aflu eu de la tine! 

— Nu poţi să mă păcăleşti, răspunse el vesel. 

— Ha! Nu pot să te păcălesc, spuse ea rizînd şi uitîndu- 
se spre turul pantalonilor lui pînă îl văzu ridicîndu-se. 

— Ce culoare vrei să aibă barca ta, iubita mea? 

Vezi, îşi spuse ea în gînd, chiar şi în acel moment o 
amețţea cu un cadou, fără să-i spună nimic. 

— Să vedem... alb şi purpuriu. Purpuriu regal! ordonă. 


Capitolul treisprezece 


Shane merse singur în oraş ca să răspundă chemării 
lui O'Neill. Urcă la ultimul etaj al bordelului de pe strada 
Threadneedle, îşi scoase pelerina neagră şi se scutură de 
apa de ploaie care tocmai începuse să cadă. 

Ochii lui O'Neill, acele mingi întunecate care vedeau 
totul, dar nu exprimau nimic, îi căutară pe aceia ai fiului său. 
Shane ştia că n-avea să se obişnuiască niciodată cu ei. Cei 
doi bărbați întinseră brațul drept şi cu o bufnitură înfundată 
îşi loviră umerii cu palmele. O astfel de lovitură ar fi doborit 
şi un cal, dar nici unul dintre ei nu tresări. Pînă la urmă, 
O'Neill rupse tăcerea. 

— Am făcut-o să cînte ca o harpă irlandeză. În 
momentul în care s-a lăsat manevrată, am sedus-o cu 
poezia. l-am spus că e rău să aducă nişte colonişti din 
Anglia în Irlanda, că, însă, oamenii ei de acasă continuă să 
facă asta fără scrupule. l-am spus că guvernul de la Dublin 
e corupt. Că lorzii englezi se luptă pentru pămînturile 
irlandeze şi că, dacă plăteşti cui trebuie, primeşti cîte cinci 
mii de pogoane, deşi ei sînt stăpîni absenți, care fac din 
sclavi din irlandezi! l-am spus că englezii din Dublin îi fură 
guvernul de aici aşa cum fac şi cu acela din Irlanda. l-am 
cerut un guvernator onest şi i-am spus că, în schimb, eu o 
să păstrez neutralitatea clanurilor. 

Shane dădu aprobator din cap, aşteptînd să audă şi 
restul. O'Neill era în siguranţă, dar pe cine trădase ca să o 
obțină? 

— l-am spus că există o lume ascunsă, catolică, şi că 
ea primeşte directive în fiecare zi din Franţa şi Spania. l- 
am spus clar că lorzii ei englezi catolici au de gînd să 
readucă religia catolică în Anglia şi s-o pună pe tron pe 
Maria Stuart. Ea mi-a cerut numele, iar eu i le-am oferit — 
Henry Garnet, Robert Southwell, Throckmorton de la Mile 
End şi Babington. l-am spus că taverna Ship de pe Lincoln 
Inn Fields e loc de întîlnire pentru catolici. 

Shane trebuia să-i avertizeze pe irlandezii catolici care 
se adunau acolo, fiindcă ştia că, dacă ar fi fost după O'Neill, 
ar fi murit cu toții. 

— M-a rugat să-l informez pe Walsingham în seara 
asta, aşa că, dacă trebuie să faci ceva înainte să afle el, ar 
fi cazul să începi. 

Shane se gîndi la curajul pe care îl avea tatăl său ca 
să îl înfrunte pe Walsingham, la cîte informații 
incriminatoare probabil că avea acesta. O'Neill îşi luă 
mantia şi se aplecă, strecurînd un pumnal în cizmă, apoi 
stinse lumînările cu degetele goale. Nu voiau să rişte să fie 
văzuţi împreună, aşa că bărbatul mai în vîrstă porni spre 
Chipside, apoi o luă pe Strand, spre casa lui Walsingham, 
iar fiul său se întoarse spre Gracechurch şi spre fluviu, dar, 
după o pauză lungă, se răsuci pe călciie şi-l urmă pe tatăl 
său la o distanţă discretă. Se încordă deodată, pentru că 
din umbră apăru o figură întunecată, amenințătoare, 
urmărindu-l evident pe O'Neill. Nu putea să fie un tîlhar. 
Acela era un spion pe care el îi condusese fără să vrea pînă 
la tatăl său. Acum avea să se facă legătura între ei doi, iar 
acoperirea oferită de bordel şi-ar fi pierdut eficiența pentru 
spionii irlandezi. Shane blestemă încet. Nu avea de ales, 
trebuia să-l elimine pe om. 

Femeile de moravuri uşoare din Cheapside îl 

împiedicară să înainteze, apropiindu-se ca să-l întrebe dacă 
nu voia să se culce cu ele. O privire era suficientă ca să le 
facă să dispară înapoi în umbră. O'Neill dădu colţul, pe la 
St. Paul's Churchyard, iar cel care-l urmărea grăbi pasul, 
ca să micşoreze distanţa dintre ei. Cu oroare, Shane văzu 
strălucirea oţelului în mîna bărbatului. Strigă un 
avertisment: 

— Tyrone! 

Tatăl său se răsuci pe loc, alunecă pe o piatră udă de 
ploaie, iar silueta sa uriaşă căzu cu zgomot. Shane se temu 
ca nu cumva atacatorul să-l omoare şi să fugă, acu, că ştia 
că avea doi adversari, dar figura întunecată se repezi spre 
el ca un diavol din iad. Shane ridică brațul ca să-l înjunghie 
şi, spre completa sa uluire, simţi cum atacatorul îi împlînta 
pumnalul la subțioară, pînă în plăsele. Cu toate astea, 
braţul lui Shane continuă mişcarea şi cuțitul său lovi în inima 
agresorului. Urletul bărbatului fu întrerupt cînd în jurul gurii 
îi apăru o spumă însîngerată. 

Auzi de nicăieri cizme alergind spre ei şi îşi dădu 
seama că garda avea să-i aresteze pentru omor. Jumătate 
de duzină de oameni înarmaţi, cu felinare şi muschete, se 
apropiau, în numele reginei. O'Neill se ridică într-o clipă. ÎI 
apucă pe mort şi îl tinu drept, cu un braţ lung pe după mijloc. 
Shane se clătină pe picioare şi îşi trase mantia ca să 
ascundă rana însîngerată. O'Neill se îndreptă de spate, cît 
era de înalt, dominîndu-i pe bărbații din gardă. 

— Venim de la o întîlnire tîrzie cu lordul cancelar. Mă 
tem că amicul meu, aici de față, a băut prea mult.: 

După aceea îi vorbi în galeză căpitanului, care 
înțelese, spre uşurarea lui Shane. Toţi coboriîră armele şi le 
permiseră celor trei să-şi croiască drum spre fluviu. Îl cărară 
pe jumătate tîrîş pe omul mort, spre hanul Sirena, apoi 

lăsară cadavrul să alunece în Tamisa. Numai atunci Shane 
îşi dădu voie să se sprijine de zidul hanului, slăbit de la cît 
sînge pierduse. 

O'Neill îl susținu cu braţul şi-l ajută să ajungă la treptele 
de piatră de pe fluviu, în dreptul podului Blackfriars. 

— Mergi, spuse Shane cu răsuflarea tăiată. Eu o să mă 
duc acasă. 

O'Neill se gîndi la asta cîteva minute lungi, apoi spuse 
cam fără voie: 

— Te duc eu la baron. 

Shane, auzindu-i ezitarea din glas, rîse tare, apoi 
leşină în braţele tatălui său. 


Sara se amuză o vreme singură probînd toate rochiile 
ei noi, uitîndu-se în oglindă. Hainele cele frumoase o făceau 
să se simtă mai bine şi fredonă o melodie în timp ce punea 
în dulap o serie nouă de lenjerie intimă fină. Tot atunci îşi 
dădu seama că nu mai fusese atît de fericită de foate multă 
vreme. Se întrebă ce îl reținea pe Shane, apoi se hotărî să 
ia o pereche de cîini lupi la o plimbare, cît timp se acomoda 
cu împrejurimile de la Thames View. 

Cîinii se repeziră în semiîntuneric şi, pentru o clipă, 
Sara crezu că fugiseră, dar uşurarea o cuprinse cînd îi văzu 
întorcîndu-se şi trecînd pe lîngă ea, parcă pe urma vreunui 
animal. Slavă Domnului că erau animale bine dresate, se 
gîndi. Se aştepta să-l întîlnească pe Hawk pe drumul spre 
fluviu, dar, după ce se plimbă jumătate de oră pe mal, se 
întoarse la conac, încruntîndu-se puțin. 

Intră în biblioteca lui şi se uită printre cărţile de calitate. 
Alese una şi o luă sus cu ea. Timpul trecea, iar Sara 

descoperi că nu reuşea să se concentreze la lectură. Se 
ridică şi se apropie de fereastră, însă se lăsase întunericul, 
aşa că se uită afară fără să vadă nimic. Temătoare, începu 
să se plimbe prin cameră. 

Nu doar ea făcea asta la Thames View. Baronul se 
blestemă fiindcă nu-l însoţise pe Shane. Ştia că acesta se 
descurca în orice situaţie, însă toate întilnirile sale cu O'Neill 
îi provocau valetului o stare de nelinişte. E o bucurie şi un 
blestem să fii sînge din sîngele lui Erin, se gîndi. Uneori 
există ceva întunecat, morbid, în mintea oricărui irlandez. 
Încercă să scape de teamă, dar un al şaselea simț continuă 
să-i dea o stare de alarmă. 

Sara începea să se enerveze la gîndul că un amant 
atît de nou putea s-o neglijeze în acel fel ruşinos, dar 
recunoștea că iritarea îi masca spaima. Pînă la urmă dădu 
piept cu ea. De ce anume se temea? Răspunsul sosi 
imediat: se temea pentru el. Şi de ce i-ar fi păsat? Nu voia 
să se răzbune? Nu dorea să-l rănească ea însăşi? Ba da, 
voia asta, dar nu voia să-l rănească nimeni altcineva! 

Hotărî să-l caute pe baron. Dacă Shane plecase într- 
una dintre aventurile sale secrete, atunci poate că avea să 
fie plecat zile întregi, iar ea trebuia să se întoarcă la 
Windsor în acea noapte, oricît de tirziu ar fi fost. Auzi voci 
ridicate din aripa de vest a conacului şi se grăbi în acea 
direcție. 

— Rănile suferite ia subţioară sînt fatale, omule, după 
cum bine știi! striga uriaşul cu părul roşcat despre care 
Shane îi spusese că era ducele de Tyrone. Am plecat. Nu 
pot să pierd şi mai multă vreme. 

Baronul îi aruncă o privire întunecată. 

— Să pierzi vremea? E fiul tău! 

Sara rămase nemişcată, uluită, la intrarea în camera 

baronului. Deci omul putea să vorbească, iar cuvintele pe 
care le spusese erau incredibile. Cu toate astea, cuvintele 
celuilalt îi făcuseră inima să se strîngă dureros. Privirea îi 
zbură spre silueta întinsă pe masă, între cei doi. 

— E mort! plînse ea speriată, grăbindu-se spre ei. 

Se întoarse cu sălbăticie spre O'Neill. 

— Tu eşti vinovat! Fie că tu l-ai lovit sau altul, tu eşti 
vinovat! 

Privirea pe care i-o aruncă acesta era teribilă, dar Sara 
rămase pe loc, în lumina lumînărilor care aruncau umbre 
pe grinzile din tavan. 

Bărbatul se răsti la ea: 

— Regina dă tonul independenţei femeilor engleze. În 
irlanda le învăţăm să fie ascultătoare cu bătaia şi cu sex 
regulat. 

Baronul îl dezbrăca repede pe Shane, fără să le dea 
atenţie celorlalţi din cameră. Bărbatul inconştient gemu, iar 
Sara strigă: 

— N-a murit! Lasă-mă să te ajut! 

O'Neill îşi luă mantia şi rosti cu dispreț: 

— Acum, că i-a venit otreapa, n-ai nevoie să te ajut. 

Sara îl văzu pe baron aranjînd pe masă cuțite, foarfece 
și instrumente stranii, de chirurg. Avea un dulap plin de 
bandaje, poţiuni şi unguente, de toate culorile, în sticluțe şi 
cutii neobişnuite. Îl văzu presărînd cristale într-un bol 
argintiu cu apă fierbinte, care se transformară, colorîndu- 
se în violet închis. După aceea spălă rana, din care încă 
mai curgea sînge. 

— O să scape cu viață? întrebă ea cu răsuflarea tăiată, 
însă doar tăcerea umplea camera. Vorbeşte, fir-a tu să fii. 
M-a minţit. Mi-a spus că nu vorbeşti, dar te-am auzit. 

Vocea baronului era frumoasă cînd acesta vorbi în 

sfîrşit. Modulată, cultivată şi blîndă, însă fermă şi demnă de 
încredere. 

— Nu a minţit. A spus că baronul nu vorbeşte, nu că nu 
poate să vorbească. 

Făcu o pauză. 

— O'Neill avea dreptate. Rănile adînci de la subţioară 
sînt aproape întotdeauna mortale, însă el e cel mai puternic 
bărbat pe care-l cunosc. 

— Crezi că are vreo şansă la viață? 

— Depinde de noi să ne asigurăm că are, spuse cu o 
convingere calmă. Bandajă rana şi îl legă atît de strîns încît 
presiunea îl oprea să-şi umple plămiînii. 

— Nu poate să respire, protestă Sara. 

Cu răbdare, baronul îi explică: 

— Doar pînă îl duc sus, în pat. Altfel pierde şi sîngele 
cel de pe urmă. 

Cînd Shane fu întins în patul său, cu miini blînde şi 
sigure, baronul pansă din nou rana şi o legă strîns, dar de 
această dată dindu-i voie bărbatului leşinat să respire 
superficial. A 

— Ce pot să fac? întrebă ea umil. 

— Ţine-l în patul ăsta, rosti el simplu. Eu mă duc să 
fierb ni ş te ierburi care să-l întărească. Să mă chemi în clipa 
în care-şi recapătă cunoştinţa. 

Sara se uită în jos, la bărbatul din pat. Purta masca 
morții, palid şi nemişcat. Acum ştia adevăratul motiv pentru 
care se numea Shane. Era irlandz. Era prințul Irlandei. Totul 
părea inevitabil, de parcă ar fi ştiut că destinele lor aveau 
să fie legate pentru totdeauna, şi că fuseseră aşa încă de 
la începuturile timpului. 

Deodată, el aruncă pătura şi începu să se zbată. Nu 
deschise ochii, aşa că ea nu îşi dădu seama dacă-şi 

recăpătase cunoştinţa. Îl înveli şi încercă să îl ţină nemişcat, 
dar nu reuşi. Începu să-l aline pe un ton calm, iubitor, 
rugîndu-l să-i asculte cuvintele, iar el începu să răspundă, 
calmîndu-se cînd îi vorbea şi zbătîndu-se cînd ea tăcea. 
Începuse să-şi recapete culoarea, însă aceasta era una 
nenaturală, prea aprinsă, iar cînd Sara îl atinse, îi simţi 
pielea arzînd. 

Baronul intră cu o cupă mare, pe care i-o întinse, apoi 
îl ridică blînd pe Shane cu capul pe perne. Ea îi duse 
pocalul la buze şi aşteptă răbdătoare ca el să înghită 
jumătate. Aduse apoi un vas cu apă rece de trandafiri şi îi 
spălă cu grijă gitul, fața, pieptul. După aceea, baronul îi 
ridică din nou capul şi îl îndemnară să bea restul 
amestecului. Baronul rămase cu ei două ore, cît timp elixirul 
îşi făcu efectul, iar febra scăzu. Tot timpul îl ţinură nemișcat, 
unul de fiecare parte. Cînd veni criza, iar febra cedă, 
umezeala începu să curgă din pielea lui pînă cînd 
cearceafurile se udară de tot. Sara aduse aşternuturi curate 
şi, cu ajutorul baronului, făcu patul. 

Shane deschise ochii, oftă, îi rosti numele, apoi îi 
închise din nou şi adormi. 

— Are nevoie de odihnă şi de tine. Îţi sugerez să dormi 
alături de el. Mă întorc în fiecare oră, promise. 

Sara se dezbrăcă în linişte, scoase un capot din 
catifea, pentru momentele cînd avea să fie nevoie să-l 
îngrijească, apoi, goală, se strecură în patul mare şi îl luă 
în braţe. Încet, cu răbdare, îl rugă să trăiască. Nu ştia dacă 
se putea să-i transfere forța ei, dar încercă. Îi era frică, 
fiindcă bătăile inimii lui, de obicei atît de puternice şi de 
stabile, erau acum neregulate. Nu putea să scape de 
mirosul metalic pe care-l simţea în nări şi care o făcea să 
aibă un presentiment îngrozitor. | se părea că, în acele ore 

lungi ale nopții, îl împărțea cu moartea. Se temea că, dacă 
ar fi închis ochii şi ar fi dormit chiar şi o clipă, Lordul 
Întunecat l-ar fi tras de cealaltă parte. 

La un moment dat se trezi gata să strige şi îl luă în 
braţe, ca să-l apere, dar lîngă ei nu era decît baronul, care 
se aplecase ca să-i verifice respirația. Sara rămase întinsă 
lîngă el, încercînd să-şi dea seama ce simțea pentru acel 
bărbat care, la bine şi la rău, îi era soț. Inima şi mintea îi 
erau în opoziţie. Gîndurile şi emoțiile ei cele mai profunde 
se amestecau şi rămîneau un mister, la fel de profund ca şi 
misterul care-l învăluia pe bărbatul de lîngă ea. Ştia doar 
că era irevocabil îndrăgostită şi că n-avea cum să dea 
timpul înapoi. La capătul drumului aştepta destinul, bun sau 
rău, cîştig sau pierdere, viață sau moarte! 

Shane începu să vorbească. Inima Sarei tresări de 
bucurie fiindcă starea lui se îmbunătăţise destul cît să 
vorbească, dar se strînse de durere cînd îşi dădu seama 
că el delira şi credea că sînt pe o corabie. 

— Să nu te temi, iubita mea. E făcută din stejar englez 
solid, din Devon. Pluteşte bine şi are vele în plus, ca să-i 
fie mai uşor. Deşi zburăm ca vintul, n-o să ne pierdem 
echilibrul. 

Brațul sănătos o cuprinse, iar Shane o sărută pe frunte. 

— O să fim în siguranţă aici, o să rămînem uscați ca 
un os îngropat de un ogar, tot timpul cît durează furtuna. 
Să nu-ţi fie frică, iubita mea. 

— N-o să-mi fie frică dacă nu mă părăseşti. Rămii cu 
mine, îl imploră ea. 

— Promit să nu te las niciodată, Macushla. Trebuie să 
duc armele şi muniția la O'Neill. Şi tu trebuie să juri că 
păstrezi secretul. 

O strînse mai tare, gata să se ridice, aşa că ea îl linişti 
cu minciuni. 

— Jur, dragoste, că poți să ai încredere în mine şi cu 
viața ta. O să-ţi păstrez întotdeauna secretele. 

— Mă bucur că pot să-ţi spun tot ce gîndesc, că pot să 
am încredere în tine. N-am mai avut pe nimeni înainte. Îmi 
pun viața în miinile tale fără să ezit. Pe ceilalți trebuie să 
juri că nu o să-i trădezi. Pe O'Neill şi pe Fitzgerald. 

Sara n-avea deloc de gînd să facă aşa jurămînt. Îl ura 
din toată inima pe O'Neill. 

— Cine-i Fitzgerald? 

Vocea lui se transformă în şoaptă. 

— Baronul este Fitzgerald, fiu al marelui duce de 
Desmond. Eu sînt copil din flori, dar el e fiul legitim al unui 
duce. Nimeni nu ştie unde locuieşte şi nimeni nu trebuie să 
afle vreodată. A fost condamnat, am citit chiar eu sentința. 
“Să fie tras pe roată, la drumul mare, pînă la locul execuţiei, 
unde o să fie secerat din picioare. Trupul să-i fie desfăcut, 
inima şi măruntaiele trase afară, organele intime tăiate şi 
aruncate în foc sub ochii lui, apoi să i se taie capul şi să i 
se împartă în patru, ca să fie aruncate unde pofteşte 
regina”. 

— Taci, milord, te implor. 

Era urît din partea ei că-l interogase aşa în timp ce el 
delira. Aflase ce orori l-ar fi aşteptat dacă se descoperea că 
trădase coroana. Poate că ea însăşi ar fi fost în pericol, 
fiindcă se măritase cu un trădător. Toate aceste sacrificii, 
doar pentru plăcerea reginei! se gîndi speriată. 

— Taci, milord, îl alină ea. 

— Trebuie să vorbesc, draga mea. 

— Atunci vorbeşte despre lucruri mai frumoase. 
Povesteşte-mi despre copilăria ta. 

El rîse fără umor. 

— Mama m-a trimis la O'Neill în vara în care am împlinit 

zece ani. El m-a dus în raiduri... Nu eram considerat bărbat 
dacă nu împlîntam sabia într-un englez, ca să-i iau viața. 
N-o să uit niciodată atrocitățile pe care le-am văzut. Englezii 
au măcelărit jumătate din Munster... bebeluşi, copii, femei. 
La paisprezece ani am găsit trei sate întregi în care toate 
sufletele fuseseră măcelărite şi arse. În acea noapte, drept 
răzbunare, am prădat garnizoana din Dublin şi i-am omorit 
pe toţi ofițerii. 

— Shane, opreşte-te! îi ordonă ea pe tonul cel mai ferm 
pe care-l avea. 

Se simţi uşurată cînd el reveni la navigație. 

— Ador marea... e aşa de curată, de liberă. E scăparea 
mea. 

— Scăparea ta de O'Neill? De ce îl mai ajuţi? N-o să fii 
niciodată liber! 

— Îl iubesc şi îl urăsc. Poţi să înţelegi aşa ceva? 
murmură el. 

Ea înțelegea prea bine, fiindcă exact aşa simţea şi ea 
pentru Shane Hawkhurst O'Neill. ÎI iubea şi îl ura. 

Îi fu recunoscătoare baronului cînd acesta aduse încă 
` o cupă fierbinte. Îşi puse halatul şi mai aprinse cîteva 
lumînări. 

— Delirează şi, uite, bandajele îi sînt ude. Mă tem că 
se simte mai rău! 

— Nu, răspunse acesta încet. Trebuie să iasă otrava 
din el. Atunci o să se vindece. 

Sara ştia că baronul nu vorbea doar despre rană. De 
cîte ori îi schimbaseră bandajele, cearceafurile şi-i 
dăduseră poțiunea, nu ştia, dar în zorii celei de-a treia zi, el 
căzu într-un somn adînc, fără vise, şi nu se mişcă timp de 
paisprezece ore. 

— O să supraviețuiască, nu mai e în pericol acum, o 
asigură baronul. Nici un organ vital nu i-a fost atins, dar rana 

trebuie să se vindece. Slavă Domnului că are un piept aşa 
de lat. La un bărbat mai mic, o astfel de lovitură ar fi atins 
inima sau plămînul. 

Sara făcu o baie şi îşi schimbă hainele, iar Mason îi 
aduse o cină delicioasă. Se gîndi puţin la Kate Ashford şi la 
curte, apoi ridică din umeri. Avea să găsească o scuză 
plauzibilă la întoarcere, dar, pentru moment, avea destule 
pe cap. Intenţiona să-l mai ţină pe Shane în pat o 
săptămînă, într-un fel sau altul. 

În a patra zi, el deschise ochii şi le zîmbi. Era slăbit ca 
o pisicuţă şi, în primele două ore, se văzu nevoit să facă 
după cum i se cerea. Suferi, mîncînd supă şi ouă fierte, dar 
cînd îi oferiră vin lungit cu apă se revoltă şi dădu cuvertura 
la o parte. 

— Pentru Dumnezeu! Afară din cameră. Mă hrănesc 
singur! - 

— Nu, nu. Rămii în pat şi dacă trebuie să te leg de stilp, 
jură ea. Baronul şi cu mine am lucrat ca nişte sclavi pe 
galeră. Nu o să începi să sîngerezi din nou doar ca să-ți 
dovedeşti curajul! 

— Rămin în patul ăsta numai dacă îţi lipeşti trupul cald 
de al meu, sub cuvertură. 

— Să nu-mi dai ultimatumuri, milord. Aş putea să te fac 
să stai întins şi cu o singură mînă. 

El o privi cu sete. 

— lar eu aş putea să te fac să stai întinsă doar cu un 
deget. 

Ea roşi. 

— N-ai de ce să faci astfel de remarci. Cred că te simți 
mai bine dacă doar la asta te gîndeşti. 

El îşi ceru iertare din privire şi o rugă încet: 

— Vino să stai lîngă mine, iubirea mea. 

Sara cedă. Era atît de bucuroasă că îşi revenise încît 
adormi cu urechea deasupra inimii lui, care acum bătea 
regulat. Printre să bată vintul dinspre Atlantic, iar fru- 
musețea toamnei o să dispară pînă la anul. Astăzi, soarele 
are o aventură nesperată, şi la fel o să facem şi noi. Simte 
mirosul din aer! Briza fluviului aduce flirtul pînă la noi, cu 
parfumul ultimilor trandafiri. Miine ar putea să aducă ceață 
rece sau ploaie. O să trăim clipa şi o să uităm de noi, pe 
fluviu în sus. 

La sugestia lui, Sara îmbrăcă o rochie subțire, cu nimic 
pe dedesubt, iar el, doar o cămaşă deschisă la git, care să- 
i acopere bandajele. Aveau destulă mîncare şi băutură. Se 
întinseră la soare şi împărțiră pere coapte şi o cupă de cidru 
din Devon. Sara îl privi spărgînd nuci cu teaca pumnalului, 
iar ea adună cojile şi le lăsă pe apă, ca să plutească precum 
nişte mici ambarcațiuni. 

Shane îi povesti istoria fluviului. Trecură pe lîngă 
palatul Richmon, unde îi spuse: 

— Găzduieşte una dintre cele mai minunate biblioteci 
din Anglia, plină de cărţi şi manuscrise. Unele sînt interzise, 
dar eu le-am citit. 

— De ce sînt interzise? întrebă ea nedumerită. 

— Sînt despre magie şi artele întunecate, colecționate 
de bunicul reginei. O să ţi le arăt într-o zi. O să-ți placă 
tunelurile secrete pe care le-a construit la Richmond. 

Navigară pe lîngă Hampton Court, iar el îi arătă 
arenele pentru luptele de cocoşi, aleea de popice, terenurile 
de tenis şi arenele pentru turnir. 

— În jurul castelului sînt multe labirinturi şi poteci 
întortocheate. E o grădină de vis pentru îndrăgostiții care- 
şi țin iubirea secretă. 

încercă să o ia în braţe şi să o sărute, dar ea nu prea 
voia, din cauza celor doi vislaşi în livrea care îi însoțeau. El 
rise şi se mulțumi doar să-i stea întins alături. Se țineau de 
mînă şi stăteau pe perne cînd trecură pe lîngă satul Walton, 
apoi pe lîngă Chertsey şi Staines. El îi arătă, cu un deget 
lung şi cafeniu, insula Runnymede. 

— Acolo a schimbat regele John pentru totdeauna 
cronicile Angliei. 

Ea se ridică atunci cînd se apropiară de Windsor, 
construit pe dealul său din cretă. 

— Ai foarte mare curaj să navighezi chiar pe lîngă 
reşedinţa reginei. Dacă sîntem văzuți? 

Căută speriată din privire prin galeria deschisă, 
construită pentru doamnele mai timide, ca să privească 
vînătoarea. 

El îi şopti la ureche: 

— Dacă te-ai întinde pe spate lîngă mine, am putea să 
tragem draperia şi ne-am bucura de intimitate. 

începu să-i caute pielea mătăsoasă pe sub rochia 
subțire, iar ea se bucură că aveau la îndemînă draperia. 
Rezerva şi timiditatea ei nu făcură decit să-l aprindă şi mai 
tare. Îi şopti: 

— Mă farmeci ca o vrăjitoare, Spadă Wilde. 

O mîngiie, îi sărută sînii şi o tachină pînă cînd ea 
aproape că nu mai rezistă. Ştia unde duceau toate acestea 
şi se temea din cauza rănii lui. 

— Nu, trebuie să te opreşti! 

El îi zîmbi. 

— Dacă-i interzici omului vinul, nu faci decit să-i 
înzeceşti setea... 

Ambarcaţiunea pluti încet pe lingă casele din lemn şi 
fermele de pe dealurile Chitern, apoi pe lîngă Wallingford. 

Shane îi ridică rochia subțire pînă peste cap. 

— Vreau să te văd goală, din cap pînă în picioare. Ai 
pielea de culoarea laptelui proaspăt, murmură. Frumusețea 
irlandeză are ceva diferit, mai presus de toate celelalte. Ai 
ceva sălbatic, de vrăjitoare, în tine. 

O sărută de la git pînă la buric. 

— Ai scîntei diavoleşti în ochii verzi, de parcă ai fi în 
stare să mă laşi să fac dragoste şi într-un pat cu puf, şi în 
spatele unui tufiş, doar pentru că-ți place! 

Gura lui descoperi centrul trandafiriu al ființei ei. 

— Atît de minunată, de interesantă, de feminină! 

Ea gemu de plăcere. 

— Rana ta... Să nu te oboseşti. 

El o privi cu pasiune. 

— Ai dreptate. Fii drăguță şi ajută-mă să mă dezbrac. 

Ea îi dădu ascultare, iar el se aşeză imediat deasupra 
ei. Greutatea sa era delicioasă şi îi strivea sînii, iar el îşi 
folosi toată forța ca s-o pătrundă. După aceea rămase 
nemişcat, înăuntrul ei, dar fără să se mişte. Sara îi simțea 
pulsul accelerat, mădularul care zvicnea, iar el îi simțea 
tremurul interior. O sărută cu pasiune, pînă cînd ea îi oferi 
trupul cu neruşinare, îmbujorată de plăcere. Pînă la urmă 
ajunse să simtă atita dorință încît strigă: 

— Shane! Shane! 

Cu brațul sănătos, el o ridică deasupra sa, apoi îşi luă 
gura de pe gura ei şi-i spuse: 

— Fă tu dragoste cu mine. 

Deodată era ea aceea care-l săruta pe el, folosindu-şi 
coapsele şi degetele ca o amantă ce era. Îi aduse pe 
amîndoi în pragul unei plăceri atît de mari încît simţi că n- 
ar fi putut niciodată să-l aibă suficient de aproape, şi îşi 
mişcă trupul deasupra lui de parcă ar fi vrut să-l închidă 

pentru totdeauna înăuntrul ei. Amîndoi doreau să amine 
finalul, dar în acele minute lungi, corpul ei se bucură că îl 
avea pe bărbatul acela cu care să facă dragoste, care s-o 
iubească şi s-o facă să se simtă împlinită. 

După aceea, somnul păru ca moartea, iar Sara nu ştiu 
clar care dintre cele două-i cuprinsese. La un moment dat, 
el trase la o parte draperiile şi împreună se alăturară iarăşi 
lumii. Shane o conduse la marginea ambarcațiunii. 

— Vreau să vezi locul în care rîul Isis se varsă în 
Tamisa şi devin una. Tu eşti Isis, eu sînt Tamis. Împreună 
devenim invincibili, ca Tamisa. 

Ea se minună de forța lui. Se sprijini de trupul său înalt 
şi puternic, obosită după dragoste. El, însă, părea atotpu- 
ternic, cu toate că fusese în pragul morţii cu numai cîteva 
zile înainte. 


Capitolul paisprezece 


La miezul nopţii, Sara se trezi, iar Shane nu era alături 
de ea, ci sprijinit de pervazul ferestrei, uitîndu-se în noapte. 

— Eşti bolnav? întrebă ea speriată, ridicîndu-se. 

— Nu, sînt numai tulburat. 

Se apropie de pat şi se aşeză pe marginea lui. 

— Cît am fost bolnav, ţi-am spus ceva? 

Urmă o tăcere lungă şi încărcată, timp în care Sara îşi 
măsură vorbele. După aceea rosti încet: 

— Mi-ai spus tot. 

El păli. 

— Tot? 

Ea dădu încet din cap. 

— Doi taţi, două ţări, două loialităţi. Prietenul tău, Fitz... 

El îi duse mîna la gură, ca s-o îndemne să tacă, apoi 
îi mîngiie gitul cu degetele lungi şi puternice. 

— Dacă mi-aş asculta mintea, ar trebui să te omor 
acum, spuse cu răsuflarea tăiată. 

— Dar o să-mi ascult inima şi o să te iubesc. 

fi luă mîna de la git şi-i mîngfie obrazul. 

— Mă întreb dacă o să mă trădezi. 

Era mai mult un gînd rostit cu voce tare decit o 
întrebare directă, dar ea îi răspunse şi se întrebă dacă îl 
mințea sau îi spunea adevărul. 

— Orice răzbunare mi-aş dori, pentru vreun rău real 
sau imaginar, o să fie o răzbunare personală. Nu te-aş trăda 
în fața reginei sau a coroanei, fiindcă nu mi s-ar părea 

satisfăcătoare o răzbunare de acest fel. Răzbunarea 
trebuie să fie a lui Spadă, îl avertiză direct. 

El îi sărută alunița mică şi neagră de pe pomet, uitînd 
de toate în apropierea ei. 

— Inima mea e cu totul a ta. Siavă Domnului că nu sînt 
indecis între două femei. 

— Nu eşti, Shane Hawkhurst O'Neill? întrebă ea 
acuzator. Cum rămîne cu soția ta? 

— Nu înseamnă nimic pentru mine, jură el. 

În timp ce îi mărturisea ei dragostea şi în acelaşi timp 
îşi declara indiferența față de soția sa, tînăra se enervă atit 
de mult încît provocă o ceartă cum rar se întîmpla între ei. 

Înainte de ivirea zorilor, ajunseră să se agate unul de 
celălalt cu disperare. El dorea din tot sufletul să-i arate că- 
i era stăpîn, iar ea dorea să umple golul pe care-l provocase 
cearta. Simţeau un impuls foarte puternic să regăsească 
tot timpul pierdut în cele cîteva zile în care nu fuseseră 
împreună. Atunci cînd făceau dragoste, era mereu ca prima 
dată. 

Shane dormea dus şi nu o simţi ridicîndu-se din pat. 
Sara îşi puse un capot şi merse să aducă micul dejun, pe 
care să-l împartă cu el. Ştia că trebuia să plece la curte, 
acum, că el îşi revenise. În orice clipă, regina şi curtenii 
aveau să se mute la Whitehall, pentru deschiderea parla- 
mentului şi pentru sezonul strălucitor de iarnă. 

Tocmai lua tava de la Mason cînd auziră trăsura 
sosind. Bărbatul merse în foaier, iar Sara rămase în urma 
sa, întrebîndu-se cine ar fi putut să sosească atît de 
devreme. O femeie elegantă intră în conac. 

— Mason, ce mai faci? Cheamă doi servitori ca să mă 
ajute la bagaje. Mă tem că am foarte multe, ca de obicei. 

Deodată, pe chipul ei frumos apăru o expresie 
surprinsă cînd o văzu pe Sara în dezabie. Privirea i se 
lumină. 

— Draga mea, cred că tu eşti mireasa lui Shane. Stai 
să-mi amintesc... Sara, nu-i aşa? E atit de secretos încît 
asta-i tot ce ştiu despre tine. 

O inspectă din cap pînă în picioare, dintr-o privire, şi 
observă părul în dezordine şi capotul în loc de rochie. 

— Matthew mi-a spus că eşti foarte frumoasă. Dă-mi 
voie să spun că eşti o lady Devonport minunată, rosti cu 
generozitate. Eu sînt Georgiana, mama lui Shane. 

Sara rosti întretăiat: 

= Nu, nu, nu sînt... adică, sînt, dar... Nu sînt... Fir-ar să 
fie! 

— Ştiu cum te simţi. Soacra ta tocmai a venit şi ţi-a 
stricat luna de miere! Dacă aş fi ştiut că te-a adus la 
Thames View aş fi stat departe, dar jur, cherie, am venit 
doar să fac cumpărături la Londra o zi, apoi plec. 

Sara nu ştia ce să facă. Luată complet prin surprindere 
şi uimită de farmecul cald al soacrei sale, cumva nu se 
îndură s-o lase să creadă că era doar o femeie de moravuri 
uşoare. 

— Georgiana, spuse. Am un secret pe care vreau să ți- 
| împărtăşesc. Vino, hai să luăm micul dejun şi să-mi asculți 
mărturisirea. 

Curioasă, Georgiana îşi scoase mănuşile, apoi pălăria, 
şi o urmă pe Sara în camera intimă de dimineaţă, unde un 
foc vesel fusese aprins ca să îndulcească aerul rece de 
octombrie. Georgiana mîncă o bucată enormă de jambon 
cu merişor, iar Sara îşi începu povestea: 

— Fiul tău m-a luat de nevastă pentru un teren din 
Irlanda. Nici măcar nu s-a deranjat să vină la nuntă. L-a 
trimis pe Matthew la Cheltenham, ca să îi țină locul. 

Pe chipul Georgianei se putea citi supărarea. 

— M-a trimis la Blackmoor şi a plecat în vacanţă cu 
regina, fără să se gîndească de două ori. 

— Zgripţuroaica aia mîncătoare de bărbaţi! protestă 
Georgiana. 

— Am fost foarte supărată, dar mă răzbun aşa cum 
trebuie. Am venit la mătuşa mea de la curte, lady Ashford, 
ca să devin amanta lui Shane. El nu ştie că sîntem 
căsătoriţi. 

— Vai, e ca o piesă de Will Shakespeare! Cît de 
îndrăzneață eşti, Sara, să-l păcăleşti pe un bărbat atît de 
periculos ca Shane. 

— Te rog, nu-mi spune Sara. Sînt cunoscută drept 
Spadă Wilde. Tu şi Matthew sînteți singurii doi oameni care 
ştiu adevărul. 

— Sigur, eşti irlandeză. Noi am îndrăzni orice! Îmi 
aminteşti atît de mult de mine însămi, draga mea! E o 
păcăleală pe cinste, dar o merită. Nu îţi dau în vileag 
secretul. Poţi să-i spui cînd alegi tu. 

— Spadă, se auzi o voce adincă din afara camerei. Ce 
naiba e cu toate cutiile astea? Cînd dracu' ai găsit timp să 
mergi la cumpărături? Te-am ţinut în pat zile întregi. 

Figura înaltă a lui Shane apăru în prag, la timp ca s-o 
vadă pe mama sa roşind. 

— Georgiana, arăţi bine, ţi-ai revenit, rosti calm. 

— Shane, dragul meu, n-am vrut să te deranjez. 

— Nu mă deranjezi. 

Puse o mînă protectoare pe umerii Sarei şi îi zîmbi. 

— lubirea mea, ştiu că o să-ţi vină greu să crezi că o 
doamnă atit de elegantă poate să facă un ticălos ca mine, 
dar aceasta chiar este Georgiana, mama mea. 

Ochii lui albaştri îi căutară privirea mamei sale. 

— Ea e Spadă Wilde, stăpîna acestei case. 

Sara roşi, apoi se retrase de sub braţul lui. 

— Trebuie să mă îmbrac, murmură, fugind din cameră. 

Singur cu mama sa, Shane spuse: 

— Îmi dau seama că e nepoliticos să le am pe mama 
şi pe amanta mea sub acelaşi acoperiş, dar n-o să-mi cer 
scuze, Georgiana. 

— Dumnezeule mare, Shane, sper că nu sînt atît de 
demodată încît să par şocată, rîse ea. Mă bucur că ai 
gusturi atît de bune. 

Înapoi la etaj, Hawk spuse: 

— Îmi pare rău, scumpa mea. 

Se încruntă. 

— Pentru Dumnezeu, să nu-i dai de înțeles că am fost 
rănit. 

Blestemă pentru sine, ia ea văzu în ochii săi că era 
îngrijorat. 

— Astăzi mă întorc la curte, aşa că poți să nu mai pari 
atit de nemulţumit. 

— Pentru Dumnezeu, sper că nu crezi că sînt atît de 
ipocrit, spuse el făcînd un gest din mînă, menit să-i alunge 
cuvintele. Pe O'Neill voiam să-l țin departe de Georgiana. 

— Nu prea cred că o să vină aici, îl asigură ea. 

— O să vină, rosti Shane supărat. În seara asta îl duc 
înapoi în Irlanda. 

— Fir-ai tu să fii, Hawkhurst! Nu ştiu niciodată cînd pleci 
din ţară. Nu mă incluzi niciodată în planurile tale. Cînd o să 
ne revedem? întrebă ea. 

— Nu obişnuiesc să consult femeile în legătură cu 
planurile mele. Să nu începi să crezi că am nevoie de 
permisiunea ta să vin şi să plec, domnişoară, rosti el pe un 
ton letal. 

— Du-te naibii! Şi ia-l cu tine şi pe nemernicul de 
O'Neill! se răsti ea. 

Se temea, fiindcă ştia că O'Neill ar fi putut să însemne 
moartea lui Shane. Acesta se apropie ameninţător, dar în 
momentul în care brațele lui crude o apucară, bărbatul 
gemu şi o trase mai aproape. 

— O'Neil e letal pentru Georgiana. Trebuie să-l duc de 
aici chiar în noaptea asta. 

Sara voia să strige “nu”, dar ştia că nu putea să-i 
interzică nimic. Se retrase şi spuse: 

— De ce nu lupti cu foc contra focului? Dacă nu vrei să 
cadă în brațele lui, găseşte pe altcineva. 

— Pe cine? întrebă el sec. Cine ar putea să intre în 
competiție cu farmecul acela irlandez fatal? 

Blestemă şi lovi cu piciorul un taburet, care zbură în 
cealaltă parte a camerei. 

— Un alt irlandez, rosti ea încet. E unul sub acest 
acoperiş, care e de două ori mai bărbat decit O'Neill, are 
de trei ori mai mult farmec şi îţi este prieten. 

— Baronul? întrebă el nevenindu-i să creadă. 

Ea dădu din cap. 

— Îmbracă-l frumos şi invită-l la cină. Doar noi patru. 

— N-ar accepta, spuse Shane. 

— Ar face orice pentru tine. Întreabă-l. 


Candelabrul de cristal de la Thames View ducea o sută 
de lumînări. Masa, aşternută pentru patru, strălucea de 
argint greu şi cristal venețian, aşezate deasupra feței de 
masă albe, din bumbac. O mulțime de trandafiri albi erau 

în centru, iar domnii îmbrăcați formal le ajutară pe doamne 
să se aşeze. 

— Ce surpriză să te văd înapoi în anglia, Fitz. Credeam 
că ai reşedinţa permanentă în Franța, improviză Shane. 

— Mă bucur să cunosc un prieten de-ai lui Shane, 
spuse Georgiana. El îşi păstrează secretă viața, toarse 
Georgiana. 

Nu putea să-şi ascundă privirea admirativă cînd se uita 
la bărbatul care lua cina cu ei. Îmbrăcămintea şi manierele 
acestuia erau perfecte, vocea sa cultă plăcea urechii, dar, 
mai presus de toate, era atît de cald şi de liniştit încît ai fi 
crezut că o cunoştea de ani întregi. 

— Cu siguranţă că ai un nume, domnule. Nu-ţi pot 
spune Fitz, continuă veselă Georgiana. 

— Este Fitzclare, minţi Shane. 

Baronul îi zîmbi cu afecțiune Georgianei. 

— Te rog să-mi spui Fitz. Îmi place să aud numele ăsta 
de pe buzele tale. 

Ea cobori pleoapele, apoi îl privi din nou. 

— Fitzclare e un nume irlandez, domnule, însă nu aud 
nici un accent în glasul tău. 

— Fitz a fost educat în Europa. Şi-a petrecut tinerețea 
călătorind prin Paris, Bruxelles, Veneţia, spuse Shane. 

De această dată nu mințea. Ducele Desmond îşi 
trimisese fiul la studii în Europa, temîndu-se, poate, să nu 
fie contaminat de sălbaticii încăpăținați ai Irlandei. 

Sara era uimită şi încerca să nu îl fixeze cu privirea pe 
baronul cel atît de transformat. Fără glugă, părul i se vedea, 
frumos şi argintiu, iar ochii, deşi negri, aveau străluciri de 
argint din cînd în cînd. Veşmintele de călugăr ascundeau 
un trup puternic şi bine făcut, iar Sara putea să-şi imagineze 
muşchii pe care i-ar fi dat la iveală dezbrăcat. Roşi la gîndul 

acesta, iar Shane, văzînd ce frumos se îmbujorase, ridică 
o sprînceană amuzată în direcţia ei. Splendoarea lui 
Dumnezeu,se gîndi el, semănînd atît de mult cu mama lui. 
Cu toate că avea părul de altă culoare, spiritele lor erau 
îngemănate. În privire le apărea o provocare pentru fiecare 
bărbat pe care-l cunoşteau, şi ce muritor de rînd ar fi putut 
să le reziste? Trebuia să fie atent, ca nu cumva Spadă să 
capete prea multă putere asupra lui. 

Baronul o distră pe Georgiana cu poveşti despre 
călătoriile sale prin Europa. Era amuzant şi vorbea cu 
uşurinţă despre modă, mîncare, obiceiuri locale, politică sau 
navigaţie. Georgiana era atrasă de bărbatul cel cald, care 
îi oferea toată atenţia sa. Era cel mai flatant lucru pe care- 
| făcuse vreodată vreun domn pentru ea. 

Cînd Shane observă că ei doi erau cu totul absorbiți 
unul de celălalt, se întoarse spre Sara. Îşi luau la revedere 
pentru cîteva zile şi fiecare se temea pentru siguranța 
celuilalt. Shane îşi dădea seama din tăcerea ei că era 
supărată fiindcă o lăsa în urmă. Ridicase între ei o barieră 
pe care el încercă s-o pătrundă cu vorbe dulci: 

— Barca aşteaptă să te ducă înapoi la Windsor în seara 
asta, spuse încet, acoperindu-i mîna cu mîna lui. Ai grijă, 
draga mea, şi nu uita că, dacă ai nevoie de ajutor şi nu poți 
să dai de mine, am mereu oameni la grajduri. 

Ea îşi retrase mîna şi spuse: 

— O să am grijă de mine! Cum niciodată nu ştiu încotro 
pleci, nu am de ales. Cred că mă duc sus înainte să vină 
ticălosul. Nu vreau să-l văd. 

— Te-a ofensat, scumpa mea? 

— A spus că regina dă tonul independenţei 
englezoaicelor. Că în Irlanda, femeile sînt învăţate să fie 
ascultătoare cu bătaia şi cu sex regulat. 

În ochi îi străluci ura. 

— l-am spus că îl asigur că am parte de sex foarte des 
şi că Shane îşi bagă arma în zonele mele intime oricînd am 
nevoie! 

— Irlandeză mincinoasă! şopti Shane, ridicîndu-i mîna 
la buze, ca să o sărute. 

Degetele ei erau înțepenite şi reci, iar ea îşi trase mîna 
deliberat. Cînd se ridică de la masă, ceilalți îi urmară 
exemplul, iar Fitz o ajută pe Georgiana cu scaunul, care îi 
spuse peste umăr: 

— Am decis să rămîn la Hawkhurst cît ține sezonul de 
iarnă. Sînt doar patruzeci de kilometri călare... Mi-ar plăcea 
compania ta, dacă provincia nu te plictiseşte de moarte. 

El răspunse galant: 

— N-aş putea să mă plictisesc în compania ta, milady. 
Să nu te miri dacă iau de bună invitația ta şi chiar te vizitez. 

Ea îi aruncă o privire cu coada ochiului, care-i tăie 
răsuflarea. 

— Te rog aşa să faci, murmură. 

Baronul se prefăcu nevoit să plece, dar avea de gînd 
să-şi pună mantia şi pintenii la timp ca să-l însoțească pe 
Shane în Irlanda. Dacă ar fi fost cu el în noaptea în care se 
întîlnise cu O'Neill, atunci tînărul n-ar fi primit lovitura 
aproape letală. 

Sara urcă la etaj în clipa în care auzi paşii grei în curte, 
lăsîndu-i pe tată, mamă şi fiu unul în compania celuilalt. 

— Hugh! rosti Georgiana cu răsuflarea tăiată, recu- 
noscîndu-i trăsăturile aspre şi dure lui O'Neill. 

El privi dezaprobator rochia elegantă, cu decolteu 
adînc, diamantele de la pieptul ei, evantaiul din mătase, 
miînuit cu atîta artă, însă îi plăcu femeia cu sînge cald de 
dedesubtul lor. 

Cumva, Shane nu se mai temea de întîlnirea celor doi. 
Era viața lor, pînă la urmă, şi puteau să aleagă. 

— Mă duc să-mi schimb hainele. O să fiu gata de 
plecare în jumătate de oră, spuse el, dîndu-le voie să 
petreacă puţin timp singuri. 

Sara se miră că Shane o urmase sus. Se şi bucură. 
Dădea dovadă că avea ceva influență asupra lui. Ridică o 
sprînceană şi rosti pe un ton rece: 

— Credeam că ne-am luat deja la revedere. 

— Pentru Dumnezeu, cum mă înnebuneşti! Ridici 
bariere între noi doar ca să mă vezi cum le dărîm? întrebă 
supărat. 

— Tu ridici bariere! Nu ştiu niciodată cînd pleci. Apoi, 
cînd te întorci şi ai nevoie de mine ca să-ţi încălzesc patul, 
mă chemi cu un semn şi te aştepţi ca eu să vin în grabă! 

— Parcă ai fi o soție cicălitoare. Ultimul lucru de care 
am nevoie e o soție. Am una, sau ai uitat? se răsti el. 

— Tu trebuie să-ți aminteşti. Femeia aia ar putea să fie 
moartă, iar ție nu-ţi pasă! 

El ridică braţele, exasperat. 

— Acum chiar că le-am auzit pe toate! Amanta îi ia 
apărarea soției. Nu pot să cîştig cu tine, Spadă. 

Ea îşi duse mîna la gură, ca să nu-i spună că îi era 
soţie. Pe tot ce avea mai sfînt, intenţiona să păstreze acel 
as în mînecă pînă la momentul perfect, cînd i-ar fi fost cel 
mai la îndemiînă să-l dea în vileag. 

El o ajunse din doi paşi. Îl împinsese la limita răbdării. 
O apucă brutal şi o sărută apăsat, ca nu cumva să încapă 
îndoială că el era stăpînul. Cînd simți că rezistenţa ei se 
topea, se răsti arogant: 

— Cînd mă întorc, o să trimit un servitor să te cheme. 

Sara rămase cu gura căscată. La naiba cu tine, 
Hawkhurst, îşi spuse furioasă. 

În capătul scării, Shane se întilni cu baronul. Auzeau 
clar conversaţia de jos, şi ascultară fără sfială. 

— Eşti mai mult englezoaică decit irlandeză, femeie! 
Ca şi regina, petreci prea mult timp la vînătoare, la cărți, 
bîrfind şi pierzînd bani pe nimicuri. 

Se apropie de ea şi o luă de umeri fără urmă de 
blîndețe. 

— Dar tot te vreau, fetiță. Vino cu mine în Irlanda! 

Georgiana nu putu să nu-l compare cu bărbatul 
celălalt, cei cu care petrecuse toată seara. Atracția 
animalică, sălbatică, exista între ei, umplînd încăperea, dar 
nevoia arogantă şi parşivă de a domina era mai puternică. 
O'Neill considera că ar fi trebuit să fie regele Irlandei şi n- 
avea să se mulțumească altfel, oricît şi pe oricine ar fi 
sacrificat. Georgiana îşi dădea seama acum că participase 
şi ea, sacrificîndu-i pe alţii. l-i dăruise pe Shane, crezînd că 
el avea să prețuiască un astfel de fiu, dar se întîmplase 
exact pe dos. O'Neill se folosise fără scrupule de el şi avea 
de gînd să facă asta în continuare. Doar moartea avea să- 
| oprească, într-o bună zi, dar ea se ruga din tot sufletul să 
nu se ajungă acolo. 

— Nu, Hugh, răspunse pe un ton calm. Mie-mi plac 
nimicurile mele. Sînt prea bătrînă ca să renunţ la confort şi 
să trăiesc în mormanul acela de piatră rece căruia-i spui 
Dungannon. Tu ai prea puţină dragoste de oferit unei femei. 
Ai de unit clanurile, pe Maguire, O'Hara, O'Donnell, 
O'Sullivan şi O'Rurke. 

Privirea lui sălbatică se aţinti asupra diamantelor de la 
gitul ei. 

— Curvă din Babilon! se răsti şuierat. 

— Sîntem gata, anunţă o voce adîncă din pragul uşii. 

Georgiana simţi un val de uşurare cînd ridică privirea 
şi-i văzu pe Shane şi pe baron îmbrăcaţi cu mantii negre, 
gata de călătoria clandestină. 


Capitolul cincisprezece 


Sara fu plăcut surprinsă să constate că lady Ashford 
nu o certă prea mult pentru absenţă. Cu toate că nu avea 
idee unde fusese tînăra, Kate ştia bine în a cui companie 
îşi petrecea timpul. De fapt, mătuşa ei se bucura să o aibă 
înapoi la timp ca s-o ajute să pregătească mutarea la 
Whitehall. Întreaga curte vuia din cauza neînțelegerilor 
dintre Elisabeta şi Essex. Kate îi spuse că se puneau pariuri 
legate de rezultatul final. Majoritatea domnilor pariaseră pe 
regină, însă doamnele mai istete mizau pe Essex. Regina 
îi cedase întotdeauna. 

Elisabeta o instruise pe Kate Ashford să ducă zece 
rochii noi, pe care le ceruse special pentru sezonul de iarnă. 
Sara era pe jos, în genunchi, în garderoba de la Windsor, 
îndesa mînecile rochiilor cu şerveţele. Mînecile în cauză 
erau despicate şi pline de bijuterii, aşa că puteau fi zdrobite 
foarte uşor. Sara găsise un sistem care să le ferească în 
cutiile lor şi să le păstreze întregi şi nemototolite. 

O voce din spatele ei o făcu să tresară. 

— Aşadar, tu eşti domnişoara Wilde. Ai lipsit de la 
vînătoarea de ziua mea. 

Sara rămase cu gura căscată. Era în incredibila poziție 
de a fi în centrul atenţiei reginei. 

— Maiestate. 

Se aşeză în genunchi şi înclină capul. 

— Nu m-am simțit bine, maiestate, spuse repede. 

— Sper că n-ai avut febră? întrebă regina, foarte 
speriată. 

— Nu, maiestate. Am căzut de pe cal în timpul vînătorii 
şi mi-a fost greu să merg timp de o săptămînă, minţi ea. 

— Mi s-a atras atenţia că ai un cal arab, spuse 
Elisabeta parcă nevenindu-i să creadă, pe un ton deza- 
probator. 

Regina făcea afirmații atît de îndrăzneţe încît te 
determina să-ți explici situația. 

— Da, maiestate. L-am cîştigat la cărţi şi nu sînt 
obişnuită cu un animal atît de nărăvaş. 

— Care dintre domni joacă pentru mize atît de mari cum 
sînt caii arabi, te rog să-mi spui? 

Sara ocoli din nou adevărul: 

— Matthew Hawkhurst, cu voia dumneavoastră, 
maiestate, răspunse frumos. 

Regina schimbă subiectul cu viteza luminii. Privind-o 
bănuitor, spuse: 

— Culoarea părului tău... e naturală? 

Sara duse speriată mîna la cap. 

— Da, maiestate. 

— Să-ţi spun un secret, rosti Elisabeta pe un ton 
confidential. Eu port o perucă! 

Fiindcă nimic n-ar fi putut să fie mai evident, dat fiind 
că Sara petrecuse ore întregi curăţind o vastă colecţie de 
peruci, aşa că îi fu greu să pară surprinsă. 

— Nuanţa asta de arămiu este exact ce-mi doresc. Am 
un peruchier regal, pe domnul Hooker. El caută păr ca al 
tău, spuse regina cu subînţeles. 

Sara înghiţi în sec. Ştia clar ce îi cerea regina, ba nu, 
ce-i ordona. Resentimentul şi furia o cuprinseră pe dată. Cît 
de umilitor, ea în genunchi, împachetîndu-i rochiile acelei 

femei în straturi de şervețel care să le protejeze, ca să 
poată să-şi etaleze fineturile, iar acum vrăjitoarea bătrînă îi 
voia părul de pe cap, ca să atragă tineri precum Essex şi 
Devonport. Sara încercă să pună stavilă inevitabilului: 

— Maiestate, peruca pe care o purtați e minunată. Nu 
cred că nuanţa banală a părului meu v-ar veni bine. 

— Eu cred altfel, domnişoară Wilde, şi nu sînt obişnuită 
să fiu contrazisă. Kate Ashford mi-a spus că eşti o fată 
generoasă. Sper sincer că nu m-a minţit. 

Sara nu avea de ales, trebuia să cedeze. Se strădui 
să facă asta cu grație, dar în sufletul ei purta un resentiment 
care se adăuga la ura pentru această creatură bătrînă şi 
atotputernică. 

— Maiestate, m-aş simți onorată să-i dau domnului 
Hooker o parte din părul meu, ca să facă o perucă nouă. 

Acum, că avea exact ce-şi dorise, regina reveni la 
subiectul de dinainte: 

— Te avertizez, domnişoară Wilde, să nu joci cărţi cu 
fratele Hawkhurst mai în vîrstă, lordul Devonport, dacă nu 
vrei să primeşti lecţia care ţi se cuvine! 

Avertismentul fusese atît de transparent încît Sara se 
temu ca nu cumva regina să fi auzit vreun zvon despre ea 
şi Shane. Voia să scuipe la picioarele reginei în semn de 
dispreț. Gelozia îi cuprinse mintea şi inima. Bessie Tudor 
vorbea despre bărbatul care era soțul ei, amantul ei, şi o 
făcea cu un aer atit de superior de proprietate, încît Sara 
se văzu nevoită să îşi înfrîneze impulsul şi să nu sară la ea 
ca să-i scoată ochii. Pentru un moment înfiorător, la 
începutul confruntării cu regina, Sara crezuse că fusese 
descoperită ca zeița Diana. Realitatea era mult mai rea! 
Regina avea să-i ia părul ei cel frumos şi o avertizase că 
era cazul să stea departe de Zeul mării. Gloriana plecă, iar 

Sara zîmbi teribil, în secret. Shane era cu totul al ei. Era 
proprietatea sa privată pînă cînd venea momentul să-l 
arunce la o parte. Atunci şi numai atunci putea să-l ia 
Bessie Tudor! În minte, începu deja să plănuiască rochia 
scandaloasă pentru următoarea petrecere, una care s-o 
facă de ruşine pe regină. 


Hawkhurst şi baronul deciseră că ruta cea mai rapidă 
către Irlanda era prin Bristol, cel mai apropiat port de Londra 
de pe coasta de vest, de unde urma o călătorie grea de o 
sută de kilometri. Orice atentat la persoana ducelui de 
Tyrone avea să vină înainte ca acesta să plece din Anglia. 
Odată îmbarcat pe o navă Hawkhurst, avea să fie în 
siguranță. 

Shane intenţionase să meargă pînă în Irlanda, însă 
primi veşti teribile de la căpitanul din Bristol şi îşi dădu 
seama că trebuia să se întoarcă imediat la regină. Sir Philip 
Sidney fusese rănit în Olanda, în bătălia de la Zutphen, şi 
se părea că nu mai avea mult de trăit. Sir Philip era nepotul 
lui Leicester şi unul dintre cei mai iubiți curteni ai Elisabetei. 
Era căsătorit cu fiica secretarului Walsingham, Frances, 
care nu fusese niciodată invitată la curte, din cauza 
frumuseții sale întunecate. 

După ce-l îmbarcă pe O'Neill pe una dintre navele sale, 
Hawkhurst călări înapoi la Londra, cu toată viteza, şi îl 
trimise pe baron să pregătească una dintre corăbiile lor mai 
mici şi mai rapide ca să plece în Olanda cît de repede 
posibil. 

În timpul audienței la Bess, îşi stăpîni temperamentul. 
Faptul că sufereau înfrîngere după înfrîngere în Olanda, 

împotriva spaniolilor, era direct vina reginei. Ea ţinea 
visteriile închise şi trimisese numai cîteva mii de oameni, 
atît de prost echipați încît ofițerii ajungeau să aibă datorii 
ca să-şi poată plăti cele necesare. Cînd Shane îi spuse că 
Sir Philip fusese rănit la Zutpen, regina se arătă vădit 
tulburată. 

— Să vină acasă! De ce să lupt eu în numele Olandei? 
strigă ea. 

Hawk răspunse încordat: 

— Maiestate, sînt lupte englezeşti. E o dezonoare să 
nu ţinem piept Spaniei! 

Un curier sosise din partea lui Robert Dudley, duce de 
Leicester, iar ea ceru să i se aducă mesajele cît îl avea 
alături pe Hawkhurst, care să-i dea putere, fiindcă se temea 
de ce era mai rău. Fără lacrimi, citi misiva care anunţa 
moartea lui Philip Sidney. Toate emoțiile sale erau rezervate 
pentru scumpul ei lord Robert. Ştia că acesta va fi devastat 
de pierderea nepotului său preferat. Se zbuciuma în sinea 
ei că îi despărțea o mare, iar ea nu putea să-i aline 
suferința. Strînse pumnii de frustrare şi strigă: 

— Fir-ar el să fie de tînăr prost, fiindcă s-a lăsat omorît. 
Un ins total lipsit de consideraţie. Milord Devonport, adu-i 
trupul acasă, pentru înmormîntare. O să-i trimit instrucţiuni 
lui Leicester, dacă vrei să aştepţi aici cît le scriu. 

— Bess, îmi pare rău pentru pierderea pe care ai 
suferit-o. Am o navă pregătită să plece astăzi. 

Întreaga curte intră în doliu, iar hainele deşănţate fură 
interzise. Shane o căută pe Kate Ashford şi-i spuse că avea 
de gînd s-o fure pe Spadă citeva zile. Fiindcă nepoata ei 
împachetase aproape tot ce era de împachetat pentru 
Whitehall, Kate nu se opuse. Îl îndrumă spre treptele de pe 
fluviu, unde Sara se ocupa de depozitarea cutiilor şi 

valizelor reginei pentru scurta călătorie în aval. Shane o luă 
la o parte şi îi spuse încet: 

— Plec în Olanda şi te iau cu mine, draga mea. Să-ţi 
iei haine călduroase şi să-ți trimiţi bagajul la Thames View. 
Ne vedem acolo în două ore. 

Sara îşi dădu părul arămiu peste umăr. 

— Lordul Devonport, cred, spuse de parcă abia atunci 
făceau cunoştinţă. 

EI îi aruncă o privire supărată, de avertisment, pe care 
ea alese să o ignore. 

— Tu, dragul meu lord, acţionezi sub impresia greşită 
că sînt la dispoziția dumitale. 

— Drăcoaică! Tu ai o impresie greşită. Dă-mi voie să-ți 
amintesc că datoria unei amante exact asta este. Să-mi fie 
la dispoziție. 

Ea se repezi la el, intenționînd să-l împingă în apă, dar 
Shane o prinse, rîzînd de bucurie. Era foarte frumoasă cînd 
se înfuria. Îi muşcă lobul urechii şi şopti: 

— Te iubesc. Vii cu mine? 

Ea cedă. Măcar de data asta o lua cu el. Călăriseră 
alături tot drumul pînă la Harwich, unde baronul pregătise 
ambarcaţiunea. Vîntul le fura cuvintele, aşa că n-avură 
ocazia să schimbe prea multe, însă Shane era atent la 
fiecare mişcare a ei. Unul dintre lucrurile care-i plăceau mult 
era s-o vadă pregătită de aventură fără să aibă nevoie de 
prea mult timp. 

Pe punte, ea se minună de felul direct în care el prelua 
comanda, strigîndu-şi ordinele. Acum înțelegea de ce vocea 
sa era adîncă şi aspră, chiar şi în cele mai dificile momente. 
De la obiceiul vechi de o viaţă să strige tare şi clar, ca să 
fie auzit pe deasupra zgomotului valurilor, al pînzelor 
corabiei, al vîntului care gemea şi al lemnului care trosnea. 

Un moment teribil, crezu că i se va face rău cît ieşeau din 
port, dar după aceea trase în piept aerul sărat, mirosul de 
smoală şi funingine, şi stomacul i se linişti. Sara rîse tare, 
îşi trase pe umeri mantia cu blană de vulpe cenuşie şi îl privi 
pe Shane dîndu-le ordine oamenilor săi. 

leşiră din port, iar pînzele se umflară ca tot atîtea 
pîntece însărcinate. Se uită în jur. Erau, probabil, trei sute 
de frînghii, fiecare cu numele său, cu un loc anume şi cu 
un nod special. Shane părăsi postul de comandă ca să 
ajute la navigaţie, iar ea se cutremură cu gîndul la rana 
recentă care sigur îl durea. După aceea îşi aminti de 
senzația pe care palmele lui mari şi bătătorite i-o lăsau pe 
piele şi se cutremură din nou. Pînă la urmă el veni alături 
de ea, o luă pe după mijloc şi îi zîmbi. 

— Cum ai învăţat toate felurile de fringhie? întrebă 
Sara. 

— Nu fiind isteț, răspunse el rizînd. Cînd eram mic, la 
prima mea călătorie pe mare, căpitanul m-a instruit cu o 
bătaie bună la fundul gol, cu frînghia înnodată. 

O strînse la piept. 

— Vino jos, să despachetezi în cabina mea. 

Imediat ce ajunseră în încăperea micuță, el o luă în 
braţe şi o sărută. 

— Splendoarea lui Dumnezeu, ce dor mi-a fost de tine! 
spuse privind-o şi minunîndu-se. Mulţumesc că ai venit, 
iubita mea. Nu e o călătorie fericită. Sir Philip Sidney a murit 
din cauza unei răni primite în bătălia de la Zutphen. Mergem 
în Olanda ca văduva lui, Frances, să-i ducă trupul acasă. 

Ea îi atinse cu blindeţe braţul. 

— Era prietenul tău? 

El dădu aprobator din cap. 


ULIUL ŞI PORUMBIȚA 239 


— O'Neill a locuit în casa Sidney multă vreme înainte 
să se întoarcă în Irlanda. Philip nu a întrebat niciodată 
nimic. Văduva lui, Frances, are un copil mic. De asta te-am 
rugat să vii cu mine. O să aibă nevoie de compania unei 
femei în perioada asta grea. 

Sara îşi scoase gluga, descoperindu-şi părul. 

— E şi ea una dintre cuceririle tale, milord? întrebă 
simțind un fior de gelozie. 

— Nu, cu toate că e destul de frumoasă încît să o facă 
geloasă pe regină. Frances Walsingham e fiica secretarului 
reginei. Ştii destule despre viața mea ca să-ți dai seama că 
el mi-e duşman şi e o amenințare permanentă. Dacă pot să 
o ajut pe Frances, o să fie în avantajul meu. Dacă o 
susţinem şi îi alinăm durerea, s-ar putea ca, într-o bună zi, 
să-mi poată face un mare serviciu. 

Îi mîngiie obrazul cu mîna lui aspră. 

— Dacă te las singură sub punte, o să-ţi fie frică? 

— Nu mi-e frică nici de oameni, nici vreun animal, se 
mîndri ea. 

El o privi cu pasiune. 

— O să te pun la încercare cînd mă întorc, pisică mică 
şi sălbatică. l , 

Lipsi o oră, timp care Sarei i se păru de două ori mai 
lung, deoarece traversa periculoasa Mare a Nordului pentru 
prima dată. Îşi despachetase hainele călduroase şi 
explorase cabina, confortabil acoperită cu panouri din lemn 
şi mobilată cu un birou şi scaune asortate. Patul era bine 
ancorat de perete şi suficient de mare pentru două 
persoane foarte intime. Un covor gros, turcesc, cu model 
roşu şi albastru, adăuga căldură, iar lămpile din alamă 
atîrnau de inele din perete. Hărţi şi instrumente umpleau 
sertarele biroului, iar tînăra observă un seif mare, din fier, 

care fusese construit într-un colț. Un cufăr mare, din cedru, 
conţinea pături groase, călduroase, şi blănuri pentru pat, iar 
un şifonier din lemn adăpostea mai multe schimburi de 
haine pentru căpitan. 

Cînd se întoarse în cabină, Shane era ud pînă la piele. 
îi devenise obicei să se dezbrace imediat, ca să nu ude 
cabina. Sara îl privi cum se ştergea viguros cu un prosop 
şi, incapabilă să reziste, luă şi ea unul şi-l şterse pe spate. 
La început lui îi era foarte frig, dar frecatul viguros cu 
prosopul îl încălzi repede. Încercă s-o ia în braţe, însă ea 
se opuse. 

— Lasă-mă să-ţi văd rana mai întîi, spuse încet. 

El ridică ascultător braţele, o auzi tresărind şi lăsă mîna 
jos. 

— Lasă-mă să văd, insistă ea. 

— Nu. E prea urită pentru o femeie delicată. O să te 
dezguste. 

— Trupul tău e o minune şi o bucurie pentru mine, 
spuse ea, mîngiindu-l încet pe claviculă, pe umeri şi în jos, 
pe spate, acolo unde sălăşuia dragonul. El se cutremură, 
dorindu-şi să facă dragoste cu ea. Sara îi ridică braţul, iar 
de aceasta dată el nu obiectă. Cicatricea era roşie şi 
umflată. 

— O să îţi rămînă semn. Ar fi trebuit să te-coasem, 
spuse ea cu regret. 

El clătină din cap. 

— Baronul e un medic competent. A lăsat rana 
deschisă ca să se scurgă orice otravă. 

Rămase şocat, apoi se bucură, cînd, incredibil, ea 
puse buzele deasupra cicatricei şi o acoperi cu sărutări. 

— Faci cele mai neaşteptate lucruri, gemu el, simțind 
cum îl cuprindea un val de pasiune, traversîndu-l de la 
subsuoară pînă între picioare. 

Ea îi zîmbi şi şopti: 

— Dar, milord, tu m-ai învăţat să-mi folosesc limba ca 
să fac dragoste. 

— Splendoare a lui Dumnezeu, să nu cumva să fi fost 
altul! răspunse el, răguşit de dorință, desfăcîndu-i 
nerăbdător rochia, apoi dîndu-i-o jos. 

Odată dezbrăcată, Shane o ridică în brațe, apoi o lăsă 
să alunece încet de-a lungul corpului său, pînă cînd o 
pătrunse adînc, fierbinte. Îi susținu posteriorul rotund cu 
palmele, apoi, aşa uniţi, o duse pînă la patul înalt. Sara îl 
ținea drăgăstos pe după git şi se bucură de fiecare pas, 
fiindcă el o pătrundea tot mai mult. Shane nu se culcă pe 
pat, ci se aplecă pînă cînd se aşeză pe margine. 

— Cuprinde-mă cu picioarele, draga mea, o îndemnă, 
iar ea suspină de plăcere şi de durere cînd el îşi împinse 
mădularul lung şi gros pînă la bază în corpul ei, apoi o trase 
încă puţin spre el şi o tinu pe loc, strîngînd-o în braţe cu 
mîinile sale puternice precum o menghină. 

Cu buzele lipite, începu să îşi flexeze şi să relaxeze 
capul pulsînd al sexului şi, uimitor, Sara simţi cum propriul 
ei trup răspundea în acelaşi fel ritmului senzual care nu se 
mai oprea, provocîndu-i valuri de plăcere care creşteau, 
apoi se retrăgeau, pînă cînd ea începu să suspine, pierdută 
în dorință. Shane era atit de atent la trupul ei încît îşi dădu 
seama de momentul exact în care era nevoie să se 
elibereze înăuntrul ei, ca s-o aducă la climax. Alunecară 
împreună de pe culmile plăcerii, gustîndu-şi numele unul 
de pe buzele celuilalt. Rămaseră îmbrățişați, nemişcaţi, iar 
legănatul corabiei îi îndemnă la somn. În două ore, Shane 
se trezi ca să se întoarcă pe punte. 

— Unde te duci? murmură ea. 

— N-am vrut să te deranjez, iubita mea. Sînt căpitanul, 
ai uitat? Nu plec niciodată de pe punte mai mult de trei ore. 

— Dar o să faci o excepţie pentru mine, spuse ea 
întinzînd brațele spre el. 

— Cinci minute, acceptă Hawk, şi o ridică în capul 
oaselor, cu spatele sprijinit de pieptul lui. 

— Îmi umpli toate simţurile, spuse, inspirîndu-i parfumul 
părului şi al trupului cald de la somn. Îmi umpli toate 
gîndurile. 

Se opri o clipă, apoi recunoscu foarte încet: 

— Îmi umpli inima. 

Îi ridică părul de pe ceafă şi o sărută. 

— Îți ador părul, spuse încet. 

— Atunci să te bucuri de el cît mai poți, fiindcă regina 
vrea să mi-l tai ca să şi-l facă perucă. 

El o trînti brusc pe pat şi se ridică într-o clipă. 

— interzic aşa ceva! strigă furios. 

— Shane, nu am de ales. A fost un ordin clar. 

— E clar că te-a şantajat! Spadă, iese din discuţie. O 
să-i fac rost de păr pentru peruca ei nefericită. Există multe 
femei dornice să-şi vîndă părul sau oricare altă parte a 
corpului. Lasă-mă pe mine să mă ocup de asta, spuse cu 
un ton ce nu permitea discuție. 

Giîndul la regină, care avea să se plimbe prin palat cu 
părul unei prostituate pe cap era oarecum amuzant. După 
aceea, Sara se întrebă cu ironie amară cîte bordeluri 
trebuia să frecventeze Shane ca să găsească nuanța 
potrivită de păr. 

Hawkhurst îşi conduse nava în portul Flushing, stăpînit 
de englezi. Sir Philip Sidney fusese numit guvernator al 
acelui oraş, care devenise o bază pentru englezii din 
Olanda. O lăsă pe Sara la bord şi i se prezentă lui Frances, 

spunîndu-i că venise ca să o ducă acasă. Femeia era 
epuizată după toate vizitele ofițerilor lui Philip şi îi era dor 
de căminul ei. Forța lui Hawkhurst era exact ce-i trebuia. EI 
preluă controlul şi le ceru servitorilor să împacheteze totul, 
ca marinarii săi să ducă bagajele la bord. Sicriul avea să fie 
depozitat în cală, fetița şi -doica acesteia aveau să 
primească o cabină, iar Frances, alta mai mică. Ogarii şi 
caii lui Philip fură şi ei adăpostiți, apoi Hawkhurst plecă să- 
i ducă lui Leicester mesajele reginei. 

Frances urcă la bord îmbrăcată în hainele de văduvă, 
cu o oră înainte de schimbarea fluxului, care avea să-i ducă 
din Flushing pînă la gura Westerschelde, în Marea 
Nordului. Pe Sara o încercă un fior de compasiune la 
vederea femeii mici, îmbrăcate în negru, de mîna căreia se 
agăța o fetiță mică. Shane o chemă pe Sara cu ei şi, cînd 
ajunseră în cabina mică, i le prezentă pe fiica temutului şi 
urîtului Walsingham. 

Cînd Frances îşi ridică voalul negru, Sarei nu-i veni să- 
şi creadă ochilor. Fata mică şi frumoasă nu putea să aibă 
mai mult de optsprezece ani, dar părea cu mult mai tînără. 
Cînd copila şi doica ei merseră la ele în cabină, Shane se 
întoarse pe punte, ca să ridice ancora, să iasă din port şi 
să pornească înapoi spre Anglia. 

Singură cu Frances, Sara simţi un val de afecţiune şi 
dorinţa să o ajute cumva. 

— Ai vrea să fii singură, lady Sindey? 

— Nu, nu mă lăsa, Spadă. Şi te rog, spune-mi Frances. 
Nu sînt un marinar prea priceput şi mă tem că nu am mîncat 
prea mult în ultimele zile, spuse obosită. 

Sara îi turnă o cupă de vin în care amestecă apă şi 
zahăr. 

— O să-ţi liniştească stomacul. Ce-ar fi să te aşezi în 
pat, iar eu rămîn o vreme cu tine, ca să vorbim. 

Frances o privi cu recunoştinţă şi sorbi din vin, apoi 
începu să-şi scoată hainele de doliu. Vinul îi slăbi inhibiţiile, 
iar tînăra începu să-i facă unele confidente Sarei. 

— Pentru Dumnezeu, nu ştiu ce mă fac. Philip este, a 
fost, atît de îngropat în datorii încît a ipotecat tot ce aveam. 

Sara era şocată. Familia Sidney era una dintre cele 
mai de vază din Anglia. 

— EI, noi, datorăm peste opt mii de lire, iar eu nu am 
bani nici să-l îngrop. 

Sara îşi trase scaunul mai aproape de pat. 

— Tatăl tău o să te ajute. 

Frances rîse amar. 

— Sănătatea tatei se deteriorează din cauza grijilor cu 
banii. Şi el e îndatorat de mulţi ani. Îşi plăteşte spionii din 
propriul buzunar... regina îi plăteşte o soldă mică. 
Walsingham House a ipotecată, iar regina cinează de pe 
farfurii de aur şi poartă altă bijuterie în fiecare zi a 
săptămînii. 

Sara spuse gînditoare: 

— E o lecție în asta, dacă o vedem. Regula de aur, îi 
spun eu — cei care au aurul, conduc! 

— Cît de adevărat. Mi-am învăţat lecţia. Data viitoare o 
să mă mărit pentru bani, jură Frances. 

Sara întrebă curioasă: 

— Ai fost îndrăgostită de soțul tău, Frances? 

Tînăra cu părul negru ezită, apoi recunoscu: 

— Nu, n-a fost o legătură de iubire. Au aranjat-o părinții 
noştri, şi cred că regina a fost implicată şi ea. Philip era un 
poet, un visător, nepotrivit pentru război. 

— Poate că regina o să se ocupe de cheltuielile de 

înmormîntare. O să fie îngropat la St. Paul, nu? 

— Regina! rîse Frances, bînd vinul pe nerăsuflate şi 
întinzînd paharul ca să mai primească. Philip a murit pentru 
ea, însă ea e cea mai nerecunoscătoare creatură de pe fața 
pămîntului. Ştiai că, atunci cînd era mai tînără, a făcut pojar, 
iar mama lui Philip, lady Mary Sidney, dintre toate doamnele 
ei de companie, a rămas şi a îngrijit-o cu abnegație, pînă 
cînd şi-a revenit? Regina a avut mare noroc, fiindcă 
singurele urme care i-au rămas sînt pe gît, sub guler. Biata 
mea soacră nu a avut atît de mult noroc. A luat pojarul de 
la Elisabeta şi a rămas cu nişte cicatrici atît de urîte încît 
poartă văl şi nu iese în public. Lady Sidney a primit o 
cameră la mansardă, la Hampton Court, şi a fost obligată 
să se facă nevăzută din preajma reginei, fiindcă Bess nu 
suportă urițenia sau boala, şi nici cicatricele lăsate de boală. 
Crede-mă că regina nu oferă niciodată nimic, dar ia 
întotdeauna! 

Sara răspunse cu un ton confidential: 

— Eu i-am furat una dintre cele mai de preț avuţii, 
spuse, arătînd cu capul în sus, spre punte şi spre Zeul 
mării. De ce nu faci şi tu la fel? 

— O să fiu în doliu, îngropată în provincie, la ferma tatei 
din Surrey. E singurul acoperiş pe care o să-l avem, eu şi 
copila mea, deasupra capului. 

Deodată, o privi pe Sara speculativ. 

— Cine e cel mai dorit burlac din Anglia? 

Sara se gîndi o vreme, apoi spuse rîzînd: 

— Probabil că Essex. 

— lartă-mă, Sara. E din cauza vinului. Sînt o femeie rea 
să vorbesc aşa cînd trupul bietului meu soț nu e încă în 
mormînt, dar mi-ar plăcea să scap de greutăţile financiare, 
spuse oftînd. 

Walsingham, acționînd conform informaţiilor date de 
O'Neill şi de alte surse, o prinsese pe Maria Stuart în pînza 
de păianjen a conspirației Babington, cu toate că aceasta 
trebuia să fie închisă în siguranţă. Secretarul lucrase zi şi 
noapte ca să adune suficiente dovezi şi s-o ducă în fața 
judecății. Regina se supărase, iar triumful lui îşi pierduse 
strălucirea. Moartea ginerelui său, ale cărui datorii le 
moştenise, fusese suficientă ca să-i distrugă sănătatea. 

Walsingham nu reuşi să vină s-o întîlnească pe fiica 
sa la Harwich, acolo unde aruncă Hawkhurst ancora, iar 
Sara o duse acasă, în Surrey, cu barja pe care i-o cum- 
părase Shane. Frances venise acasă, dar în locul unei 
familii puternice, care să o ajute să-şi revină, ea se văzu 
nevoită să fie puternică şi să se ocupe de tatăl ei bolnav şi 
de datoriile grele care creşteau pe zi ce trecea. 


Capitolul şaisprezece 


Sara află că toată curtea se mutase deja la Whitehall 
pentru ceea ce ar fi trebuit să fie strălucitorul sezon de 
iarnă, dar care devenea cu repeziciune un coşmar. Un aer 
amar plutea peste toate. Oamenii erau trişti, purtau haine 
sumbre şi păşeau ca pe coajă de ou, ca să nu o supere şi 
mai tare pe regină. 

Aceasta aproape că-i ordonase lui Leicester să se 
întoarcă acasă, alături de ceilalți nobili de rang înalt, Fulke- 
Greville şi Blount, şi le spusese să reducă numărul sol- 
daţilor din Olanda. Leicester refuzase scurt, spunîndu-i că 
mai era nevoie de cel puţin alte şase luni. Hawkhurst îi 
aduse aceste veşti proaste şi misive din partea olandezilor, 
care o implorau să le trimită mai multe ajutoare. 

Regina Angliei era foarte furioasă pe Walsingham 
fiindcă o adusese la proces pe Maria Stuart, care fusese 
condamnată la moarte. Elisabeta voia ca Maria să fie 
omorită în secret, nu executată public! Fiul ei, James, avea 
să fie noul rege scoţian, iar Walsingham o sfătuise să-l 
mituiască din belşug cu aur, fiindcă se temea de o invazie 
din nord. 

Toate veştile erau proaste. Regele Filip al Spaniei 
termina de construit invincibila Armada în acea iarnă şi 
intenționa să navigheze spre Anglia şi s-o cucerească în 
primăvară, cu numărul cel mai mare de corăbii adunate 
vreodată la un loc. 

Într-un efort de a restabili pompa şi tradiția deschiderii 
sesiunii parlamentului, Elisabeta îl numi pe sir Christopher 
Hatton noul lord cancelar şi cedă în faţa lui Essex, ca să-l 
facă să zîmbească din nou, numindu-l duce mareșal al 
Angliei, ca să fie mai important decît lordul amiral, noul 
numit duce de Nottingham. 

Parlamentul îşi reîncepu activitatea cu regina 
îmbrăcată în haine de toată splendoarea. La început sosiră 
baronii, ducii şi cavalerii, apoi Cecil, care începuse să 
îmbătrînească, urmat de fiul său, Robert. După aceea 
sosiră lordul cancelar, cu sigiliul Angliei, flancat de doi 
soldați, unul pentru sceptrul regal, celălalt ducînd sabia 
statului, într-o teacă roşie bătută cu aur. După aceea, paijii 
anunţară sosirea reginei. Aceasta avea o aură de putere 
supremă, şi toți cei de față îndoiră genunchiul. 

Cum la curte lucrurile erau atît de plictisitoare, Sara şi 
celelalte doamne se amuzau departe de palat. La Whitehall 
erau în mijlocul Londrei şi puteau să meargă la teatru, la 
cumpărături şi pe strada Candlewick, să viziteze aurarii de 
pe strada Lombard şi să meargă la Smithsfield, unde se 
vindeau cai. . 

Sara dori într-o seară să meargă călare pînă la 
Thames View, ca să petreacă noaptea acolo. Începuse să 
ningă şi, uitîndu-se de la fereastra dormitorului mare, 
începu să creadă că Shane n-avea să sosească. 

O înfuria că nu ştiau niciodată cînd puteau să fie 
împreună, pentru că trebuia să fure timp de la celelalte 
îndatoriri pe care le avea. Era un motiv permanent de 
ceartă între ei faptul că el era acolo acum, ca apoi să 
dispară, aşa că atunci cînd se întîlneau, pierdeau timp 
prețios certîindu-se. 

Uneori, Sara dormea singură la Thames View. Alteori, 
el apărea la miezul noptii, înarmat pînă în dinţi, cu mantia 
neagră pe umeri, semănînd cu un tîlhar. Se strecura în pat, 
o lua în brațe şi făceau dragoste cu sălbăticie, de parcă ar 
fi fost ultima dată. 

Sara oftă şi aproape că se întoarse cu spatele la 
fereastră, cînd văzu un călăreț. Fugi în jos pe scări, ca să- 
| întîmpine, dar descoperi că figura înaltă era Matthew. 
Frumusețea ei îi tăie acestuia răsuflarea, iar tînărul îşi dori 
din toată inima ca ea să-l fi aşteptat pe el în acea noapte 
rece de iarnă. 

— Spadă, Doamne, ce bine-mi pare că te văd! spuse 
el rîzînd şi îmbrăţişînd-o, în acelaşi timp dîndu-i din frigul 
de afară şi din zăpada de pe haine. 

— l-ai spus că eşti lady Devonport? 

— Nu, şi exact de asta încă mă mai poartă în brațe spre 
pat şi mă tratează ca pe o regină. l-am spus însă mamei 
tale. 

— Georgiana a venit la Londra? întrebă el surprins. 

— Da. A dat peste mine dezbrăcată şi a presupus, 
bineînțeles, că sînt mireasa lui Shane. Am recunoscut 
adevărul, iar ea a jurat să nu-i spună. 

— V-aţi plăcut una pe cealaltă? întrebă Matthew cu 
sinceritate. 

— Da, slavă Domnului. Îţi imaginezi cum trebuie să fie 
ca soacra ta să-ți fie duşman? 

Se aşezară în fața focului, iar Sara turnă pentru 
amîndoi cidru fiert. 

— O să-ţi amintească de acasă. Ce ai mai făcut? 

— Curios, să ştii. Tocmai am adus două nave cu 
marmură din insula Purbeck. Probabil că sînt pentru vreun 
client care reconstruieşte ceva pretenţios, dar Hawk mi-a 

spus să ţin secretă încărcătura. Vreau doar să ştiu unde şi 
cînd vrea să descarc marfa. Mă pot gîndi la lucruri mai 
plăcute de făcut pe vremea asta frigidă decît să jonglez cu 
bucăţi mari de marmură trandafirie. 

Uşa din față se deschise larg, iar Shane pofti înăuntru 
o figură mică şi întunecată, însoţită de un vîrtej de fulgi de 
nea. 

— Frances! exclamă Sara. Vino la foc, să te încălzeşti. 

— Bună seara. Mă tem că lordul Devonport a fost 
nevoit să mă salveze din nou. 

Matthew se ridică imediat în picioare. 

— Lady Sidney, permiteţi-mi să vă ofer condoleanţele 
mele pentru pierderea suferită. 

Shane spuse: 

— După cum se vede clar, acesta e fratele meu, 
Matthew Hawkhurst. 

— Ce s-a întîmplat, Frances? întrebă Sara, văzînd 
privirea înfrîntă şi poziţia căzută a umerilor tinerei. 

— Am crezut că am găsit o cale să ieşim din datorii. Am 
venit să discut cu avocaţii lui Philip, ca să vindem cîteva 
dintre terenurile Sidney, dar testamentul nu e bine scris, iar 
fratele lui Philip, Robert, cere totul pentru el. 

— L-am rugat pe avocatul meu, Jacob Goldman, să se 
vadă cu Robert Sidney în numele lui Frances, spuse 
Shane. 

— Mi-am vîndut toate darurile de nuntă, plus platoul de 
argint, şi n-am luat pe ele decît o mie de lire, spuse Frances 
cu durere. Tata a rugat-o pe regină să plătească datoriile 
lui Philip, dar ea a refuzat, fiindcă e supărată din cauza 
Mariei Stuart, iar asta e pedeapsa pentru el. 

— Cred că eşti epuizată. Nu poţi să te întorci în seara 
asta la Surrey. Îţi pregătesc dormitorul trandafiriu, spuse 

Sara uitîndu-se rugător la Shane. Dragul meu, roag-o pe 
bucătăreasă să prepare ceva, iar eu o conduc sus pe 
Frances. 

— Vino, Matt. Hai să căutăm şi noi ceva de mîncare 
prin bucătărie. Nu mai pot de foame. 

Singuri în bucătărie, Shane îi spuse lui Matthew să 
descarce marmura trandafirie de pe vase şi să o încarce pe 
corăbiile sale. 

— N-ar fi mai simplu să o duc eu la client? întrebă Matt. 

Shane nu voia să-l implice pe fratele său în 
operațiunile sale secrete, aşa că încercă să încheie discuția 
într-o notă veselă: 

— E pentru o doamnă, Matt, dacă vrei să ştii neapărat, 
şi vreau să fiu eu cel care are parte de recunoştinţa ei. 

Matthew se înfurie pe loc. Cum putea fratele lui să fie 
atît de libertin cînd se bucura de favorurile cele mai 
minunate femei din Londra? Spuse tăios: 

— Trebuie să plec. Unde ai ancorat corăbiile? 

Shane îl privi lung, speculativ, apoi spuse pe un ton 
egal: . 

— Sfidare şi Gloriana sînt la Southend. Căpitanii au 
instrucțiuni să ducă marmura fie noapte, fie zi, oricînd îţi 
convine ție, Matthew. 

După plecarea fratelui său, Shane luă o tavă plină cu 
mîncare şi i-o duse lui Frances. Îi zîmbi prieteneşte şi îi 
spuse: 

— Am două mii de lire să-ţi dau, Frances. Vreau să te 
ajut cumva şi, din punctul meu de vedere, asta înseamnă 
să fac rost de ceva aur pentru tine. 

Frances începu să-şi frîngă mîinile. 

— Milord, nu pot să accept! 

Era, clar, în conflict cu sine însăşi. După ce ezită un 
moment, îi mărturisi: 

— L-am ajutat pe tata cît a fost bolnav şi am descoperit 
că are un dosar întreg despre tine, lord Devonport. 

— Ştiu, răspunse Shane încet, şi sper sincer că, atunci 
cînd o să vină momentul ca el să-şi paseze informaţiile altor 
autorităţi, tu să ai mărinimia să mă previi. Dar, Frances, 
banii nu vin cu nici o obligaţie. Insist să-i primeşti. 

Sara o văzu pe tînără oftînd şi relaxîndu-se. 

— Măniîncă, Frances. Miroase delicios. Îți aduc o 
cămaşă de noapte călduroasă, iar tu trebuie să uiţi puţin de 
probleme şi să te odihneşti cîteva ore. 

Frances o privi cu recunoştinţă. Shane şi Sara 
închiseră uşa camerei trandafirii în urma lor. 

— Rog o cameristă să pregătească un dormitor pentru 
Matthew. 

— Nu e nevoie, spuse Shane. 

O ridică în braţe şi o duse în dormitorul lor. 

— A plecat. 

— A plecat? exclamă Sara surprinsă. De ce? 

— Am făcut o remarcă inocentă şi s-a înfuriat de parcă 
i-aş fi aprins praf de puşcă sub tălpi. 

O aşeză jos şi se întoarse ca să încuie uşa. 

— Cred că se crede îndrăgostit de tine. 

Sara roşi. Ştia că era ceva adevăr în remarca lui, dar, 
pînă la urmă, Matthew fusese cel care-i stătuse alături la 
nuntă. înțelegea perfect de ce tînărul simţea că ea era într- 
o măsură a lui. Voia să strige la Shane “e vina ta”, dar îşi 
tinu gura şi se întoarse cu spatele, ca să se uite pe fereastra 
înaltă la ninsoarea care acoperea grădina. 

Shane o luă în brațe, cu mîinile pe sub siîni, şi se 
aplecă să o sărute pe creştet. 

— Draga mea, nu vreau să ai niciodată probleme ca 
Frances. Am depus zece mii de lire în numele tău la Herriot, 
aurarul. 

Ea se crispă în brațele lui, surprinsă de suma atit de 
mare. 

— Pentru Dumnezeu, cît sînt de generoşi bărbaţii cu 
amantele lor! 

El o răsuci cu fața. 

— Spadă, eu nu mă gindesc la tine ca la amanta mea! 

Sara văzu durerea din ochii lui. 

— Tu eşti iubita mea prețioasă.. Ce avem noi e special 
şi rar. Eu am fost primul tău bărbat şi nu vreau să cunoşti 
vreodată vreun altul. 

O scutură de umeri. 

— Tu nu te simţi legată de mine? întrebă. 

— Ba da, spuse ea. Vreau să fim soț şi soție. 

— Vai, draga mea, spuse el ridicînd-o în braţe şi 
ducînd-o spre patul lor, şi eu vreau, dar nu se poate. 

O dezbrăcă încet, murmurînd: 

— Dragostea mea mică, o să mă revanşez. 

Îi sărută pleoapele şi îi netezi buclele de la tîmple. 

— Căsătoria nu e totul, iubita mea. Uită-te la biata de 
Frances. 

Ea îl mîngiie pe piept. 

— Ai vrut să-ţi fie datoare, aşa e? 

— Sigur, recunoscu el, muşcînd-o de lobul urechii şi 
sărutînd-o pe git. 

Sara îl cuprinse cu braţele şi uită despre ce vorbeau. 
Degetele lui începuseră să-şi facă jocul, iar ei îi era greu 
să-şi mai amintească întrebarea care o chinuia. 

— Ce e atit de secret la marmura aceea trandafirie? 

Shane gemu. 

— Marmura e pentru Bess, contesa de Hardwick. Are 
o manie să-şi reconstruiască palatele. Se întîmplă ca ea să 
aibă mine de plumb şi aluminiu, aşa că, fără să atrag 
atenţia, pot să fac schimb cu ea. 

— Pentru O'Neill? 

El oftă. 

— Vrei să vorbim sau vrei să ne jucăm? 

Ea îşi strînse picioarele, ca să nu-l lase să o pătrundă 
cu degetul. 

— Tu vrei mereu să ne jucăm şi niciodată să vorbim. 

Shane gemu. 

— Ce avem de vorbit? 

— Nu putem să discutăm niciodată ceva serios? Am o 
sută de întrebări pentru tine. 

El o trase mai aproape, ca să-i simtă trupul aprins, şi 
şopti: 

— Ca, de exemplu, de cîte ori putem să o facem într-o 
noapte? 

— Shane, termină. Fii serios! 

— Îmi pare rău, o tachină. Vrei să afli mai multe despre 
mine. 

— Da... Vreau să ştiu totul. 

El rosti solemn: 

— Penisul mi se lungeşte şi ajunge la douăzeci şi cinci 
de centimetri cînd sînt excitat. 

Ea îl lovi în piept cu pumnii mici. 

— Eşti imposibil... te urăsc! 

Shane zîmbi larg şi spuse: 

— Dar mă iubeşti cînd facem dragoste. 

încet, încet, reuşi s-o distragă de la întrebări şi să-i 
schimbe dispoziţia, apoi o copleşi cu magnetismul său. Voia 
să se afunde în ea, să o facă să cerşească, să strige într-o 


ULIUL ŞI PORUMBIȚA 255 


duzină de momente de pasiune. Ştia că avea să-i ofere 
curînd extazul şi s-o facă să uite de toate întrebările. 


* x + 


La înmormîntarea lui sir Philip veniră şapte sute de 
persoane, iar Frances se văzu nevoită să vîndă trăsura şi 
caii familiei ca să-şi permită cheltuiala. Regina Elisabeta 
era prima care-l plîngea pe tînărul frumos, răpit vieții în 
floarea vîrstei. Gloriana purta un costum magnific, din 
brocart negru, brodat peste tot cu nestemate şi tivit cu blană 
neagră. Singura diferență de culoare era gulerul alb şi 
frumos pe care-l purta. 

Sara merse la înmormiîntare alături de Kate Ashford şi 
de unchiul ei, lordul Ashford, care se întorsese din războiul 
din Olanda. Sara nu suporta să se supună modei şi să fie 
exact la fel ca toți ceilalţi, aşa că purtă o rochie albă ca 
laptele, cu decolteu pătrat şi un guler negru, neobişnuit. 
Efectul era uimitor, mai ales în contrast cu părul ei roşu, pe 
care-l purta ridicat, ca să nu se distingă cît era de lung. Din 
nou, alegerea ei în materie de haine îi atrase atenţia reginei. 
Sara se crispă cînd auzi vocea frumoasă numind-o la 
garderobă, în fața tuturor doamnelor de companie. 

— Domnişoară Wilde, ai talent la lucrurile care atrag 
atenția. Dacă-mi dai voie să te întreb, de unde ai făcut rost 
de gulerul acela interesant? 

Sara făcu o reverență adîncă. 

— Cu voia dumneavoastră, maiestate, am vopsit pur şi 
simplu unul dintre gulerele mele albe. 

— Mi-ai intra şi mai muult în voie dacă pur şi simplu mi-ai 
vopsi şi mie cîteva dintre gulerele albe! 

Sara ridică privirea şi o văzu pe regină uitîndu-se cu 
un aer bănuitor la buclele ei arămii. 

— Ultimul tău cadou mi-a făcut oarecare plăcere, aşa 
că nu uita de suverana ta, domnişoară, cînd inventezi astfel 
de veşminte interesante. 

În ziua următoare la curte, toate doamnele aveau 
gulere negre. Toate, mai puţin Sara. Ea alesese unul mov 
deschis, o culoare perfect adecvată pentru doliu. 

În fiecare an, sezonul sărbătorilor începea cu 
petrecerea de Ziua Tuturor Sfinţilor, pe treizeci şi unu 
octombrie, cînd regina numea un lord al “nefăcutelor” ca să 
se ocupe de distracţie şi jocuri, de penalizări şi nereguli, 
apoi continua cu Ziua Sfintului Martin, a Sfintei Ecaterina, 
Sfîntul Nicolae, Sfînta Lucia, Sfîntul Tomas. După ele venea 
Crăciunul, Sfîntul Ştefan, Ziua Inocenţilor, Anul Nou şi a 
Douăsprezecea Noapte. Sezonul se termina pe doi 
februarie, de intrarea lui lisus în templu. În acel an, însă, la 
curte nu se țineau petreceri, nici baluri mascate, în timpul 
cărora sărutatul şi gidilatul duceau la şoapte indecente sau 
chiar la conversații obscene. 

Regina se distra în case particulare, fiindcă la curte 
toată lumea era în doliu. Oricine era ambițios dorea să fie 
invitat la aceste petreceri private. Se foloseau mite mari, iar 
doamnele de companie îi aduceau într-una scrisori şi petiţii 
reginei, alături de daruri scumpe. Elisabeta le citea, se 
strimba şi spunea: “Cîh”, accepta cadourile, apoi refuza 
sec. Cele două surori ale lui Essex, Dorothy Devereux şi 
Penelope Rich, încercau întruna s-o mituiască pe regină cu 
bijuterii scumpe. Aceasta accepta să meargă la balul 
organizat de ele, apoi, bineînțeles, nu-şi mai făcea apariţia. 

Sara se bucura că la curte lucrurile erau tăcute şi că 
Shane era mai puțin ocupat cu intrigile sale, fiindcă aşa 

reuşeau să petreacă mai multe zile şi nopți împreună, la 
Thames View. Shane se simți în al nouălea cer cînd reuşiră 
să petreacă de Crăciun împreună, singuri şi fără întreruperi. 
Baronul, îmbrăcat după ultima modă, înfățişîndu-l pe 
Fitzclare, insista să o viziteze pe Georgiana, iar majoritatea 
servitorilor erau acasă de sărbători. 

Shane legă un cal la o sanie, o înveli pe Sara cu o 
blană călduroasă şi plecară în provincie, la Kent. O duse 
să vadă Hever, unde trăise Anne Boleyn. Hever era un 
castel mic şi frumos, care o încîntă pe Sara. Cînd Shane o 
văzu înfrigurată, trase la un han care se numea Cocoşii de 
Luptă, unde mîncară cina de Crăciun într-o sală privată. 
După masă se aşezară în fața unui foc vesel, iar Shane o 
luă în braţe şi o mîngiie pe abdomen. 

— Ai burta plină de vin şi de budincă de prune. Cred că 
te-ai amețit puţin, draga mea. 

— Sînt ameţită de dragoste, spuse ea zimbind 
somnoroasă şi uitîndu-se la foc. 

El o sărută pe git. 

— Fetişcană mincinoasă. Dacă ar fi adevărat, aş fi cel 
mai fericit bărbat de pe pămînt. 

— După aerul rece, focul fierbinte mă trage la somn, 
spuse ea sprijinindu-şi capul pe umărul lui mare şi comod. 

Shane o sărută pe ureche. 

— Hai să mergem acasă, îi şopti. Te duc eu la culcare. 

Aerul rece o trezi curînd, iar cînd ajunseră la Thames 
View, Sara se ascunse în spatele tufişurilor înalte cît timp 
el se ocupase de cai. După aceea îl lovi cu bulgări de 
zăpadă şi strigă cînd el se repezi s-o prindă şi s-o spele pe 
față cu zăpadă. 

Aşteptară pînă în dormitor ca să-şi ofere unul altuia 
cadouri. Sara îi oferi o spadă subțire, într-o teacă aurită, şi 

un pumnal periculos, asortat. Mînerele erau decorate cu 
dragoni aurii, cu ochii din rubin, iar Shane se bucură să 
vadă cu cîtă grijă alesese ea darurile pentru el. Se bucură 
şi de tresărirea ei de plăcere cînd se înfăşură în cadoul pe 
care-l ceruse special pentru ea. Era o mantie cu două feţe, 
făcută din blănuri importate de la Moscova. Una dintre fețe 
era făcută din samur negru, lucios, iar cealaltă din hermină 
albă, şi se putea purta cu oricare dintre ele la interior. Sara 
mîngiie drăgăstos blana şi suflă asupra ei, ca să vadă cît 
era de lungă aceea de samur. 

Era clar încîntată de cadoul lui. În ochi îi ardea un foc 
verde cînd îl privi şi spuse: 

— Fă dragoste cu mine întins pe mantia asta. 

O aşeză pe covor, în fața focului, îşi scoase cămaşa 
de noapte din mătase şi se întinse, invitîndu-l. Cum ar fi 
putut vreun bărbat să reziste cîntecului de sirenă al Sarei? 
Amîndoi se simțeau păcătoşi şi decadenţi pe samurul 
rusesc, înveliți în splendoarea blănii. 

Sara se bucură să descopere că Shane îşi tatuase o 
spadă mică deasupra pectoralului stîng, deasupra inimii. 

— Ce coincidență! Îmi tatuez şi eu ceva săptămîna 
viitoare, îl tachină ea. La început voiam o versiune mică a 
dragonului tău, pe umăr, după care mi-am dat seama că s- 
ar vedea dacă aş purta o rochie decoltată, aşa că m-am 
decis să fac tatuajul pe posterior, ca să nu-l vezi decit tu. 

— Spadă, te rog, spune-mi că glumeşti. 

Ea rise şi-l sărută. 

— Îmi interzici? 

El o sărută apăsat, ca să-i arate cine era stăpînul, apoi 
spuse răguşit: 

— Ştiu bine că nu trebuie să-ţi interzic ceva, fiindcă o 
să faci acel lucru cu siguranță, iar data viitoare cînd te 

dezbrac o să ai un dragon sau o pisică sălbatică tatuată pe 
fund! 

— Poate că o frază ar fi mai potrivită decît o imagine, îl 
tachină ea fără milă. 

Shane gemu. 

— La ce frază te-ai gîndit, vrăjitoareo? 

Ea ezită, întrebîndu-se dacă să îndrăznească, apoi 
spuse: 

— Amanta Umbrei Întunecate. 

Hawk se crispă şi se opri din făcut dragoste. Tăcerea 
părea letală. Pînă la urmă, el vorbi cu asprime: 

— De unde ai ştiut? 

— N-am ştiut. Am ghicit, dar acum ştiu. 

El se ridică ameninţător deasupra ei. 

— Să-mi spui în clipa asta de unde ai aflat! 

Era foarte serios, iar Sara văzu valul de violenţă care 
creştea în el, abia ținut sub control. Se făcu mică, pe 
jumătate speriată, apoi rosti curajoasă: 

— Ai atit de multe secrete încît n-am cum să nu aflu 
cîteva dintre ele. 

— Ai pus pe cineva pe urmele mele... cine altcineva 
ştie? întrebă el aspru. 

Ea rise provocator. 

— Doar eu ştiu. Ţi-e frică de mine? îl tachină. Puternicul 
Zeu al mării, omul reginei, faimoasa Umbră Întunecată, se 
teme de o femeie? 

Trupul lui puternic cobori cu o bufnitură înapoi peste 
blănuri. O pătrunse cu sălbăticie, de parcă ar fi vrut s-o 
străpungă şi s-o facă să tacă pentru totdeauna. Ea îi 
înțelese provocarea şi îşi jură să-i facă faţă. N-avea de gînd 
să-i dea voie s-o aducă la climax. Era hotărîtă să-l facă pe 
el să aibă orgasm înaintea ei. Îşi strînse corpul în jurul lui, 

iar el o penetră cu şi mai multă forță. Corpul ei era, parcă, 
făcut să-l primească. Valurile de plăcere senzuală o făceau 
să scoată mici suspine şi gemete joase. Sara nu se strădui 
să le ascundă, fiindcă ştia că îl afectau, îl făceau să piardă 
controlul. De trei ori, el aproape că atinse apogeul, cînd ea 
îi şopti cuvinte erotice şi îl strînse înăuntrul ei. Shane o 
muşcă de limbă, aşa că ea se retrase puțin, apoi îi violă 
gura cu propria limbă, pe cît de sălbatic îi poseda trupul. Nu 
mai simţise niciodată o astfel de dorință. ÎI copleşi, începu 
să respire din ce în ce mai sacadat şi mai superficial, 
mişcîndu-se tot mai cu forță. Sara îşi mişcă dintr-o parte 
într-alta capul frumos pe blana de samur, dar podeaua de 
sub ei era un pat ferm, aşa că el ajunse mai adînc în ea 
decit fusese vreodată. O mîngiie cu palmele, îi sărută 
apăsat gura moale, iar ea se bucură de plăcerea 
amestecată cu durere, ajungînd pe culmi ale dorinței pe 
care nu le cunoscuse înainte. Îşi arcui spatele şi strigă: 

— Shane! Shane! 

Cu fiecare mişcare brutală, el o aducea mai aproape 
de extaz. Se opuse, chinuindu-se să împiedice supunerea 
inevitabilă în fața dominației trupului lui magnific, iar în acel 
moment mintea şi trupul Sarei experimentară o explozie de 
proporții cataclismice, care o făcu să se agațe de el tre- 
murînd şi plîngînd şi, în sfîrşit, să leşine. Shane o trezi cu 
sărutări pe buze şi pe pleoape, apoi o dădu la o parte de 
pe blana de samur, întoarse mantia şi îi spuse: 

— Acum o să te iau pe blana albă de hermină. 


Capitolul şaptesprezece 


Walsingham lucră din greu ca să obţină un pact cu 
Franţa şi un altul cu noul rege al Scoției, ca să asigure 
pacea cu Anglia pe acele două fronturi, fiindcă ştia fără 
urmă de îndoială că războiul cu Spania era iminent şi 
inevitabil. O convinse pînă la urmă pe regină că Invincibila 
Armada se pregătea să atace țara. Ea ordonă ca toate 
fortificațiile de pe coastă să fie întărite şi să i se pregătească 
toate corăbiile. Lordul Howard de Effingham era marele 
amiral al marinei şi o imploră să-i dea mai multe corăbii şi 
mai multe provizii. Elisabeta refuză să plătească ambar- 
cațiunile sau pe marinari. 

Spania avea acum cele mai bune corăbii din lume, 
echipate cu muniţie de cea mai bună calitate. Numele 
acelor corăbii magnifice erau pe buzele tuturor: Andalucian, 
Biscayan, San Felipe şi San Juan. 

Essex, Drake şi Devonport insistau în continuu pe 
lîngă suverană, în fiecare zi, în favoarea războiului. Shane 
şi Sara aproape că nu se mai vedeau. Navele Hawkhurst 
aduceau încărcătură din Maroc şi Alger, Hawk ducea arme 
în Irlanda şi făcea planuri secrete cu Drake ca să plece pe 
mare, spre Spania. În acelaşi timp, Sara rămînea în com- 
pania doamnelor de la curte, fiindcă Leicester şi ceilalți 
nobili se întorseseră din Olanda, iar Londra sărbătorea în 
fiecare noapte, de parcă toată curtea reginei încerca să 
profite din plin de o ultimă aventură înainte de război. 

Pe Elisabeta o mîna din spate întoarcerea rivalei sale 
de clasă, Lettice. În Olanda, ca soție a lui Leicester, aceasta 
fondase propria ei curte regală. Peste tot în Londra era 
primită ca atare. Adora să se etaleze, lucru care nu-i era 
deloc pe plac reginei. Călătorea mereu cu stil, însoţită de o 
armată de slujitori şi însoțitori. Cînd lady Chandos plănui o 
cină ca s-o distreze pe suverană, aceasta refuză invitaţia 
în ultima clipă doar pentru că Lettice avea să fie prezentă. 
Ceremoniile de îmbrăcare din acele dimineţi erau deosebit 
de dificile, fiindcă regina îşi schimba preferința de o duzină 
de ori şi îşi schimba hainele în timpul zilei, de fiecare dată 
cu mai multă opulenţă. 

Acum că tatăl său vitreg, Leicester, şi mama sa, 
Lettice, erau la curte, Essex îşi dublă eforturile ca să o 
convingă pe regină să le primească şi pe surorile sale, 
Dorothy Devereux şi Penelope Rich. Aceasta îi asculta 
toate doleanţele, accepta cadourile scumpe, iar pe la spate 
spunea despre ele: 

— Mama e o pațachină neobrăzată, o prostituată, iar 
fiicele ei sînt şi mai rău. N-o să le las nici măcar să calce cu 
picioarele lor frumoase în curtea de la Whitehall. 

Charles Blount se întorsese din Olanda alături de 
Leicester, iar Penelope reluă imediat aventura cu el, care 
dura de opt ani. Lucrurile ar fi fost mult mai simple dacă ei 
i s-ar fi permis să meargă la curte. Sara îi invită pe amindoi 
la Thames View, iar Essex deschise porțile conacului său 
pentru amicul Blount şi sora lui, Penelope. 

Într-un final, după multe sesiuni secrete cu maiestatea 
sa, regina, Drake şi Devonport reuşiră să obțină permi- 
siunea ei să ia treizeci de vase şi să navigheze spre Spania, 
ca să încerce să îngreuneze formarea flotei spaniole. După 
multe discuţii cu oameni sus-puşi, se decise că viceamiralul 

marinei, William Borough, la bordul lui Golden Lion, avea 
să-i însoțească pe Drake şi Devonport. 

Cei doi, însă, aveau propriile idei despre raiduri 
secrete. Amîndoi erau lideri înnăscuţi, neobişnuiţi cu res- 
tricţiile impuse de guvern şi de marină, şi căzută de acord 
că, la momentul potrivit, aveau să facă orice era nevoie ca 
să rezolve problema, şi la naiba cu oficialii! 

Sara era la Herriot, aurarul, retrăgea o sumă mare de 
bani. Decisese să transforme două camere alăturate de la 
Thames View în salonul şi garderoba ei private. Hainele i 
se revărsau din dulapuri şi avea nevoie de mai mult spațiu. 
Sigur că ar fi putut să trimită chitanţele la Devonport, însă, 
cumva, îi plăcea să dea chiar ea aurul diferiților comercianți. 
O uşă interioară a magazinului se deschise, iar Sara 
rămase uimită s-o vadă pe fiica lui Walsingham. 

— Frances! Cît de bine-mi pare să te văd. Dar cred că 
ai venit să-ţi vinzi bijuteriile, ghici cu tristeţe Sara. 

— Vai, Spadă, dar bijuteriile mele s-au dus demult, 
spuse aceasta cu sinceritate. Am venit să vind ultimele 
giuvaieruri ale mamei. 

Sara simţi un val de indignare. O duse pe Frances 
înapoi în birou şi ceru bijuteriile. 

— Plătesc de două ori ce i-ai dat tu ei. 

Aurarul acceptă imediat tranzacţia. În faţa lui era 
amanta Zeului mării, favoritul reginei, iar dorința ei era 
comandă pentru el. După-amiaza se apropia de seară, iar 
Sara insistă să se întoarcă împreună la Thames View 
pentru o masă caldă, fiindcă nu putea s-o ducă pe Frances 
la curte. 

În timpul cinei, se interesă de situația prietenei sale. 
Frances se uită cu tristețe la petele de cerneală de pe 
degetele sale. 

— Acum sînt secretara tatei. E atît de bolnav încît nu 
poate să lase pe nimeni altcineva să se apropie. Am 
verificat caietele lui contabile, iar regina ne e datoare cu mii 
de lire. l-am scris maiestăţii sale şi lordului Burghley, am 
pus alături şi cifrele, dar nimeni nu-mi răspunde la mesaje. 

Oftă. Sara încercă să o aline: 

— Cu Anglia în pragul războiului şi cu toate pregătirile 
şi cheltuielile pentru apărarea în fața Armadei spaniole, 
probabil că scrisorile tale sînt puse la o parte din cauza 
problemelor mai presante. 

— Regina a numit un nou secretar al coroanei, un 
anume domn William Davison, dar tata a refuzat să-i dea 
omului actele sale. Spune clar că Davison nu are voie să 
atingă nimic pînă nu moare el. 

— E pe moarte? întrebă Sara încet. 

Frances dădu din cap cu tristețe. 

— M-a pus să-i promit că-l îngrop într-o ceremonie 
privată. Nu vrea un spectacol public, aşa cum a avut Philip, 
dar uneori cred că doreşte asta numai fiindcă ar fi mai ieftin 
pentru noi. 

— Tot ar avea dreptul să fie îngropat la St. Paul, nu-i 
aşa? întrebă Sara. 

Frances dădu din nou din cap. 

— Dar, Spadă, mi-e teamă că trupul o să-i fie luat de 
creditori. Se practică atît de des astăzi... dar n-aş putea să 
suport ruşinea. 

— Destul cu discuţia despre moarte! spuse răspicat 
Sara. Te duc la teatru în seara asta. E o piesă nouă la Rose, 
care provoacă senzație. E o poveste minunată. 

— Sara, nu pot. Sînt în doliu, spuse Frances cu regret. 

— Prostii. Ba sigur că poți. O să scoţi hainele de văduvă 
şi o să porţi una dintre rochiile mele şi, bineînțeles, o mască. 

N-o să ştie nimeni. Ai nevoie de ceva care să te facă să te 
simţi mai bine. Frances, insist! 

Alese o rochie albastru-păun, care se strîngea mult în 
talie şi îi scotea în evidență îngustimea. Masca asortată era 
făcută din pene de păun, cu cercuri strălucitoare, turcoaz, 
mov şi negre. Sara purtă culoarea piersicii, o rochie cu 
mîneci despicate, cafenii, şi o camee magnifică, lăptoasă, 
la piept. Masca îi era făcută din fildeş şi aur. 

Priviră fascinate piesa, atente la fiecare cuvint pe care- 
| scoteau cei doi îndrăgostiți de pe scenă. Erau atit de 
prinse încît nu-şi dădură seama că Essex era cu ochii pe 
ele de o oră. Cînd căzu cortina de final peste tragica eroină, 
amîndouă femeile plingeau. Glasul familiar o făcu pe Sara 
să tresară. 

— Tu ai muri de dragul iubirii, frumoasa mea Spadă? 

— Sper că am mai multă chibzuinţă, milord Essex. 

— Nu vrei să mă prezinti minunatei tale însoţitoare? 

Frances tresări, iar Sara spuse ferm: 

— Nu se poate, milord. identitatea ei este secretă, şi 
asta din necesitate. 

— Ca soțul ei să nu afle că a ieşit în oraş, fără îndoială, 
o tachină el. 

— Milord, sînt văduvă, răspunse Frances timid. 

— Sigur glumeşti, scumpo. Nu eşti mai mult decit un 
copil. 

— E adevărat, rosti Sara, şi din cauza doliului am cauza 
un scandal, Robin, dacă ţi-am prezenta-o. 

Essex era intrigat. Era, de asemenea, vrăjit. Avea de 
gînd să afle cine era tînăra, fără îndoială. Făcu o plecăciune 
elegantă şi le dădu voie să treacă. 

— Slavă Domnului că n-a aflat cine sînt, răsuflă 
Frances uşurată, cu genunchii tremurînd. 

— N-ar fi rău ca Essex să-ți fie prieten. El e singurul om 
de pe pămînt care, poate, ar reuşi să facă rost de bani de 
la regină. 

Frances clătină cu regret din cap. 

— Tata nu ar accepta niciodată aşa ceva. 

În mai puțin de o lună, sir Francis Walsingham era 
mort. Trupul lui fu adus la Londra în miezul nopții, cu ajutorul 
barjei Sarei. Pietrele catedralei St. Paul se desfăcură, iar 
bătrînul fu întins alături de ginerele său, sir Philip Sidney. 
Frances, atît de recunoscătoare Sarei, îi aduse acesteia 
dosarul secret despre lordul Devonport şi, în schimb pentru 
gestul generos, Sara îi oferi cinci mii de lire, ca să plătească 
ipotecile pe Walsingham House, ca Frances să o poată 
redeschide ca să locuiască în capitală. 

Cu acordul tinerei, Sara îi vorbi lui Essex în următoarea 
ocazie în care-l întîlni la curte. Îi spuse că o anume prietenă 
de-ale ei doreşte să-i spună cine este, dacă el acceptă să 
vină la Thames View la cină într-o seară. 

Cele două tinere femei pregătiră cu talent scena, 
alegînd rochia lui Frances pentru calitatea ei feminină, 
atrăgătoare. Se gindiseră împreună şi deciseseră ca tînăra 
să nu-i cedeze dacă nu o lua de soție. Odată ce întinseră 
capcana şi pregătiră momeala, Sara se retrase discret. 

— Milord Essex, numai tu poți să mă ajuţi. Regina ne 
datorează mii de lire pentru serviciile tatei, dar eu nu am 
nici o influență asupra ei. Ai vrea să-i vorbeşti în numele 
meu, milord? imploră ea. 

— Frances, scumpa mea, îmi ceri unicul lucru pe care 
nu pot să-l fac. Bess s-ar aprinde de gelozie dacă aş pleda 
în faţa ei cauza unei tinere atît de minunate ca tine. 

Buzele lui Frances tremurară, îşi ea cobori pleoapele 
şi se întoarse cu spatele. 

— Banii nu sînt o problemă, scumpa mea. Am eu 
destui. 

Ştia că o dorea, dar trebuia să fie o legătură foarte 
secretă. Nu era vorba despre o cameristă care şi-ar fi ridicat 
fustele într-un coridor întunecat de la curte. Aceasta era 
tînăra văduvă a nobilului sir Philip Sidney, ceea ce nu făcea 
decit să-i întețească lui Essex dorinţa. 


* * + 


Shane se întoarse din Plymouth, unde pregăteau 
corăbiile pentru Spania, imediat ce auzi de moartea lui 
Walsingham. Călărise toată noaptea spre Surrey, doar ca 
să afle că Frances era la Londra. Merse la Thames View 
ca să facă o baie, să-şi schimbe hainele şi să încalece un 
cal odihnit, dar cînd o găsi pe Sara la el în pat, i se alătură. 

— Dragonul nopții mele, murmură ea adormită cînd el 
o luă în brațele sale puternice şi o trase la piept. 

Rămăsese la Thames View în acea noapte fiindcă ştia 
că vestea morții lui Walsingham avea să-l aducă pe Shane 
în grabă, ca să ia dosarul incriminator. 

— Frances e aici? întrebă el cu grijă. 

— Pe ea ai venit s-o vezi? îl tachină Sara. 

— Ştii cît de important e pentru mine, spuse el prinzînd- 
o strîns de umeri. 

— Sigur că da, răspunse ea încet. De asta i-am dat lui 
Frances cinci mii de lire, ca să plătească ipoteca pentru 
Walsingham House. 

— Ţi-a dat informaţiile? întrebă el repede. 

— Da, fără să ezite. 

Sara se ridică din pat ca să aprindă lumînările cu 
aromă de santal, iar parfumul lor exotic pluti pînă la pat. Se 

aşeză înaintea lui Shane, cu picioarele încrucişate, dînd 
voie părului său arămiu să-i acopere trupul gol, cu virfurile 
amestecîndu-se cu triunghiul cîrlionțat dintre coapse. 
Pupilele lui se dilatară cînd o văzu cît era de frumoasă, iar 
ea îl privi satisfăcută, observînd cum şi restul trupului său 
răspundea chemării ei. 

Hawk se concentră cu greu. 

— Sper că ai pus bine dosarul. 

— Shane, l-am ars cu mîna mea, imediat ce mi-a 
parvenit, minţi ea cu candoare. 

— Fir-ar să fie! blestemă el, dar în glas i se simțea 
uşurarea. Ai citit ceva din el? întrebă, dorindu-şi cu 
disperare să afle ce conţinea. 

— Nu, minţi ea, aplecîndu-se spre el şi privindu-i 
buzele. 

Shane se abandonă atracției pe care o simţea doar 
pentru acea femeie. 

— Cînd pleci spre Spania? întrebă ea printre săruturi. 

— Ştii că nu pot să-ți spun nimic altceva decît că în 
curînd. 

Ea îşi dădu seama după felul pasional în care el făcea 
dragoste că misiunea pe care o plănuiau el şi Drake era 
periculoasă. Shane parcă nu se mai sătura de ea şi o iubi 
de parcă ar fi fost ultima lor noapte împreună. Cînd zorii 
colorară cerul în trandafiriu, iar ei încă nu dormiseră deloc, 
el spuse: 

— Dacă mi se întîmplă ceva, să mergi la Jacob 
Goldman. Te-am trecut în testamentul meu şi o să am grijă 
de tine. 

— Şi soţia ta? întrebă ea. 

El ezită, ştiind că, în trecut, subiectul dăduse naştere 
la discuţii aprinse între ei. Strînse din buze, apoi rosti: 

— Şi de ea am avut grijă, Spadă. E datoria mea pînă la 
urmă. 

Cumva, cuvintele avură un efect calmant asupra ei. Îl 
trase de părul negru pînă cînd el puse capul pe sînul ei, 
apoi adormiră. 

Cînd se trezi, Sara era. singură. Soarele palid de 
primăvară era sus pe cer, iar ea ştia că Shane ajunsese 
deja la jumătatea drumului spre Plymouth. Îşi trase 
genunchii la piept şi se ghemui. Cît de mult îşi dorea să 
plece într-o aventură! Cu toate că nu dorea să fie bărbat, îi 
invidia pentru libertatea lor şi pentru forța cu care navigau 
şi porneau războaie, ca apoi să se întoarcă încununați de 
glorie şi bogăţie. 

Cu ochii minţii se văzu grăbindu-se la Plymouth, ca să- 
şi ia la revedere de la el, să-i ureze călătorie sprîncenată şi 
să-l sărute ca să-i dea noroc. Zîmbi. De ce să se oprească 
acolo? De ce să nu se strecoare la bordul corabiei Sfidare 
şi să navigheze spre Spania cu el? Se încruntă. Cît de 
furios ar fi fost să descopere aşa ceva. Putea să spere cel 
puţin la o bătaie. Oftă şi dădu cuvertura la o parte, renunțînd 
şi la fantezie în acelaşi timp. Acum, că trecuse a şaptea 
duminică de după Paşti, la curte se făceau planuri de 
mutare înapoi la Greenwich pentru primăvară şi vară, aşa 
că Sara decise să amîne întoarcerea la Kate şi la garderobă 
pentru încă nişte zile. Îi promisese lui Frances că va merge 
la cină la Walsingham House, dar sigur că era mai mult o 
însoțitoare de formă, fiindcă prietena ei îl invitase din nou 
pe Essex. 

Abia ieşise din cadă cînd auzi vocea familiară a lui 
Matthew strigînd în sus pe scări şi urcîndu-le cîte două 
deodată. 

— Hawk, unde naiba eşti? Tu chiar nu faci nimic toată 
ziua decit să te culci cu femeia aia? 

Sara ieşi din camera de baie înfăşurată într-un prosop 
mare. Nu ştia dacă să fie amuzată sau ofensată de 
cuvintele lui Matthew. El fluieră cînd o văzu atît de 
dezbrăcată, apoi spuse repede: 

— Unde e? Am ordine din partea reginei. 

— A plecat, Matt, înapoi la Plymouth. 

— Doamne, nu se poate, gemu Matthew. O să-mi taie 
capul din cauza asta. l-am dat cuvîntul meu de onoare că 
e la Thames View şi că o să-i aduc noile ordine. 

Sara îl privi speculativ. 

— Atunci trebuie să mergem după el. 

— Cum adică să mergem? 

— Matthew, te rog, nu-mi refuza ocazia să-mi iau la 
revedere înainte să plece spre Spania. Pentru Dumnezeu, 
dacă i se întîmplă ceva, s-ar putea să nu-l mai văd 
niciodată! 

O lacrimă îi alunecă pe obraz, iar el imploră: 

— Nu plînge, scumpa mea. Te duc la el dacă înseamnă 
atît de mult pentru tine. 

— Mă îmbrac şi vin imediat. 

— Să iei un costum de călărie şi haine călduroase. 
Devon Rose e ancorată în Dover. Tocmai m-am întors de 
la Calais. 

Cînd Sara i se alătură jos, era deja încălțată cu cizme 
şi ducea pe braţ o mantie grea. 

— Să văd ordinele. Ce scrie acolo? 

— Sînt secrete şi sigilate, Sara, dar regina mi-a spus 
că trebuie să-i fie livrate imediat. Le-a trimis ordine sigilate 
şi lui Drake şi viceamiralului Borough. 

Sara desfăcu sigiliul cu o mişcare nonşalantă. 

— Pentru Dumnezeu, nu poți să rupi sigiliul reginei! 
protestă el. 

— De ce nu? Sînt soția lui, răspunse ea. 

— Nu asta contează. Sînt odine secrete de război. 

— Doamne! exclamă ea. N-o să-i placă deloc. Bess îşi 
retrage permisiunea ca ei să plece pe mare. Le interzice să 
intre în vreun port spaniol, fiindcă ar însemna un act de 
război. 

— Cel puţin avem un motiv legitim să mergem după el. 
Probabil că le-a trimis ordine identice lui Drake şi lui 
Borough. 

Ea fugi la biroul lui Shane şi resigilă pergamentul cu 
nişte ceară topită. 

— la desagii, Matthew. Să ne grăbim! Trebuie să 
ajungem la Plymouth înaintea curierilor. 

Devon Rose trecu pe lîngă toate porturile prin care o 
adusese Matthew la Londra, dar de această dată cumnatul 
ei nu mai trase de timp, ci se grăbi pe lîngă Eastbourne şi 
Insula Wight. La capul St. Alban nu mai merse pe lîngă 
coastă şi intră în canal, ca să înconjoare vîrful Devon, Bolt 
Head, apoi intră în portul Plymouth. 

Erau acolo peste treizeci de nave ancorate, înghesuite. 
Corabia lui Drake, Elizabeth Bonaventure, avea cinci sute 
de tone şi era plină de arme gata să distrugă orice 
ambarcaţiune, la fel ca Golden Lion-ul viceamiralului şi 
Sfidare a lui Devonport. Erau acolo cel puţin zece nave de 
război, fiecare de cîte două sute de tone, şi o duzină de 
fregate de cîte o sută de tone, toate cu tunuri din alamă ce 
aveau să aducă moartea pe punţile inamice. 

Matthew decise că putea să-i atragă cel mai uşor 
atenţia lui Shane fără să ridice bănuieli trimițind semnale 
spre Sfidare. Mesajele trimise între nava sa şi aceea a 

fratelui său erau atît de obscure încît, la un moment dat, 
Shane îşi pierdu răbdarea şi visli într-o barcă, apropiindu- 
se ca să-i vorbească fratelui său. Bănuia că acesta dorea 
să-l păcălească şi să vină cu el la Cadiz, ceva ce nu avea 
de gînd să permită. Nu doar că nu voia să rişte Devon 
Rose, dar ştia cît de periculoasă era misiunea. Multe vieți 
se puteau pierde şi voia să se asigure că nici una dintre ele 
nu era a lui Matthew Hawkhurst. 

Cînd intră în cabina căpitanului şi o găsi pe Sara acolo, 
se înnegri de furie şi se întoarse nervos spre Matthew. 

— Du-o imediat înapoi la Londra! 

— Shane, imploră ea, întinzîndu-i pergamentul sigilat, 
avem ordine din partea reginei! 

El le smulse şi desfăcu brutal misiva, iar furia nu i se 
linişti nici o clipă. Citi de două ori mesajul, fiindcă nu-i venea 
să creadă cît era de prostesc. Înjură murdar şi lovi masa cu 
pumnul. 

— De ce naiba mi-ai adus astea? îl întrebă pe Matthew. 

Sara interveni repede. 

— Fiindcă le-a trimis aceleaşi ordine şi lui Drake şi lui 
Borough. Curierii probabil că se îndreaptă spre Plymouth, 
iar noi am vrut să le primeşti tu primul. 

Puțin din ceața de furie se disipă din mintea lui, cînd 
îşi dădu seama ce-i sugera ea. Îi zîmbi larg cînd ea rosti: 

— Matthew o să-i spună că a ajuns prea tirziu şi că 
plecaserăţi deja. 

Shane o strînse în brațe, lipind-o de vesta aspră pe 
care o purta, fără să ţină seama de armele pe care le avea 
la brîu. După aceea o întoarse cu spatele şi-i dădu o palmă 
la fund. 

— Pleacă acasă, amantă. Acum! 

Apoi i se adresă lui Matthew: 

— Drake n-o să fie o problemă. Nimic pe lumea asta 
nu l-ar ţine departe de Cadiz, dar viceamiralul şi toți ofițerii 
seniori din marină s-ar supune acestor ordine dacă le-ar 
primi. Intenţionez să mă ocup să nu le primească! 

Plecă la fel de repede cum sosise. Matthew o privi cu 
admiraţie pe Sara. 

— Şi-a dat seama că ai citit ordinele. 

— Da, şi a fost recunoscător că am acţionat repede. 

— Şi lacrimile alea cu care mă implorai să te iau la el, 
fiindcă s-ar putea să nu-l mai vezi niciodată, erau false. Ştiai 
că o să nesocotească ordinele, nu-i aşa? 

Ea se ridică pe viîrfuri şi-l sărută. 

— Sigur ca da, spuse cu calm. Să mergem pe punte, 
să vedem ce o să se întîmple. 

Într-o oră, Elizabeth Bonaventure şi Sfidare ridicară 
ancora şi ieşiră maiestuos din portul Plymouth în Oceanul 
Atlantic de nord. O duzină de nave mai mici le urmară şi, 
după o ezitare suficient de lungă, viceamiralul de la bordul 
lui Golden Lion nu avu de ales şi le ordonă căpitanilor 
vaselor marinei să ridice ancora şi să pornească spre 
Spania. 

Matthew şi Sara rămaseră mai bine de două ore pe 
punte, pînă cînd se goli portul. Se priviră cu nostalgie unul 
pe celălalt. Era o senzaţie neplăcută să fii lăsat în urmă. 
Matthew văzu luminita speculativă din privirea ei şi îşi ținu 
respiraţia. Pînă la urmă, cu o răsuflare puternică, strigă: 

— De ce naiba să nu facem asta? 

Dansară puţin şi se luară în brațe, rîzînd ca nişte 
lunatici. 


Capitolul optsprezece 


Matthew era prea ocupat să dea ordine pentru vele, ca 
să se mai gindească la consecințe. Cînd îl supăra 
conştiinţa, avea grijă să îndepărteze gîndurile cu pricina. 
Se săturase ca fratele lui să aibă mereu parte de glorie şi 
nu-i plăcea că Hawk nu-i ceruse ajutorul în acea aventură 
grozavă. Era ocazia unei vieți şi, se gîndi el, înainte de 
finalul misiunii, Hawk ar fi putut să-i fie foarte recunoscător. 

Flota principală, formată din treizeci de vase, era 
pregătită pentru călătoria lungă şi bine echipată, dar acelaşi 
lucru nu era valabil şi pentru Devon Rose, care pornise la 
drum pe neaşteptate. Matthew se văzu nevoit să oprească 
la Brest, în Franţa, ca să ia apă proaspătă şi provizii. Spe- 
ranțele sale pentru un interludiu romantic fură distruse cu 
cruzime din momentul în care vasul intră în portul Biscaya, 
fiindcă Sara avea rău de mare. Vomită în toate cele cinci 
zile necesare călătoriei, pînă cînd în sfirşit îi ajunse şi-l 
imploră să se întoarcă. 

El rîse de ea şi îi spuse că e numai rău de mare, că 
stomacul o să i se liniştească imediat ce vor da cu ochii de 
Spania. Greaţa i se mai domoli, dar cabina mică i se părea 
incredibil de călduroasă şi se ghemui chinuită în pat, 
îmbrăcată numai într-o rochie subțire. Adusese numai haine 
călduroase din blană şi catifea, fără să ştie că aveau să 
plece spre Spania. 

Cînd ajunseră la Lisabona, nu mai suportă şi îi ceru lui ` 
Matthew să arunce ancora ca să poată să cumpere nişte 

rochii răcoroase din bumbac şi cîteva pălării de soare, ca 
să poată să iasă pe punte şi să se bucure de briză. 

Cînd intrară în Cadiz, el aruncă precaut ancora la Faro, 
care era în Portugalia şi nu în Spania. Erau feriți de flota 
invincibilă a Spaniei, dar la distanţă suficient de mică încît 
să audă zgomotul tunurilor, aşa că aşteptă tensionat 
semnalul acestora înainte să intre în acţiune. 

Flota englezească rămase pe mare, în afara portului 
Cadiz. Drake şi Devonport ştiau că singura lor speranţă era 
un atac surpriză. Drake avea o navă mai uşoară şi mai 
rapidă în flota sa, iar el şi Devonport deciseră să meargă în 
recunoaştere la bordul ei, direct în portul Cadiz. 

Ceea ce găsiră îi ului. Mai mult de treizeci de galere şi 
nave de comerț stăteau aproape nepăzite la mal. Numai 
cîţiva marinari adormiţi erau la bordul fiecăreia dintre ele, 
ameţiţi de căldura amiezii. Încercară să-şi amintească dacă 
nu cumva era vreo sărbătoare sau vreo vacanţă spaniolă, 
fiindcă oraşul şi portul Cadiz erau cu totul nepregătite de 
vreun atac. 

Sute de cufere făcute din lemn tratat şi prinse cu inele 
solide, ca să le apere de umezeală şi de dăunători, erau 
aşezate unele peste altele, gata să fie încărcate pe nave 
după ce erau umplute cu apă, vin, făină, pastramă de vită, 
zahăr, mirodenii, peşte, biscuiţi şi fructe uscate. Pentru ochii 
pricepuţi ai celor doi, părea că muniţia şi praful de puşcă 
fuseseră deja duse la bordul navelor, iar cîțiva marinari 
încărcau aşa ceva pe o corabie numită Argosy. Nava lor 
mică, fără însemne, nici măcar nu fu oprită de autoritatea 
portuară. Drake dădu semnalul menit să-i ducă înapoi la 
Elizabeth Bonaveture. 

— Chiar dacă viceamiralul Borough nu vrea să 
acționeze, noi singuri am putea să cucerim Cadizul. 

Hawk era de acord. 

— Dacă lovim astăzi, sînt ţinte sigure. 

— Sînt dispus să îmi asum răspunderea că am acţionat 
în interesul Angliei, spuse Drake. Ai auzit sugestia stupidă 
a lui Borough, de ieri, cum că să-i trimitem guvernatorului 
un mesaj ca să negociem pacea? 

Devonport zîmbi larg. 

— Ai de gînd să ataci fără nici o întîlnire şi fără ca 
măcar să-i ceri părerea amiralului? 

— Da, confirmă Drake. 

— Sînt cu tine, Francis. Au două variante. Pot să ridice 
ancora şi să ne urmeze sau pot să se întoarcă acasă. 

— Eu intru cu Elizabeth Bonaventura, cu Sfidare în 
urma mea. Alegem o navă, o distrugem şi vedem ce se 
întîmplă. 

— Să tragem în Argosy. E plină de muniţie şi praf de 
puşcă. 

— Deci sîntem de acord, spuse Drake calm. 


— Matthew, stăm în soarele ăsta de trei zile! Nu vedem 
nimic, nu auzim nimic şi nici măcar nu mirosim nimic în 
afară de peşte. 

Strimbă din nas şi îşi făcu vînt cu evantaiul din paie. 

— Poate că au fost capturați cu toții, spuse ea, dînd frîu 
liber imaginaţiei. 

— Fără să se tragă nici un foc de tun? pufni el. 

— De unde ştii că putem să auzim ceva de aici? 
răspunse ea. Hai mai aproape! 

El tocmai decisese să intre în Cadiz cînd ea îl provocă. 

— Nici nu ştii ce înseamnă o luptă pe mare, Sara. 
Exploziile de tun pot să-ți facă urechile să sîngereze. 

Armele de pe nave pot să arunce cu mingi uriaşe din fier 
încins, cuie şi orice proiectil din fier, ascuţit. În orice 
moment, plăcile punţii ar putea să zboare de sub tine. E ca 
o ploaie a morții atunci cînd se trage asupra ta. Soarta ţi-e 
şi mai rea dacă inamicul urcă la bord. Cel mai bun lucru la 
care poţi să speri e să fii spintecat de o sabie. Alte feluri de 
tortură nu sînt la fel de frumoase! 

— Încerci doar să mă sperii! strigă Sara, cu inima 
bătîndu-i repede la auzul cuvintelor îngrozitoare. Nu-ţi fie 
teamă pentru mine. O să rămîn aici, să mor de plictiseală, 
ca să poţi să mă dai după aceea de mîncare la peşti. 

El îi întoarse spatele şi strigă un ordin, apoi spuse 
peste umăr: 

— Ai face bine să cobori în cală. 

Ea strînse din dinţi, apoi strigă: 

— Ba pe naiba! Dă-mi o lunetă, ca să nu pierd nimic. 


+ + * 


Viceamiralul Borough se enervă cînd văzu că Elizabeth 
Bonaventure ridică steagul şi trece pe lîngă ei, în portul 
Cadiz. Semnalele sale disperate fură ignorate de Sfidare, 
cînd şi aceasta trecu pe lîngă el, în spatele celuilalt vas. 
Sub ochii săi, din flota englezească se desprinse Golden 
Hind ca să le urmeze. 

Drake şi Hawkhurst îşi poziţionară corăbiile aproape 
de Argosy şi intrară în portul Cadiz, arborînd steaguri 
englezeşti şi provocînd agitaţie. Marinarii spanioli intrară în 
panică fiindcă fuseseră luaţi prin surprindere. 

Picioarele lungi ale lui Hawkhurst îl sprijineau împotriva 
balansului navei. Era dezbrăcat pînă la briîu, cu un braţ 
ridicat, cînd începu să le dea ordine căpitanilor săi de la 

tunuri. Brațul cobori şi, deodată, tunurile de pe Sfidare 
traseră. Vasul se zgudui violent, iar echipajul trase tunurile 
înapoi, ca să le încarce iar. În aer plutea un fum negru şi 
mirosul de praf de puşcă. Mateloţii bine pregătiți curățară 
tunurile, puseră noi cartuşe cu praf de puşcă la locurile lor, 
băgară mingi din fier în tunuri şi le pregătiră de tragere, totul 
într-un singur minut, apoi se uitară cu chipurile asudate şi 
cu urme de fum spre Hawkhurst, strigînd “gata” şi aşteptînd 
ca brațul lui să coboare din nou. 

Focurile de tun umplură aerul, fie de la navele lui 
Drake, fie de la inamic, Hawk nu era sigur, însă deodată se 
auziră explozii ale butoaielor cu praf de puşcă, iar catargele 
lui Argosy se rupseră şi se făcură aşchii. Argosy se aplecă 
într-o parte, iar marea intră în deschizăturile punţii. 
Majoritatea echipajului rămase captiv sub plasele de 
apărare de pe punte. Strigătele celor prinşi, care se înecau, 
se auziră pînă pe maluri şi în fiecare navă din port. 

Argosy se scufundă în mai puţin de două minute. După 
aceea, un lucru nemaipomenit să întîmplă. Cînd 
viceamiralul Borough şi flota sa tocmai pluteau cam fără 
voie în port, toţi fură martori la predarea Spaniei. Doar o 
navă scufundată, iar ei renunțaseră şi se declaraseră 
învinşi! 

Atunci începu munca. Toţi englezii începură să lucreze 
împreună, uitînd o clipă de neînțelegerile dintre ei. 
Adevăratul lider al expediției era Drake, iar marinarii, pînă 
la unu, îi urmară ordinele. Lăsară echipajele spaniole să 
părăsească ambarcațţiunile, apoi, sistematic, descărcară 
navele de încărcătură şi duseră tot pe galerele englezeşti. 

Hawk tresări cînd îl văzu pe Matthew urcînd la bordul 
lui Sfidare. Zîmbi şi îşi felicită fratele, în timp ce acesta 
striga: 

— Ce naiba cauţi aici? Lasă, nu contează. Luăm 
încărcătura vaselor ăstora. la orice nu e bătut în cuie — 
muniție, mîncare, haine, şei, armură pentru cai, corturi, vin. 
Trebuie să plecăm repede, înainte să vină întăriri de la 
Sevilia. 

Fiecare navă care termina de încărcat prada pornea 
înapoi spre Anglia. După aceea, Drake şi Hawkhurst dădură 
foc ambarcațiunilor goale şi le lăsară să fie luate de curent. 
Distruseseră treizeci şi trei de corăbii spaniole. 

Sara era pe puntea lui Devon Rose, fascinată la 
vederea galerelor spaniole arzînd, care luminau cerul serii 
şi îi dădeau o nuanţă purpurie. Oroarea navei Argosy care 
se scufunda avea să-i rămînă pentru totdeauna întipărită în 
memorie, dar celelalte lucruri la care fusese martoră în acea 
zi o ţinură pe loc, pe punte, ore întregi. Chipul i se înnegrise 
din cauza fumului de praf de puşcă şi era pătat de lacrimile 
pe care le vărsase. O dureau picioarele de la atîta stat cînd 
în sfîrşit se îndepărtă de balustradă ca să coboare în cală. 
Hawk o văzu cînd se mişcă şi, cu toate că Sfidare era cam 
la două sute de metri de Devon Rose, ştiu că nu i se 
păruse. Cu trăsăturile împietrite, cobori o barcă mică şi vîsli 
pînă la corabia fratelui său. Sări balustrada ca un înger 
răzbunător, negru de sudoare şi funingine. Nu avea 
încredere să vorbească, ci merse spre fratele său şi-l lovi, 
punîndu-l la pămînt cît era de lung. Echipajul rămase cu 
gura căscată. Cu toate că îi erau loiali căpitanului şi ar fi 
înjunghiat pe oricine ar fi urcat la bord şi l-ar fi atacat, 
rămaseră deoparte de această dată. Era o ceartă în familie. 

Aproape fără să se oprească, Hawk cobori la cabină 
şi deschise larg uşa. Sara tocmai se spălase pe faţă şi 
stătea în picioare, în pantalonaşii ei albi şi într-un corset 
care abia dacă îi acoperea pieptul. Chipul lui era 

înspăimîntător, iar ei îi îngheţă sîngele în vene. Fără să 
spună nimic, el o ridică, o aruncă peste umăr, ca pe un sac 
de pînză, şi urcă pe punte. Ea îl lovi cu pumnii şi dădu din 
picioare, dar fără să-i dea atenţie, el sări peste bord şi o 
lăsă fără prea mare fast pe fundul bărcii. 

Sara se temea atit de tare de el în acel moment încît 
nu îndrăzni să deschidă gura şi să vorbească. Aparenţa de 
bărbat civilizat care ascundea bruta, atît de puţin uneori, 
dispăruse acum cu totul din ființa lui Shane Hawkhurst 
O'Neill. Se transformase într-un animal de pradă. Barca 
mică se lovi de marginea lui Sfidare şi el o aruncă pe spate, 
cu picioarele în aer. Shane o luă din nou peste umăr şi 
începu să urce scara de frînghie. Deodată, marinarii care 
zîmbeau şi fluierau întinseră mîinile ca s-o ridice la bord şi, 
cînd îi dădură drumul, ea căzu pe punte, îngrozitor de 
umilită fiindcă fusese manevrată cu atîta brutalitate, cu 
pantalonii albi murdari de funinginea de pe corpul lui Shane. 
O singură privire din partea căpitanului şi rîsul echipajului 
încetă. Hawk o luă din nou pe umăr, de această dată 
reuşind să-i lovească plexul solar şi să-i taie răsuflarea. 
Deschise uşa cabinei sale şi o aruncă pe pat. Căută într-un 
cufăr din lemn şi scoase un bici mic şi greu. Fără să-şi ia 
ochii de la ea, îşi lovi palma cu obiectul de mai multe ori. 

Ea şopți: 

— N-ai să îndrăzneşti: 

— O să te bat de n-o să te vezi! Eşti cea mai 
încăpăținată femeie pe care-am cunoscut-o vreodată. Ai 
toate trăsăturile urîte ale irlandezilor! 

— Şi tu nu? întrebă ea. 

Lui Shane nu-i venea să creadă. 

— Chiar şi acum mă sfidezi, după ce te-am avertizat de 
atitea ori. Ai cerut o lecţie, m-ai implorat, şi cred că e timpul 
să o primeşti. 

— Eşti o brută şi un agresor. Să nu cumva să mă 
amenințţi cu biciul, se răsti ea. 

— Ba să te rogi să te ameninț, fiindcă după ce n-o să 
te mai ameninţ, o să-l folosesc pe tine! 

Ea îl privi bănuitoare precum o pisică. 

— Jur că, dacă mă loveşti cu biciul, Shane Hawkhurst 
O'Neill, o să mă răzbun cum n-ai auzit încă. Într-o bună zi, 
o să am eu biciul în mînă! 

EI lovi, nimerind dulapul de lîngă pat. Biciul trosni ca 
fulgerul, iar vîrful lui îi atinse Sarei coapsa dezgolită, 
usturînd. După aceea, furios cum nu mai fusese vreodată, 
Hawk rupse biciul în două şi îl aruncă dezgustat. Plecă 
înainte să-şi piardă definitiv controlul, încuind uşa în urma 
lui. Sara era atît de speriată şi se simţea atît de umilită încît 
izbucni în plîns. Îşi trase genunchii sub bărbie, plîngînd şi 
legănîndu-se. Ziua aceea fusese pur şi simplu prea dificilă 
pentru ea şi avea nevoie să se elibereze plîngînd. Adormi, 
epuizată, fără să se mai spele. 

A doua zi dimineaţă, se trezi cu o tresărire şi îi luă 
cîteva momente ca să se orienteze. Cînd amintirea felului 
în care o tratase Shane îi reveni în minte, inima i se strînse 
din cauza unei emoții care semăna foarte mult cu teama. 
Fusese foarte furios şi probabil că încă mai era, dacă-l 
cunoştea ea bine. În orice clipă ar fi putut să vină şi s-o 
pedepsească. Probabil s-o bată. Poate chiar să-i spună că 
terminase cu ea şi să-şi facă bagajele cînd ajungeau înapoi 
la Thames View. Era foarte nefericită. Nimeni nu-i aduse 
micul dejun şi nimeni nu o întrebă dacă avea nevoie de 
ceva. 

Deschise cele două hublouri ale cabinei şi trase adînc 
în piept aerul marin. Nu era deloc răcoros sau proaspăt, iar 
acest lucru îi aduse aminte că aveau să traverseze curînd 

golful Biscaya şi că răul ei de mare era inevitabil. Îi era atit 
de milă de sine însăşi încît începu să plîngă din nou. 

La o vreme după aceea se văzu în oglindă şi se sperie 
atît de tare încît intră imediat în acţiune. Îşi scoase 
pantalonaşii albi, murdari, şi corsetul şi îşi turnă apă ca să 
se spele peste tot. Căută în dulapul lui Shane, ca să 
împrumute ceva de îmbrăcat. Singurele lucruri suficient de 
răcoroase şi care puteau s-o şi acopere întrucîtva erau 
cămăşile lui. Alese una albă, cu franjuri, şi îşi ridică mînecile 
pînă la coate. După aceea căută prin sertare, pînă găsi un 
piepten şi o perie ca să-şi descurce buclele arămii. 

Cînd nimeni nu veni la uşa cabinei pînă la ora prînzului, 
puţin din teama ei începu să se evapore şi, după alte două 
ore, se enervă, apoi se înfurie de-a dreptul. Era foarte 
indignată din cauză că o ignorau în acel fel. Ar fi preferat o 
confruntare în care să se ferească de loviturile lui, iar el de 
obiectele aruncate de ea. Ştia că echipajul, în frunte cu 
căpitanul, sărbătoreau marea victorie a înfrîngerii flotei 
spaniole chiar în propria țară, dar sigur că măcar o 
persoană de la bord ar fi putut să se gîndească la ea. 

Tiîrziu după-amiază un ajutor veni şi bătu la uşă ca să- 
i aducă apă proaspătă. 

— Mulţumesc, spuse ea de sus. Căpitanul are de gînd 
să mă ignore şi să mă ţină încuiată aici pînă ajungem în 
Anglia? întrebă ea. 

Băiatul păru stînjenit. 

— E foarte supărat, doamnă. În locul dumneavoastră 
m-aş bucura că stă departe de mine! Baronul v-a trimis apa 
asta şi i-a scris bucătarului ca să primiţi o tavă cu mîncare 
şi o cupă de vin. 

Băiatul îşi atinse o şuviţă de păr de pe frunte şi se 
pregăti să plece, dar Sara îl prinse de braț. 

— Aşteaptă! strigă, înfuriată că Shane nu avea de gînd 
să vină la ea. 

intenționa să ia atitudine, sau nu era ea lady 
Devonport! Luă pantalonii şi-i îndesă în mîna băiatului. 

— Poftim! Agaţă ăştia de catarg. Poate că a învins 
Spania, dar nu şi pe mine! Dacă nu ai curaj, pune-l pe baron 
să facă asta pentru mine. 

Băiatul zîmbi larg şi roşi. 

— O să-i agăț cînd nu e nimeni atent, promise. 

Hawk se întrebă ce-i amuza atît pe oamenii săi. 
Încercau să-şi ascundă rîsul în pumni, dar de fiecare dată 
cînd îl priveau, marinarii încercați zîmbeau cu toată gura. 
Pînă la urmă, îl surprinse pe unul dintre ei arătînd cu 
degetul şi mai că nu-i veni să creadă ce văzu în locul 
steagului, la jumătatea stîipului. Păreau foarte asemănători 
cu pantalonaşii lui Spadă. 

Se uită un minut, nevenindu-i să creadă, apoi se trezi 
că zîmbea. Hohotul său de rîs se auzi pe toată corabia. 
După ce se linişti, fugi jos, la cabină, şi deschise larg uşa. 
Ea îi auzise pasul venind şi stătea cu mîinile în şolduri, 
neştiind la ce să se aştepte, dar pregătită pentru orice. El o 
întrebă pe un ton formal: 

— Arborezi steagul alb al predării, doamnă? 

— Predare? strigă ea furioasă. Niciodată! Nava ta se 
numeşte Sfidare... probabil că ai numit-o după mine, 
domnule! 

Se aşeză chiar pe fotoliul lui de căpitan şi el o privi 
ridicînd deliberat un picior gol ca să-l atîrne peste braț. Nu 
purta nimic dedesubtul cămăşii fine, iar el vedea cîte puțin 
din cîrlionții arămii de fiecare dată cînd ea legăna nonşalant 
piciorul. 

Rise de bucurie. 

— Eşti o femeie pe cinste, Spadă Wilde! 

Făcu doar un pas ca să ajungă la ea, iar Sara îl opri 
cu o mînă ridicată şi cu foc verde în privire. 

— Să nu cumva să-ţi treacă prin cap să te porți cum te- 
ai purtat la Cadiz, domnule. Să nu crezi că poţi să mă arunci 
peste umăr, ca pe un sac de grîne, să mă ignori şi să mă 
laşi să mor de foame, apoi să vii aici şi să faci dragoste cu 
mine. 

Shane ştia că ar fi putut să o ia cu forța, dar ea merita 
mai mult. Avea de gind să se folosească de metode mai 
subtile, ştiind că răsplata avea să-i fie mai dulce. Se înclină 
galant. Aerul batjocoritor dispăruse de pe chipul său. Rosti 
foarte formal: 

— Spadă, îmi faci onoarea să cinezi alături de mine? 
intenţionez să sărbătoresc victoria şi aş vrea să fac asta în 
compania ta. 

La fel de formal, ea înclină capul şi răspunse: 

— Mi-ar plăcea mai mult decit orice, lord Devonport. 
Mi-aş dori numai să am ceva de îmbrăcat. 

El se apropie de un cufăr dintr-un colț al cabinei şi 
deschise capacul. 

— E material aici. Îmi pare rău că n-am o rochie pentru 
tine. 

Luă haine curate pentru sine şi se îndreptă spre uşă, 
cu ele pe braţ. 

— Cina va fi servită cînd sună clopotul de şase ori. 

Sara descoperi că în cufăr erau cele mai minunate şi 
mai delicate materiale, în culori superbe. Nici nu ştia pe 
care să-l aleagă. Pînă la urmă se opri la unul aproape 
transparent, cu panglici de mătase turcoaz şi cu fir de aur, 
care desenau dungi de-a lungul lui. Tăie o bucată mai mare, 
se înfăşură în ea şi o legă deasupra unui umăr. Dacă te uitai 

de la dreapta, era perfect acoperită, de la stînga, însă, 
rochia era desfăcută de la umăr la gleznă, lăsîndu-i trupul 
gol la vedere. 

Se auzi o bătaie la uşă, apoi intră baronul, care întinse 
o masă elegantă, tăcut şi eficient. Întinse o față de masă 
din damasc alb şi şervete pe care puse argintărie italiană. 
Farfuriile erau din aur greu, fiecare însemnate cu un dragon 
în centru, iar cupele pentru apă şi vin erau din cristal 
venețian şi aveau picior înalt din aur şi jad. Baronul o trata 
întotdeauna cu respect, dar în acea seară privirea sa era 
parcă şi mai respectuoasă decît de obicei, iar ea se întrebă 
dacă nu cumva Georgiana îi spusese că ea era lady 
Devonport. Nu avea timp să afle adevărul, fiindcă, imediat 
ce se auziră cele şase bătăi de clopot, Shane apăru formal 
în prag. Bătu politicos şi aşteptă să fie invitat înăuntru. Purta 
in deschis la culoare, tropical, care-i scotea în evidenţă 
bronzul. Îi luă mîna şi o duse la buze, apoi o privi cu foc. 
Un zîmbet lent, apreciativ, îi transformă buzele, dînd la 
iveală dantura strălucitoare ce contrasta cu pielea. 

Inima Sarei tresări în piept de chipeş ce era soțul ei. 
Părul precum coama unui leu îi cădea pe umeri, cu viîrfurile 
decolorate de soare. Masculinitatea lui o uimea şi i se 
înmuiară genunchii o clipă, fiindcă prezenţa lui în cabină o 
copleşise. 

Baronul se întoarse cu platouri fierbinţi, acoperite, şi 
cu un vas mare, plin cu fructe, dintre care unele îi erau 
necunoscute Sarei. Cînd baronul plecă şi îi lăsă singuri, 
Shane o ajută să se aşeze şi murmură: 

— Eşti cea mai frumoasă femeie care mi-a făcut 
vreodată onoarea să stea la masa mea. 

Sara se aşeză cu graţie şi îşi aranjă modestă rochia, 
ca să-i ascundă goliciunea. 

— Ceva miroase foarte bine, cu toate că nu ştiu ce 
este, spuse cu bucurie. 

— Trebuie să le mulțumim spaniolilor pentru cina din 
seara asta. 

Ridică un capac greu de deasupra unui platou. 

— Aceasta e paella, o specialitate faimoasă în Spania. 
Se face din pui şi crevete, cu usturoi şi şofran spaniol. Se 
serveşte pe pat de orez şi ardei iute. 

fi turnă un vin alb şi o servi cu o farfurie mare de paella. 

— Astea ce sînt? întrebă ea curioasă. 

— Anghinare cu inimi de măslină. Se rupe cîte o frunză 
şi se înmoaie în unt, aşa, o învăţă el, zîmbind cînd ea 
încercă entuziastă fiecare fel necunoscut. E un gust care 
se învaţă, la fel ca majoritatea preparatelor străine. Englezii 
sînt prea grăbiţi să strîmbe din nas la orice e diferit, dar cred 
că variaţiunile fac viața mai frumoasă. 

— Chiar aşa, milord? îl provocă ea cu o privire 
strălucitoare, întrebîndu-se dacă el vorbise cu dublu înțeles. 

— Oricum, sînt şi lucruri care, odată gustate, nu se uită, 
adăugă el cu o voce răguşită de dorinţă. 

Ea roşi, apoi cobori privirea. 

— Ce sînt fructele acestea? întrebă cu răsuflarea tăiată, 
încercînd să alunge ardoarea din privirea lui. 

Shane oftă. 

— Cred că ştii deja portocalele şi lămiile. Fructele astea 
verzi sînt limete, aceştia, struguri şi aici avem pepene 
galben. Cele maronii sînt curmale, foarte lipicioase şi dulci, 
iar acestea sînt smochine, delicioase, dar pline de seminţe. 

Sara puse mîna pe coaja tare a unui fruct ciudat, roşu, 
şi ridică sprîncenele. 

— Rodie, un simbol antic al fertilităţii. Baronul, foarte 
atent, le-a pus pe o frunză de palmier. Sînt simboluri falice. 

Rodia e simbol feminin, frunza de palmier, masculin. 

Ea zîmbi poznaş. 

— Trebuia să întreb, nu? 

— Vreau să fac dragoste cu tine. 3 

Privirile li se întilniră, iar în acel moment ea ştiu că 
reuşise să obțină tot ce-şi propusese. Îl legase de ea într- 
_ atît încît ajunsese să-i fie obsesie. O dorea, avea nevoie de 
ea şi trebuia s-o aibă ca să poată să trăiască. l-ar fi iertat 
orice şi tot ar fi iubit-o. Era un bărbat extraordinar de 
puternic, iar ea era singura lui slăbiciune. Îi ajunsese sclav. 

Se ridică de la masă, ducînd cu sine una dintre cupele 
delicate. În jocul lor se subînțelegea că el n-avea s-o ia cu 
forța, ci să aştepte permisiunea ei. Sara bău din vin, 
chinuindu-l pe Shane cu lentoarea invitaţiei sale. Pînă la 
urmă, după ce-l făcuse să aştepte mai mult decit putea 
îndura, desfăcu nodul de pe umăr şi lăsă veşmiîntul să-i 
alunece de pe corp, apoi înmuie un deget în vin şi îşi umezi 
fiecare sfîrc. 

Cu un sunet triumfător, el o ridică şi gustă vinul. Miinile 
sale puternice o ținură la pieptul său, apoi o lăsară să 
alunece încet în jos. Inul avea o textură aspră şi îi zgiria 
pielea fină, iar Sara suspină, cuprinsă de o dorinţă subită, 
cînd coapsele, abdomenul şi sînii îi atinseră trupul puternic. 
El o sărută în colțurile gurii, pe pleoape, pe virful nasului şi, 
în sfîrşit, pe alunita atît de tentantă. Sara lăsă senzual capul 
pe spate, tremurînd, iar el îi devoră gitul cu buzele. 

Părul ei parfumat îi intoxica simţurile şi-i făcea pulsul 
să crească. Plînse încet: 

— Te rog, Shane! 

El o privi în ochi. 

— Ce mă rogi? 

— Te rog, imploră ea. 

— Spune-mi, draga mea. Rosteşte cuvintele. 

— Te vreau acum... dacă nu mă iei, o să mor, suspină. 

Shane o pătrunse adînc, din ce în ce mai aprins din 
cauza mişcărilor ei, care-şi rotea şoldurile ca să-l simtă cît 
mai mult. Sara îl muşcă de umăr, acolo unde ajungea focul 
dragonului, şi îi gustă pielea sărată, delicioasă. 

Shane o folosi cu pasiune, împingîndu-şi mădularul în 
sus, scoțîndu-l cu totul din trupului ei, apoi pătrunzînd-o din 
nou adînc. Ea îl zgirie, dîndu-i sîngele, apoi linse şi supse 
micile urme semicirculare pe care le lăsaseră în urmă 
unghiile ei. Era atît de înnebunit încît îi era teamă ca nu 
cumva s-o omoare, dar ea îl trase mai aproape şi-l strinse 
ca într-o menghină în timp ce el se elibera, iar strigătele lor 
de plăcere se auziră pînă pe punte. 

Făcură dragoste în toate felurile în care un bărbat şi o 
femeie pot face dragoste. Sprijiniţi de perete, peste o 
măsuţă de cafea, pe podea. După aceea o tinu în brațe, în 
pat, pînă cînd ea adormi, epuizată de dragoste. Sara nu se 
trezi cînd el urcă pe punte ca să se ocupe de corabie. 

Trei ore mai tîrziu, cînd Shane se întoarse în patul lor, 
nu reuşiră să vorbească în primele minute. Erau copleşiți 
de pasiunea pe care o trăiseră şi o retrăiră în amintire. El o 
mîngfie pe obraz, parcă minunîndu-se de existența ei, pînă 
cînd ea îşi reveni din transa iubirii şi se sprijini de el, ca să- 
i vorbească. 

— Aş vrea să ţin un bal mascat la Thames View, ca să 
sărbătorim. O să fie mai mare şi mai frumos decît oricare 
bal dat de regină. 

El o sărută pe creştet. 

— S-ar putea să fim închişi în Turn pentru ce-am făcut 
acolo. Mai întii i-am ignorat ordinele, apoi Drake a atacat 
fără să-l consulte pe viceamiral. Eu l-am susținut tot timpul 

şi o să fiu nevoit să suport consecinţele acţiunilor mele. Să 
nu crezi că marina n-o să protesteze formal şi n-o să ne 
acuze pe mine şi pe Drake. 

— Cîh! făcu Spadă, imitînd-o pe regină. Poţi s-o farmeci 
pe Bessie Tudor. Eşti mult mai chipeş decît Borough cel 
bătrîn şi gras. : 

— Săraca Bess, o căină el, îşi pierde toți preferații. Eu 
sînt îndrăgostit de tine, iar lui Essex i-a furat Frances inima. 

— Ca să nu mai spunem că şi averea, răspunse ea 
chicotind. 

Shane rămase nemişcat o clipă. 

— Nu crezi că Frances îl iubeşte? 

— Să spunem că îl iubeşte cu mintea, dar nu cred că 
foarte mult cu inima. Oricum, o să vină şi ei la petrecere şi 
o să vezi cu ochii tăi. O să-l invit şi pe prietenul tău, Charles 
Blount, şi pe Penelope. 

— Mai rămîne să-mi spui că Penelope nu-l iubeşte pe 
Charles, o tachină el. 

— Ba sigur că-l iubeşte. Se face de rîs din cauza lui. 
Cred că o să-şi părăsească soţul şi copiii ca să fie cu el. 

Shane voia să o întrebe dacă ea îl iubea pe el, dar, 
temîndu-se de răspuns, o sărută din nou pe păr şi spuse 
tandru: 

— Te iubesc. 

Ea îl privi cu ochii ei verzi şi spuse încet: 

— Ştiu. 


Avea să-şi dovedească de mai multe ori cuvintele în 
următoarele zile, după ce intrară în golful Biscaya. Sara îşi 
ridică fruntea de pe braț şi gemu îndurerată. 

— lubita mea, ce s-a întîmplat? întrebă el speriat. 

— Mă simt atît de rău, şopti ea. 

El se ridică imediat şi o luă în brațe. 

— Ce nu e bine? De la mîncarea de aseară? 

La auzul cuvîntului “mîncare”, ea simți cum i se ridică 
stomacul în git şi vărsă. 

— Am rău de mare, gemu. Te rog să nu te uiţi la mine. 

— Te-ai mai simţit aşa? întrebă Shane. 

Ea dădu tăcută din cap, ruşinată de mirosul îngrozitor 
care se ridica în jurul ei. 

— Te rog, lasă-mă singură, îl imploră. 

— Sigur că nu te las. Crezi că nu fac faţă unui rău de 
mare? pufni el. 

Luă cearceafurile murdare de pe pat şi aduse altele, 
curate. După aceea, cu blîndețea cu care s-ar fi purtat cu 
un copil, o spălă peste tot şi îi puse o cămaşă curată de- 
ale lui, apoi o aşeză în patul curat. Îi aduse vin lungit cu apă 
şi un biscuit uscat, rugînd-o să mănînce puțin. 

O sorbitură şi o muşcătură o făcură din nou să vomite 
violent, iar el, cu răbdare, făcu din nou ce făcuse şi înainte. 
Se strădui să-i fie ei cît mai bine. Găsi o apă de colonie cu 
miros proaspăt, cu care o şterse pe frunte şi îi stropi puțin 
pernele. Îi masă stomacul chinuit şi o tinu în brațele sale 
puternice cît timp ea vărsă din nou. Se ocupă de ea ca de 
un bebeluş, hrănind-o, spălînd-o şi schimbînd-o în timp ce 
o alina, o ţinea în braţe şi îi cînta ca să adoarmă. 

Cînd ea protestă, spunînd că era dezgustătoare, el 
răspunse calm: 

— Tu n-ai avut grijă de mine cînd am avut nevoie? 

Probabil că lăsase corabia pe mîinile capabile ale 
baronului, pentru că, din cîte ştia Sara, Shane nu plecase 
din cabina lor în ultimele trei zile. În ziua a patra, cînd ea 

începuse să-şi revină, dar era în continuare palidă şi slăbită, 
el o duse în brațe pe punte, la aer curat, şi cît timp erau 
acolo puse oamenii să curețe cabina, ca să scoată mirosul 
de vomă. Bunătatea lui fără margini avu un efect ciudat 
asupra ei. Începu să fie supărată fiindcă nu mai voia să-i fie 
amantă, voia să-i fie soţie. 

Sara se simţi foarte uşurată cînd văzu Anglia în sfîrșit 
şi reuşi să scape de dispoziţia stranie pe care o avusese 
pînă atunci. Îl prefera deghizat în păcătos, nu în sfint. Pînă 
la urmă, cum ar fi putut ea să se răzbune pe un sfint? 


Capitolul nouăsprezece 


Regina şi Anglia întreagă se bucurară nespus de 
victoria navală de la Cadiz. Era momentul eroilor, o 
perioadă în care consiliul şi suverana aveau nevoie să dea 
dovadă de forță în fața inamicilor care amenințau din toate 
direcțiile. 

Elisabeta era mult prea şireată ca să nu profite de 
evenimentele fericite, şi uită că le interzisese să-şi ducă la 
capăt misiunea. Protestele viceamiralului şi ale marinei fură 
repede şi eficient reduse la tăcere cînd regina oferi Angliei 
eroii pe care aceasta-i dorea. 

Poveştile despre intrarea în Cadiz şi preluarea a 
treizeci şi şapte de nave, despre cum acestea au fost 
incendiate, erau spuse şi răspuse, înflorite de fiecare dată. 
Anglia îi arsese barba regelui Filip şi toată lumea se bucura. 
În sinea ei, Elisabetei îi plăcuse întotdeauna să-şi vadă 
supuşii intrînd cu obrăznicie în apele spaniole, iar acum nu 
trebuia să se mai ascundă. 

Mulțimile veneau în porturi ca să vadă corăbiile noi, ca 
de exemplu Merchant, Royal sau Rainbow şi Elizabeth 
Bonaventure, dar navele care primeau cea mai mare 
atenție şi care aveau să ajungă în cărţile de istorie, cînd 
aveau să fie ele scrise, erau cele private, ca Golden Lion a 
lui Drake şi Sfidare a lui Devonport. 

Acea primăvară se dovedi a fi cea mai agitată şi mai 
țipătoare din toată domnia Elisabetei. Baluri mascate, 
adunări, piese de teatru, jocuri, distracţii, baluri şi banchete 

umpleau zilele şi nopţile curtenilor, şi toată lumea îşi dorea 
să fie la curte. Regina îl tinu pe Devonport aproape de ea, 
iar toanele reginei erau, întotdeauna, lege. Viaţa de la curte 
se transformă într-o petrecere fără sfîrşit, la care toată 
lumea purta costume din ce în ce mai complicate pe zi ce 
trecea. Se cheltuiau averi pe haine, bijuterii şi distracţii din 
ce în ce mai extravagante. 

Sara vizită Walsingham House a doua zi după ce se 
întoarse la curte. Avea nenumărate aventuri despre care 
să-i povestească lui Frances, dar prietena ei părea 
preocupată şi avea, la rîndul său, veşti. 

— Frances, n-ai auzit nimic din tot ce ţi-am spus! S-a 
întîmplat ceva cît am fost plecată. Spune-mi. 

— S-au întîmplat atit de multe! Dar trebuie să juri că vei 
păstra secretul, spuse Frances foarte serioasă. 

— Jur! Acum spune-mi! o îndemnă Sara. 

— Regina a fost invitată să supeze la Essex House, iar 
Robin a făcut-o să-i promită că poate s-o prezinte pe sora 
sa, Penelope. Eu am ajutat-o să aleagă cel mai minunat 
colier pentru regină. Tîrziu în noaptea zilei următoare, Robin 
a venit aici mai furios decît am văzut vreodată pe cineva! 
Regina îşi retrăsese cuvintul şi-i ordonase lui Penelope să 
stea în camera ei. Ea şi Essex s-au certat, iar el aproape 
că a lovit-o. A jurat că o să se răzbune. Spadă, a vrut să 
dea în ea şi să o rănească, aşa că s-a însurat cu mine în 
acea seară. 

— Eşti contesă de Essex? strigă Sara fericită. 

— Taci. E un secret, o avertiză Frances. 

— E cea mai bună veste pe care am auzit-o vreodată! 
Ce răzbunare minunată pe vrăjitoarea aia bătrînă! Aş da o 
avere ca să-i văd faţa cînd o să afle pînă la urmă, spuse 
Sara rîzînd fericită. 

— Marie şi losif, nu spune asta, o imploră Frances, 
alarmată. 

— De ce eşti atît de îngrijorată, Frances? Secretul tău 
e în siguranţă şi, chiar dacă l-ar afla cineva, n-ar îndrăzni 
să-i spună reginei. 

Frances ezită. 

— Cred... cred că sînt însărcinată. 

— Doamne! Eşti sigură? întrebă Sara. 

— Am numărat de nu ştiu cîte ori. Ştiu că una dintre 
menstruații mi-a întîrziat... şi mai sînt şi alte semne. Nu uita 
că am mai avut un copil şi ştiu. 

— Ce semne? întrebă Sara nedumerită. 

— Mă dor sînii şi... fug la toaletă foarte des. 

Sara era uluită, fiindcă şi ea se simțea exact la fel. 

— Şi bineînţeles că am vărsat, adăugă Frances. 

— Ai vărsat? întrebă Sara, acum alarmată. 

— Ce s-a întîmplat? rosti Frances speriată. 

— Greţurile tale de dimineață mi-au amintit că am avut 
rău de mare. 

— Greţuri de dimineaţă e greşit spus. Ţi se face rău tot 
timpul cînd eşti însărcinată. 

— Chiar? întrebă Sara, dorindu-şi să audă fiecare 
detaliu morbid. 

Cînd se întoarse la Greenwich, încercă din răsputeri 
să-şi amintească momentul ultimei menstruaţții, dar nu 
reuşi. | se părea că trecuse multă vreme, acum, că se 
gîndea serios la asta. Alungă ideea şi îşi atinse un sîn, care 
i se păru mai sensibil decit înainte. Imaginaţia îţi joacă feste, 
se certă singură, dar neliniştea vagă persistă undeva în 
mintea ei. 

Regina comandă o rochie nouă pentru o petrecere de 
la Theobalds. Era o creaţie regală, din catifea purpurie, 

desfăcută ca să dea la iveală mătasea de culoarea 
ametistului, încrustată cu cristale şi perle. Imediat ce Sara 
văzu rochia, ştiu că trebuia s-o copieze pentru balul de la 
Thames View. Nimeni nu îndrăznise vreodată să se 
costumeze ca regina, darămite ca această regină, dar, cu 
cît se gîndea mai mult, cu atît era mai încîntată de idee. Ştia 
că regina avea o mulțime de bijuterii din ametiste şi perle 
care să se asorteze cu rochia, ba chiar şi o coroană mică 
şi căptuşită cu catifea purpurie, încrustată cu diamante, 
perle şi ametiste în diferite nuanţe de purpuriu, pe care avea 
negreşit s-o poarte la rochie. Sara copie totul, pînă şi 
balerinii şi evantaiul din satin. 

La început îi ceru şi lui Shane părerea despre bal, dar, 
fiindcă el fusese de acord să-i îndeplinească orice capriciu 
legat de petrecere, Sara continuă fără să-l mai întrebe şi 
definitivă pregătirile. 

Decise, isteț, să dea balul în acelaşi timp cu petrecerea 
de la Theobald. Invitațiile ajunseră la Essex şi Frances, la 
Anthony şi Francis Bacon, amîndoi secretari ai lui Essex, 
la Penelope Rich şi Charles Blout, la Dorothy Devereux şi 
la bărbatul cu care tocmai se măritase în secret, Thomas 
Perrot. Sara o invită chiar şi pe mama lui Essex, Lettice, 
deşi nu-l incluse pe Leicester. Mai erau invitaţi contesa de 
Hardwick, lady Leighton, Katherine şi Philadeiphia Carey, 
Bess Throckmorton şi amantul ei, sir Water Raleigh, dar şi 
mulți dintre prietenii necăsătoriți ai lui Shane, ca, de pildă, 
lord Mountjoy, Fulke-Greville şi bancherul sir Thomas 
Gresham, despre care se spunea că era cel mai bogat 
bărbat din Londra şi care tocmai construise Royal 
Exchange. 

Toate domnişoarele de onoare ale reginei erau invitate, 
cu amendamentul că se puteau scuza dacă erau cu regina 

la Theobalds. Conacul acestora avea trei etaje, era 
magnific, avea turnuri şi patru curți. Sala de bal avea o 
fîntînă care ajungea pînă în tavan şi din care curgea vin 
roşu sau alb. Clădirea avea multe camere interesante. Una 
era plină de ceasuri, toate potrivite să cînte în acelaşi 
moment. O alta era zugrăvită ca să reprezinte cerul, cu nori, 
planete şi stele în formă de zodiac. Avea un mecanism de 
ceas pe tavan, care permitea soarelui şi lunii să se ridice 
pe cer şi stelelor să sclipească într-un fel foarte interesant. 
Exista o galerie din sticlă, în care erau portretizați toți 
conducătorii creştini, alături de costumele adecvate şi de 
scene din istorie. Neajunsul conacului erau locurile mici în 
care trebuiau să doarmă curtenii şi doamnele, cîte trei sau 
patru într-un pat — sigur, împărţiţi pe sexe. Un alt neajuns 
era distanța. Nu se putea ajunge pe apă decit pînă la 
Whitehall, după care era nevoie să mergi pe jos pe Strand, 
pe Drury Lane în Holborn, de-a lungul străzii Kingsgate, 
apoi pe drumul Theobald. Prin comparație, era foarte 
simplu şi plăcut să ajungi pe fluviu de la Greenwich pînă la 
Thames View. 

Sara nu făcuse economie la mîncare, vin şi servitori în 
plus. Ba chiar pusese o navă Hawkhurst să aducă o 
încărcătură întreagă de flori care înfloreau devreme, tocmai 
din Franţa. Frezii, irişi şi alte flori parfumate umpleau casa 
cu aroma lor. Sara petrecu două zile cu părul pe moaţe ca 
să semene cu onduleurile uneia dintre perucile reginei şi, 
cînd merse în ziua balului la ceremonia de îmbrăcare a 
reginei, purtă o pălărioară cochetă din dantelă care să-i 
acopere părul chinuit. 

O ajută pe Kate Ashford să pregătească noua rochie a 
reginei, în care aceasta avea să se schimbe înainte de 
plecarea spre Theobald şi, cu privirea veselă, scăpă într- 

un final, spunîndu-i lui Kate că aveau să se revadă seara, 
la Thames View. 

Sara îi spusese lui Shane că îl prefera costumat în Zeul 
mării la balul mascat, aşa că el nu făcu decît să-şi aleagă 
unul dintre costumele sale complicate pentru la curte şi 
tocmai îşi punea inelele cînd ea ieşi din garderobă, făcîndu- 
I să rămînă cu gura căscată. 

— Doamne fereşte, credeam că e regina! exclamă. 
Draga mea, crezi că e înţelept s-o iei astfel peste picior? 

— înţelept? Cînd am făcut eu vreodată ceva înțelept? 
întrebă ea rîzînd, încîntată de reacția lui. Arăt exact ca ea 
cînd îmi pun masca, mai spuse ridicîndu-se pe virfuri ca să 
îl sărute. 

— Dar cu ăştia cum rămîne? întrebă cuprinzîndu-i sînii 
generoşi în palme. 

— N-am ce să fac. Sînt femeie, nu un băieţel. 

— Ai face bine să duci înapoi peruca şi coroana mîine 
dimineaţă, devreme, înainte să-şi dea seama că lipsesc, 
domnişorică, o avertiză el. 

— Să ştii, domnule, că acesta e părul meu, pe care l- 
am torturat ca să stea atît de urit, iar coroana e a mea, 
plătită de un anume admirator. 

El gemu auzind astfel de extravaganţă şi se aplecă să 
o sărute pe curbura delicioasă a sînilor. Ea îl lovi cu 
evantaiul şi spuse, imitîndu-i tonul Elisabetei: 

— Gata, termină! Nu murdări persoana prețioasă a 
reginei. Peste! Muzicanții ar fi trebuit să fie aici acum ore 
bune. Shane, crezi că Mason o să strice artificiile? întrebă 
ea îngrijorată, trecînd la propria voce. 

— Nu te mai agita. O petrecere e o plăcere, nu un chin, 
o tachină. Ai plănuit-o mai mult decit am plănuit noi 
operațiunea din Cadiz. 

— Cîh! rosti ea, apoi ieşi repede din dormitor. 

După plecarea ei, Shane se gîndi că era cea mai 
cutezătoare femeie din lume şi că n-ar fi dat-o pe tot aurul 
creştinilor. 

Fiecare dintre oaspeţii care sosiră făcu repede o 
plecăciune în fața ei, înainte ca Sara să-şi scoată masca, 
respirînd uluiți şi uşurați după aceea şi rizînd împreună cu 
ea. Sara mergea cu spatele foarte drept şi vorbea, se mişca 
şi gîndea ca regina, reuşind cu uşurinţă să devină centrul 
atenţiei. Cînd îi şoptea cîte un domn că nu fusese niciodată 
mai frumoasă, o imita pe regină spunînd: 

— Nici epitaful papei nu e mai mincinos. 

Cînd Essex, cu frumoasa Frances la braţ, îi sărută 
Sarei mîna, aceasta îşi flutură inelele pe sub nasul lui: 

— Vezi? Am oglinzi pe inele, la fel ca Bess, cînd jucăm 
cărți. 

El aprecie umorul, fiindcă regina trişase, luîndu-i mii de 
lire cu inelele ei cu oglindă. 

Kate Ashford îşi şterse lacrimile de amuzament şi se 
miră de fiecare detaliu al costumului Sarei. 

— N-o să arate la fel şi mîine, Kate, spuse Sara cu 
obrăznicie, fiindcă rochia ei o să fie pătată de transpirație. 

Devonport o privi cu indulgență, în timp ce bărbații 
flirtară cu ea şi o invitară încontinuu la dans. Toţi erau 
nerăbdători să se apropie de “maiestatea sa” şi să îşi 
permită libertăţi pe care ea nu le permitea decit lui Essex, 
Leicester şi Devonport. Un spaniol cu barbă neagră se 
dovedi a fi Matthew. El rămase la distanță de Shane, dar 
petrecu foarte mult timp alături de Sara. 


* + + 

Elisabeta îşi alesese curtenii pentru Theobald, iar 
printre ei erau Leicester, Drake, Anne Cecil şi soțul ei, lordul 
Oxford şi sir Christopher Hatton, lordul cancelar. Cum lordul 
Norris o distrase la Rycote şi lordul Montagu, la Cowdray, 
ea îi invită să o însoțească la Theobald, ca să le returneze 
ospitalitatea, nevăzînd nimic rău în asta. O însoțeau ducesa 
de Suffolk, contesa de Waewick, lady Hastings, lady Hatton 
şi lady Chandos. Cameriste erau Elizabeth Southwell şi, 
spre dezgustul ei, Mary Howard. 

Barja reginei tocmai fusese renovată cu prelată nouă 
şi vopsită de curînd în culorile Tudorilor, iar pajii şi 
cameristele îi ţinură trena purpurie cînd păşi pe punte. Ea 
îl șalută elegant pe barcagiu, bătrînul George, care îi 
conducea barja de mulți ani şi cunoştea mai bine decît 
oricare altul Tamisa. Totul merse bine pînă cînd, deodată, 
barja încetini, aproape să oprească. Nerăbdătoare din fire, 
Elisabeta se ridică imediat. Acolo, în fața ei, blocîndu-i 
calea, era o barjă somptuoasă, auriu cu roşu aprins. O 
recunoscu imediat ca fiind a lui Lettice. Se repezi la George 
şi strigă: 

— Ordonă-le să ne facă loc, în numele reginei! Atîta 
obrăznicie! fumegă ea, furioasă că barja lui Lettice era atit 
de extravagantă, cu barcagii ei în livrele roşu aprins. 

Cealaltă barjă nu avu de ales şi trebui să-i facă loc 
reginei, dar chiar în timp ce treceau pe alături, Elisabeta 
simţi cum enervarea nu-i scădea deloc. 

— Credeam că e nouă copertina, George. 

— Da, maiestate, nou-nouţă. De la cel mai bun 
negustor din Londra. 

— Şi ce culoare trebuie să aibă, George? întrebă ea 
apăsat. 

— Culorile domniei voastre, ale Tudorilor, maiestate. 

Alb şi verde Tudor. 

— Verde Tudor? N-a trecut pe lîngă ea verdele Tudor! 
Poate verde rahat de giscă. Da, pentru Dumnezeu... verde 
rahat de giscă! Robert, spuse întrerupînd conversaţia lui 
Leicester cu Hatton fără să-i pese de cei doi, mîine vreau o 
copertină nouă pentru barja asta. Eu sînt regina Angliei şi 
nu pot să navighez sub o copertină de culoarea rahatului 
de giscă. Să te ocupi! 

Pe fluviu era aglomeratie şi de fiecare dată cînd vedea 
cîte o ambarcatiune privată, Elisabeta o compara cu barja 
ei şi se enerva. Cînd Mary Howard îi aduse o cupă de bere 
fiartă, ca să se încălzească, regina i-o smulse din mînă, 
gata să găsească în orice cusur. 

— Se pare că tot poporul e pe fluviu în seara asta. 
Unde crezi că se duc? 

Cameristele tăcută, tremurînd de teamă ca nu cumva 
suverana să audă despre balul mascat de la Thames View. 
Regina văzu o barjă mică şi elegantă, crem şi purpuriu 
regal, prinsă chiar după Kew. 

— Pentru Dumnezeu! Încă una care face de ris cada 
asta plutitoare! 

Se plimbă pe punte pînă la vislaşi. 

— George, a cui e barja asta? întrebă. 

Omul zîmbi larg. 

— Aceea e a amantei Zeului mării, maiestate. 

Elisabeta îngheță. Auzise bine? Strînse din buze. Se 
săturase de birfele şi apropourile despre favoriţii ei. Avea 
de gînd să afle ea însăşi adevărul. 

— George, întoarce barja. O să facem o oprire scurtă 
la Thames View. 

Fluviul era plin de bărci şi barje în apropiere de conac. 
Grădinile erau pline de petrecăreţi şi pe apă ajungea o 

muzică veselă din casa cea mare. Patru paji, cu trompete 
mici şi aurii atîrnate la git, coborîră în grabă de pe barjă şi 
tocmai urcau treptele cînd vocea imperativă a Elisabetei îi 
opri: 

— Pe loc! Nu vreau să-mi anunţe sosirea nici un paj cu 
trompetă. Se spune despre mine că sînt iscusită precum 
Puck, aşa că o să lansăm un atac surpriză, ca acela din 
Cadiz! 

Precum argintul viu, coborî de pe barjă şi urcă pe 
pajiştea din faţa conacului Thames View. Doamnele care o 
însoțeau veniră în urma ei cu inimile grele, ştiind că nu mai 
era mult şi totul avea să fie dat în vileag. Robert Dudley, 
acum destul de plinuț la bătrîneţe, nu făcu nici un efort s-o 
urmeze, dar sir Christopher Hutton se grăbi galant să o 
prindă din urmă. Elisabeta trecu pe lîngă subiecții ei, care 
căzură în genunchi cînd o recunoscură. Ea îi împinse la o 
parte pe servitorii de la Thames View şi intră cu paşi mari 
în sala strălucitoare de bal. Ochii ei negri şi atenţi dădură 
roată în jurul camerei, pînă cînd găsiră ţinta. Pentru o clipă, 
crezu că-i stă inima. Acolo, în mijlocul camerei, era o sosie 
a ei înseşi. O sosie foarte frumoasă. Era femeia aceea, 
Wilde! Ochii li se întilniră, şi instinctiv îşi dădu seama că ea 
era amanta Zeului mării. O tăcere înfiorătoare se lăsă în 
cameră, iar Shane Hawkhurst păşi protector alături de Sara. 
În ochii negri ai reginei străluci furia cînd suverana ridică un 
deget şi arătă spre cea care o imita: 

— Domnişoară Wilde, nu eşti decît o paţachină 
trădătoare. Îţi interzic să mai calci vreodată la curtea mea! 

Nu avea încredere că putea să spună mai mult, aşa că 
făcu stînga împrejur şi se întoarse spre fluviu, pe acelaşi 
drum pe care venise. Privirea ei nu scăpase nimic. Văzuse 
şi ținuse minte cine era în acea sală de bal. 

Hawkhurst se repezi imediat în urma ei. Îl împinse la o 
parte pe Hutton şi spuse: 

— Bess, fata asta n-a greşit cu nimic. 

Privirea ei rece îl măsură din cap pînă în picioare. 
Regina era uimită că el îndrăznise să-i vorbească. 

— O să mi te adresezi cu “maiestatea ta”. Tirfa aia mă 
imită şi mă ia peste picior! 

— Nu e deloc tîrfă! o apără el aprins. 

— Deci negi că te culci cu ea? întrebă Elisabeta. 

— Nu e treaba ta, strigă el. 

— Tăcere! ordonă ea. Dumneata, domnule, o să vii la 
mine miine dimineaţă. 

Regina se întoarse direct la Greenwich, uitînd de 
Theobald. Se încuie în camera ei toată noaptea, pe care o 
petrecu plimbîndu-se de colo, colo şi plănuindu-şi 
răzbunarea. 

Majoritatea doamnelor de la Thames View intrară în 
panică. Ştiau că privirea ascuţită a reginei le observase şi 
le trecuse la categoria inamicilor ei. Ştiau că n-aveau cum 
să scape miîniei suveranei. 

Sara era lividă din cauza umilinței pe care o suferise 
în fața atitor invitați. Era furioasă şi ar fi vrut să spargă tot 
ce-i ieşea în cale. În clipa în care ea se retrase la etaj, 
oaspeții plecară. Essex şi Frances dispăruseră în clipa în 
care barja reginei se apropiase de mal. Cînd Shane se 
întoarse în conac, nu mai rămăseseră decît servitorii şi 
muzicienii. Urcă repede treptele, neştiind la ce să se 
aştepte. Sara avea nevoie să-şi descarce supărarea, şi 
sigur că el era singurul pe care-l considera vinovat. 

În momentul în care intră pe uşa dormitorului, prinse 
un pantof pe care ea îl aruncase cu ură. 

— Cum îndrăzneşte să mă insulte şi să mă umilească 
în casa mea? strigă. 

El rosti pe un ton calm: 

— Spadă, ştiai că te joci cu focul cînd ai îmbrăcat 
costumul acela. 

— Aşadar îi iei partea împotriva mea, fir-ai tu să fii de 
ticălos! plînse ea. 

— Te-am apărat cu pasiune. Ştii că e furioasă pe mine 
şi eu sînt cel care o să plătească, răspunse el. 

— Reputația mea e ruinată! M-a făcut paţachină în fata 
întregii Londre şi m-a alungat de la curte! 

Smulse rochia de catifea pe care acum o ura şi o călcă 
furioasă în picioare. 

— E doar vina ta, ticălosule. M-ai făcut să-ţi devin 
amantă! 

Se aruncă pe pat şi începu să suspine. Simţindu-se 
tare nefericit, el se aşeză pe pat şi întinse o mînă ca s-o 
aline. 

— Scumpa mea, nu plînge. Nu pot să suport cînd 
plîngi. 

Ea se retrase de sub mîna lui, încă foarte furioasă. 

— Ei bine, domnule, s-a terminat. Nu vreau să-ți mai fiu 
amantă. O să fiu o soție respectabilă sau o să-mi spui de 
ce nu se poate! 

— Sara, ştii că te iubesc, o alină el. 

— Mă iubeşti? se răsti ea. Mă iubeşti ca pe amanta ta, 
dar nu sînt destul de bună ca să-ţi fiu soție. 

— Ştii că sînt însurat, rosti el cu răbdare. 

. — Dar poţi să nu mai fii! plînse ea. 

— Te referi la divorț? întrebă el încet. 

— Sigur că da. Ce crezi că-ţi sugerez, să omori pe 
cineva, tîlharule? De cînd regele Henric l-a făcut acceptabil, 
e doar o formalitate legală. Sir Edward Coke, procurorul 
general, îţi e prieten, nu-i aşa? 

El o privi uluit. Se părea că dedicase multă vreme 
gindurilor despre asta, iar el se întrebă cum de nu-i venise 
chiar lui ideea. Putea să divorțeze de Sara Bishop şi să se 
însoare cu Spadă Wilde. Ea izbucni din nou în lacrimi. 

— Draga mea, rosti luînd-o în braţe. Dacă se poate, o 
să divorțez. Îţi promit, dragostea mea mică. 

Vesta lui se udă toată de lacrimile ei. Furia o cuprinse 
din nou. 

— Imaginează-ţi! Să mă facă pe mine pațachină! A 
naibii Regină Virgină! Uită că eu îi curăţ petele de pe rochie 
şi ştiu că de multe ori sînt pete de spermă! 

Îl privi furioasă şi deveni bănuitoare. 

— Te-ai culcat vreodată cu ea? 

În acel moment, Hawk ştiu că ar fi fost un adevăr pe 
care ea nu i l-ar fi iertat niciodată. 

— Nu, ţi-am fost fidel. Nu m-am culcat nici măcar cu 
soţia mea. 

— Asta dovedeşte cît eşti de necuviincios! Ai tratat-o 
oribil pe femeia aceea şi meriţi să plăteşti pentru asta. 

— Dar te aştepţi să divorțez de ea ca să mă însor cu 
tine. 

Ea se crispă. 

— Nu aştept nimic de la tine, milord. Matthew m-ar lua 
de nevastă fără să stea pe gînduri. 

Shane răspunse furios: 

— Matthew crede mereu că e îndrăgostit de amantele 
mele. 

Ea tresări. Fusese ca o palmă peste faţă să o 
amestece cu femeile cu care fusese în trecut. În clipa în 
care rosti cuvintele, el înțelese că făcuse o greşeală. 

— Draga mea, iubirea mea mică, n-am vorbit serios. 
Sigur că o să ne căsătorim. O să cer să se scrie actele. Mă 

duc la Blackmoor şi pregătesc totul. Imediat ce a naibii 
regină îşi cere tributul. 

— Să nu pui mîna pe mine, să nu îndrăzneşti să mă 
atingi! Sper să te închidă în Turn! 

El ieşi cu pas apăsat. 

— N-am de gînd să rămîn în casa asta de nebuni! jură, 
apoi se îndreptă spre grajduri şi îl înşeuă pe Neptune. 

Avea nevoie să simtă vintul pe față şi aerul curat de 
mare în plămiîni. În acei moment îi venea să plece pe mare. 
Avea nevoie să fie nechibzuit, de parcă riscîndu-şi viaţa ar 
fi putut să se purifice de situaţia în care era. Îşi dădu peste 
cap, absent, părul des şi întunecat, iar degetele i se 
prinseră în masca atîrnată la git, acum uitată. Se uită la 
hainele sale şi îşi aminti că alesese un costum negru pentru 
bal. Ştiu imediat unde să meargă şi ce să facă. 

Fulke-Greville capturase un vas irlandez de pescuit de 
pe coasta Scoției, cînd marinarii ei cumpărau arme şi praf 
de puşcă. Căpitanul vasului se bucura acum de 
ospitalitatea de la închisoarea Fleet. La petrecerea din acea 
seară intenţionase să plătească amenzile şi să le asigure 
marinarilor libertatea, dar în acel moment decise că secretul 
era preferabil. Umbra Întunecată avea să-i elibereze pe 
irlandezi în acea seară şi să-i trimită acasă, unde să lupte 
pentru libertate. Întoarse calul negru spre oraş şi se 
îndreptă spre Strand, pe străzile prea puţin circulate. La 
Walsingham House îl duse pe Neptune la grajd, pe tăcute, 
ştiind că putea să-l ia mai tîrziu dacă era nevoie. Făcu pe 
jos drumul scurt pe lîngă Curtea Regală de Justiţie şi pînă 
la închisoarea Fleet. Era o clădire murdară, formidabilă, ce 
arăta exact ca o închisoare aspră ce era. Închisorile Londrei 
erau conduse de corupţie. Un hoţ sau o prostituată puteau 
să îşi cumpere o noapte cît de cît sigură între zidurile lor 
infestate cu dăunători. 

Hawkhurst, folosind unul dintre semnalele secrete ca 
să intre, nu avu probleme la început. Paznicul care îl primi 
presupuse că era un tîlhar dispus să plătească bine pentru 
o noapte de refugiu. Se gîndi că banii stăteau mai bine la 
el în buzunar decit în acelea ale magistraţilor în fața cărora 
ar fi fost dus omul dacă l-ar fi arestat. 

Putoarea din închisoare aproape că-i tăie răsuflarea lui 
Hawkhurst pînă cînd se obişnui cu ea. Zidurile erau umede, 
interiorul era prost luminat, iar în lămpile primitive ardea 
untură de animal urit mirositoare. Lovi două monede una 
de alta în buzunar, ca să-i atragă atenţia gardianului. De-a 
lungul primului coridor umed, Hawkhurst îi puse omului 
mîna în gît înainte ca acesta să-şi dea seama ce se 
întîmplase şi îi lipi ceva tare sub genunchi. 

— Am descoperit, şopti Hawk, că unul dintre cele mai 
bune locuri în care poți să-i pui cuiva pistolul este în spatele 
genunchiului. Cînd trag, glonțul se duce de-a lungul osului 
şi-l distruge cu totul, iar dacă respectivul nu face cum îi 
spun, am şi celălalt picior la dispoziție. 

Simţi cum bărbatul înghițea cu dificultate şi zîmbi în 
întuneric, ştiind că sălbăticia cu care vorbise avea să-i 
aducă tot ce dorea. 

— Du-mă la prizonierii irlandezi care au venit 
săptămîna trecută. 

Tăcut, fără să se opună, gardianul îl conduse unde 
dorea să ajungă şi deschise repede celula. Totul ar fi mers 
ca uns dacă oamenii n-ar fi fost irlandezi, fiindcă irlandezii 
nu pot să facă nimic fără scandal. Primul care ieşi din 
celulă, văzîndu-l pe gardian prins în capcană, îl privi cu 
dispreț şi se răsti: 

— Pişatule ce eşti... să-ți putrezească Dumnezeu ochii 
ăia blestemați! 

irlandezul din spatele lui nu ieşea destul de repede 
pentru gustul său, aşa că strigă: 

— Sean McGuire, taci naiba şi mişcă-ţi fundul! 

— Tu să taci! veni răspunsul beligerant. 

— lisuse, cineva o să ne prindă dacă nu plecăm naibii 
de aici, strigă un al treilea. 

Ultimul era mic şi tepos, ca un terier. Avea un chip 
răutăcios şi, trecînd pe lîngă gardian îl lovi repede între 
picioare. Bărbatul strigă de durere, iar urletul lui reverberă 
prin coridoare şi îi alertă pe ceilalţi gardieni, care veniră în 
fugă. 

Hawkhurst îi făcu semn cu pistolul bărbatului celui mic 
să iasă mai repede. Acesta scuipă spre el şi blestemă: 

— Să ţi se usuce mîna aia cu care îndrepți pistolul spre 
mine! 

Hawkurst se văzu nevoit să îşi stăpînească impulsul 
să îl lovească în cap cu patul pistolului şi se forță să se 
mulțumească să-l împingă şi să-l trimită după ai lui. După 
aceea îl lovi tare cu pistolul pe gardian şi îl întinse pe 
podeaua coridorului slab luminat. Îl văzu pe ultimul dintre 
irlandezi ieşind prin uşa grea a închisorii înainte să simtă 
cum doi gardieni, unul de fiecare parte, îl luară de umeri. 
Unul dintre ei rosti vesel: 

— Am prins Umbra Întunecată! 


Capitolul douăzeci 


Sara îşi spălă ochii umflaţi şi încercă să decidă ce să 
facă. Ştia că ar fi trebuit să plece din Londra, în caz că reginei 
îi venea ideea s-o pedepsească şi mai mult. Curînd îşi dădu 
seama că nu avea unde să se ducă în afară de Blackmoor. 
Începu imediat să-şi facă bagajele. Primul lucru pe care-l 
puse în valiză fu dosarul incriminator al lui Walsingham. 
Curînd se va răzbuna pe Shane Hawkhurst O'Neill. Cînd 
ajungea şi el la Blackmoor, ca să-i ducă soției actele de 
divorț, avea să descopere că era căsătorit cu amanta, iar 
ironia îl va lovi direct în moalele capului. Ea se va răzbuna 
insistînd să divorțeze. Dacă refuza, tînăra avea la dispoziţie 
mijloacele necesare ca să-i forțeze mîna. 

O voce mică insista în mintea ei, însă. Dacă era 
însărcinată? N-ar fi o nebunie divorțul în aceste condiţii? 
Răspunsul i se păru un “nu” răsunător. Nu voia să fie măritată 
cu el din cauza unui copil. Voia să fie soția lui doar dacă el o 
dorea din suflet. Să fie totul sau mai bine nimic! Avea nevoie 
să fie curtată, să fie cerută de soție aşa cum se cuvenea, să 
se mărite în biserică şi să schimbe jurăminte în fața 
Domnului. 

Îşi puse o rochie de călătorie din catifea albastru 
deschis, cu partea de sus împletită, călduroasă, şi îşi adună 
părul într-o plasă bătută cu giuvaieruri. Alese nişte cizme 
îmbiănite şi îşi scoase mantia de samur din garderobă. Se 
răsucea cu o sticlă de parfum în mînă cînd auzi o bătaie 
discretă la uşă. 

— Te avertizez, Hawkhurst, să stai departe! strigă 
furioasă. 

Matthew deschise atent uşa şi băgă capul prin 
deschizătură. 

— Să nu arunci cu ceva, scumpo. Nu sînt Hawkhurst cel 
pe care-l aşteptai. 

— Matthew, am crezut că ai părăsit corabia împreună cu 
toți ceilalți şobolani. 

— M-am gindit că poate ai nevoie de mine, spuse el 
privind valizele. Unde te duci? 

— La Blackmoor. 

— E ridicol. Nu poţi să mergi singură două sute de 
kilometri. Mergi la mama, la conac. E la doar patruzeci de 
kilometri distanţă, dar suficient de departe de furia reginei. 

— Nu mă feresc de regină, ci plec de lîngă fratele tău. 
S-a terminat, Matthew. Mi-a promis că divorțează. 

Pentru o clipă, cumnatul ei se simți descumpănit. 

— Deci ştie că eşti soţia lui? 

— Nu, dar o să afle cînd apare la Blackmoor cu actele 
de divorț pentru Sara Bishop. 

— Sara, te păcăleşti singură dacă tu crezi că o să 
divorțeze de tine cînd o să descopere că sînteţi căsătoriți 
legal. 

— Nu cred, Matthew, fiindcă pot să-i forțez mina. 

El pufni. 

— E ca un cîine cu osul, n-o să te lase niciodată să pleci! 

Ea dădu capul pe spate. 

— Am dosarul secret al lui Walsingham. 

O clipă, el o privi fără să înțeleagă. 

— Walsingham avea un dosar secret despre Hawk? 
Pentru ce? 

Ea îi aruncă o privire stranie. 

— Nu ştii? 

Matthew clătină din cap, perplex, apoi întrebă nedumerit: 

— Vrei să spui că-l suspecta de piraterie? Dar regina ştia 
şi trecea asta cu vederea. 

Sara înțelese că ar fi trebuit să tacă. Îşi feri privirea şi 
schimbă subiectul. 

— lau trăsura şi o cameristă. O să-l rog şi pe domnul 
Mason să mă însoțească. Tu, Matt, vii cu mine? 

El era foarte tentat să accepte, dar Sara îi deschisese 
pofta să afle ce era cu fratele lui. Evident, ea considera că 
dosarul secret conţinea informaţii suficient de periculoase 
încît să îl şantajeze cu ele şi îşi dădu seama imediat că ea 
intenţiona să le ia la Blackmoor. 

— Sara, nu pot să vin în seara asta, dar vin cît pot de 
repede. Mergi şi spune-i lui Mason şi fetei să se pregătească, 
iar eu pun un vizitiu de încredere să vă ducă la Blackmoor cu 
trăsura. Dă-mi mie valizele, să le duc la grajduri. 

Ea se apropie, privindu-l cu recunoştinţă, şi-şi puse mîna 
pe mîna lui. 

— Slavă Cerului că te am pe tine ca să mă ajuti, 
Matthew. 

Lui îi veni s-o ia în brațe şi s-o strivească la piept, fiindcă 
un val de dorință îl traversă. În acel moment ea era foarte 
vulnerabilă, dar un clopoțel de alarmă îi tot răsuna lui Matt în 
minte. Răbdare. Femeia aceea ar fi trebuit să fie a lui şi, dacă 
o ajuta să divorţeze, era posibil ca încă s-o mai poată avea. 
O sărută pe tîmplă şi se retrase deliberat, apoi îi ridică bagajul 
şi îl duse jos. Mai tirziu, cînd le făcea semn cu mîna din 
pragul uşii, iar trăsura plecase deja, dosarul Walsingham era 
în siguranţă la el în buzunar. 


Shane blestemă, furios că nu-l redusese la tăcere pe 
gardian cînd avusese ocazia. Nu era loc pentru milă în 

sordida afacere a spionajului, şi nimeni nu ştia asta mai bine 
ca el. Într-o clipă desfăcu şireturile care-i încheiau cămaşa şi 
se strecură afară din ea ca un peşte. Cei doi gardieni 
superstițioşi tresăriră îngroziți cînd văzură monstrul tatuat pe 
umărul lui. Nu-i văzuseră chipul. Odată scăpat din strinsoarea 
lor, nu exista nici un risc să se mai lase prins. Era afară din 
Fleet în cîteva secunde, însă cei doi sunară alarma şi, însoțiți 
de alţi cîțiva, erau hotărîți să găsească Umbra Întunecată, un 
infractor foarte bine cotat. 

Din fericire, Hawkhurst cunoştea Londra ca pe dosul 
palmei sale, fiindcă altfel n-ar fi putut să scape. Nu făcu nici 
stînga, nici dreapta, ci o luă în sus. Se cățără pe acoperişul 
masivei fortărețe, fiindcă ştia că gardienii erau aproape şi că, 
dacă l-ar fi văzut urcînd, oricum n-ar fi putut să se ţină după 
el. Ba mai mult, lămpile lor nu erau destul de puternice să 
lumineze mai sus de etajul al doilea. Se uită de-a lungul 
străzilor din punctul lui înalt de observaţie şi alese imediat 
unde să se ascundă. Pe furiş, în tăcere, cobori în stradă şi 
se strecură în curtea bisericii St. Bride. 

Cămaşa neagră îl făcuse invizibil, dar acum, că era gol 
pînă la mijloc, ştia că avea să fie văzut dacă ar fi fugit. Se tîrî 
cu fața în jos pînă cînd între el şi strada Fleet erau multe 
morminte. Deodată auzi voci mult mai aproape decit credea 
că ar fi putut să fie urmăritorii. Un mormînt proaspăt săpat se 
deschidea înaintea sa şi, fără să ezite, sări cei doi metri în 
putul rece şi umed. Răsuflă uşurat cînd îşi dădu seama că 
auzise vocile irlandezilor. Se ascundeau în cimitir în loc să 
folosească puțina minte pe care le-o dăduse Dumnezeu. 
Pînă acum ar fi putut să fie pe o corabie care să-i ducă acasă. 

Shane rămase tăcut, fiindcă, dacă nu tăceau, ticăloşii 
zgomotoşi aveau să fie prinşi curînd. Se părea că erau prinşi 
într-o neînțelegere. 

— N-ai minte nici cît o găină, McGuire. Doar ca să-l 
loveşti tu în vintre, i-ai lăsat să-l ia pe amăritul care şi-a riscat 
viața să ne salveze. 

— Nu-mi pasă. Oricine e destul de prost ca să-şi rişte 
viața pentru altul merită ce primeşte. Voi doi, netrebnicilor, ar 
fi trebuit să-l bateți şi să-i luați pistolul cînd i-am distras atenţia 
gardianului. 

— Eşti un porc sălbatic, McGuire. N-ar fi trebuit să mă- 
nfrățesc cu tine. Ar fi trebuit să încercăm să-l ajutăm, eu aşa 
zic. 

— Dă-l încolo. Şi pe tine la fel. 

După aceea, Hawkhurst auzi un sunet ca de lopată 
lovind craniul cuiva. Urmă un geamăt, apoi tăcere. În acel 
moment Shane înţelese că n-avea să fie niciodată pace în 
Irlanda, pentru că, dacă englezii erau alungati şi lorzii Irlandei 
domneau peste propriile pămînturi, clanurile aveau să se 
întoarcă iar unele împotriva celorlalte. 

Deodată se deschiseră cerurile şi începu o ploaie iute şi 
rece. Acest lucru, ca toate celelalte din viață, avea avantaje 
şi dezavantaje. Bărbaţii din cimitir îşi luară picioarele la 
spinare, iar gardienii care-i căutau pe prizonierii evadați 
aveau să se întoarcă la adăpostul închisorii. Dezavantajul 
era, însă, că Shane se îngropase pînă la genunchi într-o 
mare de noroi şi, oricît ar fi fost de agil şi de puternic, nu avea 
cum să se cațere pe doi metri de pămînt ud, iar cizmele i se 
afundau tot mai mult, Deodată, simţi ceva solid şi îşi dădu 
seama că era un sicriu. lronia situației ridicole în care se afla 
nu-i scăpă. Bătu cu călciiul în capac şi spuse: 

— Salut. Scuze că-ţi stau pe cap, prietene, dar n-am de 
ales. 

Simţi momentul oribil în care lemnul cedă iar el alunecă 
în sicriu. După aceea pierdu controlul, se sprijini de marginea 

mormîntului şi începu să rîdă cu lacrimi. Cît de umilitor ar fi 
fost să fie găsit dimineaţă de gropar, într-o gaură, înconjurat 
de noroi. Probabil că unul dintre irlandezi zăcea mort, cu 
capul spart de o lopată, iar el ar fi fost considerat vinovat. Nu 
încăpea îndoială că nu se putea lăsa găsit aşa. Aproape 
epuizat de rîs, îşi folosi mîinile şi pumnalul ca să taie trepte 
în marginea mormîntului. Cu toate că de multe ori tărîna se 
prăbuşi sub el din cauza umezelii, din cînd în cînd rezistă şi, 
treptat, Hawk se ridică deasupra şi se trase afară, 
rostogolindu-se pe iarbă. 

Se strecură înapoi la Walsingham House, de unde-şi luă 
calul, şi curînd era în drum spre casă, recunoscător din nou 
să simtă armăsarul puternic sub el. Din cînd în cînd dădea 
capul pe spate şi ridea. Se simţea bine, doar se întorsese din 
mormînt. A doua zi avea să petreacă de bunăvoie două ore 
în genunchi, implorînd-o pe regină să-l ierte, dar în acea 
noapte avea de gînd să facă dragoste cu Spadă, fie că ea 
voia, fie că nu. Era o pisică mică şi sălbatică, iar el era 
singurul bărbat din lume care putea s-o stăpînească. Şi aşa 
avea de gînd să facă, îşi promise cu patos. 

Dispoziţia lui Matthew Hawkhurst, pe de altă parte, se 
apropia mai mult de ură decit de încîntare. În camera sa de 
la Greenwich, citise cu groază dosarul secret, înțelegînd puţin 
cîte puțin conținutul. Ce nu putea să ierte şi i se părea 
strigător la cer era originea lui Hawkhurst , că O'Neill îi era 
tată, şi cu toate astea el moştenise imperiul naval şi titlul de 
lord Devonport. Lovi masa cu pumnul, vărsînd cupa cu vin 
peste hirtii, pătîndu-le cu un roşu ca de sînge. Shane avea 
totul şi aşa fusese întotdeauna! Georgiana tăcuse şi-i dăduse 
voie copilului din flori să primească moştenirea care i se 
cuvenea lui, Matthew. Îl păcăliseră pe tatăl lui, sărmanul 
prost, şi îl păcăliseră pe el! În acel moment îi urî pe bătrîn, 

pe mama sa şi pe fratele său cu un venin amar. Ce-l supăra 
cel mai tare era că Shane o avea pe Sara. Chiar dacă era 
ultimul lucru pe care avea să-l facă, intenţiona să i-o ia fratelui 
său! Puse dosarul deoparte, la păstrare. 

Pînă dimineața, coridoarele de la Greenwich răsunau de 
vestea că infamul Umbră Întunecată fusese prins la Fleet, dar 
reuşise din nou să scape. Bărbatul era mascat, dar acum se 
credea că era în slujba diavolului, fiindcă pe spatele său lat 
avea tatuat un monstru hidos. În momentul în care auzi 
bîrfele, Matthew îşi aminti de tatuajul cu dragon de pe umărul 
fratelui său şi ştiu că tot el era şi Umbra Întunecată. Singurul 
lucru care lipsea din dosarul lui Walsingham. 

Orbit de gelozie, dorindu-şi cu ardoare să se răzbune, 
ceru o audienţă la William Cecil, lord Burghley, dar scopurile 
îi fură mai bine servite cînd Robert Cecil, fiul cel ambițios al 
acestuia îşi făcu timp să-l primească. Regina îi spunea lui 
Robert vulpoiul ei pitic, din cauza spatelui său diform şi a 
minţii geniale, iar el îl făcu pe tînărul curtean să se simtă 
binevenit. 

După ce terminară cu saluturile, Matthew trecu direct la 
subiect. 

— Milord, escapadele îndrăznețe ale Umbrei Întunecate 
sînt subiectul de pe buzele tuturor, iar lumea aproape că a 
ajuns să îl admire în loc să-l urască. Cum închidem un rebel 
irlandez, cum îl eliberează, şi nu se ajută de nimic altceva 
decit de întuneric şi de o mască neagră. M-am gindit că s-ar 
putea ca ordinele să vină de la cineva din Irlanda, cineva sus- 
pus. 

Robert Cecil îl studie o clipă, întrebîndu-se care era 
interesul său personal în acea problemă. 

— Hai să dăm cărţile pe față. Cred că faci aluzie la 
O'Neill, însă el a reuşit întotdeauna să respingă acuzaţiile de 
trădare şi conspirație care i s-au adus. 

— Milord, nu le-a respins niciodată, ci a convins-o pe 
regină şi consiliul că acuzaţiile nu aveau nici o bază şi i-a 
asigurat că el apără legile coroanei în nordul Irlandei. 

Cecil înclină din cap. Avea minte de strateg şi ştiuse 
întotdeauna că O'Neill se considera regele Irlandei. Matthew 
continuă: 

— Să întindem o capcană cu ostatici importanţi din 
Irlanda şi să-i ducem în siguranţă, la Turnul Londrei. E 
aproape sigur, cum ştim că după zi vine noaptea, că după ei 
o să vină Umbra Întunecată, ca să-i elibereze. 

Cecil încheie în locul lui: 

— Şi cînd o să-l avem pe el, o să putem să dovedim că 
e agentul lui O'Neill. 

— Exact! 

Matthew dădu aprobator din cap, îngrozit de ceea ce 
făcea. 

— Puțin vin? Cred că o să-ţi placă, e aromat cu mirt. 

Cecil se înşela, fiindcă Matthew vărsă în primul şanţ. 


Regina se plimbase prin camera ei cam toată noaptea, 
agitindu-se pînă cînd ajunse aproape înnebunită. Zorii 
cenuşii încă nu ajunseseră în toate colţurile apartamentelor 
sale cînd suverana începu să strige: 

— Unde sînt doamnele mele? 

Cîteva dintre acestea veniră în fugă. 

— Le vreau pe toate doamnele mele! 

Trecu puțină vreme pînă cînd acestea se pregătiră. 
Regina încă mai purta rochia purpurie cu mîneci cu satin de 
culoarea ametistului şi mica ei coroană. Majoritatea 
doamnelor adunate în fața ei tremurau, cu toate că numai 

cîteva ştiau despre seara de dinainte. 

Pe un ton înşelător de dulce, ea întrebă: 

— Ce veşti aveţi despre Zeul mării? 

Bătu din picior cînd ele tăcură şi se răsti: 

— Siînteţi toate surde şi proaste? Ce veşti sînt despre 
Hawkhurst? 

În agitația sa, coroana îi alunecă într-o parte, iar ea o 
smulse de pe cap şi o aruncă de-a curmezişul camerei, 
strigînd: 

— Coroana mea e un cerc de spini! 

Din păcate, peruca se desprinse odată cu coroana, iar 
părul ei subțire şi cărunt apăru la vedere, ridicat de sub 
perucă. 

— A luat-o pe lupoaica aia parşivă ca amantă! 

Mary Howard era cel mai aproape de regină, cu buzele 
subțiate de teroare. 

— Ai ţinut secretul! 

O plesni pe tînără. 

— Şi tu, şi tu! 

Fiecare dintre cameristele din apropierea sa primi cîte o 
palmă usturătoare pe obraz. Una dintre femeile mai în vîrstă, 
de rang mai înalt, încercă să o liniştească: 

— Tentaţiile sînt atît de mari, maiestate... Nu puteți să vă 
supăraţi pe el. 

— Să mă supăr pe el? se răsti Elisabeta. Ba sigur că mă 
supăr! O să plătească pentru toate plăcerile pe care le-a 
simţit cu ea. O să ajungă în Turn pentru asta! 

Blanche Perry, care era mai în vîrstă şi care-i fusese 
doică, îşi făcu loc printre rîndurile de femei ca să preia 
controlul conversatiei: 

— O să vă îmbolnăviți din cauza unui zvon prostesc. 

— Am văzut cu ochii mei ce se petrecea. 

Vocea îi atinse o notă isterică, iar Blanche îşi dădu 
seama că regina era pe care să-şi piardă controlui. Spuse 
repede: 

— Doar nu s-au căsătorit în secret şi nici nu-i face vreun 
copil... el e un ticălos, un libertin şi un mincinos. 

Regina o auzi pe alta dintre doamnele sale spunînd: 

— Da, e cel mai rău dintre bărbaţi! 

Se întoarse spre ea cu o lumină nebunească în privire. 

— Cum îndrăzneşti să spui asta? întrebă ea. Ştii că nu e 
adevărat. E numai vina ei! 

Începu să-şi rupă mînecile rochiei, iar mărgelele de 
cristal se împrăştiară peste tot. Contesa de Warwick şi 
ducesa de Suffolk se consultară şi deciseră că era timpul să- 
| cheme pe Leicester. Numai Robert Dudley putea să se 
ocupe de regină cînd îşi pierdea controlul. 

Acesta veni în grabă, îmbrăcat în halatul din catifea, şi 
trase imediat o concluzie greşită cînd o văzu. Regina îi căzu 
în brațe, apoi îl împinse la o parte, fiindcă era bărbat şi, deci, 
nu puteai să ai încredere în el. Leicester le trimise din cameră 
pe toate doamnele cu o comandă scurtă, talent pe care-l 
cultivase în toți anii în care fusese regele neîncoronat al 
Angliei. 

— Bess, ce să spun? Ştiam că o să se ajungă la asta 
cînd am aflat ce a făcut. Dar, scumpa mea dragă, l-ai răsfățat 
pe Robin într-atit încît a ajuns să creadă că poate să facă 
orice doreşte. Hai, Bess, iubita mea, fii curajoasă. Ce nu 
putem schimba trebuie suportat, rosti el cu patos. 

— Robin? şopti ea. 

— Ştii că e un diavol volatil. Nu cred că inima îi e 
implicată vreun pic, acum, că s-a însurat cu ea. 

— Însurat... Robin? întrebă ea, simțind cum frica i se 
strecoară prin piele şi îi ajunge în vene. 

— Să nu poată se spună nimeni o fetişcană precum 
Frances Walsingham a făcut-o geloasă pe Gloriana noastră, 
o îndemnă el. 

Regina îşi agită mîinile în aer. Dragul ei Essex, însurat 
cu Frances Walsingham! Coridoarele de la Greenwich 
răsunară de urletul care-i erupse din piept înainte să leşine. 
Leicester o luă de jos şi o duse în pat. Avu nevoie de toată 
puterea şi respira din greu cînd le chemă pe cele mai 
apropiate doamne de companie. Era cam prea bătrîn pentru 
astfel de copilării. 

Hawkhurst, îmbăiat, împodobit cu bijuterii şi îmbrăcat în 
cele mai fine haine ale sale, se plimba nerăbdător prin 
anticamera reginei, aşteptîndu-şi pedeapsa. Camera mică îl 
făcea să se simtă închis, prins. Dacă ar fi intrat cineva atunci 
ar fi simţit gustul şi mirosul nesăbuinţei sale masculine. Cînd 
se întorsese la Thames View şi descoperise că Spadă îşi 
făcuse bagajele şi plecase, se apucase să bea pînă nu mai 
simţise nimic. Acum era într-o dispoziție sălbatică, de după 
beție, iar aşteptarea de trei ore din anticamera reginei îl 
înfuria tot mai mult pe minut ce trecea. Pe polita şemineului 
ticăia un ceas şi, deliberat, el deschise fața din sticlă şi 
smulse pendula. 

Unul dintre trucurile preferate ale Elisabetei ca să 
îmblînzească bărbaţii era să-i cheme la ea şi apoi să-i lase 
să aştepte ore întregi. Hawkhurst nu avea poftă de astfel de 
jocuri. Se întrebă ce ar fi trebuit să facă. Nu ştia dacă să-l 
cheme pe cancelar sau să intre în salonul privat, să urce 
treptele şi să intre direct în apartamentele reginei. Pînă la 
urmă nu făcu nici una, nici alta. Murmură: 

— La naiba cu ea! 

Făcu stînga împrejur şi plecă din palat. În acel moment 
n-avea decit să-i adauge şi jignirea la lista de ofense. Nu-i 
păsa. N-avea decît să-l spînzure pentru mai mult! 

Înapoi la Thames View, ordinea liniştită a casei îl enervă 
şi mai tare. 

— Unde naiba e Mason? întrebă cînd la chemarea sa 
răspunse o servitoare. 

Aceasta făcu ochii mari cît farfuriile de supă auzind tonul 
stăpînului ei, iar vocea o părăsi de tot. 

— Nu sta acolo dînd din cap ca o marionetă, fato. 

Biata servitoare îşi aruncă şorțul şi fugi plîngind la 
bucătărie. În cîteva minute, în faţa lui Hawk apăru silueta 
amplă a bucătăresei. 

— Cu voia dumneavoastră, am şi aşa prea puţine 
ajutoare acum, că Mason şi Meg au plecat. Vă rog să nu-mi 
speriaţi servitoarele. 

Ea era împărăteasa în bucătărie şi fusese atiția ani încît 
îndrăznea să spună ce gîndea. 

— Şi unde s-a dus Mason? tună el. 

— Sînt sigură că nu e nevoie să-mi vorbiţi pe tonul ăsta, 
milord. Au plecat cu domnişoara Spadă şi n-aveţi de ce s-o 
învinuiți de asta, dacă aşa i-aţi vorbit şi ei în ultima vreme. 

— Dacă ai petrece mai puțină vreme ascultînd la uşi şi 
mai multă în bucătărie, casa asta ar semăna mai puţin cu un 
azil! 

— Nu vreau să vă suport eu toanele, milord, doar pentru 
că v-a părăsit amanta. Cred că, dacă semeni vînt, culegi 
furtună, aşa că vă las singur cu conştiinţa dumneavoastră! 

— Pentru Dumnezeu, femeie. Data viitoare o să mă 
ameninți că i te plîngi baronului dacă nu vorbesc frumos! 

— Aşa o să fac, milord, răspunse ferm bucătăreasa. 

Shane dădu capul pe spate şi rise tare. 

— Mergi, doamnă Creeth. Ştiu cînd să mă declar învins. 

Shane îi povesti baronului despre noaptea îngrozitoare 
pe care o petrecuse la Fleet, apoi în cimitirul din curtea 
bisericii St. Bride, şi împreună se amuzară de ironia macabră. 

După aceea vorbiră despre ce aveau în minte şi în suflete. 
Adevărul era că gîndeau aproape la fel. Inimile lor nu mai 
erau cu totul dedicate Irlandei şi eternei ei lupte pentru 
libertate. Se săturaseră să-şi rişte viaţa pentru ingrați 
ignoranti, dar erau trişti fiindcă n-avea să fie niciodată pace 
în Irlanda, nu cît timp existau cel puţin două clanuri care să 
se omoare unul pe celălalt. 

Shane dorea o viaţă mai liniştită şi voia s-o ducă alături 
de Spadă. Se trezi plimbîndu-se prin camere, pierdut fără ea. 
Îi era foarte dor de ea şi simţea că-i lipsea o parte vitală, 
fiindcă deveniseră unul. Casa şi tot restul îi aminteau de ea. 
Bîntuia fiecare cameră şi-i umplea simţurile, făcîndu-l să 
creadă că avea să înnebunească de singurătate. Era plecată 
doar de cîteva zile, dar deja lui i se părea o veşnicie. Un lucru 
era sigur. Trebuia s-o aducă înapoi şi s-o lege de el ca să nu 
mai poată să-l părăsească niciodată. Avea de gînd să-l pună 
pe Jacob Goldman să scrie actele de divorț pentru Sara 
Bishop. 

Chiar şi în biroul lui Goldman, Shane se plimbă de colo, 
colo, dînd de înțeles cît de nerăbdător era să termine odată 
toată tărăşenia. 

— Eşti sigur că vrei să divorțezi, milord? lartă-mă că 
întreb, dar acum mai puţin de un an erai sigur că vrei să te 
însori cu Sara Bishop. 

— Da, sînt sigur. Acum un an mi se păreau importante 
nişte domenii Irlandeze, dar acum mă gindesc să tai 
legăturile cu Irlanda. 

— Înţeleg. Te-ai gîndit la o anulare, milord? Dacă nu s-a 
consumat căsătoria, poate nici nu e nevoie de un divorţ legal. 

— Nu. Dacă aş vrea o anulare, ar fi o treabă religioasă 
şi ar ţine de toanele bisericii. Ei n-au nimic mai bun de făcut, 

aşa că trag de timp ani întregi. Eu vreau să se termine repede 
şi să fie legal. 

Goldman îl privi cu seriozitate. 

— E o problemă delicată. Trebuie să ai motive pentru 
divorț şi să le sustii. 

— Are ea motive. Adulterul. Trebuie să divorţeze de 
mine, insistă Shane. 

— Milord, mă ierţi că sînt direct, dar îi dai ocazia să îţi ia 
o parte mare din avere. 

— Nu-mi pasă cît mă costă, Jacob. Vreau divorțul. Merită 
să fie recompensată pentru ce-a suferit. Trebuie să-i las 
destul cît să fie bogată, ca să-şi salveze reputaţia. Scrie 
actele şi du-le repede la Blackmoor. 

— Nu se poate, milord. Trebuie să fie o înțelegere privată 
între tine şi Sara. Nu pot să mă implic. Mergi tu însuţi şi fă 
rost de semnătura ei pe orice înțelegere atingeţi. După aceea 
mergem cu actele de divorţ la judecătorie. Prietenul tău, sir 
Edward Coke, poate să grăbească lucrurile, dar eu nu pot. 

— Fir-ar să fie! se răsti Shane, frustrat de atitea 
formalități. 

Jacob Goldman zîmbi văzîndu-l atît de nerăbdător. 
Shane Hawkhurst n-ar fi fost niciodată potrivit ca om al legii, 
cu detaliile ei, pe care el le ignora mereu. 

— O să scriu un document legal şi o să las goale locurile 
unde să scrii ce îi dai, ce bani şi ce bijuterii primeşte. Poţi să 
le completezi după ce vă înțelegețţi. În schimb, cred că ar 
trebui să păstrezi terenul din Irlanda, dacă tot te-ai străduit” 
atit să-l obţii, spuse Jacob pe un ton amuzat. 

— Jacob, irlandezii ştiu că inima le va fi frîntă înainte să 
împlinească treizeci de ani. 

Avocatul zimbi. 

— Cred că avem ceva similar şi noi, evreii. 

îşi zîmbiră unul altuia. 

Cînd Shane se întoarse la Thames View, baronul avea 
un mesaj urgent pentru ei, din Irlanda. O'Neill îi trimisese un 
bilet scurt despre cum se zvonea că nişte prizonieri de la 
Dublin Castle aveau să fie schimbaţi cu unii din Turnul Lonrei. 
Ostaticii făceau parte din clanurile importante O'Hara şi 
O'Donnnell şi fuseseră închişi la Dublin Castle drept 
asigurare, ca acele două clanuri să nu se alăture rebeliunii. 
Shane ştia că O'Hara şi O'Donnell erau amestecați bine şi 
că erau cei mai de încredere aliaţi ai lui O'Neill, dar nu-i 
plăcea biletul scurt care-i ordona să-i salveze în timpul 
transferului şi să-i elibereze din Turnul Londrei. O'Neill nu îl 
ruga niciodată, ci considera că era dreptul lui să primească. 

Enervat de regină, de Spadă şi de recentul picnic de la 
Fleet, se aşeză şi îi scrise un bilet la fel de scurt lui O'Neill: 

“Consideră treabă ca şi făcută, dar să nu te mai aştepţi 
la ceva din partea asta. 

S.” 

Înainte să trimită biletul, i-l arătă baronului, care dădu 
din cap aprobator, fără să spună nimic. După aceea, Hawk 
uită de problema respectivă şi schimbă subiectul: 

— Mă duc la Blackmoor, cu treburi personale. Nu ştiu 
unde naiba s-a dus Spadă, dar cel puţin are camerista cu ea 
şi pe Mason, care e un om de bun-simţ. Probabil că Matthew 
ştie unde este. Cred că aş putea să aflu de la el, dar oricum 
ea n-o să se întoarcă pînă nu rezolv situația de la Blackmoor. 
O cunosc prea bine. Aşadar, cu cît plec mai curînd, cu atît o 
să se întoarcă şi ea aici, unde-i e locul. 

Baronul îl privi lung, într-un fel pe care Shane nu-l 
înțelese prea bine. Era un amestec de omnisciență, percepție 
şi milă, dar în acelaşi timp ceva amuzament, de parcă omul 
ar fi ştiut ceva ce el nu ştia. Ridică din umeri şi îşi pregăti 
bagajul pentru călătoria spre Blackmoor. 


Capitolui douăzeci şi unu 


Cînd grupul mic al Sarei sosi la proprietatea izolată de 
la Blackmoor, cîinii, neobişnuiţi cu străinii, nu-i lăsară să intre 
pe poartă. Erau animale foarte teritoriale, cărora li se dăduse 
voie să umble libere, aşa că nu era nevoie de un paznic. Cînd 
Travis, cel care se ocupa de moşie, veni să vadă ce era cu 
agitația cîinilor, se văzu nevoit să-i biciuiască înainte ca 
trăsura şi caii să poată să intre pe domeniu şi să se apropie 
de conac. 

Meg era terorizată şi tremura într-un colț al trăsurii. Nu 
doar cîinii o speriaseră, ci sălbăticia şi izolarea locului. 
Mason, obişnuit cu sofisticarea din Londra, se hotărise să ia 
totul aşa cum venea. Oricînd începea să se teamă, se uita la 
Sara, care-şi păstra calmul, şi se simţea imediat mai bine. 
Blackmoor nu avea majordom, dar era întreţinută de o 
menajeră care era şi bucătăreasă şi care purta pitorescul 
nume de doamna Mole. Mason îşi dădu seama că trebuia să 
stabilească imediat o ierarhie, iar Meg îşi făcu de lucru cu 
despachetatul valizelor Sarei, hotărită să nu părăsească 
siguranţa dormitorului mare. 

Sara merse direct la bucătărie, luă nişte carne din 
cămară şi plecă să-l caute pe paznic. 

— Travis, iată-te! Vreau să îi închizi pe cîini. Îmi sperie 
servitorii şi, recunosc, şi pe mine puţin. Vreau să pot să mă 
plimb pe aici fără să-mi fie frică de colții cîinilor la beregata 
mea. 

— Îmi cer iertare, doamnă, dar ei ne apără de pericole, 
şi nu mă refer la oameni, fiindcă străini vin foarte rar pe aici. 

— Ce pericole? întrebă Sara nesigură. 

— În pădurea Exmoor e plin de urşi. Sînt mistreți şi tauri 
sălbatici, lupi şi pisici sălbatice. Unii sînt atît de îndrăzneți că 
ne vînează oile şi caprele, şi uneori caii din grajduri. 

— Creaturile alea mari şi lățoase, cît măgarii... sînt cîini 
ciobăneşti? 

— Da, doamnă. Ciobăneşţti irlandezi. 

— Vreau să mă împrietenesc cu ei. Închide-i pe ceilalți 
şi lasă-i pe ăştia doi cu mine, îl instrui ea. 

Le aruncă repede carnea ciinilor, iar aceasta dispăru 
imediat pe giîtlejurile lor. După aceea, Sara întinse mîna şi 
spuse cu grijă: 

— Aici, băiete. Bravo! 

Cîinii îi dădură voie să le miîngiie blana, mirosind-o tot 
timpul, ca să vadă dacă nu cumva ascundea ceva carne. 
Adunîndu-şi tot curajul, ea le întoarse spatele şi se îndreptă 
spre casă, încet. Animalele o urmară instinctiv, simțind că 
avea hrană şi, cînd ea se uită în spate, văzu că unul dintre ei 
chiar dădea din coadă. În numai o zi, cei doi ciobăneşti se 
împrieteniseră cu Sara şi o urmau pretutindeni. La căderea 
nopții, stăteau în pragul uşii ei, iar tînăra se simțea foarte în 
siguranță. 

Blackmoor era un loc atît de tăcut după Londra şi curtea 
Elisabetei, încît, măcar o dată, Sara avu destul timp cît să se 
gîndească. Avea în sfirşit să se răzbune, aşa cum plănuise 
de atita vreme. Încercă să nu se gîndească mai departe de 
atît. Voia să-i spună cine era şi să-i ceară divorțul, şi cu asta, 
gata! Dar mintea ei trădătoare se tot strecura mai departe de 
limitele pe care încercase să i le impună. Nu se termina 
acolo, îi tot spunea o voce mică, fiindcă era însărcinată cu 
copilul lui. Ultimul lucru de care avea nevoie era un divorţ. Se 
agăța cu încăpăținare de țelul ei şi îşi închidea mintea în fața 

oricăror gînduri despre viitor. Uneori, imaginaţia îi zbura, iar 
ea se temea ca nu cumva regina să-l fi închis în Turn şi să 
nu-l lase să mai vină. Alte ori se temea că Shane n-avea să 
divorțeze de Sara Bishop ca să se însoare cu Spadă Wilde. 
Bărbaţii pur şi simplu nu-şi luau amantele de soție. În acea 
noapte îl visă pe Shane, iar visul fu atît de plin de viaţă încît 
Sara se trezi tremurînd. Cînd aflase că era însurat cu femeia 
pe care şi-o făcuse amantă, el se retrăsese oripilat din fața 
ei. Insistase să divorțeze imediat şi o dusese înapoi la 
reverend, care se hotărîse să-i facă viața un iad. 

Soarele strălucitor al dimineţii de mai alungase visul 
înspăimiîntător, iar Sara îşi alese costumul ei preferat, ca să 
se simtă mai bine, anume rochia frumoasă din catifea albă 
cu vesta din mătase neagră, cu decolteu adînc. Tocmai se 
pieptăna cînd cîinii începură să facă atîta scandal încît parcă 
venise ziua de apoi. Cei doi ciobăneşti ai ei se alăturară 
corului agitat de lătrături şi fugiră pînă la uşa de la intrarea 
conacului. 

Sara lăsă peria din mînă şi luă biciul pentru cîini pe care- 
| avea mereu cu ea cînd se aventura afară, urmîndu-i apoi pe 
ciobăneşti. Aceştia stăteau pe picioarele din spate şi zgiriau 
uşa de la intrare, iar ea se văzu nevoită să le ordone să se 
dea la o parte ca să poată să deschidă. Animalele se repeziră 
afară, cu colții dezveliţi, salivînd, iar ea se gîndi că orice ar fi 
urmărit era într-un pericol foarte mare. 

Fugi ca vîntul în urma lor, iar animalele săriră pe poartă. 
Se văzură în aceeaşi clipă. Îmbrăcată în catifea albă, cu părul 
arămiu plutindu-i în dezordine, Sara ridică biciul în aer. 

Hawkhurst, călare pe Neptune, se străduia să controleze 
calul speriat de moarte, care se ridicase pe picioarele din 
spate şi necheza în faţa cîinilor uriaşi care săriseră pe cal şi 

călăreț. Shane o privi nedumerit, şocat, şi strigă, acoperind 
zgomotul făcut de animale: 

— Spadă, ce naiba cauţi aici? 

În loc să bată cîinii, ca să-i îndepărteze, ea lovi cu biciul 
în coapsele şi pe picioarele lui, din nou şi din nou. Strigă: 

— Am venit să divorțez. Mă cheamă Sara Bishop 
Hawkhurst! 

El era atît de şocat încît nu ştiu ce să spună. Le 
comandă ciobăneştilor să se potolească, dar Sara îi asmuti, 
iar Neptune deja făcea spume, speriat de moarte. Cu un efort 
supraomenesc, ea şi cîinii reuşiră să-l împiedice pe Hawk să 
intre. El îi aruncă o privire zdrobitoare, dădu în spate şi plecă 
în galop. 

Sara respira greu de epuizare şi de emoție. Ameţită, 
urcă înapoi în dormitor şi închise uşa după ea, ca să-şi 
savureze victoria. Ştia că se întîmplase ceva important. 
Simţea mătasea desuurilor lipită de ea, înnebunind-o, făcînd- 
o să vrea să țipe. Shane era cel mai chipeş bărbat din lume 
pentru ea şi în sfîrşit, irevocabil, pentru prima dată îşi 
recunoscu sieşi că îl iubea. Îl iubea din tot sufletul şi din toată 
inima. Tînjea după el, după corpul lui gol alături de al ei. 
Tînjea să facă dragoste. Ştia totul despre el, despre 
identitățile sale, despre trădare, spionaj, că ajutase Irlanda, 
însă nimic din toate astea nu conta. Îl iubise mereu! 

Permise pasiunii s-o cuprindă, apoi aruncă biciul pe care 
acum îl ura şi se aruncă pe pat, suspinînd. Deodată, uşa se 
deschise şi se închise cu o bufnitură atît de violentă încît 
aproape că sări din balamale. Sara ţipă, speriată, şi se ridică. 
Hawkhurst era mai furios decit îl văzuse vreodată. 

— Explică-te! tună, făcînd un pas ameninţător spre ea şi 
făcînd-o să se facă mică de spaimă. 

— Sînt soția ta! strigă Sara acuzator. Mireasa cu care te- 
ai însurat prin reprezentant. N-am însemnat nimic pentru tine. 

Mai puţin decît praful de pe drum! M-ai trimis aici, la capătul 
lumii, cît tu îţi făceai de cap cu regina! 

Nasturii mici ai vestei ei săriseră cît colo, iar sînii îi 
ieşeau frumoşi din decolteu. Părul în dezordine o învăluia 
precum o mantie de foc, iar furia îi scotea scîntei, umplînd 
camera de indignare şi de mîndrie rănită. 

— Am venit la curte cu un singur scop: să mă răzbun pe 
tine. Eram hotărită să îți devin amantă, iar acum vreau să 
divorțez! 

— Spadă, ai ridicat mîna la mine, pumnalul, iar acum, 
biciul. Pînă acum am fost foarte răbdător cu tine, dar mi s-a 
terminat şi ultima fărîmă de răbdare. O să-ţi dau o lecţie 
binemeritată despre ce înseamnă să-ţi asculți soțul. 

— Am mai avut parte de brutalitatea ta şi înainte, se răsti 
ea. 

— Brutalitate? Te-am adorat! Cum aţi îndrăznit, tu şi 
Matthew, să nesocotiți porunca mea şi să veniţi la curte? 
Curtea e urît mirositoare, nu-i un loc pentru soția mea! 

— Nu doresc să-ţi mai fiu soție. Vreau divorțul! şuieră ea. 

O măsură din privire, furios şi înfierbîntat. 

— Îmi vreau drepturile, ceru. 

— Nu! rosti ea. Să nu mă atingi. 

— Ca amantă, puteai să-mi refuzi dorinţele, dar ca soție 
nu ai dreptul! 

O luă în braţe şi se aplecă să o sărute pe sîni. O strînse 
cu brutalitate şi o scutură. 

— Toate certurile pe care le-ai provocat fiindcă eram 
însurat cu Sara Bishop. Căţea mică şi parşivă, mă provoci 
mai mult decît m-a provocat vreodată vreo femeie. 

Gemu şi îi trase rochia de călărie de pe umeri, apoi în 
jos, pe şolduri. Ea o împinse cu piciorul şi rămase în faţa lui 
în desuurile de mătase, rezistîndu-i. 

— Cum ai putut să mă amăgeşti spunînd că eşti două 
femei diferite? o acuză. 

— Cum poţi tu, dintre toți oamenii, să spui asta? Tu eşti 
cel puțin trei bărbaţi diferiţi! 

Hawk o sărută apăsat, un sărut care parcă-i oprea inima 
şi care parcă nu se mai termina. Apărările ei se prăbuşeau. 
O trase mai aproape şi, cînd îl simţi puternic, lipit de ea, Sara 
se pierdu cu totul. 

— Spadă, te ador, şopti el, iar ea se topi la pieptul lui, 
dorindu-şi să audă mai mult. 

— Shane, te rog, murmură. 

— Spune-o din nou, ceru el răguşit. Vreau să-mi gust 
numele pe buzele tale. 

— Shane, Shane, Shane. 

— Sînt un ticălos, iubita mea. Ți-am furat noaptea nunții... 
dar nu-i nimic, o s-o avem acum, promise el, dezbrăcîndu-se 
repede. 

— Dar nu e noapte, e dimineață, rosti ea cu glas pierdut. 

El rîse. 

— O să te ţin în pat pînă la noapte, nu te teme. 

După aceea începu, lent, să-i facă plăcere. În primele 
două ore o sărută pe urechi, pe pleoape, pe aluniţă, pe git, 
pe tîmple, pe vîrfurile degetelor. Nici un locşor de pe trupul ei 
delicios nu rămase nesărutat. Miinile îi alunecară în jos, pe 
curbura fină a spatelui ei, trăgînd-o mai aproape, strivindu-i 
sînii la piept pînă cînd nu mai putu să se gîndească la nimic 
altceva decît la sfircurile ei mici şi strînse. Îi mîngiie 
ademenitor buzele cu limba şi îşi apăsă şoldurile deasupra 
şoldurilor ei, ca să-i simtă bărbăția. 

Stătură față în față, cu coapsele împletite, cu răsuflările 
amestecîndu-se, şi schimbară săruturi lente, languroase. 
Shane o trase la piept şi oftă cu buzele lipite de buzele ei. 

— M-ai vrăjit, Spadă Wilde. 

O strînse mai tare, bucurîndu-se la gîndul că-i era soț. 

— Îţi dai seama cit a trecut de cînd am făcut 'dragoste 
ultima dată? îi şopti. Tu aduci sarea şi piperul in viața mea. 
Fără tine nu sînt complet. 

Shane ştia bine că tortura amînării era dulce şi, cu cît se 
jucau şi cu cît amînau mai mult, cu atît mai mare şi mai 
satisfăcătoare era plăcerea la final. Sara era mai mult decît 
aprinsă de o oră, iar dorința le ajunsese pe aşa nişte culmi 
încît ameninţa să-i aducă în pragul nebuniei. Ea îi linse 
colțurile gurii, iar Shane pierdu controlul. Deschise gura şi o 
sărută brutal, forțîndu-i buzele să se desfacă şi împingîndu- 
şi limba printre ele cu sălbăticie. Dorinţa sa, pînă atunci ținută 
în frîu, izbucni deodată cînd el se lăsă pradă pasiunii. 

Sara abia dacă mai putea să respire sau să gîndească. 
Trupul îi zvîcnea din cauza căldurii. Se arcui spre el, 
predîndu-se, cînd Shane o pătrunse, iar el simţi aşa o plăcere 
să o domine încit strigă: 

— Eşti soția mea şi o să te am oricînd doresc, oriunde 
am fi. 

Ea îşi îndepărtă trupul mătăsos de al lui şi spuse pe un 
ton periculos: 

— Chiar aşa, milord? 

El îi apucă încheieturile şi i le ţintui pe pat. 

— Oriunde am fi! Milady! 

— lar eu o să divorțez şi dacă-i ultimul lucru pe care-l fac. 

Se uitară unul la celălalt, amîndoi respirînd greu, furioşi. 

— N-o să divorțez niciodată de tine, spuse el decis. 

— Dar pot să te şantajez. Încă mai am dosarul secret al 
lui Walsingham! 

— Căţea prefăcută, mi-ai spus că l-ai ars! 

Ea dădu capul pe spate. 

— Ce îți spun şi ce fac sînt două lucruri diferite! 

El o privi aspru. 

— Trebuie să fie în camera asta, aproape de tine, 
trădătoareo. 

Îi smulse hainele din dulapuri, deschise toate sertarele 
şi aruncă totul pe podea, apoi se îndreptă spre valize. 

— Nu, Shane! strigă ea, dîndu-şi seama că avea să 
descopere dosarul. 

El deschise capacul şi răsturnă conţinutul. Hirtiile nu 
erau acolo! 

— Doamne, nu mai sînt! Le-a luat cineva, strigă ea. 

— Ce truc mincinos mai e şi ăsta? întrebă el înnebunit. 

— Nu e un truc, jur pe viața mea. 

Deschise larg uşa. 

— Meg! Meg, treci aici. 

Camerista veni în fugă, iar Shane trebui să-şi tragă în 
grabă pantalonii pe el. 

— Unde sînt hirtiile pe care le-am pus la fundul valizei? 

Fata roşise văzîndu-l gol pe Shane. 

— Hirtii? se poticni aceasta. Nu erau hirtii acolo cînd am 
despachetat. 

Sara îşi dădu seama că servitoarea era prea speriată ca 
să mintă. 

— Mason, spuse cu voce tare. Să sperăm că ştie el unde 
sînt. g 

Shane o privi cu neîncredere în timp ce ea îşi îmbrăca 
halatul de noapte. Charles Mason apăru cu o expresie calmă 
pe figură, prefăcîndu-se că nu-i auzise pe cei doi certîndu- 
se. 

— Charles, e foarte important. Cînd mi-am făcut bagajul, 
la Thames View, am pus nişte hirtii pe fundul valizei, iar acum 
nu le găsesc. Au dispărut! Meg spune că nu erau acolo cînd 

a despachetat. Tu ştii ceva despre ele? imploră ea. 

— Doamnă, nu ştiu nimic. Mă duc să-l aduc pe vizitiu, ca 
să-l întreb pe el. 

Vizitiul Hawkhurst care condusese trăsura fu imediat 
chemat, dar omul păru cu totul nedumerit de întrebare. Lui 
Shane nu-i venea să creadă. Probabil că era o minciună. Ştia 
bine unde erau hirtiile! 

Vizitiul se întoarse către el şi ridică din umeri. 

— Matthew a dus valizele la trăsură şi nu le-a mai atins 
nimeni pînă cînd le-am dus eu în camera asta. 

— Matthew? strigă Shane. 

— Nu se poate să fi fost el, rosti Sara cu o voce mică. 

Shane le spuse scurt servitorilor: 

— Mulţumesc. Puteţi pleca acum. 

Oamenii ieşiră, iar el o privi furios: 

— Matthew ştia despre dosarul lui Walsingham? 

— Nu. Da... Doamne, eram atit de furioasă pe tine că i- 
am spus că am cum să te oblig să divorțezi. A părut atît de 
nedumerit cînd am menţionat dosarul încît mi-am dat seama 
că n-avea habar despre ce vorbeam şi am schimbat imediat 
subiectul. S-a oferit să-mi ducă bagajele la trăsură, iar eu i- 
am dat voie. 

— Ştii ce ai făcut? întrebă Shane. L-am protejat toată 
viaţa de O'Neill, de cînd eram mici. Era totul acolo, nu? 

Ea dădu din cap speriată. 

— S-a omis ceva din dosarul acela? întrebă el. 

Sara şopti: 

— Nu se menţiona nimic despre Umbra Întunecată. 

El se strimbă dezgustat că putuse să fie atît de prost 
încît să i se dezvăluie acelei femei. Îl orbise dragostea, da, şi 
îi întunecase mintea. Trebuia să ajungă la Matthew şi să 
încerce să repare cîte ceva din ce era acum stricat. 

— Îmbracă-te. Mergem la Londra, şi e drum lung, o 
instrui cu răceală. 

— Eu rămîn aici, spuse ea. 

— Doamnă, o să faci precum ţi se poruncește! 

Sara nu îndrăzni să-l mai contrazică. Părea în stare de 
crimă. 

Parcurseră drumul de două sute de kilometri într-o 
tensiune permanentă. Hawk merse într-un ritm chinuitor, iar 
ea, încăpăținată, îşi propuse să țină pasul. De o sută de ori 
dori să-i ceară iertare pentru că nu distrusese dosarul, aşa 
cum îi spusese, dar se simţea foarte vinovată, iar Shane 
părea rece şi distant, pentru prima dată de cînd îl cunoscuse. 

De o sută de ori el dori s-o ia în brațe şi să astupe 
prăpastia care se deschisese între ei, dar bănuiala că nu-l 
iubise niciodată şi divorțul pe care i-l cerea îl făcură să rămînă 
departe. 

Sara le dăduse voie servitorilor să vină cu bagajele într- 
un ritm mai domol, şi din cauza asta nu avea alte haine şi nici 
prea multe pomezi cu care să se înfrumusețeze, dar Shane 
n-o văzuse parcă niciodată mai frumoasă. Ea îl simțea 
privind-o din cînd în cînd, dar continua să-şi ferească privirea, 
fiindcă credea că el se uita la ea acuzator. 

Dacă ar fi fost singur, Hawk ar fi continuat să meargă, 
dar o văzu obosită şi opri pe cîmpia Salisbury ca să facă 
tabără şi să-i dea voie să doarmă cîteva ore. Deschise 
desagii şi îi dădu vin, pîine şi brînză. Îi dădu şi o pătură, 
deshămă caii şi îi duse la un pîrîu, ca să-i hrănească şi să-i 
adape. Cînd se întoarse, ea dormea dusă, în ciuda 
pămîntului tare şi a singurătăţii stranii a locului. 

Cu toate că nu petrecuse niciodată noaptea afară, în 
sălbăticie, Sara nu se temea deloc. Ştia că acest lucru se 

datora prezenţei lui Shane. Era atît de sigur pe el şi de 
puternic încît te făcea să te simți în siguranță. Ştia că n-avea 
să i se întîmple nimic cu el alături. Se gîndea adesea la 
copilul pe care-l purta şi la cît de diferit ar fi tratat-o el dacă 
ar fi ştiut. N-avea de gînd să-i spună, fiindcă ar fi fost o cale 
laşă să obţină iertarea şi o declaraţie de iubire. Îşi dorea 
dragostea lui, dar pentru ea, nu pentru că era însărcinată. 

Ajunse la Thames View obosită, cu hainele murdare şi 
înfometată, dar înainte să apuce să se ocupe de sine, el îi 
ceru: 

— Scrie un bilet în care să-i ceri lui Matthew să vă întilniţi 
aici. 

Fără să protesteze, ea se aşeză, luă o pană şi îi adresă 
lui Matthew Hawkhurst o scrisoare care spunea, simplu: 

“Vino să mă vezi la Thames View, 

Spadă” 


Capitolul douăzeci şi doi 


Nu fusese o săptămînă prea bună pentru Matthew 
Hawkhurst. Se perpelise ca în proțap după vizita la Robert 
Cecil din săptămîna de dinainte. Îşi dorea din toată inima să 
nu fi sugerat niciodată capcana şi de o sută de ori pe zi se 
ruga ca Robert să nu-i fi urmat sugestia. 

Era foarte supărat pe fratele său şi încă o dorea pe Sara, 
dar gîndul că îl trădase pe Shane îi provoca o agonie din ce 
în ce mai mare cu fiecare zi care trecea. Şi atunci se întîmplă! 
Zvonul traversă curtea regală şi ajunse pînă la el. Se spunea 
că Umbra Întunecată fusese prins şi închis în Turnul Londrei, 
în timp ce încerca să-i elibereze pe prizonierii irlandezi. 
Matthew era uluit. Planul pe care-l sugerase el fusese pus în 
aplicare imediat, iar capcana era deja închisă. Cînd auzi 
vestea, Matthew se gîndi chiar să se sinucidă. După aceea, 
mintea limpede ieşi învingătoare şi tînărul înțelese că trebuia 
să facă orice îi stătea în putere ca să încerce să repare ce 
greşise. 

Se simți foarte uşurat cînd constată că identitatea 
Umbrei Întunecate rămăsese la fel de misterioasă ca înainte. 
Nimeni nu putea să-l recunoască, aşa că tînărul îşi dădu 
seama că nu avea cum să fie vorba de Shane. Bărbatul 
respectiv refuza să vorbească şi se zvonea că era torturat ca 
să-şi dea drumul la gură. 

Matthew aproape că era în extaz de bucurie că nu 
fratele lui era închis în Turn. Reuşi să doarmă pentru prima 
dată în aproape zece zile. Chiar şi aşa, voia să-l confrunte 

pe Shane cu dosarul lui Walsingham în mînă, apoi să-l ardă 
cît putea de repede. Se bucură să primească biletul Sarei. 
Evident, se răzgîndise în legătură cu Blackmoor şi se 
întorsese la Thames View. 

Duse calul în grajd şi intră în conac. 

— Sara, eşti atît de palidă. Nu te simți bine? întrebă 
îngrijorat. 

Ea îl privi întrebător, fiindcă nu voia să creadă că el 
furase hirtiile. 

— Am avut o călătorie obositoare, Matthew. Ai spus că 
vii după mine la Blackmoor, dar văd că, probabil, ai treburi 
mai urgente. 

— Scumpa mea, îmi pare foarte rău. Nu vreau decit să- 
mi petrec tot restul vieții cu tine. 

O umbră lungă căzu în salon, iar Matthew aproape că 
sări din cizme cînd văzu apărînd înaintea sa figura lui Shane. 
Pe un ton scăzut, letal, acesta spuse: 

— O să-ţi zic doar o dată. Femeia asta e a mea, azi, 
mîine şi pentru totdeauna. Să nu încerci să iei ce e al meu! 

Matthew strigă cu ură: 

— Tu ai luat ce era al meu! Moștenirea, titlul... Nu eşti 
decît copilul din flori al lui O'Neill! 

Shane răspunse încet: 

— Am făcut mereu tot posibilul să te apăr de asta. Sîntem 
frați buni, Matthew, amîndoi zămisliți din săminţa lui O'Neill. 

O privire îngrozită apăru în ochii lui Matt. După aceea, 
cînd înţelese totul, scoase dosarul din vestă şi îl aruncă în 
fața lui Shane. l 

— Îmi fac gaură în piept. Pentru Dumnezeu, arde-le 
înainte să cauzeze daune ireparabile. 

— E prea tîrziu, spuse Shane cu tristețe. 

— Te implor, iartă-mă! Nu am ştiut, jură Matt. 

Shane clătină din cap, nerăbdător. 

— Omul pe care-l torturează în Turn e baronul. 

Sara ţipă speriată. 

— Doamne, spune-mi că nu e aşa! 

Matthew păli. 

— E vina mea. M-am dus la Robert Cecil şi i-am sugerat 
să-i aducă pe O'Hara şi pe O'Donnell de la Dublin în Turnul 
Londrei. l-am spus că o să-l prindă pe spionul lui O'Neill, 
Ştiind că tu erai acela. 

Sara se clătină pe picioare, cu buzele vineții şi cu 
pleoapele fluturînd ca aripile unui fluture care moare. Braţele 
puternice ale lui Shane o prinseră imediat. O duse la divanul 
cu perne moi şi viu colorate, umplu o cupă cu vin şi i-o duse 
la buze. 

— E numai vina mea, şopti ea. În loc să ard hirtiile, le- 
am păstrat ca să cîştig eu, şi acum am semănat ură între doi 
frați care se iubeau odată. 

Lacrimile îi udară obrajii, iar tînăra se cutremură, 
îngrozită de ceea ce făcuse. 

Cei doi bărbaţi se uitară unul la celălalt şi spuseră într- 
un glas: 

— Ne iubim în continuare. 

După aceea, Matthew adăugă: 

— E vina mea. O să mă duc la Cecil ca să-i spun că au 
prins pe cine nu trebuia. O să-i zic că eu sînt Umbra 
Întunecată! 

— Copil nesăbuit. N-o să faci decit să le dai de înţeles 
că-l cunoaştem pe prizonier. Slavă Domnului că servitorii sînt 
atît de necunoscuți la curtea reginei. Nimeni nu l-a 
recunoscut pe baron. O să facem un plan să-l salvăm, nu te 
teme. 

— Shane, dar e vorba de Turnul Londrei, îi atrase Matt 
atenția. 

— N-am spus că o să fie joacă de copii, răspunse fratele 


— Pentru Dumnezeu, dacă ai un plan, să-l auzim! 

El îi privi pe rînd, ironic. 

— M-ati trădat amîndoi, dar vă aşteptaţi să-mi cunoaşteţi 
planurile. 

Ridică dosarul Walsingham şi spuse: 

— Prezența mea e cerută la curte. Am auzit că regina 
are inima frîntă din cauza lui Essex. Te lăsăm să te odihneşiti, 
doamnă. 

Făcu o plecăciune în fața Sarei şi îl împinse pe Matthew 
spre uşa din față. Nu trebuia să-i mai spună să nu vină la 
Thames View dacă nu era invitat. 

Restul zilei, Shane lipsi, dar Sara îl cunoştea prea bine 
ca să creadă că pierdea timp preţios sărutîndu-i picioarele 
Elisabetei. Fiecare minut pe care-l petrecea cu regina era 
necesar ca să-l salveze pe baron. Îşi amintea prea bine 
lucrurile pe care i le spusese el despre acesta în timp ce 
delira de febră. Alungă din minte cuvintele de negîndit ale 
sentinței care ar fi fost aplicată dacă se afla identitatea lui 
Fitzgerald, duce Desmond. Era o barbarie să torturezi pe 
cineva şi aproape de neconceput că încă se mai întîmpla aşa 
ceva în Anglia anului 1587. 

Sara se simțea epuizată. N-ar fi trebuit să-şi pună copilul 
în pericol călărind atît de mult de la Blackmoor. Luă o tavă cu 
mîncare sus şi se aşeză în patul mare şi moale, ca să 
mănînce. Amintirile ascunse acolo o bîntuiau. Îşi aminti cînd 
mîncaseră prima dată împreună în pat, apoi cum el o 
posedase furios, apoi toată bucuria şi plăcerea pe care le 
împărţiseră după acea noapte oribilă. 

Termină vinul şi stinse lumînările. Avea nevoie să 
doarmă. Cu siguranţă că odihna avea s-o facă să se simtă 


338 VIRGINIA HENLEY 


mai bine. Dar nu reuşea să ațipească. Se gîndi la trădarea 
lui Matthew şi ştiu că iubirea pentru ea avea mult de-a face 
cu asta. De ce îl iertase Shane? se întrebă. După aceea îşi 
dădu seama de răspuns. Shane era un om cu adevărat bun, 
foarte bun... şi vai, Doamne, cît de bucuroasă era să-l aibă 
de soț şi că el era tatăl copilului. Chiar dacă ceruse cu 
încăpăținare divorţul, era ultimul lucru pe care şi-l dorea. l-ar 
fi plăcut să fie sedusă şi să primească o cerere formală în 
căsătorie din partea lui. l-ar fi plăcut să stea unul lîngă altul 
în biserică şi să schimbe jurăminte, dar ce era, era bun făcut, 
şi nu l-ar fi schimbat pe soțul ei pentru nici un altul din lume. 
Se cutremură la gîndul că putea foarte bine să fie el cel închis 
în acel moment... un prizonier care era torturat. Nu, strigă 
mintea ei, nu te gîndi la baron ca să nu înnebuneşti. Îl vedea 
cu ochii minții, aşa cum stătuseră ei de-o parte şi de alta a 
patului lui Shane şi îl îngrijiseră cînd aproape că murise. 
Moartea... acolo ar fi ajuns Shane dacă nu-l ţinea ea departe 
de O'Neill. 

Ceasul din cameră bătu ora trei, iar ea îşi mîngiie 
abdomenul, acolo unde copilul era în siguranță pentru 
moment. Se hotărise să-i ofere şi o mamă, şi un tată care să- 
| ferească de lumea dură şi rea. Deodată, uşa camerei se 
deschise, iar ea se ridică pe perne în timp ce Shane intra în 
încăpere. 

— Îmi pare rău că te deranjez, dar trebuie să vorbim. 

— Nu-i nimic, Shane. Mi-e imposibil să dorm... încerc de 
ore bune. 

El aprinse lumînările şi se aşeză pe marginea patului. 

— M-am tot gîndit cum să facem să-l salvăm pe baron. 
Am examinat fiecare cale, fiecare idee, şi le-am dat la o parte 
pe rînd, fiindcă nici una nu era bună. Singura cale sigură ca 
un prizonier să plece din Turn e într-un sicriu. 

Ea tresări şi îi căută una dintre mîinile puternice şi 
arămii. 

— Am procurat un drog care simulează moartea. 
Încetineşte bătăile inimii atît de mult încît nu se mai poate 
detecta pulsul. Singura problemă e că nu ştiu cum să i-l dau 
baronului. Ar fi simplu dacă l-ar fi dus la Fleet sau la Newgate. 
Aş angaja una dintre fetele de la bordel ca să intre şi să 
distreze gardienii. Aceştia sînt deschişi la orice fel de mită. În 
Turnul Londrei, însă, lucrurile stau cu totul altfel. 

Ea îl strînse de mînă. 

— Shane, dacă intri ca să încerci să îl droghezi, o să fii 
şi tu implicat şi o să vă prindă pe amîndoi! 

Degetul lui aspru îi mîngiie pielea mătăsoasă. Shane 
rosti încet: 

— Mi-ar fi imposibil să merg singur, dar... am putea să 
mergem amîndoi, Sara. 

— Ce tot spui? Nu m-ar primi niciodată, strigă ea 
speriată, tremurînd numai la gîndul Turnului sîngeros. 

El îi dădu la o parte şuvițele arămii de pe tîmplă. 

— Dacă te-ai costuma în regină, ai putea să mergi 
oriunde ai vrea. 

Ea îl privi speriată. 

— Eşti nebun. N-aş putea să trec drept regina! 

— Ai făcut asta odată, cu succes, şi ai putea s-o faci din 
nou, o îndemnă el. 

— Nu! Shane, nu-mi cere asta, îl imploră ea. 

— Dar ţi-o cer, Sara. E singura şansă a baronului. Mergi 
ca regina, iar eu o să fiu Zeul mării, alături de tine. Dacă ne 
prefacem încrezători şi autoritari şi aroganţi, nimeni n-o să 
ne interzică accesul la el. O să aranjez să avem un alai întreg 
cu noi, şi sigur ne descurcăm! 

— Shane, e imposibil. Pot să copiez rochia şi părul, dar 

fața mea nu seamănă deloc cu a ei. Gardienii o să-şi dea 
imediat seama că sînt o impostoare! 

— Cît de des crezi tu că au văzut-o gardienii pe regină? 
Cel mai probabil niciodată, iar aceia care au văzut-o, au 
văzut-o doar de la distanţă. O să ai la tine o mască să-ţi aperi 
fața şi să te apere de mediul acela sordid. Sara, atitudinea 
contează! Am mare încredere în tine. 

— Shane, nu! 

— Dacă faci asta pentru mine, îţi acord divorțul pe care- 
| vrei cu atîta ardoare. 

Ea nu ştiu dacă să rîdă sau să plîngă. Se cutremură. 

— Shane, mi-e atît de frică! la-mă în braţe. 

El o strînse la piept, dorindu-şi s-o absoarbă cu totul, s- 
o tragă în pat şi să se piardă în trupul ei. Cu toate astea, se 
simțea foarte vinovat fiindcă-i cerea aşa ceva. Cum putea să 
fie atît de ticălos încît să-i rişte viața? O iubea din toată inima, 
ea era foarte prețioasă pentru el, dar era dispus să-i rişte 
libertatea şi, poate, viața, ca să-l ajute pe baron. Adevărul 
inexplicabil era că ştia, cumva, că împreună erau de neînvins. 
Împreună puteau să treacă peste orice pericol, să învingă 
orice obstacol. O iubea fiindcă, asemenea lui, avea curajul 
să rişte totul şi să se bucure de riscul nesăbuit. 

Cu tandrete nemăsurată începu să o sărute. O mîngiie 
pe tîmple, pe pomeţi, apoi pe păr şi îi murmură cuvinte de 
dragoste care-i umpleau inima. 

— Sara, te iubesc mai mult decît iubesc viaţa. Eşti parte 
din mine, cealaltă jumătate a mea, care mă face să fiu întreg. 

O strînse la piept, lîngă inima care-i bătea nebunește. 

— Minunata mea, te ador, îi şopti, iar o şuviţă din părul 
ei îi atinse fața. 

O mîngiie posesiv. 

— Ai cel mai minunat păr pe care l-am văzut vreodată şi 
toți bărbaţii vor să-l atingă şi să se joace cu el. lubita mea, 
mă fascinezi. Te am mereu înaintea ochilor şi te doresc 
mereu. Trebuie să te ating, şi după aceea vreau să te ating 
iar. Parfumul tău îmi umple nările şi nu mă satur niciodată să 
te adulmec şi să te gust. Sara, draga mea, mă urăşti fiindcă 
n-am venit să te iau eu însumi de soție, dar, iubita mea, nu 
vezi că te-aş fi luat, apoi aş fi plecat şi n-aş fi ajuns niciodată 
să te savurez şi să te preţuiesc aşa? Devenind amanta mea 
m-ai prins pentru totdeauna. Acum sîntem legați... sigur simţi 
şi tu, iubita mea. E atît de puternică legătura, atît de dreaptă! 

Plăcerea apropierii lui o cuprinse, iar Sara se simți 
neprețuită pentru el, iubită, adorată. În acel moment îşi dădu 
seama că, avînd alături forța lui, putea să facă orice. Teama 
i se risipi şi îşi dori mai mult decit orice altceva pe lume ca el 
să o facă a lui din nou. Tînjeau unul după celălalt. Nevoia le 
era atît de mare încît se transforma în altceva, mult mai 
puternic. Se iubeau atît de mult încît dragostea lor devenea 
o forță de temut. 

Zorii o găsiră torturîndu-şi părul ca să semene cu peruca 
reginei. Îşi scutură rochia din catifea violet şi scoase coroana 
mică din caseta cu bijuterii. Acum, că se decisese să plece 
în acea aventură nebunească, Sara dorea să i se dedice cu 
totul. Ştia că, pentru a reuşi, trebuia să devină Elisabeta. 

Se aşeză în fața oglinzi şi se machie cu infinită atenţie. 
Îşi dădu cu pudră ca să-şi albească tenul, apoi folosi din plin 
roşu de obraji, ca să copieze obrajii reginei. Aplică balsam de 
buze în aşa fel încît gura să-i semene cu o linie dreaptă, 
fermă, apoi întoarse capul dintr-o parte într-alta, ca să 
evalueze efectul. 

Cînd intră Shane ca să vadă cum mergeau lucrurile, o 
privi atît de aprobator, cu atîta recunoştinţă, încît Sara începu 

să se simtă şi mai sigură pe sine. Nu le venea să vorbească, 
dar se susțineau reciproc cu aerul de încredere pe care-l 
emanau. 

El alese un costum extravagant, din catifea cenuşie şi 
satin de culoarea ametistului, apoi îşi trase în picioare cizme 
înalte din piele întoarsă gri. Se asorta perfect cu rochia ei. 
Amîndoi erau gata să-şi joace rolurile, de parcă ar fi ieşit pe 
scena teatrului Rose, cu toate că piesa lor era una cu risc 
letal. 

Călătoriră într-o trăsură închisă, de-a lungul Tamisei, 
pînă la Pool of London, unde erau ancorate numeroase vase 
Hawkhurst. Acolo, spre uimirea Sarei, urcară într-o barjă 
vopsită în culorile Tudorilor, alb cu verde. Nu era barja regală, 
dar la o privire mai puţin atentă putea fi uşor confundată. 
Cumva, Shane reuşise să găsească trei doamne de 
companie, un paj tînăr şi doi domni pentru sine. Păreau atît 
de autentici încît Sara s-ar fi lăsat păcălită ea însăşi dacă n- 
ar fi ştiut adevărul. 

Era o zi întunecată, cu cer de culoarea cenușii, iar ea se 
cutremură de teamă cînd ambarcaţiunea îşi croi drum spre 
Turn. Shane îi dădu o mască din aur, prinsă pe un băț lung, 
şi deodată ea simţi cum i se înmoaie trupul, i se usucă gura 
şi buzele i se lipesc de dinți. În urechi îşi auzea bătăile inimii. 

Prea repede, barja trase la mal, iar Shane o ajută să 
coboare în fața unei duzini de gardieni. Se împiedică, iar 
Shane îi puse o mînă pe mijloc, ca s-o ajute să-şi recapete 
echilibrul. Poarta se deschise ca să-i dea voie să ajungă la 
primele uşi mari din fier. 

— Deschideţi, în numele reginei, strigă pajul. . 

— Deschideţi în numele reginei, repetă unul dintre 
gardieni cu vocea sa adîncă. 

Shane îi întinse sticluța prețioasă, iar ea o ascunse în 
sîn şi gîndurile i se risipiră, iar pieptul i se strînse dureros. 

Parcă nu putea să mai respire. După aceea, ca un miracol 
din copilărie, cuvintele unei rugăciuni îi veniră în ajutor. 

“Sfinte luda Tadeul, apostol şi martir, mare în virtute şi 
bogat în miracole, aproape rudă cu lisus Hristos, purtătorul 
vorbelor celor care-ţi cer apărarea la nevoie, pe tine te rog 
cu umilință, ţie, celui căruia Dumnezeu ţi-a dat atîta putere, 
să mă ajuţi. Ajută-mă repede. În schimb îţi voi face numele 
cunoscut şi preaslăvit.” 

Deodată, Sara îşi dădu seama că gardienii Turnului erau 
mult mai emoţionaţi decît ea, fiindcă erau deodată în fața 
suveranei, şi încercă să-i liniştească. 

— Domnilor, domnilor, fără ceremonie, vă rog. Am venit 
adusă de o toană. Se zvoneşte că îl aveți pe Umbra 
Întunecată în spatele gratiilor. Sînt curioasă. L-am convins pe 
Zeul mării să mă însoțească, să văd cu ochii mei. 

Alunecă de-a lungul coridoarelor de la baza Turnului, 
ridicînd cu gesturi imperative gardienii care i se înclinau. Se 
văzu nevoită să tragă aer adînc în piept cînd şeful gărzilor fu 
chemat s-o conducă ia prizonier. 

Acesta veni în grabă, dar nu prea voi s-o lase să-l vadă 
pe prizonier, care fusese torturat în acea noapte. În loc de 
asta, o invită în biroul lui comod, ca să primească un pahar 
răcoritor pînă venea guvernatorul închisorii. 

— Domnule, dacă voiam ceai, aş fi mers la un ceai! îti 
interzic să-l deranjezi pe guvernator. E plecat cu o favoare 
pentru mine şi nu doresc să-l încarc mai mult! 

Îşi coborî masca şi se uită direct în ochii omului, apoi 
întrebă apăsat: 

— Erai gardian aici cînd m-au închis pe mine? 

— Nu, nu, maiestate, se grăbi el să o asigure că nu 
avusese de-a face cu acea aplicare defectuoasă a justiţiei. 

— Foarte bine! se răsti ea. Condu-mă! îi porunci. 

Grupul se opri în faţa celulei, cît se aduseră cheile şi se 
descuie uşa. 

— Cred că doar eu şi lordul Devonport o să intrăm la 
prizonierul acesta infam. Însoțitorii mei nu au stomacul destul 
de tare. 

În celulă, Sara se uită la Shane, dar îşi dori să n-o fi 
făcut. El strîngea din buze, iar ea se temu ca nu cumva să-şi 
piardă controlul la vederea baronului. 

— Acest prizonier a fost torturat! rosti el apăsat. 

— Da, milord, şi tot n-a scos vorbă. 

Sara se chinui să-l privească pe baron. Era conştient şi 
îi recunoscuse. 

— Nici un cuvînt, spui? întrebă apăsat, ca să-şi ascundă 
durerea. 

Gardianul ridică prizonierul cu mişcări brutale. 

— În genunchi în fața suverane, cîine! 

Sara se apropie şi îi atinse gitul, apoi îi strecură sticluța 
în mîinile încătuşate. 

— Proştilor! îi acuză. Omul ăsta nu poate să vorbească... 
are corzile vocale tăiate! Vedeţi astea două urme de pe gitul 
lui? 

Cu toate că nu exista nici o urmă, bărbatul dădu din cap 
şi îi pipăi gîtul omului. 

— Lord Devonport, ce crezi? întrebă ea. 

— Ai dreptate, maiestate. E pierdere de vreme să-l 
torturezi pe omul ăsta. N-o să vorbească niciodată. 

Sara făcu stînga împrejur şi se retrase, iar oamenii o 
urmară imediat. 

— Ştii ce cred eu, domnule? întrebă. Ai fost păcălit. 
Acesta nu are cum să fie Umbra Întunecată. E doar un tap 
ispăşitor pe care l-au trimis aici ca să cadă în capcana ta 
isteață. 

— O să ne facem de ris, spuse Devonport cu dispreț. 

Sara înţelese sugestia. 

— Nu, amice, fiindcă stăpînul gărzilor îmi e loial, la fel ca 
oamenii lui, şi n-o să spună un cuvînt despre vizita noastră 
aici. A fost ales pentru slujba asta fiindcă e discret. 

Flutură o mînă atotputernică. 

— Discreţia merită o răsplată. 

Lordul Devonport îi strecură o pungă grea în mînă 
omului, apoi plecară repede. Cînd Shane îşi dădu seama că 
Sara avea să fie bine după chinul prin care o făcuse să 
treacă, o trimise acasă şi plecă să continue misiunea. Cu 
toate că rolul ei se terminase, al lui mai dura. Plecă să-l 
mituiască pe negustorul de coşciuge care îi lua pe morți din 
Turn. 

Înapoi la Thames View, Sara încercă să se odihnească, 
dar era prea agitată ca să stea liniştită prea mult. Nu se 
aştepta să-l revadă pe Shane decit a doua zi în zori, cînd 
avea să-l aducă pe baron acasă în coşciugul său. După- 
amiază, trăsura ajunse la conac, cu Mason şi tînăra 
cameristă Meg. Sara se simţi vinovată că-i dusese cu ea în 
sălbăticia din Devon doar ca să-i pună să se întoarcă. 

— A fost o schimbare plăcută, lady Devonport, dar 
mărturisesc că mă bucur să fiu înapoi la Londra. 

Ea tresări auzindu-l folosind titlul, dar îşi dădu seama că, 
uneori, ea şi Shane strigaseră din toată puterea şi roşi cu 
gîndul la celelalte lucruri pe care, poate, le auzise omul. 

— Charles, în următoarele zile nu vreau să avem 
vizitatori. Baronul e foarte grav bolnav, iar Shane o să-l aducă 
acasă miine. Acum că te-ai întors tu ca să te ocupi de toate, 
las casa pe mîinile tale capabile. Plec la plimbare cu calul. 
Poate că, dacă respir nişte aer curat, o să pot să dorm la 
noapte. 

Reuşi să se odihnească într-adevăr. Căzu epuizată pe 
pat, după chinul de peste zi, dar la trei dimineaţa era trează 
şi îşi făcea griji pentru baron şi pentru Shane. 

Cînd soțul ei se întoarse în sfîrșit, conducînd o căruță 
sărăcăcioasă, ea abia dacă îi recunoscu silueta neclară. Era 
nespălat, nebărbierit şi părul îi cădea pe frunte. Arăta 
înfiorător, dar, cînd îi văzu umerii laţi şi îl văzu trăgînd cu 
uşurinţă sicriul din căruţă, îşi dădu seama că el era. Ei doi 
deveneau maeştri în deghizare. 

Shane îşi duse prietenul sus şi îl întinse pe patul său. 
Sara se uită la el şi i se strînse inima. Era prea tîrziu. Baronul 
murise. 

În tăcere, supărat, Shane începu să-l dezbrace, iar Sara, 
dîndu-şi seama că intenţiona să spele cadavrul, fugi să aducă 
săpun, apă caldă şi prosoape. Trupul baronului era foarte 
rănit, iar brațele şi picioarele îi erau dislocate. 

Shane se uită la ea. 

— lubita mea, dacă e prea mult pentru tine, adu-l pe 
Mason să mă ajute. 

— Nu. Ce-a fost mai rău a trecut, spuse ea cu tristețe. 

Cu o mişcare bruscă, Shane puse unul dintre braţele 
dislocate la locul lui. 

— Te rog, nu poţi să-l laşi în pace? imploră ea. 

— Nu. O să i se întărească încheieturile şi o să rămînă 
beteag tot restul vieții dacă nu acționăm repede. 

— Trăieşte? întrebă ea nevenindu-i să creadă. 

— Pe lisus, ar face bine să trăiască, altfel toate eforturile 
noastre au fost în van! 

Picioarele se dovediră mai greu de îndreptat şi avură 
nevoie de forța amîndurora ca să le pună la loc. Într-un final, 
cu Sara stînd pe pieptul baronului ca să-l țină imobilizat, 
Shane reuşi să tragă fiecare picior destul de tare ca să le 
audă intrînd la loc în încheieturi. 

După aceea îl spălară şi îi unseră încheieturile cu ulei 
de camfor. Shane făcu focul şi îl acoperiră cu pături 
călduroase, apoi îl lăsară să doarmă pînă trecea efectul 
drogului şi se trezea din starea ca de comă. 

De-a lungul nopții lungi, Sara îi spuse lui Shane despre 
toate temerile ei. 

— Îți dai seama că te-ar fi dus în Turn dacă erai tu acolo? 
Te-ar fi recunoscut imediat şi te-ar fi acuzat de trădare. Ai fi 
mort acum, spînzurat şi tăiat în patru! 

Se cutremură şi începu să plîngă. 

— Într-o zi o să se întîmple asta. E inevitabil. Dacă nu 
renunti de tot la O'Neill. 

EI o privi minute lungi. 

— Am terminat cu el. Cred că mi-a primit deja mesajul. 

Sara voia să-l creadă, însă îl cunoştea pe O'Neill şi 
spera că şi Shane putea să spună la fel. Prizonierii irlandezi 
in Dublin erau încă în Turn, iar ea ştia că O'Neill n-avea să 
se odihnească pînă cînd nu-l determina pe Shane să îi 
elibereze. 

Îl îngrijiră pe baron două zile şi două nopți, iar cînd se 
trezi, primul lucru pe care-l spuse acesta fu “Georgiana”. 

Shane se uită la Sara şi zîmbi larg. 

— Am o idee excelentă. O să-l duc la mama, la conacul 
Hawkhurst, ca să-şi petreacă toată convalescența departe de 
Londra. Cînd mă întorc, o să vorbim despre divorțul pe care- 
| vrei cu atîta ardoare. 

Ea deschise gura ca să-l contrazică, dar nu reuşi să 
spună decit: 

— Chiar ai fi în stare să divorţezi? 

— Sara, n-aş fi putut să fac asta fără ajutorul tău. Te-ai 
descurcat minunat. N-o să-mi retrag cuvîntul. Meriţi să 
primeşti orice-ţi doreşti. 


Capitolul douăzeci şi trei 


Mason, cu un ochi umflat şi învinețit, stătea în fața 
stăpînului său ruşinat. 

— Stăpîne, a fost răpită. Am încercat să mă opun, dar n- 
am reuşit. Abia aşteptam să te întorci. 

— Matthew! tună Shane. O să-i scot ficatul... O să-i tai 
organele! Pentru numele lui Dumnezeu! L-am avertizat pe 
tînărul ăsta prost de atîtea ori! 

Mason arboră o expresie nesigură. 

— Milord, nu cred deloc că Matthew e de vină. Bărbații 
care au luat-o erau duri, irlandezi... 

— Irlandezi! repetă Shane, iar frica îi cuprinse inima. 
O'Neill, şopti. Numai el ar îndrăzni aşa ceva! 

O'Neill îşi dăduse, clar, seama că Sara era singura lui 
slăbiciune. Îşi strînse neputincios pumnii şi blestemă cerurile 
şi iadul. Jură că, dacă i se întîmpla ceva Sarei, avea să-l 
omoare pe tatăl său şi să pună capăt tărăşeniei. 

Fără să mai piardă vremea, urcă la etaj şi îşi făcu 
bagajele pentru călătorie. Spera ca, totuşi, oamenii lui 
Matthew să o fi răpit. Îl găsi pe fratele său la curte şi îşi dădu 
seama de la prima privire că acesta nu era implicat, fiindcă 
tînărul era deschis şi uşor de citit. Cînd văzu furia din poyirea 
fratelui său, Matt se temu de ce era mai rău. 

— A murit baronul? întrebă palid. 

Shane clătină din cap. 

— Sara a fost răpită de la Thames View, spus scurt. 

— Cine? Unde? întrebă Matthew. 

Shane ridică din umeri, dar se răsti: 

— Plec în Irlanda cum se schimbă fluxul. 

— O'Neill? şopti Matthew. Merg cu tine! 

Shane clătină din cap, dar Matthew insistă. 

— Amiîndoi fii o să-i ceară socoteală pentru asta! 

La Pool of London, Shane alese prima navă Hawkhurst 
care avea echipajul complet la bord. Era Dragonul cu aripi, 
pregătit să plece spre Insulele Canare. Shane vorbi cu 
căpitanul. 

— Trebuie să plecăm cum se schimbă fluxul, dar nu-ţi 
cer să faci mai mult decit eşti plătit să faci. Du-ne acasă, la 
Devonport, şi de acolo conduc corabia mea, Sfidare. 

Echipajul acesteia fusese trimis acasă, în concediu, 
după victoria de la Cadiz, şi cu toate că marinarii de pe toate 
navele comerciale erau oamenii lui, Shane se simțea mai în 
siguranță cu mateloții săi de pe Sfidare, în caz că se ajungea 
la luptă. Trebuia să fie pregătit pentru orice eventualitate. 

Cei doi bărbaţi care o răpiseră pe Sara vorbeau cu 
accent atît de pronunţat încît ea abia dacă-i înțelegea, dar îşi 
dădu imediat seama pentru cine lucrau şi unde o duceau. ÎI 
învinseseră repede pe bietul Mason şi o duseseră la capătul 
grădinii, unde o urcaseră pe o ambarcaţiune mică. Sara se 
alarmă cînd barca de pescuit părăsise estuarul Tamisei. 
Atunci îşi dăduse seama că acea coajă de nucă avea să iasă 
pe mare. Greaţa începu imediat şi îşi dădu seama că sarcina, 
combinată cu răul de mare, aveau s-o facă să fie neputin- 
cioasă curînd. Nu avea timp de pierdut. Trebuia să se 
tîrguiască în acel moment. 

— Sînt lady Devonport şi cer să fiu tratată cu respect. 

Căpitanul îi privi tăios pe cei doi care-o capturaseră. 

— A spus să-i luăm tirfa, nu soţia, băiete! 

— Asta e, n-ai cum să-i confunzi părul. Fetiţă, eşti tîrfa 
sau soția? ceru omul să ştie. 

— Sînt amîndouă, răspunse ea scurt. Sînt şi nora ducelui 
de Tyrone, care v-a trimis după mine, şi cam în două minute 
o să am nevoie de ajutorul vostru, domni galanţi ce sînteți, 
spuse sarcastic. 

Cei trei se uitară nesiguri unul la altul. Nu vorbiseră 
personal cu O'Neill, dar fuseseră într-adevăr plătiți de unul 
dintre oamenii lui ca s-o prindă şi s-o ducă pe femeie la 
castelul Dungannon. Nu îndrăzneau să o trateze rău şi să-l 
înfurie pe O'Neill, aşa că unul dintre ei căută o pătură ca s-o 
păzească de frig, iar altul, cu miini puternice dar blînde, o ținu 
cît ea vomită peste bord, ca să se asigure că nu cădea. 

În ciuda situaţiei în care era şi în ciuda a ceea ce, poate, 
o aştepta, Sara se simţea liniştită, fiindcă era convinsă că 
Shane avea să vină după ea. indiferent la riscuri, avea s-o 
salveze. Era femeia lui, iar faptul că ştia asta o făcea să se 
simtă foarte în siguranţă. 

Ce proastă ar fi dacă ar divorța de el doar din mîndrie! 
El era tot ce-şi dorise vreodată, ba chiar mai mult. Era tot ce 
şi-ar fi putut dori vreo femeie vreodată. Se cutremură cînd 
prin minte îi trecu un gînd înspăimîntător. Dacă ea divorta de 
el, o alta l-ar fi putut face soţul ei! 

Bărcuţa avu noroc, fiindcă pluti pe un canal englez 
neobişnuit de calm şi, odată ce ocolise Land's End şi intrase 
în Marea Celtică, avu vîntul din spate, care o aduse pe coasta 
Irlandei, spre munţii Mourne. 

Marinarii atîrnară o pătură, ca Sara să aibă puțină 
intimitate cît îşi făcea nevoile personale, şi îi aduseră supă 
caldă de trei ori pe zi. Ea o acceptă recunoscătoare, ştiind că 
acelaşi lucru mîncau şi ei. Se miră de forţa lor cînd se 
hrăneau doar cu supă de varză şi de cartofi. Cînd ajunseră 
la munţii Mourne, pe Marea Irlandei, Sarei nu-i mai era rău 
de mare. Imaginea minunată îi tăie răsuflarea şi, în timp ce 

ambarcațiunea micuță intră în apele întunecate şi înguste ale 
lui Carlingford Lough, îşi dădu seama că ea era proprietara 
pămiînturilor acelora. Trecerea frumoasă de ia mare spre 
Newry era motivul pentru care Shane Hawkhurst se însurase 
cu ea. 

Le spuse bărbaţilor ce gîndea, arătînd spre peisaj: 

— Toate acestea sînt ale mele! De asta m-a luat de 
nevastă fiul lui O'Neill. 

Ei îi mulţumiră în tăcere lui Dumnezeu că nu se 
purtaseră urit cu ea, pentru că acea simplă frază le răsună 
în minte cu puterea adevărului. Ea îşi trăgea forta de la 
pămînt, cumva, şi simţi prezenţa lui Shane tot mai aproape. 

Vasul Hawkhurst, de fapt, făcuse repede călătoria şi era 
la numai cîteva ore în urma bărcii de pescuit. Sara se minună 
de castelul Dungannon. Acesta era o fortăreață formidabilă, 
cu un centru mare, rotund, cu clădiri mai sus şi mai jos, în 
interiorul unui zid, şi avea două turnuri cu cîte două etaje, 
înăuntrul cărora erau camere mobilate. Era bine fortificat şi 
apărat de ceea ce părea a fi o întreagă armată ce avea pînă 
şi tun. l 

Cînd O'Neill o văzu, se înfurie că nu fusese legată, dar 
ea păşi înainte cu atîta mîndrie în privire încît el îşi dădu 
imediat seama că nu avea de-a face cu o femeie obişnuită. 

— Dacă sînt oaspete aici, poate că nu e totul pierdut, dar 
dacă sînt prizonieră, mă tem pentru tine. Să te ajute 
Dumnezeu! 

Uriaşul cu părul roşu o privi arogant, cu o miîndrie pe 
măsura mîndriei ei. 

— Taci, femeie! îi porunci cînd ea nici nu clipi la 
apropierea sa. 

— Shane nu ţi-a spus niciodată nu, dar ce ţi-a dat, ţi-a 
dat de bunăvoie. Din dragoste. Încearcă să-l obligi şi o să te 
omoare. 

O'Neill strînse din buze şi ridică şi mai mult bărbia. Sara 
îşi dădu părul peste umăr şi făcu un pas sfidător mai aproape. 

— Sînt lady Devonport! Sînt nora ta! Îl am pe nepotul tău 
în mine! Un prinţ al Irlandei! 

Nimeni nu scoase nici un sunet în sala mare şi toţi cei 
prezenţi se aplecară puţin, aşteptînd ca ea să vorbească din 
nou. Sara cobori vocea şi spuse simplu: 

— Mă ţii închisă aici şi rişti. 

O'Neill ridică vocea, ca să fie auzit de servitori: 

— Nu staţi ca stanele de piatră. Pregătiți o baie, mîncare, 
faceți focul. Nu vedeți că fiica mea este epuizată? Pregătiţi 
camera cea mai bună pentru oaspetele meu! 

O'Neill vedea că doar mîndria o mai ţinea pe Sara în 
picioare. Cîteva ore mai tîrziu, după ce făcuse baie şi 
mîncase, tînăra se întinse pe patul cu puf, în fața unui foc 
vesel, şi adormi. O treziră voci ridicate jos, în sala cea mare. 
Una dintre ele îi bucură inima, dar nu-i veni să creadă că el 
venise în urma ei aproape imediat. Un zîmbet secret îi apăru 
pe buze cînd îşi dădu seama cît de repede trebuia să fi 
călătorit el. 

O'Neill şi cei doi fii ai săi stăteau față în faţă şi se insultau 
şi se amenințau, pînă cînd aerul se umplu de insulte 
irlandeze. Se loveau unul pe celălalt cu toate numele de 
ocară pe care le învățaseră încă de la trei ani. 

— Îmi doresc să nu fi pus niciodată ochii pe tine! Dacă i- 
ai făcut vreun rău, eşti mort! Te dau la vulturi! amenință 
Shane. 

Sara îşi dădu seama că era cazul să-i oprească, dacă 
putea, înainte să moară cineva şi înainte ca mîndria să-i 
transforme în inamici atît de înverşunați încît doar moartea 
să poată pune capăt duşmăniei. Se îmbrăcă, luă nişte 
lumînări şi cobori treptele turnului. Se opri la intrarea în sala 
mare şi strigă: 

— Soțul meu, te rog să crezi că am fost primită cu 
ospitalitate şi onoare de ducele de Tyrone. 

— Spadă! strigă Shane uşurat, băgînd armele în teacă. 

Ajunse alături de ea şi o luă în braţe imediat, iar Matthew 
rămase în fața tatălui său, cu armele încă scoase. 

— Nu te mai ajut niciodată, cu nimic! jură Shane. Pot să 
iert orice, dar nu şi asta. Numai răutatea putea să te facă să- 
mi iei singurul om pe care-l iubesc pe lumea asta şi să-l ţii 
ostatic. Nu ştii decît să iei. Mi-ai luat pentru ultima dată, 
O'Neill! 

Marele O'Neill nu era deloc ruşinat că fiii lui îi blestemau 
existența. Era mîndru că dăduse viață unor asemenea lupi, 
a căror ferocitate l-ar fi speriat şi pe diavol. Se temuse şi el 
cînd scoseseră armele, cu toate că era înconjurat de o 
armată. 

Începu să rîdă deodată, iar sunetul reverberă în pereții 
de piatră ai sălii mari. Se uită la Sara cu admiratie. 

— Pentru Dumnezeu, ştiu de ce ai ales-o. E pe măsura 
ta, dar numai pentru că e irlandeză. la-ţi femeia. E mai 
prețioasă decît un O'Hara şi un O'Donnell! 

Shane se întoarse alături de fratele său, dar încă păstră 
un braț posesiv în jurul umerilor Sarei. O'Neill spuse: 

— Ai spus că nu-ţi dau niciodată nimic şi, ca să-ţi arăt că 
minţi, o să-ţi dau o informație prețioasă. Filip al Spaniei vine 
cu Armada în Anglia în august. 

Shane îl privi bănuitor. Nu se îndoia că O'Neill cunoştea 
planurile lui Filip, dar nu înțelegea de ce-i spunea lui asta, 
care era mai loial Angliei decit Irlandei. 

— Băieți, rămineți să beţi cu mine în noaptea asta? 

Shane refuză. Temperamentul irlandez, udat de băutură, 
avea să fie nestăpiînit după ce apunea soarele şi whisky-ul 
trecea din mînă în mină. 

— Am lucruri mai bune de făcut, spuse scurt. 


354 VIRGINIA HENLEY 


O'Neill se uită la Sara cu poftă. 

— Ştii ce să faci, băiete. : 

Shane o văzu pe soția sa zîmbindu-i bătrînului şi îşi 
dădu seama că ei doi aveau un secret. Sara făcu ochii mari 
cînd ieşiră din fortăreață, fiindcă afară aştepta întreg echipajul 
lui Sfidare. Mică între cei doi fraţi Hawkhurst, ea se uită la 
Shane. 

— Te aşteptai să fie nevoie de luptă? 

— Nu ştiam la ce să mă aştept, dar eram gata să pornesc 
un război ca să te iau de aici. 

Matt vorbi şi el. 

— A fost greu. Sfidare nu putea să treacă de Lough, aşa 
că am lăsat-o ancorată în Newry, oraşul lui Shane, şi am 
înghesuit echipajul în bărci, după care am vislit în sus pe 
Bann şi Blackwater. 

— Mă faceţi să mă simt ca Elena din Troia, spuse ea 
recunoscătoare. Acum cred că trebuie să facem acelaşi lucru 
ca să ne întoarcem la corabie. 

— Nu e mare lucru, se lăudă Matt. Toţi oamenii ăştia ar 
fi mers şi de două ori mai mult. 

Cu toate că noaptea era rece şi întunecată pentru luna 
iulie, iar picioarele şi poalele rochiei îi erau ude din cauza 
pămîntului pe care călcau, Sara nu se mai simţise niciodată 
atit de în siguranţă. Aceia din jurul ei erau bărbați, şi, mai 
mult, erau oamenii ei! 

Shane îi şopti: 

— Îmi pare rău că te-am scos din patul tău cald, iubita 
mea. Dă-mi voie să te duc în brațe. 

Sara voia să-l refuze, pentru că sigur şi el era la fel de 
obosit ca şi ea, dar îşi dorea să-i simtă atingerea şi, într-un 
moment de slăbiciune, cedă dorinţei. Se opri şi întinse braţe 
iubitoare spre el. 

— Te rog, vrei să mă iei în brațe? şopti. 

Gemînd mulțumit, Shane o strînse la piept. Era conştient 
de sîngele care îi curgea fierbinte şi gros în vene şi de felul 
în care i se înfierbîntase corpul. Orice intenţii onorabile ar fi 
avut legate de divorţ, acestea se topiră în clipa în care o 
strînse în brațe. Sînii ei erau striviţi la pieptul lui, brațele îi 
cuprinseseră coapsele subțiri, iar posteriorul ei delicios îi 
atingea vîrful bărbăţiei, umflat de dorință. Tortura minunată îl 
făcu să meargă mai repede şi să uite de oboseală. Dacă Sara 
insista să păstreze o barieră între ei, decise el în acea clipă, 
atunci se va bucura s-o dărîme. 

Era ceva păcătos şi incitant să fie dusă în braţe, atît de 
aproape de trupul lui. Era o călătorie erotică pentru ei 
amîndoi. Niciodată nu fusese mai atentă la pieptul lui 
puternic. În timp ce vîntul îi făcea Sarei părul să-i fluture pe 
obraz, Shane avu impresia că înnebunea de dorul ei. Cînd 
ajunseră la bărci, nu îi dădu drumul, ci o aşeză între 
picioarele sale, apărînd-o şi ținînd-o aproape. Cu toate că 
erau într-o barcă aglomerată, pentru ei lumea se retrase pină 
cînd nu mai ştiură decît unul de celălalt şi de dorul lor. Ea îşi 
trăgea forţa din forța lui, oboseala îi dispăru şi simți cum abia 
aştepta să facă dragoste cu el în cabina de pe corabie. 
Cumva, reuşise să se îndrăgostească nebunește de soţul ei 
şi îi dorea sărutările pasionale, care erau ca un drog şi pe 
care numai el i le putea da. 

Cînd ajunseră la corabie, el o ridică din nou în brațe şi 
urcă scara din frînghie, sprijinit doar într-unul dintre brațele 
sale puternice. Ea îl prinse pe după git, iar el nu rezistă şi îi 
sărută buzele aflate atît de aproape de ale sale, făcînd-o să 
amețească de dorință. Cobori în cabina căpitanului şi îşi puse 
povara dulce pe pat. Aprinse lampa, apoi se aplecă în fața 
seifului din colț. Ţinea ceva în mînă cînd se întoarse la pat. 

— Sara, şopti tandru, putem să începem din nou? Jur că 
o să te curtez aşa cum meriți. Pe onoarea mea că n-o să te 
grăbesc. Tot ce vreau e o şansă să te fac să te îndrăgosteşti 
de mine. 

Ea aproape că îi spuse pe loc că deja îl iubea, dar îi 
plăcu ideea să fie curtată, aşa că tăcu. El o luă blînd în braţe 
şi o sărută cu tandreţe. După aceea se retrase, oftă, şi îi duse 
mîna la buze. O sărută în palmă, apoi îi puse în locul gurii lui 
un Şirag de diamante. 

— Noapte bună, iubita mea, şopti, ridicîndu-se de pe 
marginea patului. 

— Unde te duci? întrebă ea speriată. 

— Nu te mai oblig niciodată să te culci cu mine. Dorm cu 
Matthew pe drumul spre casă. 

Ea clipi, nevenindu-i să creadă că o lăsase să doarmă 
singură, şi că jurase să facă la fel toată călătoria. Se uită în 
jos, la averea sub formă de diamante pe care i-o lăsase el în 
palmă, şi suspină. Nu voia bijuterii, ci trupul lui puternic. 
Corpul ei striga de dorul lui, iar acum, dintre toate prostiile 
lumii, el decisese să facă pe genilemanul şi să o curteze, aşa 
cum ea îl acuzase că nu făcuse! 


“HBC IRA 


Capitolul douăzeci şi patru 


Dură mult pînă reuşi să adoarmă, dar cînd somnul o 
prinse în sfîrşit în mrejele sale, visele erotice care-i umplură 
restul orelor nopții şi pe cele din zori o făcură să roşească la 
trezire. 

Shane şi Matt petrecură multe ore întinşi în paturi 
îngemănate, vorbind despre copilărie şi despre cît de mult îl 
iubiseră pe Sebastian Hawkhurst. Amîndoi căzură de acord 
că ar fi preferat ca el să le fie tată, dar că fiecare era mîndru 
în secret de sîngele irlandez care le curgea prin vene. 

— ÎI credem în legătură cu Spania? întrebă Matthew. 

— Am face bine să-l credem. A lucrat cu Filip şi ştie cînd 
se apropie Armada de Anglia. Atunci o să înceapă rebeliunea 
irlandeză, cît timp Bess e ocupată cu altele. 

Matthew spuse sumbru: 

— Vorbele tale mă înspăimîntă. Război cu Spania, apoi 
cu Irlanda. 

— Sînt realist, Matt. Dacă înfruntăm Spania în lupte pe 
mare, o să fim victorioşi. Atunci, poate, putem vorbi despre o 
pace durabilă. Irlanda e altceva. Luptele or să se dea pe 
uscat. O să fie o treabă lungă şi sîngeroasă. Ştii cum 
irlandezii nu se înrolează în armata engleză. Ori de cîte ori 
Anglia o striveşte, rebeliunea apare din nou, fiindcă irlandezii 
sînt nebuni fanatici. Preferă să se lupte decît să mănînce! 

— Nu avem timp. O să-i duci informaţia roginei sau lui 
Burghley? 

— Sfidare şi cu mine mergem acasă, în Devon, fiindcă 
acolo o să debarce Armada dacă le dăm voie să ajungă atit 
de departe. O să te duc la Liverpool şi o să-ți dau mesaje 
pentru regină şi Burghley. Îl anunţ pe Drake şi pe lordul 
amiral, Howard. Marina se pregăteşte de ceva vreme, fiindcă 
nu e un secret că Filip are de gînd să vină să ne atace. Vreau 
să trimiti toate vasele Hawkhurst acasă, în Devonport. Îți dau 
ordine scrise pentru căpitani. 

Matthew se simţi onorat că fratele lui avea din nou 
încredere în el cu astfel de responsabilități şi ştiu că, în sfîrşit, 
acesta îi iertase trădarea. 

— O să ai prea puţin timp cu Sara, spuse Matthew pe un 
ton personal. 

Shane zîmbi în întuneric. 

— Destul timp pentru o nuntă. Spania, Anglia... întreaga 
lume o să trebuiască să aştepte. 

În zori, Sfidare ridică ancora şi porni în jos pe Carlingford 
Lough, spre mare. Hawkhurst îşi conducea propria corabie, 
iar Sara îl găsi pe punte. 

— Scumpa mea! se bucură el. Acest pămînt minunat e 
al tău. 

Îi luă mîna mică şi rece în mîna lui şi i-o încălzi. Ea se 
uită spre munţii învăluiţi în ceaţă. 

— Poate că ar trebui să i-l dăm lui O'Neill, spuse încet. 

— Sara, învaţă de la mine şi nu renunţa la ce e al tău. 

Ea îl privi, zăbovind asupra gurii sale aspre şi a bărbiei 
puternice, arogante. Pomeţii proeminenți întăreau impresia 
de forță pe care o dădea, de vitalitate necruțătoare. 
Trăsăturile întunecate şi frumoase o făcură să simtă un val 
de iubire pentru el, aşa că şopti: 

— Aşa o să fac. O să păstrez ce-i al meu. 

— Traversăm Marea Irlandei spre Liverpool. Dacă nu se 
schimbă vîntul, ajungem înainte de lăsarea întunericului. Îmi 
faci plăcerea companiei tale la cină în seara asta? 

— Ar fi o mare onoare să iau cina cu căpitanul, spuse ea 
aruncîndu-i o privire provocatoare din coada ochiului. 

“Pentru Dumnezeu”, gîndi el, “oare ştie ce mi-a făcut 
doar cu un zîmbet? Sigur că da. Sara e femeie pe de-a- 
ntregul.” 

— Aş face mai bine să cobor, fiindcă în Marea Irlandei o 
să mă fac de ris. 

El îi ridică mîna la obraz şi spuse îngrijorat: 

— lubita mea, încă mai ai rău de mare? Nu-mi dau 
seama de ce. Ar fi trebuit să te obişnuieşti deja. Odihneşte- 
te cît poți. Vin să văd cum te simţi într-o oră. 

— Încearcă să nu legeni prea tare corabia, rise ea 
coborînd în cabină. 

| se făcu greață, dar nu mai vărsă şi, după ce ancorară 
în Liverpool, şi greata dispăru. Shane şi fratele său petrecură 
mai bine de două ore împreună, înainte ca Matthew să plece 
cu scrisori pentru regină şi ordine pentru căpitanii navelor 
Hawkhurst. 

Shane şi Sara mîncară fructe de mare delicioase, 
pregătite de un maestru bucătar faimos în Liverpool. Tăvile 
aburinde erau pline de supă cremă, scoici, creveţi, crab şi 
homar. Aveau de toate, de la peşte alb, copt delicat, la midii 
prăjite cu gust decadent. 

Sara nu prea voia să încerce midiile, dar Shane o tentă, 
lăudîndu-le proprietăţile şi virtuțile: 

— Ai încredere, draga mea, sînt delicioase. 

Ea muşcă dintr-una şi, spre surprinderea sa, îi plăcu 
foarte mult. 

— Vai, îl tachină, e mai bine decît să faci dragoste! 

El o ridică în braţe şi îi mai dădu să măniînce încă o 
duzină. Sara se cutremură cînd degetele lui îi atinseră 
buzele. 

— Ți-e frig, iubita mea, exclamă el, interpretînd greşit 
tremuratul ei. Jur că Liverpool e cel mai umed oraş din lume. 

Deschise uşa sobei mici şi mai puse cărbuni în ea, apoi 
turnă pentru fiecare dintre ei cîte o cupă de vin şi împinse un 
fotoliu mare în fața sobiței. O trase din nou pe Sara pe 
genunchi şi ea îşi sprijini capul de pieptul lui lat, auzindu-i 
numai inima. Rămaseră tăcuţi o vreme, iar el îşi dădu seama 
din felul în care corpul ei se relaxă că nu exista nici o barieră 
între ei în acea clipă. 

— Nu ţi-e frică de Armada lui Filip, aşa e? întrebă ea 
uimită. 

— Nu. Cu toate că Spania are cele mai bune corăbii din 
lume, bătăliile nu sînt cîştigate de vase, ci de cei care le 
conduc. Anglia are oameni mai curajoşi şi mai isteţi pe mare 
decit Spania. Nu au nici o şansă. 

“Încrederea în sine e secretul succesului său. Nu se 
îndoieşte de el însuşi,” se gîndi ea tăcută, “şi mi-a insuflat şi 
mie aceeaşi încredere. Ce cadou nepretuit!” 

El se uită în jos, la trupul lui, la felul în care focul se juca 
pe materialul rochiei ei, acolo unde aceasta i se lipea de trup, 
lăsînd prea puțin imaginaţiei. Se întrebă cît avea să poată să 
rămînă în acea poziție înainte să devină evident că era 
înfierbîntat. 

— Sara, începu temător, mi-ai spus la Blackmoor că vrei 
să te curtez, să te cer de soție, să schimbăm jurăminte la 
biserică. Te rog să mă crezi, draga mea, cînd îţi spun că eu 
îmi doresc mai mult decît tine lucrurile astea, dar, scumpa 
mea, nu e nevoie să divorțăm. Putem să facem toate astea 
şi fără. 

— Da, milord? întrebă ea solemn, făcînd ochii mari cu 
prefăcută inocenţă. 

— Sara, vrei să te măriți cu mine? Vreau să te duc acasă, 
la Devonport. Să ne căsătorim în biserica de acolo. 

Ea voia să-l tachineze, să-l facă să se chinuiască, să 
agonizeze cît timp ea se gîndea, însă îl iubea prea mult ca 
să-l facă să mai aştepte vreo clipă. 

— Te iubesc din toată inima. Sigur că o să mă mărit din 
nou cu tine. 

Deodată, el se simţi aproape timid. Dacă greşea atunci, 
avea să pară un tînăr neexperimentat care încerca să se 
culce cu prima sa cucerire. Se ridică, ducînd-o în braţe pînă 
la pat. O sărută pe pleoape şi pe alunița mică de pe pomet, 
cea pe care o adora. 

— Noapte bună, draga mea Sara. 

Deodată, ea îşi dădu seama că el nu intenţiona să o 
atingă înainte de noaptea nunții. Închise ochii ca să alunge 
dezamăgirea pe care o simțea. Se rugă să ajungă repede la 
Devonport, altfel aveau să moară amîndoi de dor. 

imediat ce Sfidare ocoli Lizard Point, la Cornwall, 
Hawkhurst desfăcu vela cu dragonul magnific, ca să-şi 
anunţe sosirea în Devonport. Alături de el, Sarei nu-i veni să 
creadă că lumea izbucnise în urale şi se înghesuia în port, 
aşteptînd să întîmpine legenda. Îngrozită, strigă: 

— Cum să dau ochii cu ei înveşmîntată cu rochia pe care 
o port de peste o săptămînă? 

— Frumusețea ta o să-i orbească, aşa cum mi-a făcut şi 
mie, promise el. 

Era ora amiezii, iar soarele strălucea în port, făcînd totul 
să pară cald şi primitor. Sara se uită la conacul impunător de 
pe stînci şi se îndrăgosti pe loc. Peste tot creşteau flori, de-a 
lungul stîncilor şi pe poteci. Întregul oraş îl iubea pe Shane, 

iar felul în care îi zîmbeau ei spunea că erau gata s-o 
iubească şi pe ea. Soţul ei o luă de mînă şi o ajută să coboare 
pe ponton, unde urcă nişte trepte de piatră şi ridică mîinile, 
ca să facă linişte. 

— Am veşti grave. Într-o lună, Filip al Spaniei o să vină 
cu Armada să ne atace. 

Mulțimea tăcu, ascultînd atentă. 

— Devonport are cei mai buni marinari din Anglia. O să 
plecăm de acasă şi o să distrugem inamicul! 

Uralele îi asurziră. 

— Curînd, portul nostru o să fie plin de corăbiile marinei 
şi de ale lui Drake. Străzile o să fie casă pentru oameni 
faimoşi precum Hawkins, Frobisher, Howard şi Raleigh. Să 
le arătăm ospitalitatea noastră, să ne deschidem inimile şi 
porţile pentru ei! 

Din nou, vocile răsunară ca să-şi arate generozitatea. 
Shane ridică brațele, ca să facă linişte. 

— Cea mai importantă veste e la final... O să avem o 
nuntă! Siînteţi cu toții invitaţi! 

Mulțimea înnebuni. Se repeziră înainte şi îi ridicară pe 
mirii fericiți pe umeri, ca să-i ducă la porţile conacului 
Devonport. Servitorii pregătiseră de mîncare încă de cînd 
vela cu dragon fusese zărită la orizont, înainte cu două ore. 
Găteau mereu destul pentru întregul echipaj al corabiei 
stăpînului lor, dar vestea nunții la care urma să fie invitat tot 
oraşul îi făcu să tripleze pregătirile. 

— Nu am cu ce să mă îmbrac, spuse Sara cu tristeţe. 

La Thames View avea destule rochii şi bijuterii cît să 
scufunde o corabie, dar aici nu avea decit hainele de pe ea. 
El o luă de mijloc şi o conduse în sus, pe treptele principale. 
Deschise uşa dormitorului mamei sale şi desfăcu dulapurile. 

— Georgiana e la fel de vanitoasă şi de extravagantă ca 
şi tine în ceea ce ține de modă. Sigur găseşti ceva ce să-ți 
placă aici. Mă duc să deschid pivnita de vinuri pentru 
petrecere şi îi scriu capelanului ca să ne aştepte la biserică. 

O sărută tandru. 

— Pun să ţi se pregătească baia. 

— Shane, spuse ea întinzînd mîna... milord, eşti sigur că 
vrei să te însori cu amanta? întrebă încet. 

— Draga mea, iubirea mea mică, o să-ţi acord toate 
onorurile. O să-ţi spun mereu milady. 

Ei îi tremură vocea din cauza iubirii pe care o simţea. 

— lar eu promit să-ţi spun mereu milord. 

Biserica era o clădire simplă, zugrăvită în alb, iar Sara 
se temu că era prea elegant îmbrăcată, dar lordul Devonport 
apăru, splendid, în negru şi auriu. Rochia din material argintiu 
pe care o alesese Sara ieşise în evidenţă dintre celelalte ca 
fiind cea mai potrivită pentru o nuntă. Părul lung şi arămiu îi 
era pieptănat pe spate, şi în loc de tiară, pe cap purta şirul 
de diamante pe care i-l dăruise el. În mînă avea trandafiri albi, 
tăiaţi în grabă din grădină de servitoarele care o admirau. 

Biserica era plină, iar uşile rămaseră deschise, astfel ca 
aceia adunaţi afară să poată să audă jurămintele. 

Ignorînd obiceiul, Shane o luă de amîndouă mîinile şi o 
privi în ochi de-a lungul întregii ceremonii. Era hotărit să îi 
arată că de această dată avea de gînd să-şi respecte 
jurămintele, iar Sara sorbi cu nesat fiecare cuvînt, fiecare 
detaliu din jur, ca să şi le amintească pentru totdeauna. 

Totul se termină foarte repede, mai puţin petrecerea, 
care avea să continue noaptea întreagă. Oamenii aruncară 
orez şi petale de flori pe drumul înapoi spre conac. Uşile erau 
larg deschise, iar orăşenii veniră pe rînd ca să ia cite o 
gustare sau să bea ceva în cinstea mirilor. 

Grădinile erau pline de muzică şi de oameni care 
dansau. Shane o conduse pe Spadă afară, unde dansară cît 
îi țineau picioarele. Cînd soarele apuse deasupra mării, 
transformînd toate culorile în roşu, apoi dispărînd brusc, 
lăsînd totul în întuneric, tensiunea dintre cei doi amanți crescu 
în intensitate. Pînă la urmă, el o apucă de talie şi îşi mărturisi 
dorința: 

— Sara, nu pot să te mai aştept. 

Ea se ridică pe vîrfuri şi îl luă pe după git, împletindu-şi 
degetele în părul lui negru, apoi întinzîndu-i buzele moi ca 
să-i fie sărutate. 

Un chiot de bucurie izbucni din rîndul petrecăreților, care 
crescu în intensitate cînd Shane îşi luă mireasa în brațe şi o 
duse în aripa sa privată din conac. 

Dormitorul lui fusese pregătit pentru ei doi şi o cină 
uşoară îi aştepta înăuntru. Un foc plăcut era aprins în 
şemineu, iar camera era plină de flori. Shane o puse jos, dar 
continuă să o țină aproape. 

— Eşti fericită? îi murmură pe buze. 

— Vai, da, spuse ea. Mă tem că sînt atit de fericită. 

El ridică o sprînceană. 

— Mă tem că nu o să mai fim niciodată aşa de fericiţi. 

— O să fie din ce în ce mai bine, promit, spuse el. 

— E o cameră foarte frumoasă. E camera ta, nu? 

El dădu aprobator din cap. 

— Sanctuarul meu privat. 

Îi dădu drumul cam fără voie, ca ea să exploreze după 
pofta inimii. Sara se uită afară, prin ferestrele înalte, la marea 
îndepărtată. Mîngiie blănurile de pe pat şi deschise dulapul 
mare din colţ. | 

Deodată încremeni şi scoase un sunet de surpriză. Băgă 
mîna în dulap şi trase afară nişte veşminte transparente, 
explicit erotice. 

— Sanctuar privat? Scîrbosule! Fustangiule! Dacă tu 
crezi că o să dorm în acelaşi pat în care tu ai... 

— Milord scîrbos, milord fustangiu, Sara. Nu uita că ai 
promis să-mi spui mereu milord. 

Dorinţa i se citea pe chip. 

— Nu pui mîna pe mine! se răsti ea. 

El zîmbi, amuzat de protestele ei, şi o trase cu forță la 
piept. O sărută şi îşi permise să facă lucruri care ei îi amintiră 
clar de felul în care îşi pierduse virginitatea în braţele lui. Îi 
strivi trupul într-al lui, ca să simtă cît o dorea. O tinu strîns, 
bucurîndu-se de felul în care ea se zbătea, încercînd să-i 
scape. 

— Nu te las! strigă. 

— Nu contează, Sara, eu o să te am oricum, insistă el şi 
îi desfăcu deliberat rochia cu degete sigure, dîndu-i-o jos de 
pe umeri. 

Buzele lui lăsară urmă fierbinte pe gitul ei, apoi o linse 
pe sîn, acolo unde ieşea din corset. Miinile sale nerâbdătoare 
o dezbrăcară de restul hainelor, dar în tot acest timp el 
continuă să o sărute. O sărută cu atita sete, atît de apăsat, 
încît pe ea o traversă un vat de dorinţă, făcînd-o să uite să 
se mai opună. Deodată, buzele i se înmuiară, iar ea acceptă 
să fie invadată. Era pierdută. Gustul lui îi arse inima, iar Sara 
dădu capul pe spate şi strigă de plăcere. 

El se dezbrăcă lent şi, cînd descoperi dragonul, pupilele 
ei se dilatară de bucurie. Shane gemu. 

— Doamne, parcă am aşteptat o viaţă noaptea asta. 

— Şi eu la fel, rosti ea întretăiat, atingîndu-i cu limba 
sfircurile arămii. 

EI o ridică în braţe şi ceru cu voce guturală: 

— Desfă picioarele, iubito. 

Ea îl cuprinse pe după mijloc, iar el o lăsă să alunece 
pînă în vîrful bărbăției sale. O strînse mai tare în braţe şi o 
pătrunse centimetru cu centimetru, sărutînd-o în acelaşi timp, 
pînă cînd Sara simţi că moare de plăcere. 

Miinile sale puternice o ridicară şi o coboriră într-un ritm 
minunat, care o transformă în flacără. Îl trase de părul lung 
şi negru, mai aproape, fiindcă nu se sătura de el. Deodată, 
Sara se încordă, apoi se topi deasupra lui, îndepărtîndu-şi 
gura de gura lui ca să strige de plăcere. 

El rămase în ea şi o duse spre pat. Sara dorea să-l simtă 
deasupra ei, greu. O magie neagră străluci între ei, iar ea îşi 
dori ca aceasta să nu dispară niciodată. Pieptul lui aspru 
deasupra sfircurilor ei trandafirii îi provocă o senzaţie atît de 
puternică încît Sara ţipă din nou. 

El o privi în ochi, o văzu amețită de dorință, cu gura 
moale şi gata să facă după cum i se cerea, şi simţi atîta forță 
masculină încît o pătrunse mai adînc, cu forță, ținînd-o 
prizonieră. 

Ea îşi arcui senzual spatele şi se mişcă în ritm cu el, ca 
să-l ajute să ajungă tot mai adînc. Se rugau amîndoi în tăcere 
ca dragostea lor să dureze cît mai mult înainte să cadă de 
pe culmile extazului şi, ca prin minune, aşa se întîmplă, însă 
pînă la urmă Sara îşi simţi trupul contractîndu-se de prea 
multă plăcere. 

Shane tînjea din tot trupul să se elibereze şi, cînd o simți 
tremurînd, nu mai putu să se abțină. Mişcările şi gura îi 
deveniră violente şi cunoscu împlinirea cînd îşi eliberă 
sămiînţa în interiorul ei. 

Petrecură tot restul nopții îmbrățişați, sărutîndu-se, 
mîngiindu-se, atingîndu-se, gustîndu-se, şoptind şi, în sfîrşit, 
căzînd pradă somnului. Sara se trezi cu o senzație atit de 

plăcută în trup încît îşi dădu seama că şi în somn el o ținuse 
în brațe. 

Deodată, se trezi cu totul. 

— Shane, Shane, am uitat să-ți spun. 

Îl scutură cu blîndeţe. 

— Sînt însărcinată. 

El clipi, doar pe jumătate treaz. 

— Atît de curînd? întrebă nedumerit. 

— Nu, Shane. S-a întîmplat demult. 

Treaz acum, el întrebă: 

— Cînd? De cînd ştii? Erai gravidă cînd mi-ai cerut să 
divorțăm? 

— Da, dar nu voiam cu adevărat... 

— Pentru Dumnezeu, erai gravidă şi cînd ai intrat în Turn, 
după baron? 

O apucă de umeri şi o ţintui pe pat. 

— Fir-ar să fie, nici nu pot să te bat, vrăjitoare mică şi 
nesăbuită! 

— Milady vrăjitoare, îl corectă ea, dîndu-şi părul la o 
parte de pe umărul gol. 

El zîmbi larg, simțindu-se cel mai norocos bărbat de pe 
pămînt, apoi o luă în braţe, aproape de el. O sărută şi oftă 
mulțumit. 

— Nu mai ai cum să scapi acum, draga mea. Sîntem, cu 
adevărat, unul. 

Ea îl tachină drăgăstos. 

— Cum? Nu mă mai scapi din braţe ca să pleci în vreo 
aventură? 

El clătină din cap. 

— O să stai lîngă mine pentru totdeauna, acolo unde ti- 
e locul, aproape de inima mea. 

